
ŠTIOCU. 


Začetak ovoj knjizi je posve jednostavan. 

Mladost zagrebačkoga sveučilišta prigrlila svom vatrom mlade- 
načkoga srca ideje stranke prava. 

Domaća glasila, zastupajuća današnje obstojnosti u Hrvatskoj, 
koja uzeše u zakup javno mnienje, priznavala su toj: mladosti, da 
je marljiva, da je mudra i razborita; da joj je srce puno plemenitih 
čuvstvah ; da joj je duša za ljepotom zanosna a nadarena svimi bož- 
jimi darovi — riečju: da je ona nada budućnosti Hrvatske. 

Čim je ta mladost priznatu joj marljivost, mudrost i razbori- 
tost, plemeunštinu srca i zanos svoga duha i ostale božje darove na- 
pisala na barjak stranke prava, taj barjak visoko podigla i razvila 
ga u javnost, spremna vojevati za ideale stranke: ele čuda, ona je 
preko noći domaćemu novinstvu i vladajućim faktorom postala lienom, 
nerazboritom, ciničkoga srca, divljačke duše. | 

Mladost svih boljih sveučilištah uz nauke svoje utemeljuje 
družtva, daje u svojih krugovih zabave, u lazno vrieme posvećuje 
svoj duh liepim umjetnostim, podavajuć svim svojim mislim i radnjam 
stanovit pravac i cilj. 

Sve te liepe krieposti izticala su domaća glasila u mladosti 
zagrebačkoga sveučilišta i dičila se njom. 

Nu čim je ta mladost u razvitku i napredovanju priznatih joj 
jur krepostih i vrlinah svoj cilj pokazala u idejah stranke prava — 
eto opet preko noći bude žigosana, da ona nesmije utemeljivati 
družtvah; da su njezine zabave proste pijanke; da su njezini za- 
nosni govori surova vika, da je njezina priklonost u vrieme dokolice 
za liepu književnost proletariatno piskaranje itd. 

Osvade koli nesiiljene, toli neopravdane. 


ze TI == 


Tako su nam uništile spletke posve nepozvanih vanjskih činbe- 
nikah pjevačko družtvo ,Hrvatsku Liru“, a ,Hrvatskom Domu“ po- 
dale onaj oblik, koga dobiva u poznatoj Spasiteljevoj priči izloženi 
biser . . . 

Sa mladošću sveučilištnom počelo se razvijati posve maćuhinsko 
postupanje. | 

Nepristrani sviet mogao se osvjedočiti, da nas te nepozvane 
maćuhe i poočimi krupnimi svojimi osvadami žele iztisnuti iz vlasti- 
toga nam doma, koga su nam namrli pravi i zakoniti naši djedovi 
i roditelji . . . 

Da mladost pod svojim barjakom stranke prava, koga joj uti- 
snuše u ruke povjestnica, učiteljica života i vjekovah; slava i veli- 
čina djedovah njezinih i pravedna nada u budućnost dostojnu velike 
prošlosti Hrvatske — da ta mladost pokaže golotinju svih osvadah, 
kojimi se maćuhe i poočimi nepravedno obaraju na nju: zamislila 
je izdavanje ove knjige — i tu joj je začetak. 

Sjajan odziv obćinstva diljem Hrvatske u tom poduzeću ne 
samo da mladost bodri, da bude što stalnijom i žilavijom pod barjakom 
stranke prava, nego ju i jači u nadi, da budu njezini idejali pod 
tim barjakom tekom vremena te naprednoga mu duha i sjajno po- 
biediti; a uči ju, da osvaditelji i dušmani njezini — jesu osvaditelji 
i dušmani Hrvatkoj. 

Da se je ovo naše poduzeće nešto kasnije ostvarilo, izpričati 
nas bude svaki, tko zna, da su težkoće prvoga izdavanja takove 
knjige goleme. 

Imena pisacah neiztičemo, jer gdje se radi za ideje, osobnosti 
su nuzgredne i jer zdrava kritika treba stvari a ne osobah. 

Kakova je ova kniiga svojom usebinom, suditi je štiocu. 

Budi ona gorušičino zrno, što nije palo na pusti kamen, pa je 
naša radnja blagoslovljena. 

Štioče ! 


Od Boga ti zdravlje a od nas pozdravljenje. 


pirvatska“ 


literarno zabavno družtvo u Gradcu. 


ružtvo ,Hrvatska“ odazivlje se s najvećim veseljem želji odbora 
za izdavanje almanaka ,Hrvatska“ šaljuć joj svoj ljetopis. 
* . ki * 

| Prije nego počmem pisati ljetopis ,Hrvatske“ dužnost mi 
je da se s nekoliko rieči sjetim njezinih predšastnika: , Hrvatske 
danice“ i ,Hrvatskog adrijatika“ , koji utrše stazu kojom sada gazi 
»Hrvatska.“ S početka imadosmo mi Hrvati u Gradcu podnositi 
koje kakve kušnje: more ,panslavizma“ i nesretno po Hrvate , Jugo- 
slavenstvo“ radilo je progutati svakog Hrvata. Mnogi se i izgube u 
tom vrtlogu, al srećom zaori glas ,vapijućeg u pustinji“ : natrag 
braćo! Hrvatskoj nema spasa do u Hrvatskoj. Komu iole plam žarke 
ljubavi k domoviui razpiruje grud, komu u žilah teče hrvatska krv, 
u kolo se pod zastavu, na kojoj je upisan spasonosni znamen ,,Bog 
i Hrvati“. Tako nam sinu u štajerskom Gradcu ,Hrvatska Danica“ 
a malo kašnje i ,Hrvatski Adrijatik“. Družtvo potonje imalo je do- 
duše malo članova, nu ono što jih je bilo bjehu barem ljudi. Sjednice 
bijahu živahne i vesele. Znala bi se čitat po koja znanstvena raz- 
prava, ter i inače različite stvari, a završilo bi se veselom zabavom. 
pAdrijatiku“ bje glavna stvar gojiti čisto i neoskvrnjeno Hr- 
vatstvo, a medju sobom iskreno prijateljstvo. Želja, da se hladni odno- 
šaji med sukrvnom braćom poprave, izjalovi se žalibože te mjesto 
ugodna susretanja i bratske pažnje stekoše članovi ,Adrijatika“, 
prezir i izbjegavanje. Planinci bo nazirahu u njih proklete separa- 

tiste, a ,braća“ ? poznajemo jih dobrano i kod kuće. 
To i bje glavni razlog što nezalažasmo u nikakova tudja družtva, 
već, držeć se one poslovice ,uzdaj se u se i u svoje kljuse“, kora- 
casmo smjelo i odvažno doklem u lipnju 1875. s affaire Don Alfon- 


sove nebude družtvo razpušteno. 


* 
* * 


Iste godine sastanu se Hrvati u Gradcu, te jim bje prva briga 


sakupiti se u novo družtvo. Tako nastane družtvo ,Hrvatska“. Uz 
* 

ono nešto ,Adrijatičana“ sakupila se hrvatska mladež iz svih kra- 
jeva domovine, ter u malo vremena nakupilo nas se toliko, da smo 
dostojno mogli proslaviti utemeljenje družtva. ,Zabava“ ova ostade 
u liepoj uspomeni i pribavi družtvu odličan položaj na ovom sve- 
učilištu a taj zadrža sve do danas prama stranim družtvom. 

Mar prijašnjih predsjednik ,Hrvatske“, da se sa sukromnimi 
družtvi stupi u intimnije odnošaje, razbi se ob opornosti tih družtva, 
ter s indiferentisma i indolencije prestane napokon ista želja, da se 
to poluči. Dok smo tako, nemareć se žrtvovati drugim ljudem na 
korist, samo svoje njegovali, razvijalo se je družtvo upravo bujno. 
Ideja čistog Hrvatstva i pravog “prijateljstva bje ,lozinkom“ tomu 
družtvu, a tim putem jedino se je mogao postići uspjeh, koji je 
išao na to da prikupi u svoje kolo što više hrvatskih sinova iz raz- 
nih strana domovine. Nu žalibože moram težkim srdcem spome- 
nuti, da se Dalmatinci s raznih povoda i težnja oteše iz bratskog 
kola, ter jedni tobožnji Talijani stvore ,Dalmaciju“, a drugi ,sbor 
dalmatinskih djaka.“ Medju potonjimi barem je oficiosni jezik bio 
hrvatski. ,Sbor dalmatinskih djaka“ neživi više, a to je zasluga 
sviestnih sinova kršne Dalmacije. 

Proći ću u kratko redom pet godina družtvenog života, i to: 
od god. 187516. — god. 1879180. 

Prve godine: u zimskom polugodištu bijahu sliedeća gg. od- 
bornici: Stanger predsjednik , Zlatarović podpredsjednik , Sladović 
bilježnik, Menegeli podbilježnik ; u ljetnom polugodištu gg. Karabaić 
predsjednik , Škarica podpredsjednik , Sladović bilježnik , Banić pod- 
bilježnik. 

Druge godine: u zimskom polugodištu gg. Sladović pred- 
sjednik, Smoljan podpredsjednik, Longino bilježnik, Osvald podbi- 
lježnik; u ljetnom polugodištu gg. Sladović predsjednik, Škarica pod- 
predsjednik, Mašik bilježnik, Zima podbilježnik. 

Treće godine: u zimskom polugodištu gg. Lochmer pred- 
sjednik , Zlatarović podpredsjednik , Zima bilježnik, Gostiša podbi- 
lježnik, Rački blagajnik ; u ljetnom polugodištu gg. Pole predsjednik, 
Vardian podpredsjednik , Posedel bilježnik , Baričević podbilježnik, 
Peršić blagajnik. 

Četvrte godine: u zimskom polugodištu gg. Peršić pred- 
sjednik, Zima podpredsjednik, Prpić bilježnik, Dubravčić podbilježnik, 
Sarkotić blagajnik. Zahvalivši se pako ova gg. bijahu: Sladović pred- 
sjednik, Malešević podpredsjednik , Zlatarović bilježnik, Bego pod- 

bilježnik, Vardian blagajnik ; u ljetnom polugodištu gg. Sladović pred- 
sjednik , Brozović podpredsjednik, Zlatarović bilježnik , Marianović 
podbilježnik, Vardian blagajnik. 

Pete godine: u zimskom polugodištu gg. Škarica pred- 
sjednik, Škulj podpredsjednik, Mažik bilježnik, Matulić podbilježnik 
i knjižničar, Amerling blagajnik ; zahvalivši se pako g. MarFik radi 
bolesti, a g. Amerling odsutan od prosinca, to budu izabrani gg. 
Prpić bilježnikom , Paladini blagajnikom. Predavanja tih godina dr- 
žana u redovitih sjednicah bijahu sliedeća: 

Prve godine: g. Karabaić: ,O hrvatskom jeziku i narodu“, 
g. Stanger: ,O anatomiji“, g. Ferembach: ,O čovjeku prema na- 
ravi“, g. Zlatarović: ,O slobodi i slobodoumlju“ , g. Karabaić: ,O 
hrvatskom državnom pravu“, g. Sladović: ,O snu“, g. Zlatarović: 
»O smrtnoj kazni“, g. Lochmer: ,Jedna mana današnjeg družtvenog 
života“, ,O Rimu“, g. Sukalić: ,O Bosni.“ 

Druge godine: g. Sukalić; ,Nešto o Bosni i Hercegovini“, 
»O Pavlinovićevih razgovorih“ , g. Zima: ,Ljubav i zahvalnost po“ 
Lanfontaine-u“, ,Tko ima prvenstvo na iztoku“ g. Sladović: ,O 
dvoboju“, ,Iz historije hrvatske i bugarske zajednice“. g. Zlatarović: 
»Kako narodi postaju veliki“, g. Forembacher: ,Borba za obstanak“, 
g. Malik: , Ljubav i ljepota u hrvatskoj narodnoj pjesmi“, g. Lochmer : 
»O hendonizmu“, g. Škarica: ,O strastih“, g. Gučetič: ,O kmetsvu 
i polovničtvu na dubrovačkom zemljištu“ , g. Laginja: ,Novac kao 
obilježje vriednosti“, g. Sladović: ,O vodi s igijeničkog i terapeutičkog 
gledišta“, g. Zlatarović: ,Narodnost i vjera“. 

Treće godine: g. Lochmer: ,O epikureizmu“, ,Nešto o 
najnovijem plodu bugarskoga pjesničtva“, g. Posedel: ,O Ciceronovoj 
filosofiji“, g. Forembacher: .O bolestih uma“, g. Zima: ,Moj prvi 
korak u sviet“, g Prpić: ,Kako se je hajdučtvo razvilo u hrvatskoj 
bivšoj vojničkoj krajini“, ,Dvie, tri o hrvatskom bajoslovju“, g. Zla- 
tarović: ,O djačtvu“, g. Brčić: ,O postanku jezika.“ 

Četvrte godine: g. Lochmer: ,O pradomovini Arijaca“, 
g. Peršić: ,Odnošaj strasti prama dobi i spolu“, g. Posedel: ,Ob 
uzgoju kod Rimljana“, g. Zima: ,O ćudoredju u hrvatskom narodu“, 
g. Vardijan: ,Kako možeš laskavca od prijatelja razpoznati“, g. Pr- 
pić: , Ustanove Julia Papia Popea pogledom na ženitbu“, g. Peršić: 
»Život je borba“, g. Malik: ,Poviest boline“, g. Srakotić: , Nekoliko 
Tieči o našoj narodnoj pjesmi i vanjskom joj obliku“ , &. Sladović; 
»Nešto o družtvih za osjeguravanje života“, g. Marik: ,O prelazu 

jedne gorske brigade u Bosnu kod Kostajnice“, g. Forembacher: 
»O kugi“, g. Sladović: ,O strahu po R. Hamerlingu“, g. Marik: 
»O baštinljivosti“, g. Sarkotić: ,O postanku i razvitku hrvatskog 
pjesničtva u Dalmaciji.“ 

Pete godine: g. Harazim: ,Prirodne nauke i koja nam ko- 
rist od njih“, g. Sarkotić: ,O narodnom eposu u Grka“, g. Marek: 
»O pčeli“, g. Mafik: ,Zdravoslovne crtice“, g. Forembacher: ,Odkud 
tolika nevolja u svietu“, g. Škarica: ,Žena u poviesti“, g. Mikoč: 
» Turske provale u Hrvatsku šestnaestoga vieka“, g. Prpić: ,Poklade 
u Gradcu“, g. Sok: ,Mojoj ruži“ od Umlaufa. 

Tim bi bio u kratko nacrtan rad družtva: ,Hrvatska.“ 

Osim sjednica, koje su se redovito držale svakih osam dana 
bilo jih je i svečanih s deklamacijom i pjevanjem. Vriedno je spo- 
menuti tri plesa što no jih je ,Hrvatska“ za to vrieme dala. Jedan 
12. ožujka 1877; a jedan 14. ožujka 1879., koji nam donese viška 
od preko 50 for. te tako mogosmo oživiti misao o ustrojenju druž- 
tvene ,Čitaonice“ ; napokon jedan na 31. siečnja 1880. u prostorijah 
ovdješnje ,Resource.“ Ples je taj kud i kamo nadmašio ona dva 
gornja, dapače se može punim pravom brojiti medju najljepše ple- 
sove u ovogodišnjoj gradačkoj ,saisoni“ u obće. 

Spomenuti mi je i družtvenu ,Čitaonicu.“ Nužda ,čitaonice“ 
u Gradcu uvidjala se je mnogo prije; nu stvoriti ,Čitaonicu“ oso- 
bito u tudjem svietu, nije baš lahak posao. Tek ove školske godine 
podje nam za rukom otvoriti ju 1. studena. A da se toj čitaonici 
udari što čvršći temelj, družtvo je potražilo pomoći i u domovini, koja 
mu se liepo odazove, te nam danas ,Čitaonica“ stoji na čvrstih 
noguh, a sva je prilika da će i dalje tako biti, ako članovi, do kojih 
najviše stoji, uznastoje oko čim većeg požrtvovanja za tu liepu stvar. 
Neka nas bodri laskavo uvažavanje i hvale vriedno podupiranje iz 
domovine. A svim bodriteljem, podupirateljem, utemeljiteljem i ple- 
menitim darovateljem izričemo ovdje najtopliju hvalu. Imena nji- 
hova ostati će najmilijom svojinom svih dalnjih članova. , Čitaonica“ 
imade i svoju knjižnicu, koja broji do sada do preko dvie stotine 
svezaka, što od samih članova što iz domovine: od Hrv. Matice, 
Dalmat. Matice, družtva Sv. Jeronima, pedagogičkog Sbora, arkeo- 
logičkog družtva, gradačkoga liečničkoga sbora darovanih. Novina 
imade družtvo preko 30 što političkih, što zabavno-poučnih, ter jih 
po prilici polovicu, dobiva bezplatno, jedan dio za pol ciene a ostale 
za podpunu cienu. Osim toga imade družtvo i ,pjevački sbor.“ 


— VII — 


Po zaključku osme redovite sjednice Hrvatska imenova prve 
svoje počastne članove, p. n. gg. Dra. Ante Starčevića, Don Miho- 
vila Pavlinovića i Gjuru Deželića. 

Družtvo broji do sada i osmoricu članova utemeljitelja p. n. gg. 
Josipa Antolkovića de Kalinje, Dr. Gaju Bulata, O. Spiru Tomića, 
Josipa Mihajlovića kardinala — nadbiskupa, gdju. Paulinu udovu 
Bahovec, zbor duhovne mladeži Zagrebačke, Gjuru Deželića, gradsku 
blagajnu Karlovačku. Pripomenuti mi je ovdje i podporu od 50 fr. 
što je zemaljski odbor Dalmatinski izvolio blagodarno udieliti. 

Redoviti članovi družtva ,Hrvatske“ u ovom polugodištu bijahu 
sliedeća gg. F. Amerling prav., J. Antolković medic., P. Baričević 
prav., S. Baum prav., 1. Čepulić prav., K. Čepulić prav., D. Didolić 
ofilos., F. Dubrović prav., K. Forembacher medic., M. Gerbić filos., 
M. Ilaković filos., V. Kargotić prav., D. Karković tehn., M. Ključec 
prav., E. Kooks filos., N. Križanić cand. prof., I. Malešević prav., 
I. N. Mandušić prav., M. Marek filos., S. Marfik medic., L. pl. Ma- 
tulić cand. prof., L. Mikoč. cand. prof., I. Mudrovčić prav., D. No- 
vak prav., V. Paladino prav., D. Politeo cand. prof., M. Prpić prav., 
M. Puović prav., I. Randić tehn., A. Roko prav., S. Sabo prav., 
V. Salvi prav., I. Sarkotić filos., E. Sladović medic., A. Škarica cand. 
prof., M. Škulj prav., M. Vardian prav., A. Zlatarović medic. 

Osim tih redovitih članovih ,Hrvatske“ bijaše ih, koji su stalno 
polazili čitaonicu u ovom polugodištu, a to bijahu gg. A. Ivanuš 
dok. med., Hermann trgovac, T. Fragner prav., D. Lučić med., L. 
Sok cand. prof., A. Muić cand. prof., G. V. Bolfek pukovnik, 0. 
Jokuš tehn., N. Bendeković trgovac. 1. Carić cand. prof., 1. Anžur 
cand. prof. 

Podupirajući članovi čitaonice dosada jesu gg. G. vitez Meštro- 
vić pukovnik, A. Klodić zem. škol. nadzornik, I. M. Dr. Nikolic, 
M. Dudan cand. prof., I. Posedel cand. prof., E. Kooks filos., N. Ila- 
kovac filos., Gabriela Uzorinac, A. Markuš gostioničar, I. Malešević 
prav., B. Trnski medic., G. V. Weiss trgovac, F. Amerling prav., 
F. Didolić, P. Pejanić trgovac, I. Rukavina župnik, I. Šporčić kapel., 
G. Geroć bilježnik, V. Spinčić, Dr. Hinković, I Knežević bilježnik, 
N. Škarica župnik, I. Deanković župnik, V. Perišić svećenik , P. 
Flego biskup kapt., M. Mijčić kateketa. 

Ovaj ljetopis može služiti živim dokazom u kakvom odličnom 
položaju stoji ,Hrvatska“ u Gradcu; a mislim, da se isto toliko cieni 

i kod kuće, ter kod inih hrvatskih“ inozemskih družtava, s kojimi se 
je slagala u toliko, u koliko je to bilo u suglasju sa načelom družtva 
samog. Da ponosom mogu reći da je ,Hrvatska“ jedina od svih 
družtava i kod kuće i vani znala se uzdržati vjerna tome svetom 


principu. 
—--DiR& 


mrva ti 


akademičko literarno družtvo u Pragu. 


zabavniku ,Hrv. Doma“ g. 1878. opisan je osnutak družtva 
»Hrvata.“ Opisana je tamo i potreba kojoj se je družtvom 
? »Hrvat“ odgovorilo. Hrvatski mladić u Pragu jest medju srod- 
| nim plemenom, od kojeg bi se imao nadati liepu susretu, što- 
vanju njegovih ideala, podpomaganju njegovih težnja; ali, žali bože, 
nije to tako. Neobičnom hladnoćom, da ne rečem prezirom gleda se 
ovdje skoro sve što je Hrvatu milo i drago; da isto ime, tu svetu 
zastavu pod kojom je hrvatski narod iz toliko pogibeljih života izašao, 
hoće, kako se čini da uništi taj bratski narod. Zašto? Neznam, al 
naravski da hrvatska mladež u Pragu, u koje ima narodna ponosa, 
nije mogla to mirno gledati, a kamo li s tim suglasiti. Trebalo joj 
je kolo u kojem će se moći razvijati u svom duhu, u kojem će se 
moći zabaviti po svojoj ćudi — i koje će biti svetčan pro- 
svjed proti nijekanju hrvatskog imena. 

I to je kolo imalo biti družtvo ,Hrvat.“ 

Osnutak družtva nakon dosta neprilika ipak je pošao za rukom. 

U to hrvatsko kolo, u družtvo ,Hrvat“, stupili su i mladići 
bugarski. Kao sinovi dvajuh slavenskih naroda, koji se najljepše slažu, 
mladići hrvatski i bugarski svagdje se slažu. 

Liepo se paze i slažu i u Pragu. U družtvu ,Hrvatu“ nauče 
Bugari hrvatski, a i Hrvati bugarski. Hrvati predavaju o svojoj zemlji 
hrvatski, a Bugari bugarski, te se tako upoznaju što im može ko- 
ristiti u javnom životu. | 

U našem kolu ima i mladeži česke, koja neide za velikom ve- 
ćinom zastupnika javnoga mnenja medju Česih. Predstavnik ove mla- 
deži jest djačko družtvo ,Slavija“, u kojem se poštuju i Hrvati. 
S tim družtvom jest ,Hrvat“ u liepu prijateljstvu. Želimo da se 
i druga česka mladež ugleda u ovo družtvo, da pruži Hrvatom iskreno 
ruku, a mi ćemo ju rado prihvatiti. To bi nam više koristilo nego 

puste deklamacije o uzajamnosti sveslavenskoj, a na drugoj strani 
niekanje hrvatskog naroda. — — 

Od hrvatske narodnosti sastaje se u ,Hrvatu“ mladež Dal- 
imacije, Istre, Slavonije, Krajine i prov. Hrvatske. I tu poznaje brat 
brata. U svih se radja želja živa za jedinstvom stare kraljevine Hr- 
vatske, kao što se sastaju i sjedinjuju. sinovi razdieljenih pokrajina 
1 ,Hrvatu.“ Oživiti te vruće želje biti će im rad javnog života. 

»Hrvat“ prema okolnostim liepo napreduje, što može samo ve- 
seliti svakog iskrenog prijatelja hrvatskog. 

Život družtva od godine 1878.—9. želim ovim osti 

Na 19. studena 1878. imalo je družtvo glavnu skupštinu. Došlo 
je bilo 17 članova. 

Za predsjednika bio je izabran Stjepan jaki. pravnik, 
a u odbor: K. Cepulić, pravnik (podpredsjednik); A. Brozović, 
pravnik (tajnik); Ive Štambuk, medicinar (blagajnik); Gj. Jakčin, 
pravnik (knjižničar). U revisionalni odbor izabrani su: S. Nazor i 
P. Vukelić tehničari. U polovici godine odoše iz Praga dva člana 
odbora K. Cepulić i A. Brozović, te mjesto njih su izabrani I. Nazor 
medicinar (podpredsj.) i P. Vukelić, tehničar (tajnik). | 

Družtvo je držalo skoro svakih četrnajst dana obične sjednice 
sa predavanji. Svega je bilo 13 sjednica i 11 predavanja raznih struka. | 

Predavali su poimence. 

A. Brozović ,0 dvoboju“; A. Pexider ,0 telefonu“; 
K. Cepulić ,O Machiavellu“; M. Mandić ,Korist bilja čo- 
vjeku“; A. Mohorovičić ,Na čemu se osniva fizika“; I. Dan- 
čov ,Simeon bugarski prema Hrvatom i Bugarom“; 
I. Jančiković ,Zapreke kulturi u Slavoniji“; S. Krupnička 
»Crte iz vojničkog života u Krajini“; P. Vukelić ,Vrela 
sunčane toplote“; I. Štambuk ,O probavi“; L. Loffler »Sto 
je descriptivna geometrija.“ 

Iza svakog predavanja bila je razprava u kojoj su više puta 
svi članovi živo sudjelovali. 

Dragociena imovina družtva jest knjižnica. Osnovana je kad i 
družtvo. A to su sve liepi darovi rodoljubnih druživa, te pojedinih 
prijatelja družtva. 

To je ogledalo najnovijeg hrvatskog umnog rada, koje se svakim 
danom popunjuje. Tu je'i liepa zgoda mladeži, koja nema zgode da 
na srednjih školah upozna svoj narod. Ovo je poglavito za mladiće 
Dalmacije, koji su u našem družtvu najljep'e zastupani. 

Knjižnica broji 168 djela zabavne književnosti; i preko 60 
djela znanstvenih. 

Da mogu članovi pratiti i dnevne zgode u domovini dobiva 
družtvo ove novine: 

.Slobodu“ ; ,Narodne novine“; ,Sriemskog Hrvata“ ; . Narodni 
list“; Našu slogu“; ,Vienac“; ,Slovinca“; ,Hrvatskog učitelja“ ; 
»Pravo“; ,Mjesečnik pravničkog družtva“ ; ,Bosansko-hercegovačke 
novine“ ; i ,Blgarina.“ 

Sve novine dobiva družtvo ili na dar ili za pol ciene. Družtvo 
se ovim zahvaljuje svim plemenitim darovnikom. 

Na 30. travnja proslavili su članovi družtva na sukromnom 
komersu uspomenu velikih hrvatskih boraca za slobodu. Na komers 
bilo je došlo i priličan broj gostova. Jedan član družtva predstavio 
je u kratku predavanju tko su bili Zrinjski i Frankopan, te zašto 
moraju biti uzorom svakomu rodoljubu hrvatskom. 

U družtvu sa prijateljskim družtvom Slavijom posjetio je ,Hrvat“ 
Karlov tyn, taj spomenik česke slave. Tu se je još bolje učvrstilo 
prijateljstvo ovih družina, koje je liepim plodom urodilo, najme pro- 
slavom P. Preradovića u Pragu. Opis ovoga liepog pojava nespada 
u ovaj okvir, to će ako bog da do godine u našem ljetopisu biti 
opisano. 

(O prenosu praha Preradovićeva u Hrvatsku i družtvo je ,Hrvat“ 
poslalo svoga zastupnika na ovu svetčanost. Bilo je zastupano na 
komersu bečkom i zagrebačkom i položilo vienac na grob pjesnika. 

U dopisivanju bilo je družtvo sa gradačkom ,Hrvatskom“, 
sa bečkim ,Velebitom“ i družtvom ,Hrvatskih tehnika.“ 

U samu družtvu bila je sloga. Tek ju malko bilo pomutilo 
čeljade onog kroja, kakovi čine zulum na hrvatskom sveučilištu. 
Srećom taj je gost otišao brzo iz Praga i tim se povratila sloga 
koja neka i nađalje ostane. 

o Sloga je moždac, koji neka veže i ostalu sviestnu hrvatsku 
mladež. 

Ove redke napisah veselim srdeem na želju članova družtva 
»Hrvata“ i prijatelja svjestne mladeži zagrebačkog sveučilišta, da ih 
u svom zabavniku ,Hrvatska“ oglasi narodu hrvatskom. 


U Pragu mjeseca travnja 1880. 

A Hrvatskoj. 


Oroz svieta svu razkoš i sjaje 

di Da posakupim u rukovjet pjesme, 

fo oIsta nebesa da posude raje, 
Jošte se tebi prispodobit nesme ; 
Ima li igdje u zelenom viencu 
Toliko evieta mirisnoga daha, 
Ljepote si, ko u gorskom studencu, 
Sliku gdje gleda mlada zora plaha? 


Zlatni vrčevi puni su nektara, 

Uz spjev i ljubav traju čarni dani, 
Živa vatra djevojačkih njedara 
Mnogom junaku u čas srdee rani: 
Tuj struji lahor iz gajeva gustih, 
Gdje golub guče bielokrilom zlatu, 
Gdjeno ti kćerim ružice na ustih 

I morski biser na labudnom vratu. 


Bajnu dragotu za iztočnih noćih, 
Pitoma juga plodovno obilje, 
Na zemlji igdje jeli naći moći, 
Nespominjući hrvatsko omilje? 
Želiš li Švice nebotične skale, 
Gudure, jaze, pjevanje pastira, 
Pohitaj, stranče, do te grude male, 
Kad sliepac gusle u predvečer dira. 


Zaklikće duša, prsi su pretiesne, 
U prvi sumrak oko čim zagleda 
Šare mora, ko u duge nebesne, 
Dok trudno sunce na počinak sjeda ; 
Sve na nj pozrievaš, ko diete na majku, 
Nehote harom prignu se koljena ; 
Život bo sliči na slabašnu šajku 
Sred inog mora više nesmiljena. 


m o 


U srdceu netom hvale spjev zazvuči, 


Da sin sam zemlje Hrvatske ponosne, 
Iz grudih zamne uzklik prodirući : 
Lovore amo; pome mironosne, 
Ovjenčat glavu mučenici treba, 
Podignut nam je slavoluke poći, 
Zapalit kriese, da plamte do neba, 

I čin da majci ljubav posvjedoči ! 


Neima krasa, svietu nij uresa, 


Koj tvojem, majko, i s daleka nalik ; 
Prazna je zemlja, prazna su nebesa, 
Ti samoj si sebi uzor i pralik ; 

Što ikom drago, ti nam vriediš više, 
Sinovom ti si bogomolja sveta, 
Jedinoj tebi svaka duša diše, 

Ti naših žudnja jedinu si meta. 


Zdravo Hrvatska! Aleme mog roda, 


I zdravo kraju ljubavnoga sanka ; 
Evo mog vienca: haran sin ga poda, 
Ubran je rosom tiha za uranka. | 

I dok je mora i sunčana ljeska | 

I dokle pjesme po kršnih vrletih, 
Kojimi tutnji rika gromotreska: 

Ti ćeš u slavi dome moj živjeti! 


——— — > ——— 


Pitanje. 


oće | kadgodj ljepše sunce 
x Momu sinut rodu? 
Sputana mi smije 1 duša 
Izgledat slobodu ? 


Hoće I' tkogodj nać melema, 
Da izvida rane, 

Osam stotin što su ljeta 
Rodu zadavane? 

Hoće li kadgodj krov si svojim 
Hrvat nazvat smjeti ? 

Hoće li ga kad napustit 
Tudjin morat kleti ? 


Na hrvatskom hoće 1' čelu . 
Kadgodj sinui kruna? 
Hoće I' kadgodj svoj svojemu 
Sa svog vladat truna ? 


Bog, što dade vragu, da nam 
Luč slobode sgasi, 

Hoće 1' kad dopustit reć nam: 
»Majko, slobodna si!?“ 


——————.——— 


(9 Trgni se iza sna. 


voje je svedjer vedro još čelo; 

%& sretnijeg doba ponosan znak ; 
Skini sa očju gusto to velo, 
5 kog ti od svjetla nastaje mrak! 


Visoko digni zastavu slave, 

Š njom nek se igra lahorić blag, 
Od nje nek strepe dušmanske glave, 
Kao od dobra angjela vrag! 


Do neba nek ti srce poleti 
Noseć na krilih kraljevski štit, 
Da ti ga božja ruka posveti; 

To će ti bolnu obranom bit! 


Trgni se iz sna, zora te zove; 
Trublja te braće dozivlje — čuj! 
Dvore da sebi sagradiš nove, 
Trgni se — zore planu već ruj! 


Krieposli. 





j krieposti! mironosno žezlo, 
x Buri žića jedinica nada; 

j Moje srdee u krvi ogrezlo, 
Posvećeno na krilo ti pada. 
Blažen koga vierno tvoje krilo, 
Nadneslo je nad oluju svieta, 
Zaboraviv ljudsko ništavilo, 
Do nebeskih ideala leta. 


Nagrada si sjajna i velika, 

A do tebe daleki su puti; 

Po njih grede četa samrtnika, 
Lica, oči krvju obasutih. 

Ti u čelik ljudsku dušu kuješ, 
Uzdižeš ju na bezsmrtno djelo, 
Blagi Zefir — nježno razblažuješ, 
Ognjem strastih zapaljeno čelo. 


Odjelo ti prozirno je velo, 

Nebojiš se vjetra ni gromovA ; 
Tvoje sielo: djevičansko čelo, 
Prorokom ti usta djetetova. 

Topal dah ti led u srdeu tali, 

U oltare stvaraš uzdisaje ; 

Dvieće na njih suza su kristali, 
Na njih čovjek žrtvom: dušu daje. 


Krila ti se ko potočić krile, 

Što kroz povjest ljudskog teče rada 
biserjem se zviezde okitile, 

Trulež moru u dubine pada. 

Ti si vječno zelena oaza, 

Gdjeno duše razevalo se evieće ; 
Zima, bura oko tebe raza, 

A nad tobom vječno premaljeće. 

Lovor vienac golgoti života, 

Oko tebe: pjesme, sunce, cvieće ; 
A pod tobom bura grom i slota, 
U vječnom vrtlogu se kreće. 
Vojvoda si pobjednik u boju, 
Što ga nebo sa demoni bije, 
Dok si našlo junakinju svoju, 
Koja skrši glavu strašne zmije. 


Uzvišena zaručnica Hrista, 
Ljudstvo zoveš u svatove sjajne, 
S vjerenikom gdje ćeš ti prečista, 
Vjenčati se sred palače rajne. 
Svakom daješ kitu ružmarina, 

I svatovsko navlačiš odielo 
Pozvanikom, pobjednikom tmina, 
Liljan cviećem ovjenčavaš čelo. 


Poputbina sjajna, ljudem što ju, 
Nebo daje na kamate težke, 
Smnožit vječnu glavnicu si svoju, 
Dičnim trudom desnice vitežke. 
Duše nosiš ko lagana šajka, 
Kroz vremena u vječnosti luku ; 
Sirotinji branilica majka, 

U života buri pružaš ruku. 


Zavinuv se u oblačić sjajan, 
Nad razkoši svieta ti se vinu; 
Nije I' let ti dodijo bezkrajan, 
Dostojnu si tražeć postojbinu? 
Ima, ima koljebica mala. 

U njoj vlada svjetlo i sloboda ; 
Viek je vjera, ljubav, nada sjala 
Nad koljevkom hrvatskoga roda. 


Sad gdje svietom pakla zublja plama, 
Paleć trage vječnosti. i boga, 

Oj krieposti! povrati se k nama, 
Dobro bje ti u naroda moga. 


' 


j 

Na zlatnih si krilih ga ponesi, 
Nek se malen nad svemirom vine, 
Nove slave na zviezdovnih kriesih: 
Tami vieka novim svietlom sine! 


-———.— - — 
Alios nos vidimus ventos. 


a što vam jauk, naricanje i plači, 
Čemu suze teku niz sumorno lice, 
U strahu li ste ko uplašene ptice, 
Da ćete u mrieže nastavljene zaći ; 
I se bojite, nejačad, u noć gluhu, 
Utvora kakvih, pričina vidu i sluhu, 
I vičete, .da raztjerate magle, | 
Koje pred očima ko duhovi nagle.... 


Rane li bole, rane duše i tiela, 

Sviest li vas peče rad potajnoga grieha 
Slušajuć jeku zlorade zlobe smjeha ; 

Il vam se duša u zdvojnosti pomela, 
Vijuć se poput kola okolo osi, 

Dok ogroman teret zločina podnosi ; 
Dal gledate kobca, koj zrakom se vije, 
Mjereć okom, da vas u pandje dobije ?.. 


Svoje junačtvo vi skrivate u tami, 
Za noći bo šišmiše hvata si sova, 
Borba i svietlo želja su sokolova ; 
Jer on se tieskobe i zasjeda srami. 
Današnji dani nepoznaju već straha, 
Današnji ljudi drugačijeg su maha, 
Na okupu vriedi danas bolja ruka, 
Dobitniku lovor — iza trista muka. 


Mi smo jur odavno pretrpjeli više, 
Drugačije na nas navalilo vrieme, 
I mi ko muževi odvalismo breme ; 
Al nikoga nečuh, da s toga uzdiše ; 


Bu 

Oblačina bilo i groma i treska, 


Protivnika množtvo, ko u moru pjeska, 
Uzalud je sila i njena strahota, 
Plakati možda il pomoć zvat — sramota! 


Inake spokojno proživjesmo dane, 


Čas svietle i blage, čas jadne i tužne, 
Neslomljena srdca bez bojazni ružne, 
Stojahu junački, da prava sjaj grane. 
Drugačije nami zaprietiše kobi, 

Nu nikada pliena protivnik nedobi, 
Drugačiji predji bijahu nam ljudi 
Danas se Hrvatom sviet smije i čudi. 


——_—— 


Nazovi — svetcem. 


što da vam reknem, nazovi — svetci, 


Ogavni ljudem a strašila djetci, 
Kako da gnjev si i ljutost izkalim; 
Zar nije bolje, da vas požalim ; 

Bi li vam krinku sa obraza strgo, 
Zasluženoj kazni ruga izvrgo? 

Laž vam je mati a pakost pestinja, 
U vas nit iskre poštenja netinja. 
Vi, huljite vjeru, gradeć se vjernici, 
Dok ste u istinu tajni griešnici, 

I živi grobi, paklu zgodna žrtva, 
Kad odrom će ležat lešina mrtva. 
Sipate pepel na nabrano čelo, 
Čekajuć dok tama svije si velo, 

Da možete griešit, smijat se ludi, 
Vi leglo ste guja, otrov vam dašak, 
Otrovan isti onaj zemlje prašak, 

Na *kog vam stupi u povodu noga ; 
Osušit bo odmah tragom će zloga 
Zelena, trava najjedrije drvo, 

Što listaše bujno i evalo je prvo. 

I vi jošt smjete, da pisnete koju 
U istine svetom pravednom boju ; 

I vi jošt možete naškodit kome 
Hrabrenom borcu i mužu vrlome ! 
Da mogu grome sakupit u šaci, 
Na vaše bi glave nišanit rado — 
Pa kada bi koju neman savlado, 
Stoglavoga zmaja zloće i jeda, 

Dok na me mrijućim okom pogleda, 
Ala bi srcu odlanulo tada, 

Ala bi dušu odriešio jada! 

Al neka vas jošt vi, lažljivi svetci, 
Ogavni ljudem a strašila djetci, 
Gmižite kalom — ta jedva koj časak 
I vašoj će smrti ozvanjat glasak 
Svetoga zvona vjek istine žive, 
Ogudiv nevriedne, da kazni krive ; 
A taj hip će doći — eto mu zore, 
Eto istine, svi puci joj dvore! 


Žviezdam. 


ad vas motrim zviezde sjajne, 
ša Duša kad mi čar vaš pije, 
5 08 sreće se duša smije, 

Kad vas motrim zviezde sjajne. 


Kad vas motrim zviezde sjajne, 
Od milja mi oko suzi, 

Kad vas motrim vjerni druzi, 
Kad vas motrim zviezde sjajne. | 


Kad vas motrim zviezde sjajne, 
U slasti mi duša rone, : 
U vječnost mi miso tone, 

Kad vas motrim zviezde sjajne. 

Duša moja iz vas štije, 
Štije sladje, štije više, 
Neg što mudra knjiga piše, 
Štije, čega nigdje nije. 


Kad na zemlju nojca sjeda, 
Duša već mi k vama hrli, 
Duša tam se s dragim grli — 
I od vas se dalje neda. 


Dok sviet suncu slavu sbori, 
Na suncu si lieči boli, 
Moja duša dotle moli, 
Sjajno sunce, do izgori. — 


A nojea da vlada bajna, 

Da vam zurim u te oči, 

S kojih med i slast se toči, 

S kojih razkoš teče trajna. — 


Sviet od vieka iz vas štije, 
Viestnici ste kaže kobi, 
Preminulim dušam grobi, 
Al proniko sviet vas nije., 


Proniknut vas ni ja neću, 
Nit si tarem mozag time, 
Ja se kod vas grlim s njime, 
Ne pitam za drugu sreću. 


Kad na zemlju nojca sjeda, 
Duša već mi k vama hrli, 

Duša tam se s dragim grli, 
I od vas se više neda. 


U bajne vam zuri oči, 

Željno nešto po vas ište, 
Sviet ste vas joj, raj, ročište, 
Srodnom gdje se dušom roči. 


———— 


A što gledaš pust mjeseče, 
šk A što gledaš u me, 


ih 

Mjesecu. 


Ko da ote bliede oči 
Jade mi razume. 


Iztrošena taka sopka 
Neima niti duše, 
Neima srdca, da šio ćuti, 

Želja, da se skruše. 


Ajd odtale, ne gledji me, 
Što je tebi stalo, 

Ma koliko tužnih ljudih 
Jadom zaplakalo. 


Ti i sretnom i nesretnom, 
Svim jednako siješ, 
Jednako se obojici 
U potaji smiješ. 


Stari lolo, potepuše, 
Ponoćni junače, 
Tebi godi, kad ti pjesmu 

Slaže sneno djače. 


I ja pjevam, al ne tebi, 
Riedko o ljubavi, 

Već kad na me hoće crna 
Briga, da me davi. 


Ne uživam blagog sanka 
Od toliko noćih — 

Pa i ti si k meni moro 
U pohode doći! 


Ovdje nećeš ništa naći, 
Što da ti usladi; 

Pogledajder tamo preko 
Što susjeda radi, 


Te mi šani, al tihano, 
Je li veće spava, 

Il je budna, pa razmišlja | 
O men dika plava? 


A što gledaš pust mjeseče, 
A što gledaš u me, 
Ko da tvoje bliede oči 
Te boli razume. 


Za gorom. 


j za gorom! 

Prostrla se ravnina, 
Po njoj vjetrić piri, 
Šara ovieća množina, 
Lipa hladom miri, 
Ovrkut struji ptičica, 
Lakokrilih ševa, 

Iza noćnih zviezdica 


Zvuci skladnih spjeva. 


Oj za gorom! 
Tamo bijah nekada 
Vidjen momak mladi, 
Nisam znao nikada 
Što su brige, jadi; 
Djevojke su mladjane 
Do me travom sjele, 
U radosti, sladjane, 
Poljubit me hijele. 

Oj za gorom! Oj za gorom! 
Ondje mala kućica Onam duša si želi 
U zabiti stoji, Jednom opet doći, 
U njoj liepa curica I pusta se veseli, 
Davno čase broji, Da će vidjet moći, . 
Kada će se vratiti Gdje mi draga ručice 
Njezin dragi momak, Oko vrata vije, 
I uz klicaj pratiti Zamnite oj pjesmice — 
U svoj skromni domak. Ljubav sanak nije. 
JEP nnK ' 

oć je, tiha noć, Noć je, tiha noć, 

%& K dragoj moram jošt jednoč, K dragoj moram jošt jednoč, 
Da poljubim koralj ustne, Da pokleknem na grob njezin 
Da joj reknem — laku noć. — Da joj šapnem — laku noć. 

E pur si muove. 
jetan sjedoh u hladovje Koga krije ona kuća 
ž Vinske loze guste, Selu na vrhuncu, 
" Bogal srećom, srdca ljuta, Kom sam nakan rado priznat, 
Duše s jada puste. Što i kako patim, 
Na čokoću nihali se Odkad ono zahvati me 
Bujni zreli grozdi, Svojim trakom zlatim, 
Po bademih ovrkutali Ko učenjak, koj uztvrdi: 
Sivokrili drozdi ; E pur si muove, 
U dolu se magle nišu Marih reći: Gledj, dušice, 
U plavetne struje, Tople grudi ove, 
Po obali vjetar vije, Što se više ti protiviš, 
Vali pjeneć bruje, Želiš im se svetit, 
U sjeni se razkalašim, Sve ćeš u njih veću vatru 
Da se krv razhladi, Ljubavi uznjetit ; 
Nebi li ko vjetrom lišće Nebojim se anatheme, 
Odlećeli jadi ; Neplašim se striele, 
Sve u misli Galileja Jednom ćeš me ipak svinut 


O nekome suncu, Na grudi si biele. 


Djevojke su meka srdca, 
Darežljive ruke, 

Nemoguće bez milosti 
Motrit tako muke! . 

Nebesko je sunce za tog 
U pučinu palo, 

A k meni je mlado curče 
Smijuć dotrčalo, 

I do mene brajdom sjelo, 
Da se kosom igra, 

Čarom njenih crnih očih 
Janje bi od tigra. 

Sunce palo u grob mora, 
Zviezde nebom sjaše, 

Cielom svietu tama noći 
Meni dan bijaše. 

Na ustnah sam njene usti 
Osjetio vruće, 

Na srdcu sam njeno srdee 
Čuo gdjeno tuče. 

I ja šaptah u razbludi 
Rieči umnikove: 

Badava je anathema, 
E pur si muove! 


Ružica i slavulj. 


raj vode porasla 
sx Ružica mala, 
j Na zelenu mahu 
Bujno je cvala. 


Na vodi joj lice 
Milo odsieva, 


Na grančici slavulj 
Tužno pripieva. 


Bilisanje tužno 
Ružica sluša, 

I srdce ju boli, 
Tješit ga kuša. 


Al slavuljak drobni 
Tješit se neda, 

Sve tužnije pjeva, 
Ružicu gleda. 


I k ruži lietnu, 
Razširi krila, 

A glavica njegva 
Do nje se svila. 


Potamnjelo sunce, 
Bura navali — 

Do ruže slavulja 
Vodica zali! 

Venus anadiomene. 


jubo moja, milo duše zlato, 
Čudno mi je srdce zatreptalo, 
Krv u lice skočila mi naglo, 
Kad te tražeć oko zagledalo, 
Gdje se kupaš, ko božica Leda, 

Krijući se za grmje bojeći, 

Da te tudje ne upeti oko, 

Ali mojem ne možeš uteći! 

Jer kad časak niti samo jedan, 
Bez te više živjeti ne mogu, 
Zaputih tek lutajuć ti tragom, — 
Bog ljubavi vodio mi nogu — 

I nadjoh te, gdje uz vrbu staru 
Vilovito igraš se talasi, 

Rajske prsi prikriv stidno rukom, 
Dočim lice rumen zore krasi. 
Kosa pala preko bielib plećih, 
Kao oblak povrh sunca jasna, 

A na kosi caklio se biser — 

*“ Taj čas bila božica si krasna, 
Koju more iz tmastog krioca, 
Iznenada poklonilo svietu, 

Da pokaže, sve ružice nisu 

Nit robinje tvoga lica cvietu. 
Sav u vatri, ne znah da li živim, 
Da li mislit jošte mi moguće, 
Zamrieh, ginuh, divota me slomi, 
Jedva oči odaše kriesuće, 

Da u meni srdce silno bije, 

Što mu želja jedna žudnja svlada, 
Duša drhće poput trepeljike, 

U voljkanju ljubavnih naslada, 
Da sam bio starovječnim bogom, 
U labuda, koj se nekoč stvori. 
Al ovako kleti mi je sudbu, 

Zašt se rodih kašnje za hiljade, 
Jer ni same božice ne mare, 

Za ljubavi ne snosljive jade. 

y Himeros. 
to će zlato, što će sjaj, Zalud razum znanja nosi, 
šk Što će nebo, što će raj, Kad ti srdce ljubav prosi ? 
j Što će život i sviet cieli, Što će razum, znanja što će, 
Kad ti duša ljubav želi! Kad se srdcu ljubit hoće? 
Razum, časti, slavu najte, Ta što će mi zlato, sjaj, 
Ah ljubav mi ljudi dajte, — Što će nebo, što će raj, 
Za ljubavi kaplju samo, Ta što će mi sviet taj cieli, 
Trpjet ću vam tuj i tamo. Kad mi duša ljubav želi! 
io Pjesma. 
WW 


tloja je pjesma: navještaj zore, 

x Sievak je prvi srebrene lune, 

j Tihani šapat zelene gore, 
Plašljivi drhat nove još strune. 
Ona je spomen prošlih već dneva, 
Nejasan naslut dneva budućih, | 
Pismen spomenik ljubavi, gnieva, 
Sudbe, cjelova lednih, gorućih. 


Ona je zanos do ideala, 

Štono ih nebo sebi tek uze, 
Jecaj je duše, štono je pala, 
Natrag na zemlju, dolinu suze. 
Ona je ponos, srdce što hvata, 
Gledjuć na one junačke dike, 
Poviest kad staneš čitat Hrvata, 
Čarobne one, krvave slike. 


Ona je suza, štono mi pada, 
Spominjuć ono, štono smo bili, 
Gledjuć na ono, kuda smo sada 
Pali na naših krvavih Krilih. 
Ona je uzhit, štono me sliće, 
Sunce na krilo zemlje kad pane; 
Ona je kita, štono ju spliće, 
Duša iz svoje tajne cvjetane. 


Vidan je prolaz mutnih sanova, 
Što .su ko oblak na dušu pali, 
Zveka mačeva, jeka gromova 
Kojom k slobodi djedi nas zvali. 
Ona je iskra, štono će moju, 
Prvi na poziv mišicu krenut, 
Kada u onom odsudnom boju, 
Braća na rodnog vraga će renut. 


Duša je moja sanovna bašta, 
Njene su misli sneni kristali, 
Palaču iz njih zgradila mašta, 
Pjesme mi: njezin odsjev tek mali, 
Sviet kad mi paklom čini se cieli, 
Srdce i duša. kad će da sdvoje, 
Pjesma što od tog pakla me dieli, 
Naravan prelaz u nebo moje. 


Čaroban prsten pjesma je moja, 
Nebo i zemlju štono mi spaja, 
Tajna što sredstva pruža mi svoja: 
Kratkom užitku vječnoga raja, 
Ona, što kriepi vjeru u boga, 
Mojoj što duši šapće vjekoma: 
Ima još ljepši život od toga, 

Što ga uživa čovjek siroma. 


Kruna i poraz mojih si želja, 
Utjeha, povod moga si plača, 

Ti si oj pjesmo! bura veselja, 
Obrana jača ti si od mača. 

Ti si prevelik dar mi od boga, 
Tobom se služit dužnost je meni, 
Pozdrav si plamni naroda moga: 
K izvoru svomu nude ga kreni. 

Moje blago. 


jesma mi je sve, što imam, 
x Pjesma sve, što s neba primam, 
Kad se jadi duši bliže, 
K nebesam ju pjesma diže ; 
Pjesma slašću dušu poji, 
Ta pjesmom se ljubav goji. 


Pjesma mi je sve, što imam, 
Pjesma sve, što s neba primam. 
Za pjesmom mi duta gine, 

Uz pjesmu me tuga mine, 

Uz pjesmu mi cvate sreća, 

Na dragog me pjesma sjeća. 


Pjesma mi je sve, što imam, 
Pjesma sve, što s neba primam. 
Dobri bogo njom mi poda, 
Ljubav žarku moga roda, 
Ljubav, što mi sreću širi, 
Ljubav štono ljubav piri. 


I što dobri bog mi poda, 
Na žrtvenik stavljam roda, 
Tuj da žive i da sjaje — 
I da drugim život daje — 
Sreću moju da razglasi, 

A hrvatski narod spasi. 

Nate mislim... 


ad jutrom rujna zorica zabieli, 
x Zlatolik tračak kada sunca sine, 
j Kad od sna sladka sviet se budi cieli, 
I piev ptičica do neba se vine: 
Oj tad se tebe sjeti 
Tvoj dragi, — raju sveti: 


U žarkom suncu vidi lišce tvoje, 
Iz poja ptica tvoj mu glasak poje. 


I poslje zrak kad s oblaka potamni, 
Kad bure silno o hridine biju, | 
Od trieska groma dol i brieg kad zamni, 
A neba grudi silnu kišu liju, 

I tad se tebe sjeti 

Tvoj dragi — raju sveti: 
U nebu burnom tvoje vidim grudi, 
Na oči crne striela spomen budi. 


- —— =. —— 
Žicam. 


ugo moje šutile ste žice, 
g oo OKO da davno već ste popucale, 
Ko da drvo trune tamburice, 
Na kojoj ste napete mi stale. 


Nekad bjeste melem mojoj duši, 
Jer sladjaste časove mi mlade, 

Napitak mi bjeste Vi u suši, 
Svježi izvor sanovite nade. 


Milovah Vas, jer mi bjeste mile, 
Vi znadjaste moje tajne male, 
Nit Vi svoje pred menom ste krile ; 

Prijatelji da smo — to ste znale ! 


Vrieme to je najdivnije bilo, 
Ali kob nam drugač ukobila ; 
Vrieme to je u svom krilu krilo, 
A sreća je samo tlapnja bila! 


Sve je prošlo, sanka nije više, 
Sad je tamno, što je sjalo prije, 
Slabim dahom pjesma sa Vas diše, 
Sjajnu odor hrdja Vam sad krije. 


=D 


Zašto živjet? U daleke kraje 
Otići ću jadit jade svoje, 
A Vi svoje svršit ćete vaje, 
Ako pukne, — što sad hrdjavo je! 


Ne pucajte! živjet nam je hora, 
Pjesma opet nek' se sa Vas glasi, 

Hrdje neka sa Vas spane kora, 
Sretni opet svanuli su časi! 


Sjajite se, zazvečite žice, 

Tuga neka u prošlost se gubi, 
Pjesme neka lete krilatice : 

Da smo sretni, jer nas ,Ona“ ljubi. 


Moja miso. 
| oja miso preplivat će more, 


I plavetne preskočit će gore, 

' U okladu nadletit će pticu, 

Moja miso ne zna dan ni tmicu, 
Kad joj želja za dragom uzplane. 

Moja miso nema nigdje mete, 
Nike spone, koja da ju smete, 
Moja miso hitra je i laka, 
Jošt žurnija od naglih oblaka, 
Sjeti li se tebe, moje lane. 


Sad put neba krili kao ševa, 
Velepjesan ljepoti da pjeva, 
Za čas morem ko galeb se vine, 
Da u vjetru kano uzdah sgine, 
Il u lugu spominjat te stane. 


Moja miso bez tebe je ništa, 
Tek u tebi nadje si skrovišta, 
Ti ju dižeš, podavši joj krila, 

Gdje ti nisi, nema ona sila, 
Na poletaj da se jadna gane. 


Moja miso uz tebe je vjekom, 
Bolnoj duši željkovanim ljekom, 
Moja miso iz tvojih usana 
Srče melem svojih gorkih rana.. 
Na te miso nikada ne sane. 


Ljubavi. 


j ljubavi pod nebo se vini, 

Te medj zviezde bajna Ti se deni, 
Tamo sjaji, — nikad ne umini, 

Sav svoj sjaj na drage dom mi skreni. 


Pa kad u Te svoj će gled uprieti 
Ti zablistaj, sjaj se nek' okresne: 
Tad joj šapni: da za nju ću mrieti, 
Da ju ljubim, da joj pjevam pjesme! 


— 
Dar. 
vo kite evieća, Ovieće, vele ljudi, 
5 Ovieća hrvatskoga, Tajnu moć imade, — 
; Za te sam ga ubro, Možda i sa srdcem 
Raju žića moga. Razgovarat znade. 
Ruža tuj imadeš, Dajder primi ecvieće, 
Bisernice plave, Na srdce ga stavi, 
Potočnice, kate, Na bi I naučilo 
I smiljite zlate. Od evieća ljubavi. 

Hajd vjetricu! .. 


lajd vjetricu tihi Gdje se stavi tuj će 
x Pjesmu mi ponesi, Ruže procvast kitne, 
j Miloga mi zlata Zadahnute bit će 

U vrtu ju stresi. Žarom pjesme Sitne. 


Zlato će si njima 
Grudi kitit biele . . . 
Ne bi li ju tako 

Za mnom zaboljele. 


4 

a snivah, da si ruža, A ti me dušo primi 
A ja sam leptir bio, U krilo svoga ovieta, 
jI umoran sam, dievo, I blažen tad uživah 

Na nježni cvietak sio.. Oj slasti rajske svieta. 


Al skoro vjetar dunu, 

Joj vjetar silni, ljuti, 
“ I slomi nježnu ružu, 

J meni život smuti. 

Što tužiš sele? 


modromu ti oku zviezda gasne, 
x Niz lišee bliedo suze teku vrele, 
j Sve bledje su ti usne rujne, krasne — 
Što tužiš? Kaži sele! 


Na obraz ti je mrka tuga sjela, 
Te ručice su klonule ti biele, 
Ko mrazom ruža strta si mi ciela — 
Što tužiš? Kaži sele! 

Ta tvoja bol i mene dušo boli, 
I mene uz te muke muče vele, 
Pa kaži dragom, kad te vruće moli, 
Što tužiš? Kaži sele! 


Al ti mi šutiš — tielo jače klone, — 
Oj ustne te mi kad bi šapnut htjele! — 
Ni daška već? — nit oči suza rone — — — 


Ta ti si mrtva, sele!.. 

Daj ju primi... 


gjilno urla sjever ljut,. Zima strašna vlada svud, 

x Ovieće poljem vene, Pod krov sve se krije, 
Bajne zemlje krije snieg Al za moju ljubav, joj, 
Grudi razgaljene. | Nigdje krova nije. 


Daj ju primi, dievo, daj, 
Pod krov srdca svoga, 
Da ne satre vihra huj 
Nježnog ecvietka toga. 


S bogom ....| 
ek mi sjajna sunca traka sinu, 





Na njoj misli ogrievat se stale, 
Kad mi netom gledu se izvinu — 
Utonuv za dalnje strane žale! 


Oči moje oćutješe tminu, 

Težko na njih vedje su mi pale, 
Jer Ti ode Dido u daljinu, 

A Tve oči, k6 sunce su sjale. 


Ti mi ode — al! ne u tudjinu, 
Željom mojom, da mi budeš sretna, 
Da se sjetiš kadkada i mene! 


us DA. i 


| 


A kad s' jadi oko srdea svinu, 
Kada budeš nevesela, sjetna : 
' Tad promisli, da za Tobom vene! 

Spomen - cvieće. 


proljeće je bilo, 

A Bijaše divni maj, 

j Kad dievče spazih milo: 
Moj uzor i moj raj. 


Ni vila ljepša nije, 

Neg tvoj što bjaše kras ; 
Te oči — munje dvije, 
To lišce i taj stas! 


Uzplamte sve mi ćuti 
U milka žarki plam ; 
U narav se zaputih | 
Sa svojom srećom s&m. 


Moja srećo, moja tugo, 
Jednoč sam te samo gledo, 
Al to tako dugo — dugo, 


Ko da s mjesta umriet hćedoh. 


Kao da sam znao, l&4ne, 
Da te više vidjet ne ću, 
Moga žića sretne dane, 
Izgubljenu moju sreću. 


Sjajno ti je bilo oko, 

Još me od njeg srdce zebe ; 
Minu ljeta — a duboko 
Grobni humak prekri tebe! 


I. 


I liep sam vijenac svio 
Ubravši mnogi ceviet, 

I sretan, blažen bio, 
Ko moj da ciel je sviet. 


Al dodje zima ljuta 
I svenu list i oviet; 
Sred sniežnog njenog skuta 
Bijaše svemu mriet. 


Moj uzdah svietom lieće, 
Gdje ciela narav sni: 
Uvenulo je evieće, 

U grob si pala ti! 


U dalekom, pustom kraju 
Ja sam čuo glasak kobni; 
Ljubio u težkom vaju 
Svaki krst i humak grobni. 


Mrko mi je sunce sjalo, 
Dani bili — groba noći, 
Ipak srdce ne prestalo 

Tebe ljubit žarkom moći. 


Smijali se meni ljudi, 
Smijali se podlo, muklo: 

A ja niti ne poludih, 

Nit mi biedno srdce puklo! 


DE. i 


II. 


Ti da niesi više! vjerovat ne mogu, 

Nit dokučit to će biedni razum moj; 

Ti da niesi više! van da samom bogu 
Svidjelo se tobom resit priesto svoj. 

Moja srećo, tugo, andjelu moj divan, 

Tad rad tebe na me sam bje Višnji kivan! 


Bio sam sirotan, nigdje nikog svoga! 
Tada tebe nadjoh, divni alem — kam ; 
Nadjoh zlato, biser, i od časka toga 

Tek za sreću bajnu na tom svietu znam ; 
U tom težkom tako pustog žića boju 
Jačila si nadom biednu dušu moju. 


Ti mi bjaše nebo; čisto srdce tvoje 
Štitilo ko genij mog je žića tiek ; 


Višnjem s tog sam vazda slao molbe svoje, 


Samo da ne snadje tebe udes priek. 
Zdvajao sam, da te izgubio ne bi, 
Jer što bijah, dušo, sve bijah po tebi! 


Sve bijaše zalud — zalud moja dušo, 
D6skora već imo moj se život strt, 
Smierne molbe moje nije Višnji slušo, 
I ne sluša njega neumolna smrt! 
Spustiše te, zlato, u tu zemlju crnu, 
A za naviek radost meni ledja vrnu! 


Hrvatska te krije, zemlja moja mila, 
Gdje no živi narod divan, ali — rob! 
Hrvatska od mlada draga mi je bila, 
Draža odkad u njoj tvoj je dragi grob: 
U njem sve su moje pokopane nade, 
U svom krilu sad ih Hrvatska imade! 


A ti snivaj sladko, d6ćskoro ću i ja, 
Na tom svietu tako tek sam mrtvac živ ; 

Smrvila me rano za te žalost tija, 
Sve da nekoč bijah kano soko siv ; 
Sad tek jedva jošte bolna duša diše, 
Zdvajajući gorko: ti da niesi više! 


IV. 


Rano si, dušice, u grob mi pala, 

Niesi još pravo za život ni znala! 

> Radost medj tvoje riedko se vraća : 
Majčica plače, plaču ti braća. 


Jelenak paso u cvjetnome lugu, 

Milove nježno košutku drugu ; 
Grmnula puška ; jelenče što je? 
Nije li ljube nestalo tvoje ? 


Rano si, dušice, u grob mi pala, 

Niesi još pravo za .život ni znala! 
Samcat sam osto, mile bez druge, 
Za tobom srdce pogiba s tuge! ' 


S drugom na morju letila lasta, . 
Šumilo morje, bura mi nasta ; 


= o Lastiću oj, što plačeš mi s nuja, | 
Ugrabi 1 dragu biesna oluja? .;. , 


Rano si, dušice, u grob mi pala, 


Nara 


Niesi još pravo za život ni znala! > 


Ne će mi brod do željne doć luke, 
Zagrlit tvoje ne će me ruke! 
Ne čuješ mene, nit pjesmicu moju, 

Andjeli tebi divnije poju; 
Blažena, mirna, ti si mi sada, 
Moje pak srce pogiba.s jada .. 


VV. 


Tek sam imo tebe, uzeše i tebe, 


A ja ostah biedan, ko sred polja kam ; 


Ostah kano prosjak sam: samoat za sebe, > 


Uz nevolju, tugu, čemer, jad i čam. 

 Poniela si sobom polu srdca moga, 
Poniela si sobom sreću žića mog; 
Sve su moje nade usred groba tvoga, - . 
oNištovno mi žiće bez žića je tvog. 


Ja sam s tobom umro, i da doma nije, 
Ne bi, dušo, bilo niti mene već; 

Za Hrvatsku mora srdce još da bije, 
Za Hrvatsku mora još i u grob leć.“ 


Otačbini mojoj sto ljepota divnih 
Mučeničku davno pripravilo kob, 

Ter joj odsvud prieti suvražnika kivnih 
I ostankom njenim pripravljajuć grob. 


Branit ću ju, dušo, sve do kapi krvi, 
Kada na nju srne suvražnik joj ljut, 

I kad vruće tane ovaj život smrvi 
Združit će nas, dušo, svetog doma skut. 


Nakon borbe krute u slobode slavi 
Pitati će braća i za me koj dan; 

Pa će reći možda: bjaše Hrvat pravi, 
Sad u sretnoj zemlji s dragom sniva san! 


— Še 


Božja svjećica. * ' 


tonulo sunce A majčica mlada 

ž Za gora vrhunce, Milovat ga rada . 

j I minuo već je dan, I nojcu i danak ciel, — 
U zibčici malo Te suzicom kvasi 
Čedance je spalo I svilne mu vlasi 
I snivalo sladki san. I obrazić milen, biol. 


* Hrv. narod priča, da će diete, komu preko noći požuti koji prstić, ili sretno živjeti il 
blaženo umrieti, jer da mu je san: angjec užego na pistu božju svjećicu. Ja uzeh blaženu smrt. 

Po lišeu ga tapće, nAl što je to, zlato?“ 
U uho mu šapće: Sad majka će na to, 
Ko proljetni ti si eviet! ,Odašta ti prstić zlat?. .“ 
Sad snivaj mi milo, Pa kako si bliedo!... 
Al strah te ne bilo, Oj Svevišnji ne dd, 
Ta čuva te angjel svet. Da zrijem te zadnji krat! 
Prosinuli danak I majčica kleknu, 
Razpršio sanak, A ssuzica teknu 
Kraj sinka je majka već, — Iz crnog joj oka tog ; 
Uz ojelov ga budi, — Zaludu joj tužit, 
Al tko će od ljudi I smrteu tu ružit, 
Tu majčinu ljubav reć? Ta tako je htio bog. 

San i java. 
vud tihi mir . 

x Pod velom noćnim sviet se smiri, 

j Nit gorski šumi vir, 
Ublaživ niti vjetric piri. 
A nebom poput alem — kama čista 
Milijun zviezda, krešuć, milo blista. 


Otajstven mir . . . 

Al dušu moju ljuti stisnu jad, 

U mom se srdcu strasti bore sad, 
. Ko krvav. slaveć pir. — 


Tajinstvene i krasne nekoč noći 

Iz doma bjegnuh hrlim krokom 

U dalek kraj. Popostah. — Kud mi poći ? 
Poletjeh opet divljim skokom, 

Jer čuh ko tajni glas da veli: 

Aja napred, 6d svieta se seli, 

Daleko bježi a od svietske buke! . . 

U krasan dodjoh vrt . . . 

Već klecaju mi noge, drkću ruke, 

Ko na vrat da mi sjela smrt. 

Pod zviezdno nebo legoh sam . .. 
Naoko buji evieća kras; 

A što bje za me veći mam, 

Da 1 ovieća kras, il zviezda jas ? 


# 


Miloduho me ovjeće zove, 

Da dirnem rukom mirne strune, 

Nek jeknu sa njih pjesme nove, 

Al svaka pjesma nek prokune 

— Nek kune, pako da ju crni čuje, — 
Hudobu, laž, — taj izvor zloće svake, 
Taštinu ljudsku, — srdce nek prokune 
U grudih onom, koji viekom snuje 
Prot bratu varke zlobne i opake. 

A onog, koj je dom si izdat spreman, 
Nemani svieh u svietu grdju neman, 
U pakla carstvo strašno neka sune! — 
Sad tiše krasno šaptalo mi cvieće : 

Ej divan li je ovaj sviet, 

Tko u nj zaviri, tom se neće 

Oj nikad mriet! 

A ti si tužan! . . Čemu sjeta 

Na mladjano ti lice sjela? 

Dotužiše I' ti mlada ljeta, 

I! zlobne varke svieta biela ? 

Ti nujan mučiš . . . znamo sad, 

— A evieće znade ko i ljudi — 

Rad čega bliediš, veneš mlad. 

Al nemoj tužit, vesel budi! 

Ko pako crni, gusti mrak 

Na tužni ti se slego dom, 

Al opet bit će od vas svak 

Oj svoj u svom. 

Ajd na noge se, tresni šakom, 
Nebeski nek te čuje svod ;' 
Nedobitnim mi bud junakom, P 
Pa spasit ćeš si mili rod. 

Uz dušu kad ti uzljubi se duša 
Angjelka koga, tada blažen šetni 

. S miljenicom si medj nas amo oevieće ; 
Ej divne sreće! 

Mi gledat ćemo prvi ojelov sretnih. 

I pjevat pjesmu, nek ju nebo sluša. — 


A zviezde? . . Oj vi zviezde male, 
Što od mene ste zaiskale? 
Života ste me lišit rado, 
Razpršiti mi kratkotrajnu sreću, 
Otrovati mi srdce mlado, 

Pa da vas slušam? — Nikad, nikad neću. 
Da uviek samo božju slavu pjevam, 
Da glas mi ječi, ko što ječe pjesme 
Angjelske, a bogolikim se dievam 
Osmiehnut lice ni malo mi ne sme? 
Oj muka to je! Tko da bude kamen, 
Pri sladkih ustnah, pri tom oku sjajnom, 
Put munje širom štono sipa plamen, 
A plamen taj je, a i bit će tajnom 
Vaš šapat čujem, iskrice vi neba: 

Oj stvore biedni, gdje li ti je pamet. 
Veličat boga najprie treba, 

Ta od njega nam svima zamet. 

Pa što je diet? Tek puka sjen, 

U jedan što će nestat tren ; 

Tek sitan prah, 

Što s vjetrom k nebu leti sada, 

Što s vjetrom k zemlji opet pada 

U jedan mah. 

Ded letni k nama, što ćeš viekom 
Tugaljiv roda slušat glas, 

I čekat dok sa kobi priekom 

Prosino ne bi 1 rodu spas. 

Ded letni k nama, tuj te čeka 
Veličajan i ljepši dom, 

Oj letni, tuj ćeš naći lieka 

Za težke rane rodu svom! — — 

Na lahkih krilih diže mi se dušu, 
Proleti svietom, u svak zirnu kraj. 

A ja ko čaroban da glasak slušah: 

Daj i ti za mnom sad poleti, daj! 

Strielimce mi duša vinu opet 

Visoko gore, a na nebo. zviezdno, 
I kad se smrtnik za njom htjedoh popet, 

 Lahkokrila u grdno sleti bezdno ; 

Odovud prhnuv svuda svietom lieće 

Ko ljudske sve da kani prozriet tajne, 

I letnu do me medju ovieće, | 

A s njome gla i dieve bajne. 

Na glavi joj se kruna blista, 

Oj zlatna kruna, ona ista 

Što hrvatski ju kralj nosaše. | 

U ruci žezlo, žezlo naše, 

O mnogih sgodah što bi pričat dd 
,Ti tužiš, hrvatski mi sine!“ 

Nebeskim glasom prosbori mi vila, 
»Nad srećom tužiš domovine, 

U crno ruho što se tužna svila. 

Al nemoj tužit, utri suzu oku, 

Oj smjelo skoči,. digni narod sav, 

U jednom hipu, jednom skoku 

Pred lavom past će dušman lav, 

Ne štedi krvi, boli niti muke, 

Ajd na noge se, mili rode, 

Nek uhvati se bratska ruka ruke, | 
Pa mačem smjelo do slobode! 

A kruna ta, što moju glavu krasi, 

I žezlo to, — nek onom bude sinu 

Koj prvi skoči, koji rod si spasi, 

Koj znade živjet, mriet za otačbinu!“ 


Sve tiše . . . tiše zvuči vilin glasak, 
Sve dalje . . . dalje u mrak crn se gubi, 
I zamire, — na ustnah ko što sasak, 


U tihom gaju kad se dvoje ljubi. 


U crnoj tmuši: 
Milozvuk vilin zamrie, — pa ga nema, 

U mojoj duši — 

Sto budi se i driema — 

Ozvanja tiho, . . jedva čut ga li je, 
I u njoj dok zamrije. 


»Pokazat ću ti, sinko moj, 

Budućnost tvoju, roda tvog . . . 

To vila rekne, 

Miločujni uz vesak, 

S nebesa ko kad sletiv bljesak 
Plamenit proz mrak crni sjekne 
Razpršit radeć crne noći vela, — 
Raztvorila se tama . .. 

Daleko vidim, ko sried dana biela: 
Miljenica me eno čeka sama. 

Poletit da ću k njoj, 

Na žarke ustne cjelov tisnut vruć . . . 
Al gle... miljenicu mi zlobnik na grud svija, 
Ko slabu stvorak otrovnica zmija, 

Te šapće joj iz tija: 

»Ti viekom moja, a ja tvoj!“ 

Da, viekom! šapnuh. — Pa zar nije, dievo, 
Tek mala igra svaka ljubav?! 

I meni reče, da ti ljubav žarka 

Za mene samo u srdašcu klije, 

Pa gle! . . to bjaše samo grozna varka, 
Bje prosta laž, — u tebe duše nije. 
Angjelak, mišljah.nekoč, da si s neba, 
Miloduh da je srdašee ti cviet, 

Sotona mnogi štono na njeg vreba, 

Al moju krasan da će resit grud, — 

I prevarih se jadan, —- bijah lud. 
Zaboravljen od svega svieta, 

Tudjinac kadno bjeh u svom, 

Hudoba kadno, pakost kleta 
Raztrovala mi mili dom, 

Kad ne bje za me više dobra, 

Tad tebe dušo, tebe obrah, 

Božansku iskru ljubavi da njetiš. 

. . . Za noći nekoč zviezdne, tije 
Preblažen sjedjah a kraj tebe, dušo, 

Ti mučala si, ja sam slušo, 

Uz srdce skladno kako srdce bije. 
Potonilo mi u oko ti oko, 

Nebeski ća pod krov 

Uzkriliše nam duša se visoko 

Po sveti blagoslov, 

.0j skupa ćemo živjet, skupa mriet!“ 
Uz vrući cjelov rekosmo si tada 

Taj zavjet svet. 

Bjeh sretniji no ljudi prvi, 

Bjeh blažen kao majka mlada, 

Od njena srdca, njene krvi 

Kad prvu rieč joj milo čedo tepa. 
Preblažen bjeh! 

A sad? — Sad mladačko mi srdce ciepa 
Djavolski smieh, 

Ustancam žarkim što ti eto leti, 

Prezirce gazeć onaj zavjet sveti! . . . 
Al ja ti praštam, praštam kao čovjek, 
Jer ja te ljubim, ljubit ću te doviek! — — 
Pred očima mi drugi prizor sinu . . . | 
Oj vara li me oko? — Ne, ne, — ti si, 
Moj vjerni prijatelju, 

Jedisac koj me ostavio nisi 

U tuzi nit veselju. 

Oj skokni k meni!... Sto? . ti nećeš poć . . . 
Iz oka sipaš na me jed, 

A strašan ti je oka gled, 

Još grozniji no rova noć. 

Ta ti mi bježiš . . . valjda oko nije 
Potamnilo ti, te me ili ne zna, 

H drugog koga mjesto mene zrije. — 
Pred kratko vrieme prognaše me mlada! 
U srdeu sdvojnost radjala se bonom, 
Tek u dvih dušah bila mi je nada, 

U tebi brate, — u angjelku onom. 
Angjelak . . . draga drugomu već voli, 

I uz njega se smieši ; 

Al moje srdce kori ju i moli: 

nOj zašto toli sgrieši?! 

I u tebe zar utišo se plamen, 

Što viekom bodi, da ti srdce bije, 
Da srdce srdce bude, a ne kamen? 
Zar ne krivo sborim ? — Nije, nije. — 
Al zašto bozi k meni mu ne dade? . 
Da, da, i tebi praštam brate, 

Ti niesi kriv, što nehote me prezrie, 
Već sami bozi. 


Zamukoše mi usta . , . 

Ko sgažen oviet sred polja pusta 

Nad nepravdom sam zaplakao. 

Još dignuh vedje . . . doK krasne noći! 
— Medj malim zviezdam mjesec divno sjaov, 
I bilo mi je, da ću k njemu poći. 

Sad poče bliedjet . . . smrknu mu se čelo... 
Sve više bliedi, ko da bajno velo 

Na preliepo mu navuklo se lice . . 

I nestade ga . .. 

Al gle mješt njega 

Prekrasne zviezde jutrošnjice. 

U crnu ruhu krasna noć 

Na priesto pušta bieli dan, 

Na počinak je njojzi poć, 

O ljudskih djelih snivat san. 

Sa novim dankom divsku snagu ćutih, 
Te kliknuh glasno, da me nebo čuje: 
»Zaželjeh smrt si već toliko puti, 

Sad satrt želim crva, što mi truje 
Mog roda tielo mlado danju, noću, 

D4, ja ga moram satrt, živjet hoću, 

Oj živjet hoću, dom si sretan zriet! , . 


I oko gleda . . , blažen gleda sviet, 
Ta mjesto pakla divan gleda raj: 
Tuj narod sretan poznat mi se vidi, 

Priprosta sela i gradova sjaj, 

Doline poznam i visoke hridi, 

Oj poznam majku slavljenih junaka, 

Oj dobru majku, kako nije svaka. 
Uznesen srećom mila roda | 

Uzkliknuh do nebeskog svoda: 

»Hrvata zemljo, nekoč biedna, 

Na stotin krpa razkrojena. : 
I opet sad si sretna . . . jedna . . 2! 
I! oka mi se muti zena?! | 
Te blaženu te, majko, zato sretnu zrije, 
U mojoj duši jer si takva . . . Nije, nije. 
Ta gle! iz oka rodu sreća sieva, 
 Dosudila mu sreću silna kob;. 

Pa svršiv djelo pjesmicu si pjeva, | 
Ta sad je svoj, a nije više rob! — — 
Bje krasno jutro. Sunčev zimski sjaj 
Probudio me od sna, ja sam plako, 
Što u snu vidjeh doma sreću, raj, 

A sada gledam opet jad i pako. 

I opet su me ljuti jadi stisli, 

Ko težak kamen na srdee mi leže, 
Zabrodit htjedoh krilaticom misli, 

Al već i misli a od svieta bježe. 

I opet spazih kose pramen plavi, 

Da, vidjeh dragu — vidjeh ju na javi, 
Nit zirnu na me, drugomu već voli. 

I uz njega se smieši, 

A moje srdce kori ju i moli: 

Oj zašto toli sgrieši?! 

Al ja joj praštam, praštam kao čovjek, 
Jer ja ju ljubim, ljubit ću ju doviek. 


Poletjeh u sviet, da odolim sjeti, 

Al netom oko, suzno oko speti, 

Gdje brat me bježi kano neman strašnu. 
»I ti me prezrie?“ . . a on bjegnu jače, 
Ko vihor da ga silan nosi, — 

Ta bogovi mu mene ljubit krate. 

Oj nemoj bježat, ja ti praštam brate, 
Ti niesi kriv, što nehote me prezrie, 
Već bozi, štono staviše ti u grud 

I! nevjerno ti srdce ili kamen! — — 


I zirnuh u sviet, — oko sinu, 

Da spazi sretnu domovinu. 

Al domovinu ko i prije 

Tudjinac tišti, zlo ju bije. 

I sna se sjetih, — čudna sna, 

Gdje vidjeh sretan rod si drag. 
Gdje dušman mu se smierno klanjo, 
Ponizit mu se moro vrag. 

A sad? ... Ej zlosretna si čudna sanjo! — 
Ej nesretnici! Vi ste rod mi mili 
Ugušit hijeli i na križ ga propet, 


Pa samo dalje! . . Ali, vrazi, znajte, 
Da Hrvat silan, slavan bit će opet, 
I bog to zna! 

Jedna noć. 

odine 1848. borile se u Hrvatskoj dvie stranke: ilirska i ma- 

gjaronska. Plemstvo i gospoda hrvatska prisiljena ozbiljnošću 

vremena življahu jedino politici. Znamenita bijaše to godina u 

razvoju Europejske povjesti; munjevnošću prodahnuta stajahu 

dva velika odsjeka povjesti jedan proti drugomu: prošlost proti 
budućnosti, — tradicija- proti revoluciji. Tom munjevnošću bijaše 
prodahnut zrak i nad našom domovinom ; stranke stajahu jedna proti 
drugoj kao ognjena iskra proti puščanom prahu. U toj munjevnoj 
atmospheri jasno se izgovarala ova imena u Hrvatskoj: Jelačić i 
Košut. 

U to doba zače mržnja medju Stjepanom Milanovićem i Franjom 
Vukmanićem. Franjo bijaše Ilir, Stjepan bijaše Košutovac ; onaj nosio 
crvenu kapu sa crnom dugačkom kitom, ovaj pokrivaše svoju ple- 
mićku glavu s amur-kalpakom ,a la Košut“; Franjo napunjao svoju 
tursku lulu finim rezancem iz crvene duvankese sa srebrenim mje- 
secem i zviezdom, Stjepan je kriepio svoj škrletni nos mirisnim 
varaždincem iz pozlaćene burmutice sa emailiranom slikom Košu- 
tovom; crven bijaše pokrovac pod sedlom davor-konja Franjina, 
zelen pod sedlom zelenka Stjepanova; u vrtu Franjinu bijaše sje- 
nica a nad njom napis: ,ilirski vilinhram“, — u šljiviku Stjepa- 
novom bijaše rakijašnica sa nadpisom: ,Košutovac.“ Franjo je pod- 
pisivao sa ponosom svomu imenu: ,Slavoilir iz Ilirije velike“, — 
Stjepan prometnuo svoje ime u Ištvan Milanfy. Onaj bijaše Ilir od 
glave do pete, ovaj Košutovac od noge do glave; jedan i drugi ljubio 
je svoju domovinu, svaki pod drugim odielom, drugom zastavom. 

Tako oboružani stajahu jedan proti drugomu; tajna mržnja 
kipila je u njihovom srdcu, odsievala u njihovom odielu,.na crvenoj 
duvankesi, na pozlaćenoj burmutici. — Zagrmiše topovi na Dravi; 
sve živo, što je doraslo do sablje i vranca, skočilo na junačke noge ; 
— radilo se o tom, dokazati oholomu Košutu, da Hrvatska, koje 

nije mogao naći na svom zemljovidu, imade dosta junaka i za cvjetne 
poljane Italije i za plodne ravnice Ungarije. Bijaše to doba živoga 
oduševljenja, borio se je uvriedjen narodni ponos, borio se je odu- 
ševljenom borbom svjestna rodoljubja. — Franjo Vukmanić i Stjepan 
Milanović ostali kod kuće. Franjo pjevaše u svom vilinhramu pjesmu : 
»Još Hrvatska nij propala, dok mi živimo“ sanjujuć o kraljici Teuti 
i o ilirskom Aleksandru Velikomu; nu crvena duvankesa, bje sa- 
krivena. — bojao se je da neizda srebreni mjesec njegovih snova 
u to doba, gdje se još nezna tko će pobjediti; Stjepan je palio 
droždjenku rakiju u svom Košutovcu, nu pozlaćena burmutica ne- 
bijaše više vrelom nektaru njegova nosa, jer taj emailirani Košut 
još nebje pobjednikom. Zagrmiše topovi kod Vilagoša: Košut po- 
bježe u beztrag, Klapka u Tursku. Hrvati pobjediše. I sinu sunce. 
Na razvalinah idealnoga ilirstva, uzdiže se realna zgrada Hrvatstva. 
Žrtvu koju prinieše Hrvati na račun sloge i zajednice ilirstvu, ne- 
umjedoše ocieniti oni, kojih je to išlo. Franjo Vukmanić iznje po- 
bjedonosno na svjetlo crvenu duvankesu sa mjesecem i zviezdom ; 
nestade pozlaćene burmutice sa emailiranim Košutom ; i ta tvrdjava 
jednodnevnoga diktatora bijaše nadbijena ilirskom duvankesom ; Ištvan 
Milanfy prometnu se malo po malo starim Stjepanom Milanovićem. 
Davno je već izminula godina 1848., nu Franjo ostade stari Ilirac, 
a Stjepan stari magjaron ; tajna mržnja kipjela medju njima — puške 
bijahu nabite, dobra zgoda — i biti će okršaja. 

Imanjce Franjino Lipovac bijaše na brežuljku osutom zelenom 
šumicom, bujnim vinogradom, plodnim poljem. U proljeće, kad sta- 
doše cvjetati višnje i trešnje u puni cviet, čuo se iz voćnjaka zvonki 
glas djevojčin. U Franje bila krasna crnokosa , Mmodrooka jedinica 
Anka. U njenom oku sjalo čeznuće, na njenom čelu utisnut ' biljeg 
duhovitosti, u njenom zboru čuvsto i samosvjest. ,Moja Ančica — 
hvalila se njezina majka Ljubica —- jest dragulj, blago onom, u čiji 
prsten taj dragulj dospije.“ — Uru od Franjinoga Lipovca, a na 
drugom brežuljku, uzdizao se iza gusta lišćem nakićena stabalja liepi 
dvorac Stjepanov; njegovo imanje ,Milanovac“ bilo puno veće od 
Lipovca, vinska kapljica njegovih vinograda slovila na daleko sa 
svoje čudotvorne sile; njegov djed dao urezati na vrata pivnici: 
»Hoc in vino veritas“ — ,u tom je vinu istina.“ U Stjepana bio 
zoran jedinac Milan ; svršio je prava na zagrebskoj akademiji, a da 
se još. bolje upozna sa tajnami Verbicijeva tripartita proživio je go- 
dinicu dana na peštanskom sveučilištu. N jega je ogrijalo zlatno su- 


pe mm 


našce radjajućega se Hrvatstva, i on bijaše vatreni Hrvat. Državnoj 
službi nehtjede se posvetiti, imadjaše biti jedinim baštinikom bogata 
imanja, pa htjede ostati slobodan čovjek. Uz živu vjeru mladoga 
plemića niknula kriepost u njegovoj duši; njegov zanos bijaše čist, 
i kad minu bura akademijskoga mladovanja, ostadoše svježi njegovi 
ideali. Sa svojim otcem nehtjede se prepirati o politici, on bijaše 
čovjek staroga kova, u svojih političkih nazovih stojaše još uvjek 
pred godinom 1848. Kad vidje, gdje se izjaloviše Košutove hinjene 
teorije o ravnopravnosti narodnosti pod krunom Stjepanovom, stade 
se baviti teorijom racionalnoga uzgoja zelja i krumpira. Samo jednom 
iza godine 1848. žestoko je branio vitežku braću preko Drave tvrdeć, 
da je onaj odsjek hrvatske povjestnice bio najljepši, kad je bjegunac 
Bela IV. utekao se u zakrilje viernih si Hrvata. Tlirstvo da je uto- 
pija prećeranih glava, jer da Iliri bijahu romansko pleme. Na te 
argumentacije ljuto je planuo Franjo Vukmanić, dokazujuć, da je 
pleme Arpadovo iste loze sa Atilom, a hrvatski magjaroni, da su 
uši u tudjoj bundi. Malo po malo hladila je politička vatra, politička 
mržnja prometnu se osobnom. Stjepan se je zakleo nikada nepre- 
koračiti praga Franjina, Franjo navjestio vječnu mržnju Milanovcu 
i njegovim gospodarom. 3 

Uz političku mržnju roditelja tiho tihano cvala ljubav izmedju 
Milana i Anke. Posvema naravan -bijaše zametak njihovoj ljubavi. 
Bili su još djetca, kad su jim se roditelji dobro pazili; bijaše go- 
tovo tradicija okolice, da će njih dvoje biti nekoč svoji, — toj 
tradiciji kao da se je i njih dvoje prislonilo. Najljepšu jabuku svoga 
vrta čuvao je Milan Ančici; najljepšu ružicu svoga cvjetnjaka gojila 
ona Milanu. Čudnovato, već kod djetce, kojih srdce nepoznaje pred- 
sude, postoje od izkona dva ekstremna stožera svega čuvstvovanja : 
simpatija i antipatija. — Bili su jednoč Milanovićevi u posjetah kod 
Vukmanićevih ; Milanovo oko potražilo Ančicu. Dok se roditelji za- 
bavljali, igralo se njih dvoje u pobočnoj sobici. Hitro skoči Anka 
pred veliko zrcalo. 

— ,Hajde Milane, da vidimo, tko je ljepši.“ 

Njih se dvoje zagrliše, te se gledali dugo, dugo u velikom 
jasnom zrcalu. 

— ,U tebe je Milane visoko čelo.“ 

— ,U tebe su Anko krasne pletenice.“ 

— , Crno je tvoje oko kano crni baršun.“ 

— Modro je tvoje kao modro nebo. 

I dječica se zagrliše jače. 

— Čemu se ti Milane nakanjuješ posvetiti ? 

— Ja ću biti doktor sa naočali i srebrenom burmuticom. 

— Ne to je nemilosrdan zanat, budi radje sudac. 

— Neka bude, ja ću biti sudac, a ti moja sudinja. Ona se 
nasmija i lupi ga rukom po ramenu. To bje dakako nevina djetinja 
šala. Tad svanu godina 1848; mržnja medju strankami u Hrvatskoj 
bje naoštreno oružje, koje se imadjaše doskora sraziti. Tad planu 
mržnja medju Vukmanićem i Milanovićem, i djetinjem milovanju 
bje kraj. 

Prošlo je dugo vremena, Milan i Anka se nevidješe. Milan je 
dovršivao prava; jednoga proljeća dodje na praznike, da na imanjeu 
otčevom zaboravi na čas misterije božice Justitiae. Nekoga krasna 
jutra izjašio mladić do susjednoga vlastelina u Subotovac, gdje bi- 
jaše njegov pobratim Mirko odmarajuć na tvrdih školskih klupah 
utrudjene kosti u lagodnom zraku bogatoga otčinskoga imanja. Vodio 
ga put mimo Lipovca. Trešnje i višnje cvale u puni cviet; visoko 
na brežuljku u perivoju Lipovačkom cvala modrim cvietom granata 
dunja. Tuj sjedjaše Anka, u rukuh joj knjiga. Bujna crna kosa liepo 
se nadvila nad vedrim čelom djevojačkim, skoga odsievaše zanos i 
samosvjest, duge trepavice bacale krasnu sjenu na fino, bielo, nježnim 
rumenilom prodahnuto lice. Kad zamnje topot konja uz živi mirisni 
plot, kojim bje ogradjen perivoj, uzvisnu djevojka plavetne oči, 
koje se susretoše sa crnim okom Milanovim; hitro skoči Anka na 
noge, lice joj planu rumencem ; on skinu šešir na pozdrav djevojci, 
ona mu odvrati dražestnim naklonom. Na prozorih dvorca bjehu kapke 
poluzatvorene , iza njih zurilo lice majkino. Milan je nije vidio, ali 
njene oči prijazno sustale na plemenitom stasu mladićevom, i ona 
tihano uzdahnu. 

Oko četiri ure poslije podne vraćao se Milan kući. Mogao je 
uminuti Lipovac, ali neko tajno čeznuće gonilo ga u blizinu perivoju, 
gdje je naslučivao, da će naći djevojku. I u istinu ona stajaše pod 
velikim cvatućim jorgovanom uz mirisavi plot perivoja; u rukuh bi- 
jaše joj grančica jorgovana, na pole otvorene oči zanosile se u da- 
ljinu. Tad minu mladić mimo plota, skide šešir, licem mu munu 
čudna sjeta, — i zamisli se na čas, a onda metnu ruku na srdce i 
krenu okom prema djevojci. Ona* porumeni, trepavice joj klonuše, 
lagano zamahnu rukom, i grana jorgovanova pade na sedlo mladiću. 

On ju brzo prihvati, pritisnu na srdce, poljubi, te odleti sretan u 
Milanovac. Iza poluzatvorenih kapkah dvorca gledalo majčino oko 
na taj romantički prizor, i njeno lice osu se blaženim posmjehom. 

Nedugo zatim sastadoše se Milan i Anka u Zagrebu. Anka bje 
kod svoje tetke Cvjete Ljubišić godinu dana u posjetah, da se pri- 
vikne gradskomu životu; Milan je pravnikovao na zagrebskoj aka- 
demiji. Sastadoše se njih dvoje na plesu u gradskoj streljani. Baš 
se je slavila tristogodišnjica Nikole Zrinskoga. Na marvinskom trgu 
bje podignut improviziran spomenik, sigetskomu pobjedniku. Četa 
hrvatskih pravnika obilazila zagrebskimi ulicami; gdje bje mjesto 
trobojnice izvješen zeleni barjak, tamo je puklo staklo na pro- 
zorih; pogovaralo se je, da je Milan Milanović vodja tih revolucijo- 
naraca; njegov otac Stjepan planuo živom vatrom nad svojim sinom, 
tvrdeć da njegov sin nezna povjesti, i da mu nije jedinac, da bi 
mu sasuo kuburu u glavu. Na plesu u Streljani sakupio se sav od- 
ličniji ženski sviet; trobojnicom bile nakićene kokarde na prsijuh 
mladih Seladona. Kad udje Milan u dvoranu nastade šapat u djevo- 
jačkom kolu; on vinu velikim crnim okom po dvorani ; samo je jednu 
njegovo srdce tražilo, za njom i pristade. Uz tetku si Cvjetu Ljubišić 
sjetno - sjedila Anka. Milan pristupi do njih, predstavi se gospodji 
kao prvi susjed gospodične Anke. Tetki bijaše neobično milo to novo 
poznanstvo, a Anka je poćutila, gdje se nešto tiha i sladjana spušta 
u njeno srdce; onaj komu su bili posvećeni njeni uzdisaji u zele- 
nom skrovištu otčevoga perivoja, onaj koga naziva cieli Zagreb vo- 
djom hrvatske omladine, onaj čijoj obitelji zakle njen otac vječnu 
mržnju, stoji pred njom krasan i plemenit kao Apolo; čudna smjesa 
raznolikih osjećaja preplitala se i poganjala njenom dušom ; kroz na 
polak otvorene modre oči djevojčine zavirio mladić u njenu dušu, 
— trzaj njegove vlastite duše odbljesnu u njegovom velikom crnom 
oku i dojavi Anki, da ju je razumio. U prvoj četvorci bijaše Anka 
uz Milana. Uz plemeniti lik Milanov liepo pristajao strojni stas 
Ankin ; tetkica je gledala sreću mladića i žalila u srdcu razdor nji- 
hovih roditelja. Kad je Milan pratio djevojku na njeno mjesto, čuo 
se je tihani šapat: 

— Anko! 

— Milane! 

— Vi ste božica ovomu plesu. 

— Vaši su pokloni presladki. 

— Uz vas sam med, a cielomu drugomu svietu ostajem led. 

— Pazite! med je presladak, brzo se doije; led je pretanak, 
brzo se razbije. 

— Ja još čuvam grančicu jorgovana. 

— I ja se još sjećam onoga popodneva. 

— O! da mi je biti vašim Romeom! 

— Ja sam već davno vašom Julijom. 

— Moj Angjele! 

— A naši roditelji? 

— Njih će naša ljubav pomiriti. 

— Možda na našem grobu. Suza pade s oka djevojčina, pade 

na ruku Milanovu; nitko je nevidje, — bje to prva suza ljubavi. 


NI. 


Slavila se svatba na liepom Subotovcu, krasnomu imanju bo- 
gatoga vlastelina Žakanića; njegov sin Mirko uzimao liepu kćerku 
davnoga prijatelja Žakanićeve obitelji Milku Godalićku. Kićeni sva- 
tovi vrvili sa svih strana na Subotovac, komu bjehu ulazna velika 
vrata nakićena zelenom lovorikom. 

Tri je dana stari Žakanić razmišljao, bi li pozvao u svatove 
Stjepana i Franju? bijahu mu obojica dobri prijatelji. Mirko: bijaše 
vršnjak i dobar prijatelj Stjepanovom Milanu, Anka Franjina bijaše 
vierna druga Milke Godalićke zaručnice Mirkove. Mladići bi se lasno 
nagodili, to je stari Žakanić dobro znao, a sin njegov Mirko još i 
bolje, jer on bijaše tajnikom ljubavi pobratima si Milana Vukmanića ; 
ali stare pijavice, — pobiti će se na vidiku svijuh svatova , te bi 
se tako na Subotovcu mogao sbiti krvavi pir i Bartolova noć. Dugo 
je dugo računao stari Žakanić, napokon sračuna MN jednačbu : 

Pozvati ću Stjepana, pozvati i Franju. 

Franjo neće doći radi Stjepana; Stjepan neće doći radi Franje. 

Dakle: neće doći nijedan. Za čas odleti poruk na Lipovac do 
Franje s pozivom u svatove. 

Franjo pročita list davnoga prijatelja, a ovaj mu naročito piše, 
da je pozvao i Stjepana Milanovića. 

— Šta — ja da sjedim za istim stolom sa mojim dindušma- 
ninom Stjepanom? Nikada! čuj Dragoviću: nikada! Reci svomu go- 
spodaru, da Franjo Vukmanić Slavoilir iz Ilirije velike nesjedi za 
istim stolom sa onim, koji siže rukom u Košutovu burmuticu. Idi 
* — sbogom! 

Istom što poruk sadje u dvorište, lupi se Franjo rukom u čelo. 

— Šta? pomisli on: ja da si kratim veselje radi one bene, 
da se zamjerim staromu momu prijatelju, da sjedim kod kuće, a 
moj dušman da se veseli. Žakanić mi piše, da je i njega pozvao: 
Ej pa bene! — neka on ostane kod kuće; još mu nije tako crn 
obraz, da mi dodje na oči. Franjo Vukmaniću! još nije ostarila tvoja 
ilirska pamet. Ha, ha, ha, tako ću mu se najljepše osvetiti; ja ću 
na Subotovac, a on neka pali rakiju u svom Košutovcu, 

Dade dozvati poruka i dojavi Žakaniću, da će on sigurno u 
svatove. Drugi poruk krenu u Milanovac do Stjepana Milanovića 
S pozivom u svatove. U pozivnici bijahu označeni gostovi, koji će 
još svatovati na Subotovcu, a medju njima čita Stjepan i Franju 
Vukmanića. Smjehom se osu lice staromu Milanoviću: alaj baš da 
mu pokvarim veselje; gdje ja budem, tamo njega nebude: ergo, ja 
ću na veselje, a on nek sjedi kod kuće u zapećku i nek promatra 
mjesec i zviezdu na svojoj crvenoj duvankesi. 

— Pozdravi moga davnoga prijatelja i reci mu, da me eto si- 
gurno na momu zelenku u svatove. 

I svanu krasan dan; veselo igralo sunašce nad krasnim Subo- 
tovcem. Susjed starac župnik još u rano jutro došao na Subotovac, 
jer vjenčanje imadjaše biti u domaćoj kapeli Subotovačkoj. 

U rano jutro dade osedlati Franjo Vukmanić svoju zelenku ; 
pod sedlom se sjao crveni pokrovac sa polumjesecom i zviezdom ; 
kćeri si i ženi reče, da ostanu kod kuće, da će on još večeras stići 
natrag, a sutra neka idu oni na veselje. Lukavo se Franjo smiešio 
uvjeren, da je svojim obećanjem , da će doći u goste, prisilio Stje- 
pana, neka ostane kod kuće. 

Istom je svanula zora, zovnu Stjepan svoga slugu, neka mu 
osedla viernoga zelenka, neka nezaboravi pokriti ga zelenim po- 
krovcem sa magjarskim grbom. Svojoj ženi Paulini obeća, da će na 
večeru doći kući; ona neka čeka sina, koji imade stići večeras iz 
Zagreba, a onda će sutra ona i sin na Subotovac, a on će ostati 
kod kuće. 

Veselo se vinn Stjepan na svoga zelenka. Kad minu dugački 
zeleni drvored izpred dvorca, zlobno se nasmjehnu : 

— ,Franjo Vukmaniću, potamnila je mudrost tvoje crvene du- 
vankese sa mjesecom i zviezdom; nije Stjepan plemeniti Milanović 
uzaludu hranio svježost svojih plemenitih možgjana varaždincem iz 
Košutske burmutice.“ 

Skoro u isto doba stigoše Stjepan i Franjo na Subotovac. Na 
vratih stajaše dobričina stari .Žakanić primajuć gostove. — Stjepan 
pogleda Franju, Franjo pogleda Stjepana, Žakanić pogleda obojicu ; 
prvi kihnu, drugi škripnu zubmi, treći se nasmjehnu. Sva se tri u 
isti čas osvjedočiše, da su jim računi bili zlo priredjeni, da su riešili 
tek jednu nepoznanicu, a druga da je ostala neriešena. 

Franjo pristupi do Žakanića: 

— Tebi za ljubav brate! dodjoh, nu tek na kratko vrieme ; 
silni poslovi sile me, da još večeras krenem natrag. 

— Brate Žakaniću! — prozbori Stjepan, — samo da ti se 
nezamjerim, iztrgoh se silnim poslovom, te dodjoh u svatove ; večeras 
mi dolazi sin iz Zagreba, ja ću dakle još večeras kući a sutra eto 
u goste moga sina i gospodarice mi. 

— Draga braćo! — uzvrati Žakanić — meni je drago, da 
ste došli, ali čemu tako silite na povratak; vaše domaćice prave su 
= Lukrecije, pa će i one sjutra ovamo. 

Franjo pogleda Stjepana, Stjepan pogleda Franju: 

— Ja moram večeras kući, silni poslovi. 

— Meni dolazi večeras sin, moram ga dočekati. 

Sav taj trialog slušao mladi Mirko Žakanić. On se sjeti Mila- 
nova pobratimstva, zamisli se na čas, baci okom na konja Franjina, 
pa onda na konja Stjepanova; obadva su zelena, na jednom crven, 
a na drugom zelen pokrovac , ista jim je visina, isti izgled, — ve- 
čeras polaze obojica kući. Mirkovo oko zasja; njegova osnova bje 


gotova. 

Sukob bijaše neizbježiv. Goste razigrala sladka vinska kapljica ; 
prikriepili se i Stjepan i Franjo. Franjo bijaše dobričina, u njega 
bilo mekano srdce; vince bijaše sladko, u njega čudotvorna sila. 

— Vidiš — pomisli Franjo — ja i Stjepan bili smo sve do 
godine 1848. dobri prijatelji, dobri susjedi; naši otcevi dobri pri- 
jatelji, dobri susjedi; naše žene. dobre prijateljice, dobre susjede, — 
žene još i danas nemrze jedna na drugu, — a nas dvojica? — to 
je ludo! 

Malo po malo poustadoše gosti, posjedoše na hrpe k stolovom 
u pobočnih sobah, da se kartaju. Zanoćalo je; nebo zasjalo sićuš- 
nimi zvjezdicami, mjesec planu u njihovom kolu, pa se opet sakri ; 
pobliediše i zviezde, nadvi se taman oblak i nastade tamna, nedo- 
zirna noć. Napališe svjetiljke ; na stolovih plamtile svieće i stajale karte. 

— Kalabrijas! kalabrijas! — tko je prijatelj kalabrijasu ? grmio 
Stjepan Milanović. 

Nadje se jedan; trebalo još jednoga, da se barem u troje po- 
igraju. — Malo po malo prikuči se k stolu, gdje vikaše Stjepan sav 
modar od vina: Franjo Vukmanić. Nadvlada se, sjede k istomu stolu. 
Stjepan ga pogleda, nakrivi usta u smieh. 

— Ha! ti Franjo igraš kalabrijas? sjedi der, ja mislim, da 
smo već dozreli do pameti; bratac! daj da se emoknemo! 

I oni se poljubiše. 

Za čas odmnievaše sa toga stola: bella, kvint, tere, kvart. — 
Na novo se podieliše karte: 

— ,Ja ću crne! kliknu veselo Stjepan. 

— ,Ja ću crvene! reče Franjo. 

— ,Daj mu jih. ' 

— ,Kvart! — zaori Stjepan — contra! grand contra! 

— Bella! Kvint! — recontra! — mirno prihvati Franjo. 

— Ti si luda! izgubiti ćeš! — pocrveni Stjepan još jače. 

— Ti si mudrac! pa ipak nećeš dobiti! — nasmija se Franjo. 

— Pa ja neću dobiti? — planu 2iPJan, takovih nadriigrača 
ja se nebojim. 

— Takvi nadrivikači meni su mačji kašalj | — sjeknu odrie- 
šito Franjo. 

— Pa ja mačji kašalj? — a ti si bolvan! — sievnu Stjepan. 

. —Ati si bivol! — grmnu Franjo. | 

— Ti gi, — ti Si, — znaš ti si — vikaše bjesan Stjepan — 
ti si, ti gi — tele! — ti neimaš obraza; kako si se usudio doći u 
iste svatove samnom? neimaš obraza ni poštenja kao ni moj pas. 

— Pravo veliš! grmio Franjo — i neima poštenja, tko stobom 
za istim stolom sjedi, jer ti si... znaš... 

Karte se razsuše stolom, rošušE slavom Stjepanovom ; na cr- 
venom nosu njegovom zaustavi se kec sa karonskim asom na sre- 
dini prsijuh. ' 

Stjepan pobjesni; Košutova burmutica pade na bujnu kosu 
Franjinu; mirisni varaždinac razli se glavom njegovom; dva, tri 
praška ukradoše se u prostrane nosnice njegova grčkoga nosa. 

— Brrr — kihaše glasno Franjo — Sodoma Gomora! — sed- 
lajte moju zelenku — u tom leglu neprenoćih noći. 

— Konja! konja! — moga zelenka ... amo moga Spa vi- 
kaše biesan Stjepan; Žakaniću! liepe si svatove sabrao... grom i 

pakao!... moga zelenka! — Vani bje tamna noć; konji bili na 
brzu ruku osedlani; iznješe svieću; Mirko zaustavljao gostove. — 
Nikada! — nikad više! znaj!... vikaše SEDAN i podje do svoga 
konja. Vjetar dunu ; svieća se ugasi. 

“*  — Jeli to moj konj? — zelenko — jest, to je on, — zelen 
pokrovac i srebreni ugarski grb. 


* — Napred! — 
I šiknu konja; ovaj zahrza, pa se propnu i poleti ko biesan. 


Ni Franjo nije se dao zaustaviti; jedva vidje crveni pokrovac 
sa mjesecom i zviezdom, vinu se na konja — podbode ga nogom 
u rebra, konj skoči kao pomaman, i za čas ostade mu za ledji raz- 
svie'ljeni dvorac Subotovački. 

Bje tamna noć; konjici jezdili na pamet. 

Za čas klonu glava Stjepanova, uzda mu izpane iz ruku, jedva 
je uzdržao ravnovesje, nu konj je pametna životinja, — oprezno nosi 
na svojih ledjih Stjepana, kao da je od stakla, koje je napunjeno 
dragocienom tekućinom. 

Malo po malo stade sievucati, stade tutnjiti grom. Stjepan se 
prenu, potrepta po ledjih konja, pa onda driemucao dalje; konjic 
kasao mirno i uztrajno, znajuć da ga na domu čeka topla ložnica i 
možda pobratim Lisko. Stade i kiša škropiti, najprije lagano, pa 
onda sve jače i jače. Stjepan se prenu, polovina nosa bijaše mu do- 
brano prokisla; sada istom vidje, da je kalpak nepraktična stvar za 
onoga, koga je majka obdarila obilnijom porcijom nosa. 

Bijaše polak noći, kad konj stade. Vrata u dvorište bijahu 
otvorena. Zelenko udje te veselo zamnje njegovo (hihot) hrzanje. 

U kući goraše svieća. 

— Oj babo! oj sladka babo moja! — Zamnje glas: Stjepanov. 

— Mamo! evo tate, — ču se ženski glas. 

I vrata se otvoriše, — svieća sinu....... 

— Milostiva gospojo!... 

— Gospodine Milanoviću! . .. 

— A gdje je moja baba? moja žena ? 

— A gdje je moj suprug? 

Stjepan protre oči: on bje u Lipovcu. Ilirski vilinhram ljeskao 
se od blistavih kišnih kapljica. 

— Grom i pakao! jesam li ja poludio? i ili su me vile začarale? 
—— Ta ja sam krenuo kući; ali tako je, kad čovjek misli, da je 

konj pametniji od njega; .-... luda zvieri! kud me zanie?... nu 
glej: obješenjak! ... ta-to nije moj konj.... 
| — To je naša zelenka gospodine Milanoviću . | 

— Ali to je moj zeleni pokrovac sa srebrenim okrajkom, to 
je moje sedlo . 4 

— N etko vam je konje greaedlan: koji: su si i onako slični. 

— To je djavolska komedija! — nu šta ću sada? kiša lije 
kao iz kabla. | 

— Ej udjite k nami gospodine Milanoviću! — uljudno ga po- 
zove gospodja; kud ćete u noć, na kišu? 

— Već smo vas zaželjeli gospodine susjede — nadometnu 
kći Anka. 

— Velite gospodično? a vaš otac? 

— Njega je odnio vaš konj do vašega dvora, te neima dvojbe, 
da će mu dati nočište. 

— Sigurno, plemenita djevojko; kud će suza nego na oko? 
Nu tko je to obješenjačtvo počinio? 

— Zar vam je žao? 

— Ali sramota! , 

— Nitko neće znati. 

— A šta će moja gospoja pomisliti ? 

— Ona će se već domisliti: gdje ste. 

.I Stjepan Milanović udje u kuću Franje Vukmanića, preko- 
rači prag, o kom se je zaklev, da ga neće prekoračiti; bje mu čudno 
pri duši, nije ni sam znao, bi li se smijao ili ljutio. Nu doskora, bi- 
jaše mu voljko u tom ženskom družtvu, samo se je sramio gospodje 
i Anke, koje ga nikada ničim neuvriediše, koje su ga uvjek ljubezno 
susretale, a on je s njima radi političkoga hira prekinuo ljubezno 
susjedovanje. 

Vješto oko gospodje Vukmanićeve brzo odgonetnu sa njegova 
lica, kakova li se čuvstva gone njegovom dušom, te zato uznastoji 
svom duhovitošću odvalit te neugodne brige vriednomu susjedu. Ona 
bijaše majkom nad svime joj mile jedinice; u zabrinutoj joj glavici 
češće se uzvijale slike budućnosti njene ljubljene kćeri uz krasnoga 
Stjepanovoga sina; činilo se je, da je ona sa finom, majčinom srden 
priraslom slutnjom odgonenula, komu su namjenjeni uzdisaji, što joj 
se često otimali, kad bi vezuć sitan vezak netom spustila ruke u 
krilo, a poluotvorenih ustna, te sladkom čeznjom na polak zasjenje- 
nim okom gledala tobože nekud u daljinu, a u istinu bje pogled 

njen uprt u vlastitu dušu, gdje se vrzle krasne slike budućnosti uz 
ljubeznoga Milana. Činilo se je, da su se majčini i kćerini računi u 
toj točki podpunce slagali. 

— Gospodine susjede, nitko veseliji nego mi, što vas je sre- 
tan slučaj zaveo pod naš krov — laskavo odpoče Anka. 

— Liepa gospodično, kad vas vidim, čini mi se, da sam putnik 
bludeć po pučini morskoj, a da ste vi ona sirena, koja me je ovamo 
zatravila. 

Milostiva gospodjo, liepe li u vas kćeri! 

Majka se je baš htjela nasmijati anakroničkomu laskanju sta- 
roga susjeda znajuć, kakova je to sirena domamila gospodina Mi- 
lanovića u njihov dvorac, ali ovako laskava primjetba, koja je k tomu 
tako liepo pristajala računom njenoga materinskoga srdca, uzbudi 
njen ponos, te ona nakloniv se odvrati prijazno, tobože odvraćajuć 
milo za drago: 


— Tu vas gospodine Milanoviću imade prekrasan sin. 


— Da moj Milan; nu on je revotucionarac, fantast, pomislite 
sanja o nekakovoj velikoj Hrvatskoj. 

— Politička groznica nije opasna gospodine susjede, netraje dugo. 

— Mislite milostiva gospodjo, ali ovi mladi Hrvati, kao da su 
zakleli vječnu viernost svojoj zastavi. 

—. Pravo da rečemo gospodine susjede, u njih kao da i jest 
čvršći temelj, nego li bje za dobe TIlirstva — umješa se kći. 

— Bravo! valja vam sud gospodično; Ilirstvo bje utopija bez 
sadržaja. 

— Ono bijaše mutan chaos, iz koga se je izvila realna ideja 
preporodjenoga Hrvatstva, bje naivan početak hrvatskoga preporoda, 
bje cviećem okićena koljevka, u kojoj se rodi Hrvatstvo. 

— Ita vam valja gospodično — čudio se Stjepan. Gospodjo, 
u vas je umna kći. 

— Djeca svašta uče gospodine susjede. 

— Ne, milostiva gospo susjedo, dopustite, nu ja toga nedo- 
umih za svoga vieka. 

Liepa gospodjice, a što mislite o Košutu? nije li on dobro 
mislio po Hrvate? — što sudite o njem i o njegovoj teoriji ravno- 
pravnosti ? 

— Nezamjerite, dragi gospodine, Košut je politički mrtav, on 
živi u Turinu život privatna čovjeka; njegova teorija ravnopravnosti 

bijaše krinka; što je mislio o Hrvatih, dokazuje njegova naduta 
izreka, da Hrvatske na karti nemože naći. 

— To da je Košut rekao? Ej, onda je Košut luda, nezna 
zemljopisa; pa gdje da je moj Milanovac? gdje da raste moje vince ? 
gdje da se je rodilo plemenito pleme Milanovića? Pravo velite, Košut 
je politički umro; on tek živi na mojoj burmutici, ali će i s nje iz- 
čeznuti, neka ide tražiti Hrvatsku. Ilirstvo nebijaše tako crno i pre- 
ludo. A zašto smo se onda ja i vaš otac zavadili? 

— Takovo bijaše vrieme. 

— Ludo vrieme; nu sad je to vrieme minulo, neima više ni 
Košuta ni Ilirstva: Živilo Hrvatstvo! 

— Moj Franjo, gospodine Milanoviću, svukao je već davno 
svoju ilirsku kožu, te je svoju ilirku ćud prometnuo u pravu hr- 
vatsku —- nadoveže gospodja. 

— Nu dakle, pa zašto onda, da se svadjamo? Znađete li go- 
spodjo, što sam smislio: sjutra krenimo nas troje k Mirku u Subo- 
tovac, znadem, da ćemo tamo naći i pobratima Franju; tuj ćemo 
bjelodano dokazati svietu, da smo prestali ludovati, tuj ćemo od- 
pjevati opielo Košutu, neka se vidi da nas je Hrvatstvo izmirilo. 
Sve nekako slutim, da je prekretu ove čudne noći kriv taj vrago- 
ljasti mladoženja. Nu sutra će na račun, mi ćemo tamo, jel? 

— Pristajem! prihvati gospodja, a kći pruži ruku gospodinu 
susjedu, koju ovaj ljubezno prihvati i poljubi. 


V. 


Franju Vukmanića zateče gusta kiša usred zelene šume, što 
. je dielila Subotovac od Milanovca; njegova ga je zelenka stotinu 
puta već donjela u sličnoj zgodi do kuće i bez svietla i bez uzde; 
zato on sasma prepusti voljici zelenkinovoj, neka ga donese k dragoj 
Ljubici i kćerci, o kojih je znao, da ga neuztrpljivo očekuju. Malo 
po malo stade ga obuzimati vinska sila, poludriem se nadvi nad 
njegove trepavice, konjic je lagano kasao znanim mu putem, netom 
stade; bijaše na domaku svomu cilju. — Kroz prozore dvorca svjet- 
lilo u noć svjetlo kristalne svjetiljke. 

Franjo otvori oči, popipa se za glavu: bujna kosa bijaše pro- 
kisla, šešir ostade negdje na grani, u gustoj šumi, kojom je prolazio. 

— No — liepo će me žena pogledati; stari bećaru! i viknu, 
što ga je grlo nosilo. 

— Mamice! sladka dušice! 

— Odkad je tata tako nježan postao, rekne majka sinu si 
Milanu, kad začu glas, i veselo poskočiše majka i sin otcu na susret. 

Nn — pred vrati stajaše gologlav Franjo Vukmanić, čas gle- 
djuć konja, čas bacajuć oko na obieljeni Košutovac. Protre oči dva 
tri puta; — nije moguće — on je u Milanovcu. Stiđ i ljutost za- 
ustavili mu rieč u grlu. 

Jednim pogledom odgonetnu vješto oko Milanovo riešaj toga 
noćnoga pohoda; nu gospodja nikako se nije mogla načuditi tomu 
nenadanom posjetu ; videć gologlava, prokisla susjeda, pomisli u prvi 
mah, da su njega i muža joj napali na putu razbojnici, te upita puna 
straha: 

— A Stjepan ? 

— On je nedvojbeno u Lipovcu, — odgovori joj sin; zar ne- 
vidite dragi susjede, to je naš zelenko. 

— A moja zelenka? 

— Ona je nedvojbeno u Lipovcu. 

Ha, ha, ha, nasmija se gospodja, zar neshvaćate dragi susjede : 
presedlalo vam konje. 

Vukmanić razvali oči: 

— Istina je, ja luda; prevario me ilirski pokrovac. 

— Nejadite se dragi susjede, udjite k nama, kiša pljušti kao 
“iz kabla, već je i polak noći, naći ćemo mjesta — pozva ga gospodja 
uz ljubezan posmjeh. 

— A moj šešir? 

— Sutra ćemo ga naći. 

— A vaš suprug? 

— On je u dobroj školi. 

Doskora se ćutio dobrodušni Franjo u veselu družtvu domaćice 
i njenoga Milana kao u vlastitoj kući. 

Mladi Milanović misleć na ljubljenu Anku gledao na sve strane 
predobiti si srdce staroga Vukmanića, a to ni nije bilo težko. Istom 
skrenu govor na politiku, priznade mu starac, da je on pravi, prav- 
cati Hrvat, i da mu se mili pokret mladjanoga Hrvatstva. Tad se 
zapodjenu govor o književnosti hrvatskoj i o Preradoviću. Starac se 
je divio liepomu napredku narodne književnosti, divio se duhovitosti 
mladoga si susjeda; napokon pruži ruku Milanu, te reče: 

— Budi moj pobratim ! | 

Majka se je veselila smišljajuć se na davno prijateljevanje sa 
Vukmanićevimi, ona se sjeti i Ančice, kojoj je od djetinstva volila, 

sjeti se i Milana, koji joj je izpovjedio svoju ljubav prema djevojci, 
svega se toga sjeti gospodja Paulina i u srdcu blagosivljaše tu čudnu 
noć pomirnicu. 

Napokon se ugovoriše, da će ranom zorom na put u Subotovac, 
gdje su za izvjestno znali, da će naći staroga Milanovića. Bilo je 
okolo devet satih noćnom kišom ugodno ohladjena proljetnoga jutra, 
kad se sastade dvoje družtvo na sredini puta u Subotovac. U jednih 
kolih sjedio Milan i majka mu Paulina, a do njih jašio na zelenkn 
Franjo Vukmanić; u drugih kolih sjedila gospodja Ljubica i kći joj 
Anka, a pored njih na plamenoj zelenki jezdio Stjepan Milanović sa 
trobojnom kokardom na kalpaku. 

Kad se susjedi suočiše, svaki htjede prvi progovoriti: 

— To je moj zelenko. 

— To je moja zelenka. 

— Ja sam prosnio u Lipovcu. 

— Ja sam se probudio u Milanovcu. 

— U tebe je divna kći. 

— U tebe je krasan sin. 

— A nas dva? 

— Mi smo lude! 

— Naši su konji od nas pametniji. 

— Brate Franjo! budimo svoji. 

— Čuo te bog! brate Stjepane; evo ti desnice. 

— Cmoknimo se! 

I poljubiše se. 

— To lje nije Judin cjelov — smijala se gospoja Ljubica. 

— A tvoja kći bit će moja snaha. 

— A tvoj sin premili zet. 

— Djeco! a vas dvoje? nećete reći: contra — upita Stjepan. 

— Naši računi davno su gotovi, — odgovori Milan, a rumenac 
na licu Ankinom posvjedoči njegovu besjedu. 

— Veselo u Subotovac! kliknu Franjo. 

— A doskora slavit ćemo svatbu u Milanovcu — nadoveže 
Stjepan. Majke se nasmijaše i pljesnuše rukami. Konjici poletiše i 
ponesoše svoje breme na Subotovac. Sa prozora gledao jih Mirko 
s posmjehom na ustih: 

— ,Zar je gotovo? vidite: nije istina, da je noć neprijateljica 
ljudi.“ | | 

——>HE— 


Braća. 


ada se po zraku igraju biele pahuljice, a s krovova vise ledene 
As svieće, izpod nogu polaznika škriplje od čiče zime, smrznuti 

snieg; neima doista ugodnije zabave, nego kad se možeš u tihom 

zapećku smjestiti, osobito u meki naslonjač, te u nebrizi i miru 

promišljavat, kako je nekada bilo. Ako si duvandjija, zapalit 
ćeš smotku ili lulu, pomalo ćeš srkat crnu kavu, možebit izkapiti 
koju čašu rumenike. Ima ih, kojim nedostaje prošlost ili vlastita 
zaliha, pa za to čitaju novine il kakovu knjigu, dokle ruka neizne- 
mogne, oči se nezaklope i gospodar sladko nezadriema. 

Žene čine kao i mužkarci, akoprem neću reći, da nas u svem 
oponašaju na vlas; piju bielu kavu u družtvu priesnih prijateljica i 
kuma , zabadajuć igle u okanca pletiva nekom strasti i uztrajnosti, 
koje bi zavriedile bolje djelo, nego li su čarape; vezu papuče u 
neuzkolebivoj nadi, da će se naći noge — sklone, da ih navuku. 

I u mene je nekako na taj način. Zapalio sam lulu dvokraj- 
carku, u ostalom lulu, kojoj sam u pohvalu spjevao dugačku odu, 
prispodobiv ju djevojkom sa sela, tako je umiljata, dražestna i pri- | 
prosta; sjedim u toploj sobi i gledam kroz prozor susjedne krovove 
pune, sniega i leda. Zima je na polju, inje se hvata o strehe i granje 
— zima je i u mojih grudih, dočim mi se na glavi svietluca ne- 
riedki siedi vlas. Zamislim se, pozrievajuć u dim lule, koj se kolo- 
turi, vije i gine. Nadao sam se, da ću na toj žeravici spaliti ne- 
snosne misli, zavriele ko bujica za proljetne jugovine. Neda se mi- 
rovat, dokle je i truna mozka u lubanji, dok krv po žilah ključa i 
srdce nestašnimi željami obiluje. Sliedom razmišljanja pade mi na 
pamet nekoliko osoba, s kojimi sam proživio po koj ugodan, veseo 
dan. Sjetim se osobito neke osobe i njezina života, te odlučih, da 
sve u okvir pripoviesti svedem. Ta crta nije znatna, nije niti zani- 
miva, da zadovolji ukusu današnjih ljudih. Neima u njoj pikanterija, 
sladkiša, dubokih psiholožkih zagonetaka; nu svakako joj je velika 

prednost, što nije plod puste pjesničke mašte, i što su osobe, o 
kojih ću pričati, nedavno bitisale ili jošte živu, te što je istina i 
pravi život njezinom podlogom. 


* 
* * 


Godine a ama i 

Svake večeri sjedjasmo nas četvorica oko četverougla stola u 
plovaniji. Bakarska se vodica pjenušila u čašah ; razgovarajuć i pušeć, 
zabavljasmo se ma čim mu drago. Starac je župnik oko sebe rado 
skupljao naše družtvance. Ej i danas se sjećam stola sred blagova- 
one i one mile, dobrodušne peći. Oboje mi se u srdce zavuklo, vele 
me zaduživ, okriepljujuć kako kada dušu ili tielo. U zdravom, zado- 
voljenom tielu i duši je lagodno. Čelo je stola sjedio poštenjak, siedo- 
glavi župnik, uza nj mi ostali, kako se slučajno poredasmo. Dobro- ' 
srdna Agata, sestra župnikova, varila je i kuhala na otvorenom 
ognjištu počam od juhe pa sve do crne kave. Osobito moram joj u 
pohvalu spomenuti njezin ,brodetto“ od riba i ,rizotto“ — da si 
sve prste obližeš, a tunina istom . . . . kod sama spomenka puna 
su mi usta vode. | 

Kada nam je s voljom bilo, tuj posjedosmo, da prorešetamo, 
ako je što za rešeto bilo, da čevrljamo kao svrake, da si pripo- 
viedamo doživljaje i dosjetke; većput, da se pomalo zavadimo. To 
vam se navadno sbilo, kad udarismo u političke diple. Nas četiri. ... 
četiri stranke, koje nebi ma niti za vlas popustile od svoga programa. 
Kapelan bio je najradikalniji, najdemokratičniji političar. Svojeglav i 
osjetljiv, nije trpio pa bilo i kako osnovano protivničko mnenje. Sto 
.sam putih skretao glavom, kadno ga promatrah u svećeničkoj odori. 
Zašto? — Žalio sam, da vam po duši reknem, što ga tolike spone 
vezahu, spone zvanja i okolnosti, da nepoleti nebu pod oblake. Bio 
je silna duha; ali svakako bi i sebi i obćoj svrsi više koristio, da 
nije bio svećenik. Mnogo ih je zvanih, malo izabranih. Ako je igdje 
tu rieč uporabiti, kod njegove osobe morao si se i nehotice na nju 
sjetit. Vanjštine bijaše dosta ugodne. Plavokosim, dugim rudežem 
igrali se vjetrovi, velike i svietlomodre su oči gledale ljubopitno u 
sviet, dočimn_ se je na punom i sviežem licu pokazivao vrlo česti 
posmieh šale i dobrovolje, a visokom je stasu dobro pristalo crno, 
navadno mu odielo: kaput, koj se je repom skoro peta doticao, uzke 
pantalone francezkoga kroja i ovisoki tvrdi šešir — eto vam slike 
moga prijatelja Sekovića kapelana. 

Nije se on izprva odlučio za svećenički stališ. Otidje iz. Zagreba 
u Gradac, da uči medicinu. Poslje dvie godine na jednom čujem, 
da je u sjemeništu. Presenetim se s te nenadane, da nezgrapne 
vjesti. Nije šala niti neistina bila, što sam čuo. Povod tom svakako 
osobitom koraku nisam mogao doznati. Kasnije mi ga sam priobći. 
Inteligentan, marljiv svrši nauke, zaredi se i dodje u Brestovu dragu 
za duhovnoga pomoćnika. To mjestance leži u kotlini omašnih brie- 
gova. Župa je prilično velika, sama Brestova draga, nalazeć se u 
sredini, nebroji više od koje stotine stanovnika. Ovdje se Tomo i ja 
poslje mnogo godina nadjosmo, sklopismo i na novo učvrstimo prija- 
teljstvo, koje se razveza za neko doba. | | 

Da utučemo po hrvatskih selih navadnu dosadu, sastajasmo se 
svaki dan. Treći nam drug zvao se Mavro Š. svakako najtriezniji i 
najrazboritiji. Bijaše ,tenente“ u trgovačkoj mornarici. Slab zdravljem 
dodje k župniku, dalnjemu si rodjaku, u Brestovu dragu, da se 
oporavi. Mornar dušom i tielom, bila mu je sliednja misao i svaka 
želja morska pučina. Ta od južnoga je sunca pocrnio, a više u tudjini. 
nego u domovini prisvojio si tudj izgovor. Zaokupismo ga, te je hoćeš 
nećeš morao s nami u grabancijaško kolo, u kojemu mi igrali, ni- 
kada se neumoriv, nikada se slasti i razkoši nezasitiv. Mavro nas, 
priznat ću iskreno, izbjegavao; tobože radi nemoći. Tada ga po- 
tražismo i nismo mirovali, dokle nam želji nije zadovoljio. 

Ta šta da radimo? Bili smo mladi ljudi, živi i prokšeni u ne- 
brizi poradi sutranjega dana, kojim je istom u uhu pravo zazvonilo. 
Nunc vino pelite curas, cras ingens iterabimus aequor. Za tu pučinu 
budućnosti malo smo si glave trli — ta istom nam prosinu život. 
U nas se mnogo politizira. Nemogu se dva čovjeka sastat, da na 
posliedku neudare u diplomatička preklapanja. I mi smo se time ogri- 
ešivali; nu videć, da se na tom putu najviše razilazimo, neskretasmo 
rado kolotečinom, koja vodi u labirint. Da čitamo dakle! A što, 
liepo vas molim? Kapelan i ja poznavasmo našu. knjigu, dapače 
bili smo razglašeni literati poradi nekoga članka — o zlih putevih 
i nemarnosti činovnika. Ono malo stranih knjiga, što ih jedan u 
drugoga nadjosmo , pozobali smo poput drozda i kosa, što slete na 
zrielo zrnje bujnih grozdova. Velite: novine! Tuj je opet politika 
neodkloniva. Utekosmo se pod posvećeni krov plovanije, u kuću mira 
i blagoslova, gdjeno se, kako spomenuh, običavasmo na večer saku- 
piti, ne upravo često poslje objeda. Kada se zasitismo preferencea i 
piketa, odbaciv karte, udarismo u pričanje do u noć. 


Bt 


Eto malo niže crte, koju nam je kapelan povjerio. Uvod je 
potreban, jer sam morao tadašnji mu život orisat, da vam prošlost 
Sekovića i kasnija budućnost njegova bude jasnom. 

Čim se popnete do Brajakova brda nad Stativami — pripo- 
viedao je kapelan — vidit ćete tik uz Lujzinu cestu nekoliko na 
kat židanih kuća, gdje se biele na tamnoj podlogi duga reda briežu- 
ljaka, koji se ovdje razsijali kao krtovnjaci, što uz Kupu i dalje 
Slovenijom , što opet u nutarnjost Hrvatske pravcem prama Kleku. 
Mjestu, koje spomi jem, ime je Netretić. Ma da leži na razkrižju 
Lujzine i metličke ceste; ma da je za absolutizma bio sjelo ciele 
hrpe uniformiranih činovnika, pa i kasnije ostao središtem županij- 
skoga kotara — nije se Netretić u tom razdobju povećao niti pro- 
mienio, da činovnici morali su stanovati u seljačkih kolibah. 

Moja je tetka Stanišićka posjedovala u Netretiću priličan za- 
selak. Udovicom, bez djece, živjela je sama. Neznam, što mi je u 
glavu sunulo, da sam poslie prve godine medicine u to gniezidlo pošao 
praznikovati. Zadržah se neko vrieme u Zagrebu i Karlovcu, da se 
odužim raznim znancem i prijateljem, kadno sredinom kolovoza a 
nedjeljom poslje podne sjednem u tetkina kola, što su se slučajno 
u Karlovcu desila. 

Bilo je sunce već na zapadu. Nad svježim zelenilom briežuljaka 
razapinjao. se šator modroga neba, okružen čistim zlatom sunčanoga 
traka. Nepoznam u cieloj Hrvatskoj — na Velebit se neuzpinjah 
— romantičnije ceste, nego li je Lujzina. Počam od Karlovca do 
Adrije sve slika za slikom kao u najljepšem ,albumu“ umjetnika. 
Kamo oko svrne, občara ti dušu ljepota naravi. Netreba paysagistom 
biti, netreba k tomu ni ugladjena ukusa, da se opojiš iz te čaše, 
nikada prazne. Jesi li prijatelj romantike, zanaša li ti se duša rado 
“u prošlost, da iz njenoga risa izkobiš krvave slike tmurnih al slavnih 
dana, zastati će tvoje oko o gradini Dubovca, da ti sjeta zaokupi 
dušu. Eno ti na lievo sred prodolka Dobre tihoga Novog grada liepim 
mostom ili dalje kad prodješ brajska sela i vesi izpod mrkoga Vučnika, 
gdjeno se bieli poput kakve tvrdjavice Severin, kojemu pod gradskim 
platnom Kupa u noć žamori o sokolih,*kojim je orao rod utamahio, 
jošte dalje iza Vrbovskoga, Delnica i junačkoga Liča i pitomih Fu- 
žina, što se nizu u gore kao gniezda prepelica Grobnik, dokle ti 


nepukne vidik nad Jelenjem na ponosno hrvatsko more i otočje. Tko 

bi opisao te ljepote! Ciela mnogolista knjiga je premalena; toga 
kista neima, da ti poda podpunu sliku milja i krasote toga kraja. 
Podji, vidi i čitaj iz te ogromne knjige, pa ja kriv, ako nećeš klek- 
nuti i poljubiti zemlju, koja te rodi. 

U tih sam mislih sjedio u kolih, koja se niz briežuljak prama 
Netretiću polagano spuštala, kadno dočuh poznati mi glas, da me 
dobrodošlicom pozdravlja. Moj kočijaš sustavi konje i nepočekav, da 
ga na to opomenem. U zatonu nisam mogao razabrati lica, dokle 
mi se čovjek nepribliži. 

— Zdrave Tomo! Odkle ti ovamo, opetovaše moj znanac Dragu- 
tin Janković, sin nekoga bližnjega vlastelina. 

— E onako iznebuha poput sove medju ptice, odgovorim, po- 
dav mu ruku, koju on čvrsto stisne. 

Ponudim ga, da se popne u kola, pošto nam i onako nedaleki 
isti cilj. Janković bio je pošao u šetnju, pa se ta nešto više pro- 
duljila nego obično. Kada smo zajedno u kolih sjedili, reče mi dalje, 
da sam u zgodu u Netretić došao. 

— U zgodu! začudim se. Hvala providnosti, da se meni ipak 
jednom slučilo, da nekamo u horu prispijem. 

— Ta da upravo, kako ti rekoh. Tvojim će dolazkom nastat 
malo života u tih kuća, što se ondje dižu. Hoćeš li dosade, a ti 
dodji ovamo, dometne on prezirno. 

Bio mi je znan, da se gradi nekim prezirnikom, koj je Niemca 
Heinea u originalu, Byrona u prevodu čitao, te se nisam mogao 
presenetit glasom i načinom mimike, kojimi si je osudu popratio. 

— Neima li ljudih kod kuće; zar su te zgrade prazne? upi- 
tam ga, okriesnuv pepeo sa smotke. 

— Svi su kod kuće, ali neznaju, što da rade od dosade. Sudac 
i cielo mu kotarsko osoblje sjedi uz akte. Doktor lieči druge i sebe. 
On je, kako veli, hrvatski Gršfenberger, koj mjesto vode vino pije. 
Strahovnjak i njegova obitelj živu u svom dvoru posve za sebe, ne- 
brineć se za ostale. Tvoja je tetka zaokupljena gospodarstvom — 
eto ti u kratko nacrtana položaja, razloži mi drug uz neopisivo 
smješni izražaj lica. ' 

— Ala si mudar! spomenu mi same mužkarce, prešutiv go- 
spoje et partes adnexac, našalim se. 

Dragutin se nasmija u odgovor. 


— Ti se smiješ, dočim si ja nemogu protumačit, što ti ovdje 
radiš, ako je Netretić bez ikakvoga čara. Tebi nije sila ovdje bo- 
raviti, pošto nisi ovdje kod kuće, ti . . . 

.— Ja, dragi moj Tomo, prakticiran kod suda, prekine me 
Janković. 

— Vrlo liepo! Sudac mora da je glasovit pravoslovac, kad si 
se ti dao ujarmiti, opazim, više da nastavim razgovor, nego li od 
zviedljivosti. 

U mjesto odgovora podigne se Janković u kolih, ustremiv oči 
u iL družtvu, koje je cestom prama nam u šetnji dohodilo. 

— Eno ih, upozori me Dragutin na dolaznike. 

— Tko je u družtvu? 

— Sav netretićki Olimp. Sudac je nebotresac, njegova ga brada 
time čini, prem je plješive glave. Gospodja je sudinja Junova, ne 
ljepotom ni umom, već godinami i krupnoćom tiela. Ostalo su bogovi 
i boginje, kojimi sam nadjeni po volji imena, odvrati štovatelj Heinea 
i Byrona. 

— A koje aješte tebi u tom Olimpu pripada? oglasim se. 

— Stranac sam, nespadam medju nje, odgovori on u kratko. 

I opet zamuča. Meni je bilo milije, da šuti. Nisam mario 
znati, što se pod netretićkimi krovovi sakr va. Moj znanac bio je i 
onako na glasu, da nevidi dobro, i to ne možda s prirodjene kratko- 
vidnosti, već namjerice. Kadno susretnusmo družtvo, pozdravi Janković 
dolaznike vrlo intimno, što je meni za čudo bilo, da on poslje ona- 
kova suda hoće govorit s ljudmi, koji su toli dosadni, da ih ubraja 
zaboravljenim staroviekim bogovom. Skinuh šešir tek iz udvornosti. 
Bilo ih je tri četiri sgloba, koji se uživahu večernjega hlada poslje 
sparine dana. Većina lica bila mi je nepoznata. Za malo eto nas pred 
.tetkinom kućom. Nitko mi u susret nedodje osim sluge, koj mi 
prtljagu odnese. 

— S bogom, vidimo se! rekne Janković i ode pravcem, kojim 
smo se dovezli i družtvo susreli. Bio je onuda već prije sjegurno 
samo za to krenuo, da se S njimi sastane, nu moj ga nenadani do- 
lazak smuti. 

- Razstav se g njim, uzpnem se uz skaline i čujem na hodniku 
glasan smieh u tetkinoj sobi. Znajuć se rodjakom kuće, nisam se 
suztezao ravno u sobu poći. Jedva ja u nutra, kadno mi tetka Stani- 
šička u susret poleti, izgrliv svoje drago i dobro diete, kako me je 
nazivala, te izraziv svoju radost, da se je gradski gizdelinčić potrudio 

do ladanjskih prostaka. Opazim, da su stranci prisutni. Pa za to, a 
nešto i za volju vlastitoga grieha, neprotuslovim tim naslovom. Pet 
bo godina nije me Netretić vidio, prem je Stanišićka bila jedina 
sestra pokojne mi majke. 

— Moj nećak . . . gospodin Požegić i gospoja mu , predstavi 
me tetka tim jednostavnim osobam , od kojih se gospoja odlikovala 
širokom krinolinom, gospodin pako omašnim buretom od trbuha. 

Naklanjao sam se poput automata, neznajuć, što da reknem. 
Ja sam u prvom susretaju sa stranci suztezljiv. Meni u obće manjka 
rieč, koja bi omilila komu. 

— A ovo je moja Matilda, nastavi tetka, pokazav rukom na 
neko djevojče, koje sam preletio pogledom, nakloniv se istina nešto 
izrazitije. Sjednem uz prikrajak stola nasuprot te djevojke. Tko je 
ta Matilda, nije mi posve jasno bilo. Kao da ju poznam i opet ne ; 
kao da sam negdje vidio to lice, pa ipak da se varam. 

Mojim dolazkom prekinuh im pravu nit govora. Gospoja Pože- 
gićka umoli svoga ,dragoga“, neka dade zapreći, što on žurno po- 
sluša. Iza četvrt sata odu, da ih nikada više nevidim. Tako ostasmo 
nas trojica sami. Trojica, rekoh ; jer Matilda nije otisla. Promatrah 
ju za vrieme odlazka Požegićevih. Nad visokim, uzkim čelom savila 
je pletenice smedje kose u vienac. Uz odmjeren nos, bile su joj oči 
i usta vanredno liepa. Ko ugljen crno oko, koje je ozbiljno pozrie- 
valo u taj šaroliki sviet, pokrivale su duge trepavice, podajuć obrazu 
neki snatrivi, poetički dah. Usta mala, ali puna i crvena poput pu- 
poljka ružice, nisu škrtarila, da pokažu biserni niz bielih zubića. 
Kad se dadoh na opis, dodat ću, da je bila u modro odjevena. 

— Jeli ta djevojka znade, da je liepa, pomislim nehotice, mo- 
treć ju potajice. A liepa bijaše bez svake sumnje, osobito gledajuć 
ju en face, u puno joj lice, morao si opazit njezinu dražest. 

— A molim te, Tomo, što te amo nosi? započe tetka, sjed- 
nuvši poslie odlazka gostiju na prijašnje mjesto uz Matildu. Ja se 
nikako nemogu od čuda snaći, videć te ovdje. 

— Svako čudo za tri dana, draga tetkice, dekiime: se, nezna- 
juć, kako da si protumačim taj izljev njezina srdca. Možebit da češ 
se 1 više čudit, kad ti kažem, da me je vjetar doneo, pa ću vjetrom 
otići. — Došao sam, da koj čas plandujem i lengarim. Družtva i 
knjiga sam se zasitio, s toga nikada bolje, pomišljah, kada sam čuo, 
da je tvoja prilika u Karlovcu ; ajde u tu idiličku zabit, da samotuješ. 

— Prevario si se, ljuto prevario, opazi tetka, malo se pod- 
smješiv. U nas je death družtva. 

— Gospodin Janković, koga sam na zakretu susretnuo, po- 
tuži mi se, da mu je ovdje dosadno. To sam dometnuo ,. ma da i 
sam nisam Dragutina smatrao dostojnim i mjerodavnim sudcem. 

— Njemu je dosadno! Siroma Janković; ja od svega srdca 
sažaljujem, da mu nije Netretić po volji, rekne tetka više Matildi, 
koja je sveudilj šutila, nego li meni. Pravi ,true blue Tory“, taj 
»dandy“. Da mu nebi sbilja dosadilo ..... 

Neponjah, što je bio smisao posliednje opazke. 

— Al ti nećeš tvoj liepi glas duhovitosti zaboravit, pače nastoj, 
da Jankovićem podieliš mejdan, nastavi i rezkajuć so- 
kovitu dinju. 

— Molim te, tetko, prestani, ako jetek da odem, odkle sam 
došao, odgovorim joj hrlo, zacrveniv se, ćuteć, da je voljna podražit 
me tom nezasluženom hvalom. 

— No to bi liepo bilo, da budeš negalantnim prama našemu 
krugu! Razvikat ćete, raznesti na jezicih; što meni, tvojoj tetki i 
garde-dami nebi s uljem bilo. 

Matilda se nasmije. Dali mojoj tobožnjoj neprilici ili tetki- 
nom spomenku njihova kruga, koj je valjda istovietan bio Janko- 
vićevu Olimpu. 

— Eto i gospojica se nasmijala toj pohvali, kojom si nećaka 
obsiplješ, progovorim, željan čuti glas te djevojke, koja je postojano 
šutila, kadkada pogledav izmjence tetku ili mene. Kada sam ju spo- 
menuo upriesmo oči jedno u drugo. Nisam joj pogleda snosit mogao. 
Zaklopim vedje, kao da sam u sunce pogledao. Možda je kriv bio 
plamen svetiljke, koj se je u njenom oku odrazio. 

— Moja se Matilda smije; jer nespada u naš krug, te misli, 
da ćeš ti u njezino kolo, primjeti tetka. Vi u gradovih obilujete sa- 
loni, mi vas na ladanju nastojimo oponašat. I vi ste kopije, samo 
ste po originalih nastojali snimit svoje slike. Mi se oslanjamo na 
ustmeno predavanje ili na izvor romanopisaca. Nebi se žapala uz- 
tvrdit , da ćeš naći medju gospojami okolice po koju madame Stačl 
ili dražestnu Recamier. Trebat ćeš, Tomo, mnogo fantazije da pralik 
uhvatiš; nu oštro ti oko vidit će, da je kret, izražaj, govor, jednom 
riečju sve upriličeno po nekomu kalupu, da se je milostiva pro- 
matrala u ogledalu, dali joj pristaje taj smješak, to sentimentalno 
dobacivanje pogledom ;. dali se opaža biela, uzka ruka. Vanjština 

rado bi naslovom nutarnjosti biti. Po tom sud, koj netraži jezgre, 
ohromi na obje noge. 

Tako mi tetka dovrši čitulju, koja je naperena bila — proti 
komu? — Danas znam, na koga su striele: njezina sbora nišanile. 
Na sudinju gospoju Slavnićevu. Poznavao sam svoju rodjakinju kao 
ženu oštra uma, pronicava i hitra, mnogo vedrijega, nego li je bilo 
u pokojne mi majke, koja je bila tiha i skromna. Stanišićka govorila 
je iskreno, sudila je na temelju predpostavka, osnovana na izkustvu 
i na samonaukom stečenom znanju. U nje je bilo svake vrsti knjiga : 
počam od kuharske do darvinističkih spisa, kojim je ona isto to- 
liko pazljivosti posvetila, kao i modnoj causeriji u ,Bazaru.“ Politi- 
zirala je i odviše. Nije pripadala nijednoj stranci; to bi značilo za 
nju sapinjat se u lisičine. Kada joj što nije bilo drago, onda bi 
. svomu mužu nabajala uši, kao da je on ministar ili ban, neka to i 
to poruči u Zagreb kao mnenje poštene Hrvatice. Stric Lacko, bog 
mu se smiluj na onome svietu, kada mu ovdje nije najugodnije bilo, 
skretao je rameni pušeć lulu u kutu i obećav, da će župniku ka- 
zati. Župnik , koj je i na saboru sjedio, bio je auktoritet za moju 
tetku bar in politicis. Jeli, nije li stric obećanja si izpunio, to je 
njegovom tajnom, koju je u grob poneo. 

To mislim, da sam vam morao spomenuti u karakteristiku te 
žene, dometne kapelan, praveć si cigaretu. 

— Ako bi smio pogadjati, to je krug visoko aristokratički 
skup, a kolo je narodno demokratičko sielo, opazim, nadovezav na 
prije spomenute tetkine rieči. 

— Izvrstno, uzklikne Matilda zvučnim glasom, poskočiv skoro 
sa sjedala od iznenadjenja, izvrstno, gospodine . .... pa velite, 
da vas tetka nezasluženo hvali, ta tuj ste pokazao, da . . . 

— Dozvolite, gospojice, da ja nadopunim vašu izreku. Nezabo- 
ravite, da se liečničtvu posvetih, odgovorim joj, da mi je dakle uz 
tielo i duh predmetom nauke. Po izražaju lica, po naglasku tetkinih 
riečih i što poznam vaše okolnosti, nadalo mi se, da naslutih istinu. 
To je vrlo laka odgonetka. Shvatio sam tako, pa mi Sa ako 
se prenaglih. 

Matilda je jedva čekala, da svršim. Na jednom ju japi volja, 
da govori. Vidio sam, kako joj crven na licu raste od nutarnje sile. 


— Kako bilo, pogodiste, dometne djevojka. A rado bi znala, 
kamo ćete vi rent Nekamo ćete morat, o tom nesumnjam. 

— Vam za volju i nepitajuć ili u vatru ili u vodu. Meni je 
svejedno , torijci ili wighi; gdje ste vi i tetka, ondje neće niti meni 
mjesta zaniekat. 

— Gospodin je nećak fin diplomat, koj bi rado u rukavicah 
bilo opipao, obrati se tetka Matildi. Želi, da nas slabe žene ulovi 
na liepak, da se potajice smije plitkosti Evinih kćerih. 

Razgovarasmo se jošte koj časak. Našao sam djevojku, koja 
me zanimala. Prem su joj nazori bili toli naivni, da mi je spoči- 
tavala, zašto li mi mužkarci nenosimo surke i kalpak, kao da u 
tom sastoji sav patriotizam , godilo mi je svakako, da zatekoh dje- 
vojku, koja ima neku ma i nejasnu težnju, dočim naše navadne lut- 
kice protrate veći dio svoga života pred ogledali, posvećujuć sve 
svoje umieće studiji modnih listova i ukrašivajuć svoj ,ja.“ Zato i 
prepisuju u potrebi pisma iz listara, zato su poprečno kao da ih je 
jedna mati rodila. U Matilde toga nije bilo. Ona nije na štaka ho- 
dila. Prezirajuć onaj duševni nihilizam svojih sestara, onu toli ubi- 
tačnu ništetnost, koja ubija duh, ponizujuć se do kipa, koj je u izlogi, 
da ga kupi, komu se mili, nastojala je Matilda, da joj život nebude 
u zalud, da si dade račun vrhu svakoga dana. To sam kasnije opazio ; 
nu napominjem radi toga, da ju bolje shvatite, reče Seković, od- 
moriv se časak. \ 

Bilo se je posve smračilo, kada se Matilda na odlazak podigne. 

= — Zar već? upita tetka. Ta što si ovdje bila! Ajde Tomo, 
učini mi tu ljubav i sprovedi Matildu preko do njezine kuće, da ne- 
podje sama, umoli me tetka. 

Toj sam želji rado zadovoljio ; razstav se sa Stanišićkom, ponudih 
joj ruku. Bila je veća od mene, laka poput perca, koje zrakom 
plovi. Nisam ju za hoda oćutio. Stupala je uz mene, šuteć. Što si 
je mislila, nisam ju ni tada, ni kasnije pitao. Ona je sama upravila 
hod prama kući, u kojoj je kotarski ured od pamtivieka smješten 
bio. Kuća je sama na dva poda, omašna zgrada, u kojoj su i nekoji 
činovnici stanovali. Kad sam prije toga boravio u Netretiću, prije 
pet godina, drugovao sam s kćerju doktora imenom Matilda. Sada 
se dosjetim, da je ona djevojčica istovietna s mojom pratilicom. Zato 
nas nije tetka pobliže predstavila, mnijuć, da smo stari znanci. Do- 
šav do kuće, koja ima na kamenih stupovih počivajuću arkadu, posta, 
te mi se na trudu zahvali, umoliv me, neka tetu pozdravim. Odie- 
lismo se. To jest: ona odskakuće poput uplašene srne, ja sam postao, 
slušajuć, kako joj noga skalinami prebire. Zašto sam skinuo šešir, 

kao da mi je vruće? Jeli mi se sbilja čelo oznojilo, da posegnuh 
za rubcem? Nemogu kazat, kako mi je bilo. Čudno čuvstvo zaokupi 


- mi dušu. Prvoga puta u svom životu požalih svoje ponašanje. Pola- 


gano stupajuć, vraćao sam se k tetkinom dveru. Višeput se ogledah, 
kao da ću nekoga vidjeti. Mirno je i tiho bilo, nigdje nikoga, osim 
zviezdovitoga neba i sjena stabalja, što se cestom redalo. 

Nevratim se ravno gore k tetki, već sjednem na klupu izpred 
kuće. Bog bi znao, kako sam tuj sjedio, što mi se sa srdcem i gla- 
vom slučilo. Oboje me zaboli; u muci, nenađanoj i neobičnoj muci, 
jedva sam osjetio tetkinu ruku, koja dodje da me iz sanjarenja probudi. 

— Kasno je, Tomo ; noći su hladne. — To bijahu taj dan zadnje 
rieči tetkine. Muče podjosmo u gornji sprat, muče se razstasmo, 
svaka mi rieč zape u grlu. Nije mi hladno bilo — silna me vrućica 


, Zahvatila. Legoh, da u jutro ustanem težke tmurne glave, kao da 
. sam(po djačkom)običaju u bučnom družtvu sproveo cielu noć. 

Za malo dana obadjoh sav Netretić, svrših uobičajene posjete. 
Popeh se na tamošnji Olimp, ogledao sam se i u demokratičkom 
kolu. Ljudi si ostaju jednaki, ma da se obuku u rinske toge, špa- 
njolske mantije ili u moderni frak. Da se raztvore rake i katakombe 
Rima i Atine, da ustanu mrtvi srednjega vieka, ugledali bi nas, kako 
ih nastojimo oponašati. Pa dalje nije dospio ni jedne žene sin. Stara 
rieč, da je svega već bilo, vrlo je opravdana. Mi joj lik izmienjamo, 
da i naši unuci tako čine. 

. Tetka me upozori, da neka dvie obitelji u isti dan posjetim. 

— Tako .ćeš se rješiti svake zadjevice. Neće ti moći prigo- 
voriti, da hotomice prevladjujuješ kojoj stranci. 

— Za boga, teto, ti si pedantičnija nego li baron Knigge, koga 
sam čuo hvaliti od ljudih, koji pristojnost tek iz knjiga crpe, na- 
vratim Stanišićki. 

-— Neprigovaraj, Tomo; govorim za tvoju probit. Hoćeš li, da 
te izključe iz zabava i družtva? Nemoj mi odvraćati, da ti družtva | 
netreba, da si željan mira i počinka. Sat dva ćeš potražit samoću, 
da si ljudih uzželiš. Ovdje si ograničen na ta lica. Gledaj i ja, koja 
imam svoju kuću i gospodarstvo, nemogu se posve od njih odielit, 
kamo li ti, koj nisi pustinjak, da se zatvoriš medju četiri zida, niti 
si niem, da s nikim nećeš govoriti. 

Uvidio sam, da pravo govori. Navukoh rukavice i po najstrožih 
zakonih etikete odpravih se poslje po dvanaest satih najprije k su- 
dinji. Sudac bio je u svomu uredu. Nisam ga hotio buniti. Sudinja 
bila je dobro ,sačuvana“, kako je terminus technicus, u četrdesetih 
godina. Godilo joj, kada se kraj nje šaputalo_ O čemu i komu? Ah 
o njoj! Ona je najvolila, ona je uživala, kada je bila predmetom 
razgovora. Ako je i znala, da su jezici gerji mačeva, ništa zato, samo 
kada se je oma pohvalit mogla, da doktorica, pristavka, vlastelinka 
govore o gospoji sudinji, o eleganciji njezinih oprava, o bielini i 
mekoći nježine kože, o njezinih tobože extravagantnih običajih, kojih 
te žene nisu pojmit mogle, da se pristoje dami stališa sudinje Slavnićke. 

I mene zaplete u takav razgovor, pitajuć me, da li ću uz nju 
pristat u priredjivanju zabave, gdje bi ona naravskim načinom prvom 
osobom bila. ' 

— Namjeravamo uz pripomoć okolice prirediti bal champetre, 
kojemu ćete bez sumnje i vi prisustvovati, umiljavaše se sudinja, 
pokazajuć mi ujedno, da ima tanku nožicu u elegantnih sviinih 
natikačih. 

Ako je mislila, da ću za volju tih čara pristat, prevari se. 
Pod nožem liečnika vidio sam ljepših žena, nego li je ona bila; 
vidio sam mnogi kip od puti, vriedan, da bude uzor Venere. 

— Neznam, da li ću tako dugo ovdje boraviti, izpričam se. 


— A kako ne, gospodine Sekoviću. Vaši praznici traju čitavu 
jesen. Vi ćete se uz nas dobro, vrlo dobro zabavljati. Ako izvolite 
prekosutra u Ribnik, u nedjelju ćemo Hruškoviću u Novigrad, da 
se porazgovorimo glede naše zabave. U zgodu ste došao; dobismo 
plesača i to, kako nesumnjam, izvrstna plesača. 


Tako je ona izpunjavala cielo vrieme razgovora, dočim sam 
ja mogao po koju samo dodavati. Razstadosmo se živom nadom, kako 
se sudinja izrazi, da ćemo dobri prijatelji ostati. 


Pošto je doktor stanovao u istoj kući, bilo mi je preko skalina 
popet se u njegovu zviezdarnu, kako je on svoj stan nazivao. Otvoriv 
vrata ovelikoga, opekom taracanoga hodnika zagledam — Matildu, 
gdje, prisukav rukave, miesi testo. Oba se u isti mah i u sav glas 
nasmijasmo. Sjetismo se jučeranjega tudjenja — da to je doktorova 
Matildica, samo zrela, razvijena i liepa djevojka. 

— Klanjam vam se, gospojice, te vas molim, skrušeno molim 
da mi jučeranje griehe oprostite. 


— Manite se, gospodine, izpričavanja. Mi se dva znamo, rekne 
mi ona, prem se jučer niste botjeo sjetit na vašu družicu prije 
pet Sine 

— Krivo rekoste, da nisam hotio. Preobraziste se u toliko, da 
vas neupoznah. 

' — Izvolite u sobu. Otac čita, majka će odmah doći, čevrljaše 
djevojče, sve onako puna brašna i golih ruku, otvoriv vrata sobe. 

Tko će mi zamjerit, da sam se zagledao i rado zagledao u 
lice te djevojke. Sada mi jošte više omili,  pričini mi veličajnije lje- 
pote, nego li kraj svieće. 

Doktor Sehneller, njezin otac, bio je Niemac iz Bavarske, koj 
se naučio li za silu hrvatski govoriti. Prva mu je žena, Matildina 
mati, bila Bakarka, druga iz Karlovca. Neznam ga bolje označit, 
nego da spomenem, da je ljubio hrvatsko vino i gostoljubivost, te 
da mi je svaki čas krasnoslovio Schillerovu pjesmu: Freude. Meni 
je bio vele važnim kao otac svoje kćeri. 

 Dočeka me upravo radostno. Za razgovora dodje mu gospoja, 
kojoj sam ja od nekada u volji bio ; jer da dosjetke iz rukava sipljem. 
Njezin je vlastiti izraz. Rado se je svačemu smijala, pa tako i mojoj 
tobožnjoj duhovitosti. Govorili smo o svačemu i ničemu. Uzalud sam 
izgledao Matildu, zategnuv svoj posjet, dok nije ura odbila u bližnjoj 
sobi pol dan. Razstanem se, obrekav gospoji, da ću se kod njih 
smatrat domaćim. Ajde de, pomislim, dobro bi bilo,. da je: tako. 

Tetka me znatiželjno dočeka. , 

— Jesi li vidio sestru sudinje, kako ti se mili, glasilo je pi- | 
tanje, čim se povratih. | 

— Kakvu sestru? Do sudinje niti žive duše. 

— Dakle te Regina nije usrećila svojom prisutnosti! Tomu 
je Janković kriv, pouči me tetka. | | 

— Meni je to zadnjom brigom. Bio sam kod doktora. Imam 
ti izručit pozdrav Matilde od jučer jošte zaostali, danas te pozdravlja 
gospoja doktorova, nadopunim svoj vrlo manjkavi izvještaj. 

— Hvala im. Matilda, da Matilda, rekne tetka i kao da se" 
nešto predomislila, ode iz sobe. 

I ostale Olimpijce i. kolaše obredim. Sve isto i jednako. Te- 
čajem posjeta i boravka u Netretiću opazih, da se jedine gospoje 
podieljiše u dva tabora, mužkarci — osim Jankovića — nisu mnogo 
marili za te zadjevice, koje i onako prava smisla nisu imale. Povod 
tom nenaravnom položaju dade sudinja i sestra joj Regina, inače: 

starija djevojka, blizu tridesetici, u koju -se je Janković zaljubio — 
kako se govorkalo. On mi toga nije spomenuo. 

 Utvarajuć si sudinja, da spada medju aristokraciju, posjećivala 
je i primala samo bližnju ,gospodu“ — high life brajačkih šljivara 
1 nekoje činovničke obitelji, dočim joj mješćani nebijahu s voljom. 
Da je takovo ponašanje uvriedilo i onako . odviše. osjetljivu ostalu 
svojtu, naravnom je posljedicom bilo. Osobito se iztaknu mjestna 
učiteljica prezirom ,grbavih stvorova.“ Imao je dosjetkom biti taj 
izraz; nu sudinja ga smatraše uvriedom, kadno ga začu. 

Matilda i učiteljica, prijateljice, osnuju kolo, kojemu su narodni 

ljudi, čohaši, kako se Matilda jednom izrazi, mogli pristupit. 

Upravo u to doba bijaše im borba na vršku. Na vršku sreće 
bila.je i sudinja. U to ime i da pokaže svoju obljubljenost u oko- 
lici priredjivaše ,bal echampćtre.“ Ali veću joj važnost podavalo, što 
se činilo, da je moj znanac ,Teodor Edler von Jankovich“, kako 
mu je posjetnica glasila, sbilja zapeo o Regininu mrežu. Janković 
je bio bogate i ugledne kuće. Kako se proturao kroz škole, kako 
je prava na tadanjoj zagrebačkoj akademiji svršio -— to nespada 
ovamo. Dosta da vam spomenem, da smo ga, pošto se je gradio 
aristokratom, nazivali ,grof Bluna.“ Kraj sve Teodorove tupe glave, 
snovao mu je otac u veliko budućnost svoga jedinca. | 

Nebi ga uplitao, da upravo on VEPNOIIO da sam se klonuo . 
svakoga družtva u Netretiću. 

Sjedjah kod kuće, pišuć nekoje listove, kad on u nutra bane. 
Bio je kao lutka u modnom žurnalu. 

— Dobro jutro, Tomo. Gdje si ciele dane; što radiš? započe. 
me pitat, metnuv šešir na stol i odkapčajuć rukavice. Nećeš li se 
jednom zasititi knjiga i pera! Znaš li, radi česa te dodjoh posjetiti ? 

Imao je običaj vrlo hitro govorit. Meni se mnogo put dogodilo, 
da sam radi toga prečuo, koju rieč ili cieli stavak. Nije on čekao, 
da mu odgovorim. Šta je njemu do toga! 

— Došao sam, nastavi igrajuć se rukavicami i pregledavajuć 
si nokte, došao sam, da te pozovem na našu zabavu. 

— Hvala ti na trudu! Nemogu obreći, odvratim i ponudim ga 
sjedalom. Nemogu ti nikako obreći, Teodore. To bi značilo u vrtlog 
zabava zaći, a ja sam ti željan mira. Vjeruj mi, govorim istinu. 

Za moga se odgovora izpružio Janković u stolcu. Da vam dadem 
sliku i tog epizodiste u mojoj priči. Tko bi tom licu rekao, da je 
slika neke duše? Žuto lice obraslo strnokosom riedke brade, na- 

brekle crvene ustnice, dugi nos,.koj je imao želju, da bude grčki, 
al se nešto na lievo svinuo opat rožčica u pekara, ko u mačadi 
sivo žute oči — to mu je prototip, istina ne upravo liepi, ali snim- 
ljen po naravi. Netko mu reče, da mu očale izvrstno pristaju — 
pa od toga doba nije nitko vidio plemenitoga Teodora bez cvikera. 

Kada sam izgovorio, nasmije se. 

— Zašto se smiješ. | 

— Jer si već njihov, odvrati mi on. 

— A čiji da sam, čovječe? Ta tri četiri sam dana ovdje, pa 
da sam već nečiji! Slušaj, da znadeš: ja sam svoj i ničiji. Tko je 
tebe za korteša izabrao, da svom gospodaru račune pomutiš. 

Ljutilo me, da me ubraja ma u koju prnjavorsku koteriju. Al 
kao da nije razumio, na što smieram, povjeri mi, da se sudinja i 
sestra joj — posliednje rieči prošapće — za me puno zanimaju. 

— Vrlo mi laska; nu meni se valja obazrieti i na tetku, kojoj 
sam gostom, primjetim, da ga se otresem. 

— O mi ćemo biti posve &čntre nous. To jest ..... 

—-. Razumijem bez svakoga tumača. Vidiš, to je glavni uzrok, 
da neidem nikuda. Zašto da se ikomu zamjerim. 

— Ti si izgubljena ovčica, ti si njihov, rekao sam već prije, 
doda Janković skoro prezirno.: 

Nije mi se dalo dulje slušat štovatelja Heinea. 

— Gotovi smo, Teodore, neprimam poziva, odgovorim mu, 
misleć, da će otići. Prevarih se. Izvadi cigaru, te ju zapali, ponudio 
i mene finimi ,bremenskimi specijaliteti“ Što ću? Primim. 

Sada mi stade govorit o Matildi i njenom pobočniku: netre- 
tičkoj učiteljici. Ponajprije iz daleka kao mačka oko vrele kaše, dok 
najednom nezavrši, osudiv njihovo ponašanje. 

— Što se to mene, napokon tebe i mene tiče? upitam ga, 
kad je svoj govor sretno kraju doveo, naglašivajuć preko reda upravo 
one rieči, koje nisu nit najmanje zavriedile pažnje. 

— Ta ništa, neka ti na ravnanje služi, oglasi se na moj upit 
Janković, čaro me pogledav. | 

— A tako, ti si vrlo skrban prijatelj. Samo je šteta, brate 
dragoviću, da mi se vaše strančarenje čini dječinskim, smješnim. U 
mjesto, da si nastojite udesiti ugodan život, a vi se bodete poput 
osa. Preboljeti će obje stranke, ako je ubod kadkada i oštrije žaoke, 
narugam se Merkuru netretićkoga Olimpa. 

 — Famozno, doista famozno; Tomašu', uzklikrie moj znanac, 
kao da iz knjige čitaš. Zaboravio si nešto, naime, da smo u kući 
tvoje tetke, dakle na neutralnom polju. 

Imao je sbilja pravo. Nu on je bio povod, pa sada me opo- 
minjaše na pristojnost. Da svrnem drugim putem, upustim se s njim 
u razgovor o zagrebačkih znancih. Nekoliko godina stariji od mene, 
drugovaše u Zagrebu s mojim bratom, koj mu je i saučenikom bio. 
Tako se i ja, prem mladji, upoznah s Jankovićem, koj je češće do- 
lazio u kuću, gdje smo stanovali. Moj brat i on bili su nerazdruživi. 
Što ih je vezalo, neznam niti danas: nu po računu duševnih spo- 
sobnostih toga čovjeka, nesmijete mi brata sudit. Franjo bio je van- 
redno ugodan, duhovit mladić. Slabi je spol prama njemu bio vrlo 
slab; žene ga voliše. On im je bio uviek dobrodošao; za njegov 
posmjeh mnoga je veseljem kliktala, mnoga mu željela kosom se 
poigrati. Neću ga sudit, prem bi mogao posve hladnokrvno o njemu 
govorit. Danas je naš račun svršen. Tečajem pripoviedanja, razjasnit 
će vam se, zašto to nečinim. 

Janković , koj se je bavio li običnimi aristokratičkimi doko- 
licami i zabavami, nije mi znao drugo priobćiti, nego li trice o krasnih 
konjih grofa Marka, o riovoj pjevačici i o nekom dvoboju, kod koga 
je on djeverovao. Te su me novosti vrlo malo zanimale. Ustavši, 
povede opet rieč, da li sam se možda promislio i primam li poziv 
na zabavu. Odgovorih, da se u dva časa nisam imao vremena predo- 
mislit. Tim on ode i kako sam slučajno: kroz prozor vidio, ode k su- 
dinji Slavnićevoj. : 

| i IL > 

Da sam se tako dugo zabavio tim opisivanjem neznatnih stvarih 
i osoba, bila je ponukom želja, da vam podam istinsku sliku ta- 
mošnjih ljudih, — rekne kapelan Seković, Kad se drugu večer sa- 
stasmo kod župnika. — Preskočit ću dva tri tjedna, da vam nedo- 
sadim. To mi valja spomenuti, da sam bio svakdanji gost u dokto- 
rovih, tako da je okolicom zaokupila dosjetka — sumnjah na sudinju 
— da se učim u Schnellera kuharstvu ; Sto DRIPOSJA nebi ništa tako 
strašna bilo. Drugačije udesi kob. | 

Što me k doktoru privlačilo tajnimi, ali trajnimi i nepopust- 
ljivimi niti, bijaše Matilda. Odkloniv svaku suztezljivost, htjeo sam 
joj biti onaj isti, koj sam bio prije pet godina. I-sbilja, da me je 
tko vidjeo, gdje uz nju tetošim, s njome se riečkam i prepirem, 
mirim i igram, rekao bi, da smo brat i sestra. Rekao bi to ili. . 

. Posliednje, što bi nadopunjavalo izreku, bila je živa istina. Ja 

sam i lalia: ljubio sam — Matildu..... 

Vi me, gospodine župniče, pogledaste, kao da tome dje: 
Da nije Matilde, nebi ja danas kapelanovo u Brestovoj dragi, skrene 
Seković sa svojega pričanja i zamukne za čas. I mi smo šutili, da 
ga nebunimo. Bio je neobično blied. Izkapiv čašu vina do dna, na- 
stavi Seković, kadkada odbiv koj dim iz smotke. 

Ljubio sam doktorovu kćer prvim, neoskvrnutim čuvstvom, 
koje si samo razloga nemože dati. I njezina ljepota i njezin duh 
obćarahu me. Njezin mi je glas zvonio u duši, ko da me zove u 
svetilište, kamo smiju jedino izabranici. Ciele sam noći sproveo na 
prozoru, da gledam kuću, u kojoj je ona snivala, sanjajuć, Saso gi 
jadnik utvarah, o meni. 

Da joj nisam tajio svoje. ljubavi, možete si misliti; to sakriti 
nadjačalo bi moje neprokušane sile. Ja bi bio žrtvom svoje tajne, 
ovako sam žrtvom čuvstva. 

Svaki se dan pod večer šetasmo Lujzinom cestom, što prema 
Karlovcu do zakretaja, odkle zagledaš izpod sebe Stative i mrku 
Dobru crnim joj mostom, što južnim krajem pravcem Primorja do 
kamenoloma, gdje ti oko zagleda Bosiljevo i Gradište, Prilišće i Vu- 
kovu goricu, pa na desno Marindol i briežuljastu Sloveniju. Tuj bi 
se snašla u šetnji sva inteligencija Netretića. Ali se aristokracija 
nije družila s demokracijom. Ako je sudinja znala, da su pristavovi 
ili doktorovi lievo pošli, ona je desno okrenula. Meni je sada drago 
bilo, da je družtvo podieljeno. Doktorovi su navadno pošli u šetnju 
sami ili u družtvu učiteljice. Odkad sam ja povećao broj stanov- 
nika, pridruživah im se, pošav već poslie objeda k njima, da s Ma- 
tildom čevrljam. Kad bi ja sveo razgovor na ljubav, pogledala bi 
me zorko, pa se nasmješila. To me jošte zanie, opoji. Svaka i naj- 
manja zapreka u ljubavi kotva je više za učvrstit čuvstvo. Nikada 
mi nehtjede upravno odgovorit. Pitah ju višeput, ona se smije.: Bilo 
mi je dvadeset godina — prva ljubav, njezina dražest me svlada, 
hotio sam s uma saći s te ladnoće. Tetka kao da je opazila. što 
sa mnom biva, pa me odvraćaše od toli česta posjećivanja Schnelle- 
rovih. Kamo sreće, da sam ju hotio, da sam ju mogao poslušati. 
Matilda osta šrendij jednaka. 

Idjasmo nas dva napred, za nami doktor, njegova žena i uči- 
teljica. Doktor bio je dobre volje. Svog ljubimca Schillera citirao i 
onimi citati, na koje ovaj nikada nije nit pomislio. Da u šali dekla- 

mujuć: Taj poljubac cielom svietu! htjede učiteljicu zagrlit, čemu 
se gospojica opirala. Gospoja mu se tajno srdila, da nije nju hotio 
usrećit tim svesvietskim poljubcem. Matilda i ja stupasmo polagano 
razgovarajuć o predmetu toli običnom, ali za me novom — aka 
rasmo o ljubavi. 

— Da vam kažem, da vas neljubim, što biste učinio ? upi 
me Matilda, ustremiv pogled u zapadajuće sunce. 

— Čudna li pitanja! Zabranite mi se ogrijat na sunčanom 
traku, zabranite mi neuživat lagodu večernjeg mira, pa ako to mo- 
žete, zabranite mi, Matildo, da vas neljubim, ma da me vi i ne- 
ljubite, odvratih joj šapćuć, zaziruć od ostaloga družtva. 

— Vi biste se zadovoljio dakle mojim prijateljstvom ? nastavi 
djevojka pitat. 

— To nebi mogao ; nu neprijateljem vam nebi nikada postao, 
nikada vas mrzio nebi. Laž je, da se ljubav u mržnju može pre- 
tvorit. To su izmislili, koji nisu ljubili. Nu čemu o tom sborimo — 
recite mi radje, jeli me ljubite, Matildo, dovršim, suzprezajuć pla- 
men strasti uzbukćen u grudi njenom izvanrednom suztezljivosti. 

. — Jošte neimam odgovora na to pitanje, odgovori ona, poar 
kao da hoće pomoć zvat proti meni. 

— A kad ćete mi odgovorit? reknem i primem ju za ruku, 
koju mi ona iztrže, kao da ju je zmija ujela. 

— Nikad, gospodine! glasio. je njezin odgovor, koga je mogla 
učiteljica čuti. Bar me pogledala, kao da razumi, što znači, taj 
»Nikad.“ | 

Te večeri nisam više govorio, te noći nisam spavao. 

Dante je pakao opjevao, ja sam muke pakla podnjeo. Taj udarac 
bijaše za me odviše jak. ,Nikad“ tutnjilo mi u duši na snu i na 
javi; ,nikad“ ta je rieč gotova smrt. Nikad sunca nevidjet, nikad 
neuživat slasti raja, nikad sretnim nebit — znači nikada takove 
priznaje. Sve u zalud, promašen cilj života, izgubljen život pomišljah 
u taj čas. Osjetljive sam duše bio od vajkada. Ljepota ženska, du- 
hovitost, ona umiljatost u njih privlačila me silno od malih nogu 
i ja sam si stvorio idealnu sliku, kojoj je prestoljem moje srdce bilo. 
Eto živa kipa ostvarena mi ideala, eto duha, koj sam mislio, da je 
mojemu sklon i nslik — pa ta djevojka veli mi: nikada! Što je 
otrov zmije, što je nož razbojnika na pram toj rieči? .... Malenkost. 

Neću vas vodit kroz sve stupnje čuvstva moje ljubavi, kazat 
ću vam u kratko, da sam obolio, da sam ležao četrnaest dana ne- 

izlazeć iz sobe. Čutio sam svaki trzaj živaca, slušao kako srdce bije, 
glavom mi slike poput jata ptica navriele, duša mi podnjela neiz- 
recivu muku, da kasnije doznam, da sam — suparnikom svoga brata. 

Tetka mi to reče. Brat je bio prije godinu dana u Netretiću 
i onda se njih dvoje zavoljelo, krijuć pred svietom ljubav, tobože 
dokle Stanko nepoluči sjegurni položaj. Tetka Stanišićka dozna za 
njihov odnošaj slučajno, jer ju Matilda umoli, da Stanko pod njezinim 
naslovom svojoj ljubovci piše listove. Prem se je tetka skanjivala, 
sklone ju Matilda, da bar jedno pismo i to prvo neka tako dodje. 
Za ostale skrbila se učiteljica. Stanišićka pripoviedaše mi taj ro- 
mančić poslje svršene krize, misleć, da će prije ugasit požar. Pre- 
vari se; to je značilo ulje u vatru ljevat. Ja sam hotio pomahnitat. 
Dvojio i zdvojio sam o svemu i o sebi. Duševna mi se bol poveća. 
Vegeo , objestan, šaljivdjija, kako sam bio, postanem samoživcem, 
bježao sam ljude, proklinjao sam sudbinu. 

Svi su me bolestna obašli i pohadjali, svi do nje — moje neka- 
danje družice. Njezin je otac uložio sav trud i znanje, da me sačuva 
od smrti, da me sačuva doživotnoj nevolji. Jesu li ljudi znali, što 
ge je dogodilo? Težko, ona nije nikomu kazivala, ja sam ležao, bo- 
reć se sa smrti, tetka je sama, kako reče, prekasno doznala iz svojih 
ustna, što se sbilo. 

Nu na čudo mi se dalo, da je kraj moje postelje uz Stanišićku 
najviše vremena sprovela Regina, zaručnica Jankovića i sestra su- 
dinje Slavnićke. Spomenuo sam ju već prije, a sada ću vam ju pred- 
očiti, da ju upoznate. 

Vidjevao sam ju više puta u raznih družtvih; nu sada mi se 
približi na čudnovat način. — Samaritanke. Reći ću vam, da mi se 
je pričinila Mandaljenom pokornicom. I bila je. U samoj ranoj mla- 
dosti izgubi roditelje, moralnu podporu i pravac svom životu. Bližnji 
se rodjaci na brzo zasitiše njezine samovolje i bezobzirnosti. Jogu- 
nica, prpošna i vilovita srtaše iz vrtloga u vrtlog, iz družtva u družtvo, 
najdraže u razkalašeno mužkaračko družtvo. Da li si je opržila krila, 
neznam. Nitko se neigra bez kazni čuvstvi, pa tako sjegurno niti 
Regina, samo ću dodat, da se svakoga udarac kobi jednako nedojmi. 
Bila je crnka, kazo bi Španjolka, tako je smedje piti bila, al ne 
ona poetična djevojka sa obale Taja, koja u noć sluša uz šum va- 
lovja za sjetne mjesečine mandolinu, gdje joj začinku igru, već neka 
starašna duvna, koja je nakana u samostanu probavit zadnje dane 
poslje brodoloma, od koga nije ništa spasila do vjere u milosrdje. 

U mladosti obašla je, kako sam čuo, skoro vas sviet, ostavljajuć 
svagdje uspomenu nedokučive, neobične duše. Izkapiv do dna čašu, 
koju mi životom zovemo, skutri se u starije sestre, sudinje Slav- 
nićke, da odpočine. 

Dopuštam, da je ruševinami svoje nekadanje ljepote mogla pri- 
vabit slab stvor, kao što je bio Janković, uloživ u tu cienu i onu 
pronicavost duha, sa koje je odavna slovila. Teodor se prikučio 
Slavnićevimi i oni ga gledahu čim bolje zaokupit. A bio je diete na 
prama njoj, pravo diete ne samo što je godinam ga pretekla, već 
što bi ga žedna prevela preko vode. 

Ne malo se začudih, videć tu djevojku kraj moga bolestničkoga 
ležaja. Bolila me glava, kad sam mislio; njezina me blizina jošte 
većma uznemiri, bilo mi je kao da dišem moškat. Što je nju ovamo 
dovelo? Ta njeno je mjesto uz zaručnika joj, obožavatelja Byrona, 
uz aristokrata Teodora. Ona, Regina, da meće obloge na moju glavu, 
na glavu demokrata — ludorija i pomislit. Bilo je ipak tako. Zurio 
sam kroz trepavice, pritajiv se, kao da spavam, gledajuć na tu pri- 
kazu. Na tamnom svietlu male svjetiljke stvori mi se toliko put 
mrkom utvorom. Visoka, u dugih haljina, bila je kao koludrica. Ni- 
sam joj čuo hod, tiho i marno vršila je preuzetu dužnost. Doktorovi 
nalogi bili su na vlas izpunjeni — može bit imam i njoj djelomice 
zahvalit da živem. Tko zna? Stanišićka mi pripoviedi na moj upit, 
da se je Regina sama ponudila, a ona, da joj nije odbila, jer je upravo 
za to vrieme bilo mnogo gospodarstvena posla. I Janković i sudinja 
dolažahu, da se upitaju za bolestnika, ali riedje. 

Ležao sam na kanapeju, ustavši prvi put. Čitkarao sam novine 
i listove, koji su za bolesti stigli. Medju pismi opazim neko naslo- 
vom, pisanim bratovom rukom. Srsi me prodjoše, kad ga se do- 
taknuh, bacih ga najposlje na stranu. On mi je život uništio, ozva- 
njalo je u mojoj duši. On mi ote djevojku. Uzburkah se, znoj me 
obli i — vrata se otvore. U sobu stupi Regina. Zaboravim za čas 
na bol i muku, upiljiv oči u nju. Niti rieči nije u pozdrav progo- 
vorila, jedva da snizi glavu. Preleti me pogledom poput liečnika, 
koj sudi bolestnika po svakodnevnom izgledu. 

— Odviše ste dugo izvan postelje, gosp. Sekoviću, reče od- 
mjereno poslje neke stanke, koju je prekidalo težko mi disanje. 

Šutio sam. Kao da bolničarka govori sred dvorane, gdje kraj 
nje tisuće umira, i kao da je ona priučena na posao dvorbe bolest- 
nika, tako se je ponašala, bez svakoga naglaska govorila. I ona za- 

muča; ali sjede u naslonjač, uzev iz djepa neku knjigu. Poče listat 
i čitaše jedno pet časaka. Zviedljiv sam bio, što li je nakanila. Na 
jednoč očutim, da me gleda. Vele, da je u zmijskog oka neka ča- 
robna sila, da si žrtvu pogledom osjegura. I u nekih ljudih ima te 
moći, osobito kad te pozorno motre, moraš tvoje oko prama njiho- 
vomu dignut. Nehotice upravim pogled prama njoj. 

— Želite li što, upita me Regina, poustav sa sjedala i kora- 
cajuć prama meni. 

— Posve ništa, odgovorim u kratko. 

— Mišljah, dometne i opet sjene. 

Glavom mi se vrzlo, što ću početi, da je se rješim. Moje po- 
našanje na prama toj djevojci nije bilo ničim opravdano, to sam 
znao; nu antipatiju, koju sam od prvog trena oćutio, nije mogla sva 
njezina ljubeznivost i izkazana mi dobrota, odstraniti. Morao sam 
ju nagovoriti. 

— Hvala vam, gospojice na trudu u moje i tetkino ime, za- 
počmem, njoj ste velik teret skinuli s vrata. 

— Zašto spominjete te malenkosti, rekne ona, odloživ knjigu. 

— Jer nebi želio, da me nezahvalnikom smatrate, odvrnem joj. 

— Onda hvalite radje doktoru Schnelleru. On vas je spasio, 
nastavi Regina, naglasiv rieči ,doktoru Schnelleru“ na osobit način. 
Meni se bar tako pričinilo. | 

— O tom neima sumnje; u obće neznam, čim sam zavriedio 
toliko sućuti, najmanje s vaše strane. 

— O mi vas svi od srdca požalismo, čuvši za vašu nesreću, 
oglasi se moja gostinja. 

— Nesumnjam, reknem, osupnuv se, gdje ona spominje moju 
nesreću. Istina, da je bolest nesreća, ali kao da Regina i više zna. 

Prekinemo oba razgovor. Ona nije nastavila čitanja, već skrstiv 
ruke sjedila je meui nasuprot kraj prozora, komu su rebrenice za- 
tvorebe bile. 

— Gospoja tetka nije kod kuće, prekinut će ona muk. Vratit 
će se istom pod večer. 

Nisam joj hotio reći, da neznam, kud je Stanišićka išla: koja 
je gospodarstvo više cienila, nego li bolestničku dvorbu. Skrenem 
na druge osobe razgovor, vile da se nemiče. 

— Što radi gospoja sudinja ? upitam ju. 

— Ništa. Čita don Juana, koga joj je Janković Bn 

— A što vi čitate? 

— Gonetajte. 

— Dumas il de Kock su autori, koje vi volite. 

— Nepogodiste. Čitam Pavla i Virginiju. Što velite na to? Zar 
ne, da nije ta plačljiva knjiga za me! Nu uz bolestnika, uz nesret- 
nika, kakav ste vi, gospodine, i nemože inače bit. — I nasmije se 
u sav glas. 

— A čemu se smijete, gospojice? Mojoj bolesti . .'... 

— Oj ne, vašoj nesreći, odgovori ona, upravo me djavolski 
pogledav. | | 

— Osim bolesti neznam, što bi me snašlo, nastavim, prem 
uvjeren, da je njeno oko prodrlo u tajnu mi. 

— Svakoj je bolesti neki neki uzrok. To vi i sam najbolje znate. 

— Govorite, kao da ste sjedjela poput mene u medicini — 
bar jednu gođinu, pošalim se. 

— Da vam kažem uzrok boli? 

— Hvala, nisam znatiželjan, dometnem. 

Sada ona usta. Primaknuv se, pruži mi ruku. 

— Primate li moju ruku? 

— Zašto ne! 

— Ja vas sažaljujem, nu znajte, da niste jedin nesretnik. 

— Na to ode. Ode, da se jošte koj put javi. 

Da sam odmah pročitao bratov list, nebi me toliko iznenadilo, 
kad se na večer približe kola i iz njih skoči — Stanko. U pismu, 
inače po bratskom običaju vele suhoparnom javlja mi, da će doći 
porad svoje budućnosti. Razumio sam, što mi time hoće da kaže. 
Pročitah list, kađ mi sluga javi, tko je došao. Nisam dugo čekao, 
da dodje u moju sobu. Ogrlismo se, dvie se godine nismo vidjeli. 
Prije pol godine zapade ga mjesto pristava u Drežniku. Liep je bio 
momak taj moj brat — plavusast kao i ja, nešto veći i jedriji. Tetka 
Stanišićka, došav odmah s njime, pozorno nas motrila. Da li se je 
bojala, da će u meni krv zavrieti, da ću se podići onako boležljiv, 
da se upitamo za ime i pleme? Neznam; mislim, da je tako bilo, 
jer niti za večere neostavi nas same, dapače moralo se jelo u moju 
sobu donjeti. Velika svjetiljka gorila je na stolu, mogao si svaki 
treptaj oka vidjeti. Brat mi Stanko sjedjaše naprama tetki. Kazao 
sam, da je ta žena svoje vrsti bila. Što biste vi u mom položaju 
učinili, kad ona započe pitat Stanka, jeli je došao u Netretić po ženu? 

To pitanje izgovori tako jednostavno, tako mirno, kao da ja 
nisam prisutan. Zazeblo me u srdcu — ćutio sam , gdje se kap po 
kap izljeva iz srdca, zatomih bol, misleć, pući će inače grud. Nedaj 
bog nikomu onoga, što čovjek podnjet može. Podneo sam sve, ali 
mogao bi Heinea spomenut: tek nepitajte kako! Sjedio sam na pol 
naslonjen na divanu. Upiljih oči u svietiljku, slušajuć, što li će brat na to, 

— Jesam, tetko, i ti ćeš meni u prosce, odgovori Stanko 
Stanišićki , rezuckajuć komad piletine, što se izpred njega na ta- 
njuru pušila. ' : i 

Ni netrenuh okom. Pričini mi se, da je Stanišićka u dogovoru 
s Matildom izvela tu majstoriju, i brata mi Stanka dozvala, da dodje 
u Netretić, tobože, da predusretne nesreću. Da sam imao zrcalo, 
rado bi si lice vidio bio, kakva li je izražaja bilo. Reko bi, da sam 
morao izlazit ko kameni kip. 

— Drage volje moj Stanko; jesi li pisao roditeljem , nastavi 
tetka pitat. 

— Sve je u redu, rekne brat — i natoči mi do vrška punu 
čašu vina. Bog brate Tomo, nazdravi Stanko, ajde, tetko, i ti kucni 
s nami u sretan mi dolazak! 

Opazio sam, da je Stanko bio neobične volje. Njegovo se oko 
žarilo, kao da ga groznica tare, da iz njegove se čaše prosu vino ; 
ruke mu očevidno drhtahu. 

— Hvala brate, nemogu poradi bolesti piti, izpričam se, po- 
loživ čašu na stol, neprimaknuv ju k ustima. 

Stanko me po preko pogleda. 

— Al do moje svatbe ćeš ozdravit? izreče vrlo oštro. 

— Ako ne umrem, primjetim. 

— Nije ti jošte hora, nasmija se on, čemu se i Stanišićka u 
potvrdu klimanjem glave odazove. 

Odsada sam šutio. Neka se brat i tetka razgovaraju, pomislim, 
dobri su saveznici, pa će valjano rješit svoj posao. Nu kao i oni 
da nisu bili voljni trećemu povjerit, što već i onako dva odviše znaju. 
Razpletajuć razgovor ob običnih stvarih, na brzo se zasite, ustanu 
i zaželiv mi laku noć, odu. Ja sam opazio, da se je Stanko vrlo 
žurio, da iz sobe ode. Tetka mu opredjeli sobu, koju je pokojni stric 
svojim uredom zvao. Da je živ bio, imao bi ja odlučnog pristašu. 
Više me volio nego li brata mi, koga nazivaše lipovim svetcem. 

Od muke, od boli, od srama slomljen, izadjem drugo jutro, 
rano, prije nego li se itko digao, — izadjem, velju, iz kuće neo- 

pazice šetat metličkom cestom. Poput sladora bieli prah ležao je na 
tamnozelenom lišću neroda, po kom su vrabci skakali. Na poljanah 
cvrkutahu čvreci, iz oranicah čuo sam ziv prepelice, dok se ševa 
podigla put modrine neba. Na mladom sunčanom zraku igrahu se 
lepirići, sve posjedajuć i opet krileći po cvietovih punih rose, što se 
po grabah uz put nizali. D& i po koja gušterica uranila, da si za 
zajutrak kakovu biednu mušicu ili troma kukca ulovi. Iz podaleke 
župne crkve sv. Križa ozvanjalo je zvono pozdravom novom danu, 
novoj sreći; tamo dalje gledao sam biele dvore Gerduna, Lipnika i 
Ribnika u dolu izpod ceste. Sto i sto putih svratih pogledom na 
kuću kotarskoga ureda. Rebrenice zatvorene, a iza njih spavaju 
ljudi, koji neznaju, što je jad i pečal. Neznaju? Tko bi bio taj sret- 
nik, da to o sebi uztvrdit može! Matilda je sretna. Stariji brat dodje, 
da mladjem rine nož u srdce. Nismo mi krivi, nije ni ona kriva. 
Ondje spava i Regina, spava sav sviet jošte, samo ja poput vilov- 
njaka tumaram cestom. Povjetarac rana jutra igra mi se kosom, 
hladeć ko usjano željezo vruće čelo. Razbistrim se i prozračim. Bilo 
mi laglje, disao sam slobodnije. 

Zadjoh već, gdjeno se cesta spušta niz brdo prama sida 
sv. Nikole izpod vinograda i dvora vlastelina Strahovnjaka, kad ugle- 
dam, gdje meni nasuprot ide — Janković, koga sam mislio, da leži 
u sladkom snu zaručnika sred mekoga perinja. Ma da mi je bilo 
prije skoro na plač, nasmijem se, videć Teodora. Išao je zamišljeno, 
pognute glave, široki panamski šešir spustio je duboko niza oči. Ja 
sam ga već iz daleka poznao po odjelu, po englezkom kroju njegovih 
svietlih hlača i po nišućemu hodu. 

— Dobro jutro, Teodore, doviknem mu, kad se na deset što li 
koračaja približih. On me nije jošte opazio, možda i nije hotio. Što 
ti tako urani? U lovu nisi bio, puška ti spava. 

— Janković naglo podigne glavu. Oči mu bijahu upale, staklene, 
ustnice bliede. Čudna slika i neuredna. Takova ga nisam do tada vidjeo. 

— Zdravo, oglasi se muklo i poda mi ruku. Šećem, kako vidiš. 

— Nije to kod tebe običajno; prem si vrlo poetične naravi. 

— K vragu s poezijom. Neima u svietu više poezije. Nestalo 
je kao i vila. To si pjesnici, propale duše, utvaraju, rekne koraknuv 
dalje. I meni se sviklo ovaj.put s njime se vratit. 

— Kako to danas sboriš? Ti, koj Heinea i Byrona na izust 
znadeš, ti, to veliš, uozbiljim se u čudu. Imao bi doista više povoda 
osvadit sviet, da je odviše materijalistom. 

— Tko zna, moj Tomo, imadeš li baš ti više uzroka, odvrati 
mi on, tipkajuć štapićem po cesti. Najposlje, prijatelju, ti si sebi 
sam najviše kriv. Ja sam te upozorio. Djevojke, nota bene, današnje 
djevojke, da te bog občuva. Pa i ta Matilda i ta zi i stotine 
drugih posve su si jednake. 

— Zašto spominješ upravo te djevojke? 

— Ah, čemu se pretvaraš! odgovori on nestrpljivo. Ti misliš, 
da ja neznam, što u Netretiću četrnaest već dana vrebci čevrljaju ? 
Dosada o samom tebi, sad će i o meni. Nu ja ću im danas pobjeći. 
Neka mi za hrbtom govore, što im drago. 

Upropastim se, slušajuć rieči svoga druga. Zar tako? Tajna, 
da je javnom tajnom. 

— Što si se zamislio, Tomo, prekine me u snovanju Teodor, 
jednake smo sreće. Velim sreće, mnogo je ugodnije . . . gle, ala sam 
smušen, hoću, da sam podpišem svjedočbu duševnoga siromaštva. 
Pravo nam budi, zašto smo ludji od ludjaka. 

I nasmija se, ali taj smieh bio je pun gnjeva i boli. 

— A što te je snašlo, Teodore, sanjaš li? 

— Do sada sam sanjao. Probudih se, ako i nije na najugod- 
niji način bilo. . 

— Kaži mi taj san, da ga i ja znam. 

— Iti da ga znadeš, nevinkšce, naruga mi se Janković. Fin 
si i prevejan diplomat. Kazat ću ti, tajit bo nekoristi, ti si mi naj- 
boljim primjerom. Utvarao sam si, da me djevojka ljubi, da mi od- 
vraća ljubav. Nekako si i ti takav griešnik. Da nas: vide i aristo- 
krati i demokrati svisnuli bi od smieha, gdje si jedan drugomu od- 
krivamo rane. Tomo je skoro zaglavio, neće Tošo. Jok, boga mi 
neće. — Mahne štapom po zraku, kao da nekoga odbija. 

Iza toga poče mi Teodor pripoviedati, da se je s Reginom raz- 
krstio. Ona da mu je sama kazala, da ga nemože ljubit — pošto 
drugoga, ljubi. 

— Tko je taj drugi, taj sretnik nisam ju pitao, dometne Sie 
ković nehajno. Ona ti nemože nikoga ljubiti. Čas si utvara, da ljubi; 
pa se časkom sjeti, da je ljubav za nju nepojmivo čuvstvo. I meni 
je tako, posve tako, dragi Tomašu. Meni su žene tek zanimive, pi- 
kantne. 

Razumio sam , da želi time svoj proraz opravdati ili prikriti. 
Nisam ga prekidao. Što je meni do nevolje tudjega 2 — kad 
sam na srdcu ćutim brieg muke, | o 

Danas idem kući, te se neću više vratit. Otac će se veselit, 
da dodjoh k pameti. On bo i onako misli, da za me nije Netretić. 
Pravo ima zrak mi neprija, nasmije se Teodor prisiljeno. 

Predloži mi, da podjem s njime, da se na imanju kod njega 
zabavim, kako dugo me volja. 

— Hvala, prijatelju, neidem, odgovorih mu. 

— Zalud ti, Matilda te neljubi, rekne mi Janković, pogledav 
me oštro u lice. 

— Oprosti mi, al posliednja je opazka više no a ukorim 
ga, tebe se netiče, što ću učinit i koj je povod mojih čina. 

— Ala si zlovoljan. Bog dakle! 

Oprostismo se na sred ceste. Njegova je ruka bila vruća, potna, 
za me vele neugodno. Za dva sata dodje elegantna kočija po mla- 
doga gospodina Teodora pl. Jankovicha. Dojavio je kući, da po nj 
šalju. Nitko ga neizprati. Zapaliv cigaretu, sjede u kola i pozdravi 
me, mašuć rukom. Ja sam stojao uz prozor; nisam mu odzdravio. 
| Oko deset satih prije podne potražim Stanka. Morao sam s njim 
govorit i razstati se. Nadjem ga, gdje sjedi za stolom. Čim sam 
stupio u sobu, pozdravi me i pruži mi neko pismo ženske ruke, 
rekav : Da vidiš, da sam ti bratom. 

Taj list bio je podpisan Reginom, glasio je na brata. Sudinjina . 
sestra, moja Samaritanka, javljaše mu, da je obći glas, da sam u 
Matildu zaljubljen; gojeć za brata prijateljska čuvstva, piše mu, da 
znade, što se iza njegovih ledjih plete. Odkle li je ona doznala, da 
njemu nemože svejednako biti, ljubi li tko il neljubi Matilde, to neka 
nepita. 

- Dok sam ja čitao list, stajaše Stanko tik mene. Drhtao mi je 
papir u ruci, slova skakahu — jedva sam čitao. Hotio sam pismo 
odbacit, razderat ga, nu Stanko mi iztrgne. 

— Zašto, Tomo, da podereš to pismo? Koja korist! Reci mi 
radje, je li istinita ta osvada, pitao | me brat, slažuć list. 

— Pa da jeste? 

— Žalio bi te kao brat brata. — Zreo si, uvidjet ćeš, da te 
Matilda nemože ljubit. Prije godine dana s se, danas ću 
ju u roditelja izprosit. 

Stanko stojaše nepomično. I ljubio sam ga i mrzio u taj Čas. 
Svaku je rieč naglašivao, kao da mi ju želi utuvit. 

— Zašto mi to sama nije kazala? Čemu se je igrala sa mnom? 
Da se sada kao mlada moga brata ruga? Oj Stanko, Stanko! ljuto 

li si me ranio, zavapim, spustiv se na stolac. Noge mi klecahu od 
duševne uzrujanosti. Rukami pokrih lice, nisam hotio, da mi brat 
lice gleda. | 

— Dobro si rekao, Tomo, da se je hotjela igrat, mnijuć te 
onim, koj si bio prije nekoliko godina. Ti si joj bio drag znanac iz 
djetinstva, oglasi se Stanko. 

— A jeli ti i ona pisala, da sam joj odkrio ljubav? Da si tek 
iz lista te — djevojke doznao, bilo bi mi jošte tužnije, napomenem 
željan, da vidim, kako je Matilda javila Stanku, da sam joj priznao 
ljubav. 

— Eno ti i njenoga lista — ako te volja; ali bolje, da ne- 
čitaš. Stvar se neda preokrenut. Molim te, promisli, rekne mi brat, 
metnuv ruku na moje rame. 

— Nemogu mislit, jer je previše mislih, odgovorim mu, nepo- 
dignuv glave. Stanko, šuti, molim te liepo, šuti, negovori ništa. Ne- 
diraj u mene. Plakao bi, da imam suza, no te bi bile zmijski jed. 
Ostavi tu sobu — brzo, nemoj da se sastanemo; kad te gledam, 
boli. me duša. 
cit: Kako su se te rieči dojmile moga brata, neznam. Čas je stupao 
po sobi, napokon korakne k pisaćem stolu i pokupi pisma. Mukom 
.ode, tihano na prstih, kao da se boji, da ću se probudit od sna. 
Tako sam ostao sam. Kao da sam poludio, trzalo mi glavom, mozag 
mi gorio, uzavrio. Nisam znao, što mi je, gdje sam. Taj dan mrzio 
sam sviet, dvojio i zdvojio sam o svemu i o samom sebi. Dosada se 
nadah nekom čudu da će me ukletstva spasit. Nečudite se, u onoj 
dobi misli i vjeruje čovjek, da će osvanut kakav deus ex machina. 
— Varka i tlapnja su mladosti sunčani traci. -- — — — — — 

Noć je; tiha, lagodna noć. Nebo se kriesi sjajnimi zviezdami 
na tamnom svodu. Svi ukućani davno pospaše od truda i muke dana. 
Samo ja sam budan, spremajuć se na odlazak. Umolio sam pismeno 
vlastelina Strahovnjaka, da mi dade kola, koja me neka čekaju četvri. 
sata daleko od Netretića. Obreče mi. Tako ću otić, pomišljah, neo- 
pazice. Dogotovih dva lista. Prvi sam upravio na roditelje u Zagrebu, 
javljajuć im, da sam nakan za preostalih praznika putovati Dalma- 
cijom; drugi glasio je na Stanišičku, hvaleći joj na svoj dobroti, 
molbom, da mi oprosti, što se osobno nerazstajem. To nebi nikako 
mogao. Bježao sam ljude, naziruć u svakom ne čovjeka, već demona, 
koj je samo na tudju pečal i čemer na svietu. 

Dovršiv pisanje i porediv si stvari, koje sam providio naslovom 
u Rieku, sjednem uz otvoreni prozor, zureć, da zadnji put gledam 
onu kuću, gdje Matilda, moja mrtva ljubav snije. Brat ju danas iz- 
prosio i doktor je Schneller pozdravio budućega zeta Schillerovimi 
citati. Ja sam za vrieme njihove slave odšuljao se kroz vrt u vino- 
grad, tobože na škvorce, al lako škvorcem od takva lovca. Na ve- 
čeru bio je sav Netretić pozvan k doktorovim. Bez iznimke stran- 
čarske svatko bijaše dobrodošlim. To mi je pripoviedala učiteljica, 
kad se kasnije poslie tri godine s njom sastah u Križevcih, kamo 
se udala. Sudinja bila je izvanredno dobre volje, samo je Regina 
žalila štovatelja Byrona i Heinea, doda učiteljica. Nisam mario znati, 
što se u susjedstvu dogadja. Ona i samo ona! Neznam, može li se 
višeput ljubit, nu ja sam .svu ljubav, koju mi je duša smogla , izlio 
nad onom djevojkom. Da mi je robovati dozvolila, da mi se bilo 
pretvorit u crva, koga će njezina noga smlavit, ja bi ju zadovoljan 
blagoslivljao, ja bi bio kliknuo od radosti. — Al nikada, nikada! 
tutnjilo mi podjednako u srdeu, oj nikada! 

U tom sjetnom snatrenju — ponoć nije daleko bila — doču- 
jem, da vrata sobe škriplju. Svietiljka gorila je vrlo žarko, plamen 
se razmahao, praveć čudne sjenovite slike po stienah. Pogledam na 
vrata, koja se polagano otvarahu. Bila je Regina ..... . Dignem 
se. U taj čas zakipe u meni strast, jed i bol; nokti stisnjene pjesti 
izkrvavih si dlan, zubi zaškrinuh poput ranjene zvieri. Gledao sam ju 
kao bez duše. Zamotana u lako crno velo, razputanih vlasih stajaše 
pred menom. Moje ju oko pitalo, što li ovdje traži; ja nisam mogao 
govorit. Nisam hotio; jer bi svaka rieč bila grdnja, ružna kletva. 
Vidio sam, kako križa ruke na težko dišućih grudih; opazio sam, 
da drhće ...... al to mene nedirnu ..... ja sam nepomično 
makom na nju pozrievao. 

— Oprostite . . . morala sam, zašapće, uhvativ se za priečku 
bližnjega stolca. — Oprostite . | 

Nisam ju razumio, što da joj 'oprostim? Da li list ili ovaj do- 
lazak. — — | 

— Tomo, hoćete li me slušat, nastavi ona, kada je vidjela, da 
nisam voljan odgovarati. Reći ću vam sve — sve. Al me saslušat 
morate, prije nego me prokunete. . 

Tuj se izpravi, šiknuv me očima. Kao u kazalištu, pomislim, 
izvrstne li predstavljačice. 

— Neznam, što da vam rekhem, započmem joj govoriti, dalje 
bo se suzprezati nije moguće bilo, da me možda neokrivi odobrenjem. 
Vi — ste došla ovamo, da mi porušite mir noći. Aleda, noć je za 
vas i vam slične dan, doba rada. Hvalite bogu, da ste žena i da 
smo u tudjoj kući; inače lako bi se u vukodlaka stvorio, da vam 
izpijem tu gnjusnu, zmijsku krv. Ja bi vam sdrobio tu medđuzinu 
glavu, izčupao ono srdce, izhlapio bi onaj otrovni dah vaše duše. Al 
ne, neka vas, živite prokletstvom svoga bića. Što ste ovamo došla. 
što tražite ovdje? Uhadjat nemate koga — brat je bratu pokazao 
list svoje prijateljice. Danas nisam više bolestan, da uz mene sjedite, 
da igrate milosrdnicu. Recite mi, što vas ovamo dovelo. To zahtie- 
vam , iskrenu priznaju hoću da čujem il ću probudit ukućane, na- 
hustat ću na vas pse, da vas poput tata iz kuće iztjeram. 


Dok sam ja govorio, osovi ona glavu. Oko u oko si zagledasmo. 


— Nebojim se, naplašim se vaših prietnja. Djeca se tako mire | 
i tišaju. Promislila sam, što mi je učinit. Znala sam, da nespavate. 
Eno tamo preko slavile se zaruke vašega brata. I ja im prisustvovah 
— al na pol. Duh moj bio je uz vas. Znadem i to, da sutra odla- 
zite. To jest, ja zaključujem tako poznavajuć ljude vaše dobe, vašega 
značaja. Dodjoh, da vam nešto reknem, da vam reknem ono, što 
moram. Vi ste se danas s Jankovićem razgovarao. Vidjela sam kroz 
rebrenice. On vam je sjegurno saobćio, zašto odlazi. Odbila sam ga 
konačno i za uviek. Varala bi sebe i njega, da mu reknem, da išto 
za nj ćutim; da mu se zavjerim bilo bi krivokletstvo. A pojmite li, 
zašto ga odbih? upita me Regina pridušenim glasom. 
Mjesto odgovora mahnem rukom. 


— Nećete, da znate. Nehajete. Ipak ćete, Tomo, čuti povod, 
zašto sam Jankovića prezirno rinula od sebe ...Ja ljubim vas...... 


Skoro sam se u sav glas nasmijao. Ta djevojka, Regina, mi 
priznaje ljubav! Siroma Janković mene radi ode uz sav svoj Byro- 
nizam u nevid. Da ste ju vidjeli! Na koljenih je puzala do mene, 
rukami zahvatila koljena mi. Nisam imao snage ni volje, da ju po- 
dignem. Gadila mi se, jače sam ju sada mrzio, nego li prije. 


— Ito ste mislila, da mi morate kazat. To ima biti mćka za 
ludu ribu. Prevariste se. Vam je lako toploj jošte iz naručja u na- 
ručaj drugoga hrlit, vi ste se s nevjerom pokumila, vam je ljubav 
moda, šala, hir, ništa, govorio sam, nastojeć, da se iz kliešta njenih 
ruku spasim. Eno Jankovića, zovite ga natrag, on će doći, ali ne- 

dirajte u mene. Meni je ljubav svetinjom, žena svećenicom. Vi sra- 
motite vaš spol, vi kidate čast žene. 

— Prestanite za boga, zaviče Regina užasnim glasom, sveudilj 
klečeć, šutite, rugajte se, smijte se; ali me nemojte prezrieti. Nisam 
zadnja, nisam najgorja od svojih sestara. Kriva sam, mnogo kriva, 
nu bog oprašta, pa zašto nebi čovjek. A što sam vam na žao uči- 
nila, da me tako ružite. Napisala sam list vašemu bratu ... Matilda 
nije za vas, Tomo. Vi mislite u njoj sliku svoga ideala. Onda je i 
Teodor nešto više nego prezira vriedan. Iz ljubavi prama vam na- 
pisah ono. Ljubila sam vas, kad sam vas prvi put zagledala. Bog 
mi je sviedokom, da ste mi prva prava ljubav. Nepitam te, jeli me 
ljubiš. Toga mi znati netreba. Samo me, Tomo, neprezri, neodrini 
me posve od sebe. Reci, reci, da me neprezireš, da mi opraštaš 
moje velike griehe . . . | 

Iznemože; suze i jecanje prekinu joj govor. Glava joj klonu, 
udariv na pod. Bio sam u neprilici, što da radim, svinem se do nje. 
Podignem ju i posadim u naslonjač. Blieda je bila ko kameni kip, 
mrzla ko da držim u ruci mrtvi trup. Prsi se nadimahu kratkim, 
jakim disanjem. Otvori oči i htjede mi ruku zahvatit. 

= — Nikada, gospodično! Tako je glasio odgovor, koga sam ja 
dobio nakon priznaje prve mi ljubavi. To i ja vam kažem: nikada. 
Neprezirem vas, neću vam se rugati. Neznam više, što ste mi sborila. 
Zaboravit ću, da ste ovdje bila, da sam vas ikad vidio. Vaše rieči, 
vaša izpovied neima za me smisla. Odlazite, vratite se kući. To je 
moj jedini odgovor: nikada. 

— Jedini odgovor — nikada, reče kao sama sebi. Strpite se 
koj časak, dok se odmorim ; poći ću. Nikada rekoste, jeli nikada? 
| —. Nikada vas više neželim vidjet, nikada vam glasa slušat, 
ponovim i odvratim se prama prozoru. Za koj čas čujem joj haljine, 
gdje sobom šušte, vrata se zatvore i opet nasta mir ........ 

To je bila moja zadnja noć .iza zadnjega dana u Netretiću. 
Odjeven dočekao sam u istom naslonjaču, u kom se Regina odmarala, 
osvitak dana, da probudim slugu, koj mi ponese prtljagu do opre- 
dieljena. Vlastelin Strahovnjak održa obećanje i za dva sata vozio 
sam se prama Zdihovu i Severinu. se 


su 


Putovao sam kao muha bez glave. Vidio sam mnogo i nisam 
ništa vidio, da i utisak veličajnosti mora, osobitost dahnatinskih gra- 

dova prolazno osvoji mi dušu. Boravio sam putem pet nedjelja, već 
u kasnu jesen povratim se preko Trsta u Gradac. U domovinu nisam 
se hotio svraćati. U Gradcu nastavim nauke. Nepitajee me, što sam 
onu godinu naučio; jer bi vam po istini priznao, da je manje od 
ništa. Za te godine dva put me opali striela nesreće, umre mi otac 
i mati skoro zaporedo. Na njihovih sprovodih vidio sam brata i Ma- 
tildu, sada već Stankovu ženu. Nisam kod kuće prigodom ukopa 
probavio više od prieke nužde. Urediv sa Stankom ostavinu, po- 
vjerim mu, da upravlja mojim dielom, dokle ja nauke dovršim. Tako 
sam morao učinit, nisam li ga hotio silomice uvriedit. Matilda bi- 
jaše vrlo smrknuta, zamišljena i nevesela. Reći ćete dojmila se nje 
smrt. Ah nije to bilo. U tom bijaše prava doktorska kćer. Nisam 
s njom ni pravo govorio, a sam prilike tomu netražih. Poslje maj- 
čina sprovoda vozasmo se u istih kolih kući. Brat je Stanko bio 
uz tetku Stanišićku, koja je neutješiva bila s gubitka starije si sestre. 
Sjedeć uz Matildu pogledam pozornije u lice joj i opazim, da se je 
silno postarala. Oko ustiju nabrali se oštri zarezi, sjegurni znaci 
nutarnje boli i tuge. To da je Matilda, moja nekadanja družica mla- 
dosti, moja prva i jedina ljubav. Ugaslo joj oko trudno zurilo u 
zrak — bojazljivo, nepostojano. Da sam išto zloban bio, eto radosti, 
eto mi zadovoljštine. Rado bi ju upitao bio, je li je bolestna. Pre- 
šutih, da mi nerekne, da sam voljan stare rane možda istom za- 
cieljene dirati. Al ja sam ju onako ljubio, kako onaj ljubi, koj pre- 
gorom i zdvojenjem gleda obataljenu zgradu vlastite budućnosti. 
Toga dana odlučim, da ću poći u svećenike. Na vtvorenom se 
grobu mrtve si majke zavjetovah. Vi ćete i svatko će reći, da sam 
vrlo romantički radio. Moguće, dapače ja taj prigovor i dopuštam. 
Što ćete — ljubio sam, pa da pregor i samozataja bude podpuna, 
da pobjedom svladam sve vanjske i nutarnje neprijatelje i protiv= 
nike, rekoh si sam, da je to jedini put, kojim mi je poći, da iz toga 
labirinta čuvstva nezadjem u kal, koj se tada nebi dao više premostit. 
Kada sam bratu javio svoju odluku, neodgovori mi on niti 
slovca. Sve sam očekivao, da će doći list iz Drežnika, a boravio sam 
tada kod dobra prijatelja jošte u Zagrebu ; nu listu ni bratu ni traga 
ni glasa, da i mjesečni listovi izostanu. Padem s toga u novčanu 
nepriliku, iz koje me prijateljska sućut spasi. Predočiv bratu ne- 
ljubezno , nebratinsko postupanje — osvanem u crnoj školi u crnoj 
halji. Prošlo nekoliko mjesecih, koji su mi ozbiljnom naukom i zabo- 
ravom 'svieta — bar sam ga u mladenačkom zanosu nastojao zabo- 


raviti — kad tamo dobijem glas od tetke iz Netretića, da se neka 
odmah k njoj požurim u vrlo ozbiljnoj i prešnoj stvari. I bila je — 
bog i duša! — vrlo ozbiljna i vrlo silna okolnost, koja prinuka 
Stanišićku na tu poruku. 


— Pokratit mi je pripoviedku, kasno je već, zavrne Seković, 
obrisav si znoj sa čela. 


Župnik ga umoli, da nastavi. Maurizio je — spavao. Nismo 
ga budili, i onako odužio se danas družtvenoj dužnosti preko običaja. 

— Bože moj, kazao sam pripoviedku, nastavi Tomo, odbijajuć 
dim mirisne cigarete, istina, grozna neočekivana istina, život u svoj 
strahoti, golotinji i ništavilu pokaza se pred menom. 


Moj brat Stanko postade žrtvom Regine, uz njega pade i Ma- 
tilda. Samo razpaljena strast, samo neobuzdana požuda i zloba osvete 
mogahu tu djevojku nagnati na taj korak. — Poslie svatbe naime 
ode mi brat sa ženom u Drežnik. Budućega ljeta izmoli si dopust 
i ode s Matildom u Krapinske toplice. Da li upravo namjerice, možda 


slučajno — tko bi to znao — nadje se tuj i Regina. Kao znanci, 
kao prijatelji drugovahu, posjećivahu se moji s tom djevojkom, koja 
je svojom extravagantnošću — boljeg izraza neznam — probudila 


pozornost u tudjinaca i u zagorskih šljivarskih posjetnika i obiteljih. 
Da je jašila samo kao pomamna na visokom englezkom konju, to 
bi se dalo izpričati; nu ona je na šetalištu sjedila smotkom u zubih 
poput kakove parižke grizete, ona je u mužkom družtvu tražila je- 
dinu zabavu kartom u ruci. Nedvojbe o toj istinitoj slici. Ja sam 
uisam vjerovao, da mi nije kasnije to bratova žena pripoviedala, koja 
spomenu, da je Regina znala do u pol noć i preko šampanjcem u 
čaši pjevati objestne francuske Mansonette-e, pa kad su joj prigo- 
vorile nekoje gospoje, odvrati: A tko razumije francuski od tih poltrona? 


Regina bila je sama. Sestrom se zavadiv radi odbitoga Janko- 
vića lutala je i bludila svietom kao zli duh, kao vječni Juda, nemo- 
guća mira steći. Stanko joj postade svakodnevnim pratiocem. Ona 
ga je i primamljivala i odbijala, postojano nastojeć, da ga čim čvršće 
uhvati u mrežu.! Kraj njezinog značaja i duha nije mi čudo, .da je 
svoju svrhu podpuno postigla i da je Stanko njoj za ljubav i radi 
njene ljubavi odnemario Matildu. Ovdje ću nadovezat, da je moja 
šurjakinja skoro odmah poslie vienčanja uvidjela, da je Stankova 
ljubav i život ženika velika razlika, kao poezija i proza; nu o vjeri 
njegovoj nije dosad nit nijmanje posumnjala. Što su svi opazili, nije 

vidjela Matilda, što se kao javna tajna pronosilo kupalištem , ona 
sirota nije ni slutila. 

Neko jutro iza burna noćevanja u bučnom družtvu predloži 
Stauko ženi si, da se kuči vrate prije opredieljena vremena. Matilda 
prista, naziruć i u tom predlogu neuzkolebivu ljubav. Stanko ode 
sa ženom iz toplica u Drežnik, da se za osam dana odputi sam u 
Z sreb. Ondje ga čekaše Regina.. U njenom zagrljaju zaboravi on na 
ženu, pod žarkim poljubcem Regine snjeveri Matildi. Tako je bi- 
valo više mjesecih. Kad mu se godj pružila prilika ode na skok u 
naručaj ljubeznice, koja je sjajno živjela. U to je Stanko pisao 
doktoru, Matildinom ocu, da neka kćer uzme k sebi, navadjajuć, da 
joj drežnički močvarni zrak neprija. Zadovoljiše mu radostno želji. 
Matilda se povrati u očinsku kuću, da viče nikada nevidi svoga muža. 

Stanko si nekako izmoli premještaj u Zagreb, nejaviv za to 
nikomu u Netretiću. Sad mu se najmilija i najskrovnija želja izpu- 
nila; on i Regina življahu zajedno, nekrijuć više svoj odnošaj. Pada- 
 juć sve dublje pred svojim kumirom, napusti Stanko službu i — 
nestane sa svojom ljubeznicom. | 

U to vrieme trgnuše se oni u Netretiću iz svoga mrtvila. Sta- 
nišićka je prva zanjušila — po svom običaju — da je nešto na 
stvari, kad Stanko na viest, da mu se sin rodio, nedodje, da si ženu 
i diete vidi. Nu niti tetka nije se usudila sumnji odziva dati, tišajuć 
uzdahe Matilde, koja je ginula i čeznila za Stankom. Pisma, koje 
je ona na njega odašiljala, al koja ga nisu nikad stigla, odavaju mio- 
miris požrtvovne i nevine duše i veliku slaboću sliepa uzdanja. Do- 
ista kao da ju je Regina od nas sviju najbolje poznavala. 

Zašto me je Stanišićka zvala? — Reći ću vam. — Hrlio sam 
u Netretić i neznajuć, što me ondje čeka. Prispijem kasno u noći, 
tetka me budna dočeka. Koja razlika izmedju ovoga dolazka i pri- 
jašnjega. Tihi Netretić bio je pust, mrtav. Sve kuće tamne, nekako 
tužne. I mene je zazeblo sred srdca, kad sam ih zagledao. Dušu 
sam izgubio sred tih kuća, al mi ju više vratit nije nitko mogao. 

Stanko pisao je tetki prije nekoliko dana, da neka sklone Ma- 
tildu, da se mirnim načinom razpitaju, pošto se on — prevario u 
njoj. Taj čovjek bio je toli drzak, da je te rieči mogao ladne duše 
izustit. On se je u njoj, u Matildi se Stanko prevario. I na mene 
bijaše priloženo kratko pismo ciničkoga sadržaja; rugao mi se, da 
ću sjegurno smoći toliko ljubavi za šurjakinju, koliko sam gojio spram 
ljubovce. Roditeljska ostavina da je dugovi preobterećena. Da je on 

zlo gospodario, navede bez izprike. Ako što iz vjerovničkih ruku 
iztrgnem, neka mi bnde, al da će vrlo malo, ništa preostat. Tako 
je moj brat pisao, snevjeriv ženu, unesrećiv nju i sebe _zlorabiv bra- 
tinsko pouzdanje. " 

Tetka Stanišićka lamala je ruke, plakala ko zla godina, reko 
bi, da je u zadnje dvie godine za deset ljeta starija. 


— Što će ona sirota, zabugari mi tetka, kako da to njoj pri- 
obćimo. Svaki dan mu piše, trči sama na poštu, da se sutradan opet 
uzalud i bez glasa vrati. Doktorovi će planut od gnjeva — i pra- 
vom ; jer ju on evo odbaca, riva u propast. 


Tako je govorila tetka. Meni se glava vrtila. Trsio sam se, da 
se snadjem, da uhvatim neki temelj budućnosti, radu. 


— On je u Beču, kako ta pisma svjedoče. Ja ću ga potražit, 
ja ga moram nači. Što misliš, tetko; pristaješ li uz to? upitam raz- 
tuženu staricu. 

— Sam ti je bog tu misao dao, odvrati mi ona, obaviv me, 
tresućimi rukami. Ajde, sinko, dovedi ga, — dovedi ga amo, pa sve 
neka mu bude prošteno. Ta svi ćemo nastojat, da ga podignemo. 
Oj da znam, kako bi mu pomogla — već radi nje, porad Matilde. 

— Da tetko, prihvatim, poradi nje. Negledaj me tako uplašeno. 
Crna me haljina i pregorljivo, čelično srdce štiti, da nepodlegnem, 
pa zato i smijem reći: radi nje. Ja ću zorom otić, da me nitko ovdje 
nevidi. Nemoj nikomu reći, dok vam nepišem, što sam opravio. 


Podjem bez krzmanja ravno u Beč. Po biljegu lista i kroz pro- 
pitkivanje nadjem Stankov stan, nadjem si i brata . . . . joj, ljudi 
božji, nadjoh si brata ..... U kukavno uredjenoj sobi u četvrtom 
katu na potrtom stolcu sjedio mi je brat. Oko njega siromaštvo, po- 
treba, gnjus. Na stienah visjahu ženske suknje — zamazane i iz- 
derane. Čije su, nisam hotio pitat, znao sam. Već po vanjštini mu 
mogao sam uvidjet, da je kraj i života i svega blizu, vrlo blizu. 
Starac od petdeset godina, kazali biste, sgrušao se pred vami. Da 
nisam naučan na glas mu bio, nebi ga po licu prepoznao. Zajauknuh, 
padši mu oko vrata. I ja sam u onaj čas sve — ma sve prošlo za- 
boravio, ja mu oprostih. Jedna nas utroba nosila, isto krilo njihalo. 
Stanko proplače, kad me je vidio. Sve mi izpriča, sve mi reče, kao 
da sam mu izpovjednik. Regina ga zahvatila u svoje pandje; njena 
je žrtva bio, da s njom uzpleše nad vatrometom, koj ih je oba imao 
prije il kasnije u zrak dignuti. 

T 


m mm 


Predložim mu, da se sa mnom bezodvlačno vrati u domovinu, 
kažem mu i za tetkino obećanje, kad sam već opisao život Matilde, 
te sve, što sam sam znao i čim sam ga mislio pomiriti s udesom. 
Tužaljivo krene s glavom. 

— Tomo, brate, neima meni povratka, zače Stanko, kašlju- 
cajuć i ogrnuv se u debeli ženski šal, prem je vrućina nesnosnom 
postala. Kamo da se vratim, gdje je moj dom? — K njoj? — O 
tom mi nespomeni. Prekasno je. Nisam zavriedio, da ju vidim, da 
mi oprosti. 

— Ali ona nezna o tom ništa, dometnem brzo, ona na te ne- 
sumnja, nesluteć u kakovom si položaju. 


Nije se dao smesti. Nije mi odmah odgovorio. Naporno mu 
bilo, k tomn ga moj nenadani dolazak uznemirio, sbunio. Sve je po- 
gledavao pram ulazu, posluškujuć, da li se što čuje. Neveljnik, bojao 
se, da me Regina nezateče. 


— Bolje je, mnogo bolje, nastavi, da nikada nesazna. — — 
Kašalj mu prekine za čas govor. Pa jesi li, Tomo, kada čuo onu 
čudnu, tajnovitu priču, da čovjek, zapao jednoč u vrzino kolo, više 
ga se nerieši. Nemože riesit! Ja se od nje, od Regine . . . . 

— Nespominji je, Stanko, nespominji vraga, zakrčim mu rieč, 
da neokaljaš zadnji nam sastanak. 

— Da pravo veliš, brate, zadnji sastanak. Ja nemogu više, ja 
neidem. Za koj dan i Stanka neće bit medju živimi. | 

Uvidjao je i sam, da se primiče svrhi. Nisam imao srdca, da 
mu protuslovim. 

— A što ćemo njoj reći, upitam ga, kako da njoj i njezinim 
zatajimo, da ti ovdje živiš, da u obće za te znamo. 

— Recite , što vam drago, recite da sam mrtav, odgovori on 
oštro. Za sviet sam već davno umro. 

— Tvoje diete, tvoj sin, da nikada nevidi oca? Stanko, djetetu 
se za volju vrati, započmem ga moliti, metnuv desnicu na prekrštene 
mu ruke. 

— Ti mu budi otac, ti, komu sam ja, njegov otac, sve ugrabio 

. A sada, Tomo, ajde; naskoro će se ona vratit. Molim te, ajde, 
ponuka me. Ja sam njen; nu tebe da netakne njena ruka, neka ne- 
gleda njezino divlje oko. Dodji sutra prije podne oko devet satih. 
Onda je u jašilištu, pak se tek o podne vraća. Da ju vidiš, kako 
jaši. Sav cirkus zatutnji od urnebesa, kad ona u propanj s konjem .... 

Dočim je to govorio, zažari mu se oko. Posljednje je rieči go- 
vorio, kao da se raduje, veseli, da je tako. Jadnik, kako ga ništovna 


žena svladala — Regina, jašilica u cirkusu. 
— Dakle sutra, brate Tomo, dodji, da te jošte jednoč vidim 
i onda — — poljubi mi sina, poljubi mi Matildu. 


U mojoj ruci zadrhta njegova suha, blieda ruka. Poljubim ga 
i vratim se u svratište, da se zatvorim u sobi i proplačem , tužeć 
se providnosti, da trpi takovo zlo, toliki grieh na svietu. 

Kad ja u jutro opet k njemu, nadjem vrata zatvorena. Kucam, 
dva tri put uzaludno kucam bez ikakvoga mu odziva. Na propit- 
= Kkivanje kod ukućana nedobijem povoljna izviešća. Nitko nije ,muža 
Jahačice“ vidjeo izlazit, dapače dočujem, da već dva mjeseca radi 
bolesti nije iz sobe izašao. U meni se porodi slutnja, da se nije 
kakova nesreća dogodila. Dadem zvati špoljara, on otvori vrata — 
— iz sobe zadunu dah ugljika — — na stolcu nad tinjajućim uglev- 
jem ležao je Stanko mrtav. — — — — >>> 

U Netretiću čekao me isto tako užasan prizor. Domaće novine 
preštampale iz bečkih, što se je s bratom mi dogodilo. Matilda, čita- 
juć po običaju, pročita i tu strašnu i groznu istinu. Od toga ne- 
nadanoga udarca, s te nesreće poludi. Al nikada nije doznala, da 
je Regina kriva, da ju je Stanko iznevjerio. Ona tuguje tihom tugom, 
uz njegu oca si i Stanišićke boravi svoje tmaste dane. Moram na 
čast priznati svoj okolici, cielom Netretiću, da je nesretnica stekla 
sveobću sućut, pače i sudinja, Reginina sestra, zaboravi na aristo- 
kratiju, te se snizi u nižje slojeve, k žrtvi svoje sestre. Stankovog 
sina uze tetka k sebi. — — — — eee — 

Do tuda glasila je pripoviedka kapelanova. 

Još dvie tri o brestovačkom nam krugu. Župnik osta ondje, 
sedamdeset godišnji starac neće, da se kreće. Maurizio počiva, pred 
dvie godine usnuv, na groblju u Brestovoj drazi. Na njegovom ukopu 
vidio sam zadnji put Sekovića. Pripoviedaše mi o Matildi i samo o 
njoj, kao o kakovoj svetici. Ciela bi se legenda dala napisat. I moj 
prijatelj Tomo sada je župnikom pod Velebitom u zabitnom selu. 
Sva mu utjeha i nada nećak, sin Matildin, mali Stanko, koga je 
jedvice izprosio od Stanišićke. 

O Regini neču se više — postigla je svoju svrhu. 

U polnoćje. 
Dragi prijatelju ! 


io je proljeća dan kad se šetasmo Tuškaneem razgovarajući 0 
“> ženah, njihovu značaju, čuvstvih i strastih. Ti si žene branio, 
: ja osudjivao, jer bijah već onda oćutio ljutu ranu nevjere ženske. 

Od onoga dana minu mnogo mjesecih. Promienih li se u čem 

— nije moja krivnja. 

Ti ćeš se smijati mojoj slaboj filozofiji? 

Ljudska narav nepobiedljiva je — lih smrt joj može učiniti kraj. 

Duša hvata se izpraznostih, kini se njimi i muči, a tražeći 
zlato, sretna je izkopa li gujavice! 

Bio sam češće u Vugrovcu. Posjetio sam ondješnjega župnika. 
Neka obiteljska sveza vezala me sa ubavom dolinom, njezinih čarob- 
nostih neće ništa izbrisati iz duše moje, jer bijahu prve ugodnosti 
života, koje uživah u tom ubavom mjestu, otresav se djetinstva i 
školske prašine. 

Iz grada dodjoh na selo. Prvo što mi varošani došav medju 
seljake činimo jest, da se postavimo za neku neprekoračivu medju 
uzvišenosti te se zakrabuljimo blazirnošću. 

Da mene zanimaju lutkasta lica glupih seljakinja? Da ja diram 
one ruke koje pol sata prije pružahu zaprljanim turopoljčanom ogavni 
dejeneur? Pfi donc! — Tako mišljah i ja — mea culpa, mea ma- 
xima culpa. Nu inače imao se je moj posjet svršiti. 

Napade mi mlada žena. Liepa, biela i rumena kao najfinija 
gospodjica, a uz to skromna kao ljubica. Bijaše mi samomu smiešno 
— nisam mogao vjerovati, da nas velegradjane može zanimati se- 
ljakinja. Imposible! Nu dražestna Dora dokaza mi, da je sve moguće 
sano ne — — 

Ona me očara — ona mala vještica, i šuteć sjedili smo često 
na klupi malog župnikovog cvietnjaka. Oko nas cvale ruže i bieli 
čemin opajajući sladkim mirisom naša srca. Gledasmo samo jedno 

drugom u oči, a to bijaše sve — to bijaše magnet, koji naša srca 
približi i sveza, kako Byron veli: 

»ITo bje duša tajna spletka 

I ljubećih srca zagonetka.“ 
U ljubavi prolazili dani. 

Jednog jutra pozvao me župnik na šetnju. Udarismo prema 
gospoštijskoj, na briežuljku ležećoj kući, koju seljaci ,biškupov grad“ 
zovu. Prolazili smo uz strm ponor. 

,» Prijatelju“ reče župnik ne dosadjuje li vam, pripoviedati ću 
užasnu zgodu u kojoj ovaj jarak veliku ulogu igra. Žalostni ovaj 
roman, bio je posliedicom smetnje ženske duše i neopreznosti gospo- 
dičića, koji ne znam da li iz zle namjere ili iz dugog časa posegnu 
u obiteljski život seoske kolibe.“ 
»Da ne bude to prodikom!“ rekoh smiešeć se, pagaljajić a kamo 
župnik smiera. 

»Ne bojte se“ odvrati mi, potreptav me po ramenu pm 
danas u obziru ljubavi ne zaostaše za gospodom — velika je tu 
tolerancija i sloboda in puncto ljubavi. Pripoviest pako, koju vam 
naumih pripoviedati, dogodi se prije no bijasmo mi na svjetu.“ 

Pripoviest ovu — kao prinos psychologiji ženskog srca, šaljem 
ti sa ugodnom viešću, da niti je Doru živčana kap ubila, niti mene 
zakopa dubina ponora, kad sretno odputovah iz Vugrovca, bijaše 
moja ljubav ,picantna lidisona“ a uspomena onih trenutaka ,dolcezze 


perdutte“ — koja će se, nadam se još često vratiti. 
Ova pripoviest neka ti bude na mjesto izpovjedi — priznajem 
da su čuvstva i strasti ženi dane — nu značaj?! Značaj žena ne 


ima — kod tog ostajem ..... 


Bilo je oko godine 18.1. Netom prestala je doba zime sa svo- 
jimi pokrivali i studenimi vihrovi. Snieg je okopnio i mjesto groznog 
huka sjevernjaka titrao je granjem ljubki vjetric, kao da ga hoće 
iz zimskog sna probuditi — i uspio je, jer nježno zelenilo zaodjenu 
šume prama ljetnim čarom, a ledinom procvala ljubica uz žuti jaglac 
i bieli podriemak. Gluhi luzi zaoriše pjevom ptica, lastavice šibaju 
zrakom hvatajuć mušice, a tugaljivo kuka hinbena kukavica za mla- 
dimi, koje je razdielila u tudja gnjezda. Potočić oslobodiv se ledene 
kore pod kojom je muklo bučio teknu opet blieštećim se šljunkom, 
i zaromoni svježom dolinom, skačuć poput razmažena djeteta. 

- Riedkomu biti će Vugrovac sa svojimi crkvami ubavimi seljač- 
kimi kućami i starim biskupskim dvorom poznat — a koga je sreća 
jednoč naniela u onu liepu s triuh strana gorami zaklopljenu uzku 
dolinu neće tako skoro zaboraviti ugodne slike, koja se duboko uvrieži 
u srce. Čudnovat je čar, koji nam srce osvaja, tim čudnovatiji,; čim 
manje njegov utisak shvatiti znamo. 


Početak sliedeće pripoviesti razvija se indi u Vugrovcu. 


Nedelja je. Seljačko pučanstvo grnu iza drugog glasa zvona 
u crkvu da prisustvuje službi božjoj. Značajna je to crta seljačkoga 
puka, da neće uzprkos svemu zanemariti vjerskih običaja i doživilo 
se je, da su se seljaci, koji inače nisu mnogo držali do spasa duše 
svoje, silno protivili ukinuću budi kakvih vjerozakonskih običajnih 
malenkosti. 


Crkva se je dubkom napunila. Seljaci po običaju zauzeše desnu 
stranu klecala i otražnji dio crkve, a žene lieva klecala, a nekoje 
zaokupiše svećenika oko žrtvenika. Crkva Sv. Franje nije velika — 
nu kao sve crkve odmjerena prama broju pučanstva. Dogadja se 
često, da je velika stiska. Tako bijaše i ovu nedelju, te mladi go- 
spodin Pavao, nećak zagrebačkoga biskupa, koji je iza 4 godine opet 
gospoštiju svoga strica posjetio, bje prisiljen, uzprkos želji medju 
seljake se umiešati, poći na oratorij, koji bijaše s lieve strane žrtve- 
niku u primjerenoj visini, upravo sgodan, te je moći bilo pregledati 
cieli prisutni puk. Opaziv već mnogim nepoznatoga pridošlicu, nasta 
osobito medju djevojkama šaptanje gurkanje i posmiehkivanje , što 
se je i gospodinu Pavlu zabavnim činilo, jer se prijazno nasmieški- 
vaše, a kadšto kimnu glavom kojemu staromu poznancu ili poznanki. 
Gospodičić pošto svuće rukavice, pogladi kose i otare lice maramom, 
nasloni se na ogradu oratorija, te pregledavaše pomnjivije nepravilne 
hrpe djevojaka i žena. Činilo se je da nekoga traži, i nemirno ska- 
kaše njegov pogled s jednoga lica na drugo, a nezadovoljni izraz 
lica odavaše, da tražene osobe uočio nije. On se nemarno pruži na 
stolcu i kao svi ljudi, koji u crkvi, jer im se moliti neće, ne znadu 
što da čine, piljio je najprije u podieljeni svod, promatrao šarene 
slike, kimnuo pjevajućemu učitelju, a onda stao zievati. 

Upravo zazvoni podizanju i on ustade da klekne, kad mu se 
pogled sukobi sa okom mlade žene, koja je poluzaklonjena zastorom 
nedaleko žrtvenika stajala. Zadovoljan posmjeh razbitri dosadan izraz 
mladićeva lica — čini se da je našao što je tražio, jer neprestano 

upiraše svoje jasno sive oči u rumena lica mlade žene, koja obo- 
renom glavom klečaše udarajuć rukama u prsa. 

Čudnovata čuvstva uzburka ovaj pogled u srcu mlade selja- 
kinje. Sjeti se prošlih dana, kada se sastajaše sa šestnaestgodišnjim 
Pavlom kraj zdenca pod župnikovim vinogradom i pletuć vience od 
žabnjaka i krasuljka, pričaše mladić djevojci o velebnih dvorovih 
strica, skupocienih konjih i mnogobrojnoj služinčadi. Bili su još djeca 
ij Klara vjerovaše Pavlu, kad joj reče, da će joj dati jednom mnogo, 
mnogo novaca, ako ga uviek ljubila bude. Mladić ode. Četiri godine 
prodjoše od onda — Pavla ne bje kašnje u Vugrovcu, a Klara pošla 
je za Jandru Gjurkovića zaboraviv na obećanje dječaka i obećanu 
viernu ljubav. — Sad se vrati onaj dječak — malo ne odrasao muž, 
liep i otmen, ne više onako sanjarskog pogleda — nu ono oko, koje: 
ju netom dirnu, isto je oko dječarca Pavla, koji joj sjedeć na travi 
uz zdenac šaptaše: ,Klaro, ti si moja, ti moraš mojom ostati!“ 
Djetinske ludorije! pomisli, zatim htjede nastaviti molitvu nu njegov 
pogled ju zaokupi uspomenami kojih nije mogla zaboraviti, i usried 
molitve prekide se nit pobožnosti a misao poleti k zdencu, na travu, 
k Pavlu, ali ne 16 godišnjemu dječaku, koji ju bez prestanka iz 
oratorija promatraše. | 

Stidno uzdiže oči — nu kao s munjom sukobi se s njegovim 
pogledom. Grimizna rumen proli se po njenom bielom čelu i vratu, 
a neizrecivu zabunjenost nije mogla sakriti, već si šarenom maramom 
pokri oči i klonu glavom. 

Ne bje to osjećanje ljubavi, što se porodi u Klarinom srcu, 
— to je nepoznato čuvstvo, neizreciva borba, koja ju silno uznemiri. 
,Zašto me tako promatra?“ mišljaše ona — ,gdje vidi, da sam žena? 
Žar mi se ruga? Ne! Lice mu je ozbiljno a pogled čvrst i tajnovito 


čaroban; — valjda me još nije zaboravio! Ah! što si utvaram , ta 
nisam više diete, — on bogat i odličan gospodin a ja uboga, prosta 


seljanka!“ I da raztjera misli uze brojanice i prebiraše šapćući mo- 
litve — njezina vanjština razplinula se je u pobožnosti, dočim je u 
njezinoj duši razum sa srcem težak bio boj. Ona nije čula molitve 
župnika, niti je opazila, da se klečeći seljaci podigoše, ostade klečeć 
i šaptaše molitvu, da njom raztjera misli, koje ju nalietavahu i 
ublaži osjećanja što ju snadjoše. 

Napokon usta, ali i opet se sukobi njezin pogled sa Pavlovim. 
Nemir duše otimaše sve više i više mah. Ona stiskaše ruke o prsa, 
da umiri žestoko udarajuće srce, otiraše maramom čelo i lica, kao 

da htjede otrti rumen, koja se žareć razlievaše obrazom, kao bez- 
sviestna prebiraše brojanicami i šaptaše nešto, što molitvom nije 
moglo biti, jer Klara nije znala što šapće. U toj borbi kao izne- 
mogla klonu na koljena i pokri lice rukama. 

Tako klečaše pošto već sve ostavi crkvu, osim nekoliko starica, 
koje se šetahu oko velikoga žrtvenika kajuć se za svoje griehe. 

> Napokon trgnu crkveni mir Klaru iz sanjah, u koje se udubi 
nehotice sjećajuć se prošlosti i izbjegavajuć poglede svoga neka- 
danjega prijatelja i ljubimca. Lagano se izpravi i neobazriev se na 
oratorij, nehotice sliedila je starice na njihovoj šetnji, koja se ,pu- 
tem pokore“ zove. Činilo se je kao da se je sasvim zadubila u ovaj 
seljački vjerozakonski mysterij. Stupala je polahko, kao da ju pri- 
vlači čarobni pogled Pavla i pokrila maramom lice pa prolievaše 
suze — ne radostnice, ne žalostinke — suze čeznuća i straha; če- 
znuća za prošlimi dani ljubavi, a straha, jer dade vjeru Jandri da 
će ga uvjek ljubiti, ovdje pred ovim žrtvenikom mu obeća viernost 
do smrti. A sada? — žensko srce! 

Klara ostavi crkvu i lagano udari cestom prieko uzke brvi 
izpod župnikova vinograda kući. 

Upravo se pope na visočinu, kad opazi pred crkvom Pavla, 
gdje je zajašio konja. Mislila je da ju nitko ne vidi, nu oštro oko 
Pavlovo spazi na briežuljku liepu Klaru, pa mahnuv joj rukom po- 
teče prama biskupovom gradu. Klara se preplaši kao da je u griehu 
zatečena, duboko uzdahne i stisne nemirno srce, te ne obaziruć se 
više, uputi se u malenu kolibu, gdje ju njezin suprug očekivaše. Ona 
se je po malo bila sabrala. 

— Gdje si Klaro tako dugo, ta već i na svetom Mihalju od- 
zvoniše podne ; svi se vratiše kući, samo ti si zaostala ? upita Jandro 
baciv komad drva na ognjište, na kojem Klara priredi na brzo 
kratak objed, dočim je Jandro natočio u bocu vina i stavio bocu 
na stol. 

— Porazgovorila sam se — odvrati Klara iza podulje stanke 
— s mamom, reče mi da dodjem poslje večernje k njoj u kučilovinu. 

— Pa? hoćeš li ići? 

— Ne idem ; predaleko mi je, a putevi još nisu u redu. 

— Meni je svejedno, što ti je drago. Da sbilja čuo sam od: 
Marka Vukasa, da je danas biskupov nećak Pavao u crkvi bio. 

Klara se pocrveni. Htjede da nešto odgovori, nu nekakova za- 
dušljivost sveza joj grlo, pokašlja i nastavi, tobož bezbrižna, pri- 

pravljati objed, dočim je Jandro ne dobiv odgovora, skinuo sa grede 
hlieb kruha i odrezao komad za se a komad za Klaru. 

— Ti si jako mučaljiva. Zar se opet ljutiš Klaro na mene? 
Jesam li ti što krivo učinio, ili te je mama razljutila? upita Jandro 
srčuć juhu. Klara nije znala što odgovoriti. Tolike misli navrieše na 
nju, da ih nije mogla poredati. 

— Ne, dobri Jandro! ne ljutim se na tebe. Ti si mi dobar 
muž, imaš me rado, obzirniji si prema meni, nego su ostali muževi 
prama ženami, pa zašto da se na te ljutim? 

— Mislio sam , jer si tako mučaljiva i nemirna. Da nisi bo- 
lestna? Župnik veli, da je proljeće pogibeljno zdravlju. 

— Nadajmo se Jandro, da će bolesti skoro nestati — reče 
Klara i uze Jandri tanjur te se udalji od stola. 


Poslje objeda uhvati Jandro šešir i lulu te reče Klari: 


— Ženo, ja idem u Paruževinu kumu Josi, ti ćeš i onako ve- 
černici, pa onda ako ti se bude htjelo u u Kucilovinu, nu ja ću se 
svakako prije noći vratiti. S bogom! | 

— S bogom Jadro! šapne Klara i kad muž ode, baci se plačuć 
na krevet i tisnu goruće čelo na jastuk. 

Bilo joj je strašno. Kao da joj se je guja ovila oko šrca. Po- 
letila bi pomamna u sviet, počinila bi nešto strašna, a sama ne zna 
što. I opet se smiri. Stupi pred kuću i sjede na kamen, pod gra- 
natu lipu i rek bi bez misli promatraše okolicu, nu od krasne slike, 
koja joj se je zrealila u oku ne pade ni jedan trak u dušu tamnu 
kao grob — grob prvih osjećaja ljubavi. Prsa joj se nadimahu kao 
valovi bujice. Srce joj kucaše za Pavla, a pamet i saviest ju sjećahu 
njezinih dužnosti, njezine prisege Jandri. 

Više nije mogla podnositi. Sveza maramu na glavu i uputi se 
u crkvu, od koje dopirahu svečani zvuci zvona do uboge kućice 
Klarine. Čeznuće joj pospievaše korake, žudila je gledati Pavla, samo 
vidjeti — zar je pogled grieh? ,On će otići natrag u odlični sviet, 
gdje je njegova prava domovina, zaboraviti će opet ubogu Klaru, a 
meni neka bar bude uspomena njegovog pogleda“ — kao groznica 
ju potrese, kad se sjeti onog pogleda, koji joj razori duševni mir i 
kućnu sreću. 

Pavla ne bje u crkvi. Činilo joj se je da je sama, ljudstvo oko 
nje da je čopor bez pameti i duše , jer mu bijahu neshvatljiva ona 
čuvstva. koja se zarodiše u njenom srcu. 

Baciv se na koljena upiraše oči u staru sliku sv. Franje mla- 
dića blagoslivljajućeg. Nemir i očekivanje otimaše joj misli; mjesto 
molitve šaptaše nerazumljive rieči, a upiruć oči u svetca, pričini joj 
se, da je Pavlu sličan, da joj se smieši — i prekrstiv se pokri lice 
rukama i plakaše ne od boli već od milja i dragosti u ljubavi raz- 
plinulog srca. Da joj se je ukazao onaj s kim se upravo njeno srce 
zabavljaše, zaboravila bi supruga, poletila mu u naručaj i sliedila 
ga na kraj svieta. 

Tako zamišljena, srcem plivajućim u razbludnih sanjah ljubavi, 
a koreć se sbog vjerolomnih misli, ode kući. 

Sunce odsjevaše blagim proljetnim žarom na zelenih livadah i 
cvatućem drvlju. Klari bijaše nesnosna uzahna komora te stupi pred 
kuću. Sjednuv se pod zelenu lipu gledaše u dolinu po kojoj se pro- 
suše vitoroga stada i veseli čobani. Srdee joj bijaše prepuno, u otvo- 
renoj naravi mogla joj se je duša uznieti nad oblake. Misli ma bi- 
jahu kako različite i neznatne, imale su ipak uviek glavnim pred- 
metom Pavla — slično zviezdanom. nebu: izmed neizmierne množine 
zviezda sjaji nam kao alem žarka večernica i mami nas ostaviti 
prazni sviet pa poletiti medju zviezde — i biti zviezdom uz zviezde. 

Pomalo se umiri narav jer sunce klonu za briežuljke i lagane 
proljetne magle zastrieše iztok sivkastom koprenom. — Na livadi 
po kojoj zujeć lepršahu male pčele i šareni leptiri, čuo se je samo 
jednolik cilik šturka i krešteća pjesma skakavaca. I glas ptica se 
umiri — jedino slavuljeva pjesma dirnu kadšto kao ocieljni šilj 
srce Klarino. 

Pozdravljenje zajeknu dolinom i probudi Klaru iz idealnog 
svieta natrag na sviet kratkih naslada. Klara skoči; doći će skoro 
Jandro a ona još ni vode doniela nije. z 

 Uzev malu tikvu zabravi vrata kućice i krene niz brdo prama 
zdencu pod župnikovim vinogradom. : 

Netopiri veselo lepršahu kupajuć se u toplom proljetnom zraku, 
a nebrojene komarice igrahu se o svietlu zapadajućega sunca. Klara 
stupaše lagano. 

Stiže k zdencu i natočiv vode ubra bieložutu Ivanjčicu cvietak | 
proročanski, tu ju zataknu na grudi — povene li skoro povenuti će 
i ljubav uzdrži li se do izlaza sunca — izaći će sunce sreće. Još 
pogleda prieko ograde učiteljeve kako mu uspieva voće i smiešeć 
slušaše melankolični ,oj djevojko“ pastira i htjede da krene kući, 
ali se trgne kad spazi tik kraj sebe čovjeka. 

— Zar se preplaši Klaro? upita ljubezno pridošlica. 

— Da gospodine Pavle, — veoma me preplašiste! 

— Zašto drhćeš, zar te plaši dolazak Jandre? 

— Vi znate da imam muža? 

— Dakako! 

— Pa ipak me gledaste, tako čudnovato. 

— Sjetih se dan djetinstva. Ti mi bijaše najmilijom djevojkom 
u selu, a sada si mi najmilijom ženom. 

— Ne šalite se gospodine Pavle. Lahku noć! 

— Stoj Klaro! kamo hitiš? 

Kao prikovana stade Klara. Oči oborila je na zemlju, a lice 
joj mienjaše bliedilom i rumenilom. Pričinilo joj se da sluša čarobnu 
pjesmu vila, koju samo ljubeći čuju, a srce joj se kupaše u kri- 
stalnom vrelu, u glasovih njegovih sieči. Drhtaše od straha, ali mak- 
nuti se nije mogla. 

Pavao ju uze za ruku, povuče na ovelik kamen i sjede uz nju. 
Dugo vremena giedaše joj u oči i mučeć promatraše krasnoliko lice, 
koje uzbunjenost još više ukrasivaše. 

— Koliko takovih večeri sproveli smo Klaro A djeca uz 
potočić izpod grada. Ja ležah u travi a ti si brala potočnice 1 sa- 
vijala vience oko moje glave. Pripoviedasmo si o svačemu — na- 
brajasmo si naše želje. Sjećaš li se još Klaro? 

Kao cielov huknu Klara tihani ,da“ i porumeni. 

— Tvoja bijaše želja do uviek ostati uz mene — a ja ti obećah 
gospodstvo, ako me uviek ljubila budeš! 
| — Bijasmo onda još djeca a to bijahu djetinska obećanja, 
. šapne Klara.. 
> — Da obećanja! Nu briše li vrieme od četiri godine svaki 
trag čuvstva? 
| — Ne! dahne Klara, izvinuv nježno ruku iz Pavlove. 

— Ne! ne! i stoput ne! Tanka koprena zaboravi, kojom vrieme 
sve prošasto prikriva odveć je lagana. Sastanak i uspomena uništuju 
ono prelo dneva i mjeseci, a čuvstvo uztinja opet kao žeravica kad 
s nje pepeo odpuhneš, — vjeruješ li Klaro? | 

— Vjerujem ! | | 

— Vjeruješ li, da mi ostadoše slike djetinstva isto ona ko 
sladke, kao što. mi negda bijahu, vjeruješ li da još ljubim ove doli 
ove briežujke, ali ih ljubim samo stoga, jer me sjećaju na sretne 

dane koje proboravih s tobom ; vjeruješ li da te još ljubim, Klaro 
tebe, jer si mi milom slikom djetinstva? 


Klara prestrašena gledaše strastnoga mladića. Rieči njegove 
bile su joj srcu sladkom glasbom, nu pakleni rug savjesti udate žene. 


Nemirna skoči sa kamena i otimaše se mladiću, koji je upro 
kreseće se oči u njezino lice. 


— Pavle! viknu, ja sam žena Jandre Gjurkovića, a neću biti 
ljubovnicom gospodskom ! 


I kao preplašena srna poteče i htjede izmaći Pavlu, nu on ju 
uzastopce sliedio moleć ju da stane. Sad joj se pričini njegov glas 
kao glas zavodnika i neizrecivi strah ju tjerao izpred ovog njoj mi- 
log i mrzkog čovjeka. Progonjena niti ne opazi, da je udarila stazom 
prama šumi i kao bez misli bježaše udaljujuć se sve više od kuće 
i sela. Već ju okružavaše guštara, a zviezdano nebo izginu joj iz 
vidika. Za sobom čula je još uvjek šušanj suhog lišća pod nogami 
progonitelja. Misao, da će se s njim sastati noćju u ovoj šumi činila 
joj. se je groznom kao da je paklu izručena. 


Pomalo joj počeše malaksati sile. Bježeć prieko korienja i ši- 
kare umori se doskora tako, da je težkom mukom koracala. Pavao | 
joj se sve bliže primicaše. Studen znoj joj probi tielo, ona ga se 
bojaše, bojaše se onih očiuh sried mračne sume, bojaše se sladkoga 
otrova njegovih rieči. 


Tad oćuti oko pasa njegovu ruku — nešto joj stisnu srce, za- 
crni joj se pred očima — bez sviesti klone u naručaj svomu progo- 
nitelju. Pavla preplaši stanje mlade žene. Nikad mu ne bje nakana 
unesrećiti ženu i obitelj. O čuvstvu, osjećajih i mislih Klarinih nije 
imao ni pojma. Nije znao, da ju sliedeć progoni, a sliedio ju je, jer 
ne htjede da u noći sama po šumi luta. 

Bez pomoći stajaše sam. Noć oko njega — visoka stabla koče 
se kao sablasti — nigdje niti glaska čuti nije. Okolica bijaše mu 
nepoznata, nigdje vriela, nigdje potočića nigdje nikakove pomoći, a 
u naručju mu leži polumrtva žena! 

Najprije htjede, da ju sam odnese u selo, ali i njemu ma- 
laksaše sile. Pomislio je poći u selo i dozvati ljude, nu bojao se je 
ostaviti Klaru samu u noći sried puste šume. 


Pokuša posliednje. Koliko mu sile davahu, vikao je za pomoć, 
nu dugo vremena odjekivaše samo susjedno briegovlje. 

Tad zašušti nešto u grmlju. Pavao skoči prama mjestu, nu stre- 
peć pomaknu natrag, sjeti se priče o šumskih duhovih, jer iz grmlja 
se izvuče malena nakaza, ljudski glas odavaše, da je čovjek. 

— Što je? Kakova nesreća? upita patuljak, primaknuv se 
k Pavlu i upaliv malenu svietiljku. aa! Klara Gjurkovićka, pa u 
nesviesti ! 

Pavao se sgrozi. Crvena, štetinjasta kosa stršila je patuljku 
kao ježu, a malene, zelenkaste oči blještile su kao u mačke. Vrat 
mu se je izgubio s lieva i desna u ramenih, a s prieda i s traga 
u silnoj grbi; uslied toga se je činilo, da mu je glava izrasla kao 
iz kakove ploštine. Povrh toga povlačio je za sobom lievu nogu. 
Takovu nagrdu nije Pavao još nikada vidio, s toga bez rieči pro- 
matraše patuljka, dok ga hrapav smieh ne probudi iz njegovih pro- 
matranjah. : 

— Tko si ti? upita ga sgražajuć se Pavao. 

— E pastir Lovro! vaša milosti. Ne plašite se, nastavi gorko 
se smiešeć, ne mogu svi ljudi biti tako liepi kao vi, a niti mogu 
svi stanovati u biskupovih dvorovih. 

— Dosta o tom. Podji u selo, dozovi dvojicu ljudi, koji će 
ovu bezsviestnu ženu kući odnieti; trud ću ti dobro nagraditi. 

— Pameti si nikada ne prodah. Lovro pa u selo?! Da mi psi 
meso selom raznesu? Niti vaš stric ne ima novaca, kojima bi mi 
mogao život platiti! 

— Čovječe! što ćemo dakle ostaviti ovu biednu ženu, da nam 
ovdje bez pomoći pogine ? 

— To baš nije od nužde. Ajte vi u selo, pa zovite ljude, ja 
ću ju dotle čuvati. | 

— To nikad! viknu Pavao. Pomisao ostaviti Klaru na samu 
s Lovrom činila mu se je nedostojnom. Bezsviestnu golubicu uz ovu 
neman, na koju kao na zvier psi laju. 

— Onda s bogom gospodičiću, pa čuvajte vašu snašu, minuti 
će dosta vremena dok se oporavi. Grčevi srca ne prolaze kao ne- 
sviestice gradskih gospodja — a bude li vam dugo vrieme, zovnite 
me na prijateljski razgovor. I smijuć izgubi se Lovro u gustoj šikari. 

Pavao bio je opet sam. Pipajuć lagano oko sebe taknu se lica 
Klarinoga. Nasloniv uho na srce Klarino, sgrozi se, jer ne odavaše 
života. Borba u njegovoj duši bila je kratka. 

— Lovro! Lovro! zaori glas Pavla. 

— E znao sam, da će tako biti, ozva se iz grma patuljak. 
Evo vam svietiljke, idite ravno stazom, i najdulje za četvrt sata 
stići ćete u zadrugu Vukasa, zovnite dvojicu. A dok dodjete, pušiti 
ću, ako mi dadete duhana. 

Pavao pruži mu duhana, i oklievajuć uputi se stazom u selo. 
Nekoliko puta se okrenu i trakom svietiljke razsvieti patuljka i 
Klaru. Lovro sjedio je nekoliko koraka udaljen od Klare i mirno pušio. 

Napokon nestade Pavla. Lovro skoči. Oči mu sievahu zvier- 
skim kriesom. 

— Eto me na cilju! viknu pakostno se smijuć. Ogrliti te mogu 
Klaro, a ti mi se neprotiviš, ti ležiš mirno kao ovca — a u mojih 
rukuh. Oj žene! žene! kako me preziraste! kako me mrziste, jer 
ne imam ledja kao konj, prsa kao bik, a sladak glas i crne zavoje 
nad bielim čelom. Pfii! vikaste za mnom, goneć me nogom kao štene, 
kojemu se uklanjate, da vam ne zaprlja čistu haljinu. O nedužni 
ljiljani! kriepost bje to, puka kriepost! Ohola Klaro sada ne vičeš 
podtale nagrdo!“ kao onda kad ti rekoh, da si liepa i da mi se 
miliš. Zar se nesretniku ništa militi ne smije? Mora li on izkopati 
oči, probušiti ušesa, odrezati ruke i izčupati jezik, da ne vidi vaših 
lica, ne čuje vaših rieči, da vam se ne dotakne biela vrata? Da! 
to je za gospodu ; a što gospoda ostave, to je za seljake, nu za gr- 
bave ništa — do li pogrde! Sad ležiš mirno. U mojoj si ruci. Osveta 
na tebi za sve! I Lovro razkrili ruke, te se spusti na koljena, cie- 
livajuć bliedo lice obumrle žene. 

Medjutim hitio je Pavao u selo i za deset časaka opazi svjetlo 
u seoskoj kući. Bila je zadruga Vukas. Pokuca na vratih. Iz sobice 
pokaza se mlad seljak i opaziv biskupovog nećaka pusti ga u sobu. 
Saobćiv sgodu, zamučav dakako uzrok i sadržaj ciele stvari, zamoli 
dva seljaka, da ga odprate u šumu te mu pomognu nesviestnu ženu 
kući odnieti. Dva mlada seljaka spremiše se odmah na put, i po- 
vorka se odpravi prama mjestu gdje je Pavao Klaru sa Lovrom 
ostavio. Došav onamo ne nadjoše niti Lovre niti Klare. Vidjela se 
je sgažena trava — nadjoše zamot preostaloga Lovri duhana, nu 
uzprkos zvanju i pretraživanju ni Lovri ni Klari traga. Svi bijahu 
toga mnienja, da se je Klara osviestila pa da je sa Lovrom kući otišla. 

— Ajdmo bar do njene kuće, reče Pavao stisnuv svakomu se- 
ljaku srebrnu forintu u ruke, — da vidimo je li kod kuće. 

— Ajdmo! i vodjen seljaci spusti se s druge strane briega i 
uzkim klanjcem stiže Pavao u dvorište Gjurkovića. 


— 101 — 


Kroz maleni prozor pogleda u razsvietljenu komoru i opazi 
na krevetu bliedu Klaru plačuću, a uz nju Jandru i Lovru. 

— Kod kuće je, reče seljakom, — lahku noć! 

— Lahku noć! odvratiše seljaci uputiv se kući. 

Jandro vrati se malo iza zapada sunca kući i ne našav Klare, 
mislio je, da je roditeljem u Kučilovinu otišla. Čekaše neko vrieme 
dimeć svoju lulu pod lipom — nu noć bivaše sve mračnija, a Klare 
ne ima, te ne ima. Propitkivaše kod susjedah, nu nitko mu ne znade 
štogod reći. Snadjoše ga razne misli. Bara Galovićka spomenu mu 
nešto o Pavlu, koji da je cielo vrieme mise Klaru motrio. Sjeti se 
zabunjenosti i nemira Klarinoga kad se iz crkve vrati i neizmierni 
ga jad stisnu. Grčevito stiskaše ruke i razdiraše košulju, kao da mu 
nestaje zraka. Upravo htjede poletiti iz kuće i potražiti nevjernicu 
kad u sobu stupi blieda Klara, a za njom ogavni Lovro. 

— Klaro za boga, gdje si, što ti je? kliknu Jandro. 

Mjesto odgovora uzdahnu Klara bolno i klonu satrta na krevet. 
Suze joj udariše na oči, a lice tisnu u dušeke, da joj se ne vidi neiz- 
mierna duševna i tjelesna bol. 

— Ne žesti se Jandro! progovori Lovro. Žena ti je išla u 
Popovićevu šumu bilje tražiti za pčele, pa joj se je smučilo i pade 
u nesviest. Nadjoh ju samu sried šume u tamnoj noći. 

Klara jecaše glasno. 

— Okriepio sam ju studenom vodom, nastavi no i kad se 
oporavi, dopratih ti ju kući — a sad s bogom! 

Jandro piljio je pred sebe — lagano se krenu prama Lovri i 
reče muklo ,s bogom.“ 

Još Eino zagleda Lovro kroz prozor, da vidi što Jandro radi, 
a opaziv da se ni maknuo nije — pljesnu rukama pa se grohotom 
nasmija. 

Pavao silazio je upravo niz briežuljak. Grohotan smieh Lovrin 
činio mu se je kao rug pakla; on protrnu, zakopča kaput do vrata, 
navuče šešir dublje na čelo, i prešav prelaz prieko potoka udari pra- 
ma župnikovom dvoru — kući činilo mu se je predaleko. 

— Klaro! ženo! za pet rana božjih govori što je, ili ću po- 
luditi — vikaše Jandro probudiv se iz svog duševnog mrtvila i 
strastno stišćuć ruke Klarine. 

Govori! govori! ili tako mi zakona, ja ću počiniti zločin jer 
si me prevarila. Ti si preljubnica ! Govori ženo kako si došla u 
šumu, kako si pala u nesviest? 

— Ne mogu! drugi put. Ostavljaju me sile — Jandro! Jandro ! 
ja sam uništena — meni nije spasa! šaptaše Klara. 


Jandro izpusti vlažnu, studenu ruku Klarinu i sjede k stolu 
poduprv rukama glavu. Očima piljio je u prazni stol, kao da htjede 
na bielu dasku pribiti misli, kojega ubijahu sumnjami i mukami njemu 
do sada nepoznatimi. | 

Klara plakaše još neko vrieme, zatim usnu shrvana tjelesnom 
boli i duševnom mukom. Bar u snu joj se vrati mir. 

Paklena vatra biesnila je u srecu Jandrinom, a misli koje ga 
nalietavahu kao noćni leptiri svietlo, razpirivahu požar sve većim i 
većim žarom. | 

Strastven čovjek nalazi se u nenaravnom duševnom položaju, 
jer je težište svega njegovoga duševnoga života u krugu predstava 
njegove strasti, sve ostalo je prisilno promienjeno, jer se ničim dru- 
gim ne bavi nego onim, šta sa strašću u kojem god savezu stoji. 
Tako bijaše i Jandri. Vidje jur gospodsko diete, gdje se dvorištem 
valja odjeveno prostimi seljačkimi haljinami. Mimoidući seljani kažu 
prstom na diete, komu on svoje pošteno, neokaljano ime dade. Nje- 
govu Klaru, njegovu ženu preziru; susjede joj se uklanjaju šapćući 
za njom ujedljive rieči. O da im barem jezike izčupati može — 
onako kako je njemu Klara srce izčupala. Ta što je seljačka ljubav 
prispodobljena s ljubavlju gospodičića! Ima li seljak onih nježnih 
rieči, onaj zavedljivi pogled, one mekane biele ruke . . . Jao tebi 
Jandro! To ti je Klara! A on mora živiti sa ženom — ljubovnicom 
drugoga — jer ga veže prisega, a božja zapovjed mu brani učiniti 
kraj griešnomu životu propale žene. Ona, na koju sve ruglom pljuje, 
njemu je žena, njemu drugarica kroz cieli život, žena, koja bijaše 
trag gospodskog potepuha ! 

— Što ja promišljam? reče skočiv sa stolca Gdje mi je dokaz, 
da biskupov nećak ljubi Klaru, i da je Klara preljubnica. Čudno- 
vatih li zaključaka! Neznatna neprilika, možda kratkotrajna bolest | 
i neopravdana sumnja, da mi otme razum i mirno promišljanje, da 
razori moju bračnu — moju životnu sreću? 

Polahko izvuče se Jandro iz sobe na dvorište i gledajuć u 
tamnu okolicu i na zviezdami obasuto nebo, umiri mu se pomalo 
strast i on zadriema sjedeć na kladi, naslonjen o lipu. 

Noč bijaše blaga i mirna. Svježi zrak umiri burnu krv, ai 
srce se smiri i kucaše upokojeno — .za Klaru. 

II. 

Minu proljeće, prodje ljeto i jesen požuti šume i nakiti trsove 
groždjem a voćem rodno drveće. Livade opustiše, cvieće usanu, 
ocvaše i ruže pred župnikovim dvorom, a ocva i ruža u kolibi Jandre 
Gjurkovića, liepa Klara. 

Bijaše na dan nedelje u listopadu. Puk se bio sabrao u crkvi. 
Žene nakićene kao obično — mužkarci ozbiljni kao obično. Malo 


se od proljeća promjeni u Vugrovcu, u crkvi ostade sve pri starom 


samo nisi uz žrtvenik vidio liepu Klaru Gjurkovićevu. Liepu? Bila 
je epa. Ali sada ne ima na njoj traga onoj mladenačkoj gizdosti, 
slomljena je to žena, mlada godinami nu stara mukom i nesrećom. 
Žavukla se je u kut, gdje klečeć prebire brojanice ne obazirući se 
na ostali sviet. 

Na gospodskom oratoriju sjedi djevojka gospodskoga roda, kći 
providnika,.do nje naslonjen na stolac šaptao je smiešeć se gospo- 
din Pavao, nećak biskupov , koji je u Vugrovcu čekao dobu branja. 

Srce Klare ronilo je krvave suze. Vidje čovjeka, kojega je lju- 
bila kako samo žena ljubiti može, čovjeka koji joj je ubio srce i 


poštenje, koji joj je raztrovao obiteljski život, vidje ga gdje se smi- 


juć zabavlja sa gospodskom kćerju, a za ubogu Klaru više pogled 
ne ima. Priča li i gospodjici o uspomenah djetinstva? Obećaje li i 
njoj ljubav? 

Kako ga je mrzila! — a ipak morala si je priznati, da bi mu 
sve oprostila, kad bi onim nježnim, onim iskrenim glasom šapnuo: 
»Vjeruješ li da tebe ljubim, Klaro — tebe! jer si mi milom slikom 
djetinstva!“ A on se niti ne obazre na ubogu ženu u zakutku. Pla- 
kaše gorko. 

Jednostavne crkvene pjesme na selu probudjuju veću pobož- 
nost nego veličajne umjetne glasbotvorine. 

Klara mije mogla pjevati — nu sa zvuci pjesme lebdila je i 
njena duša k priestolju višnjega. Duša nije no milozvučni akord ži- 
votne pjesme čovjeka, a jedini zvuci ovog akorda dopiru u vječnost, 
gdje se složiv sa nebeskom pjesmom razplinu svemirjem. 

Melodija pjesme uzdiže i Klarinu dušu nad ostala čuvstva, 
Pomno slušaše pjesmu, koja joj odzvanjaše u grudih kao poj angjela, 
Bila je to stara crkvena pjesma božjoj majci, a zaključivaše stihovi: 

Milostnice ! tvoje ruke 
Neka rieše srce muke 
I golemih jada! 

Rieči pjesme ju duboko dirnuše. Pruži ruku prama žrtveniku 
i htjede da ustane. Nehotice baci pogled na oratorij i opazi kako 
providnikova kći pokazujuć rukom na nju šaptaše nešto Pavlu, na 
išto on prasnu u neobuzdan porugljiv smieh. 

Kao da ju udari munja, šapnu susjedi: ,Pomozite za boga“ 
klonu bezsviestna na kameni pod crkve. 

Žamor se razliegnu crkvom. Nekoliko starijih žena priskoči 
Klari u pomoć, koja se za nekoliko časaka toliko oporavi, da je 
mogla pred crkvu izaći. Svježi jesenski zrak ublaži joj vatru čela, 
a uzdušna vlaga primiri živce. | 

Koliku bol ćutila je Klara ne da se opisati. Pričini joj se kao 
da je sa paklenih vrata bačena duboko u ponor vječnih muka. Nije 
mogla vjerovati, da je ikada samo prijazne misli za Pavla imala. 
Množina misli ne dozvoli joj uredno misliti. Mašta zaokupila je sad 
ovaj sad onaj predmet stvarajuć sve strašnije sumnje i sve groznije 
posliedice nedjela Pavlova. Kao što putnik u tropah želeć uteći lavu 
skoči na drvo, gdje ga zievajuć dočeka zmija, a baciv se sa drva 
u rieku pade u ždrielo vriebajućeg krokodila. Uzalud se otimaše toj 
poplavici; njegov pogled stvori u njenom srcu vrielo ljubavi, dočim 
opaka ruka slučaja bacaše blato u bistru vodu. Još nikad nije oću- 
tila koli silno ljubi Pavla, kao ovaj tren, kad bijaše borba medju 
mržnjom i ljubavlju najžešća. Ljubko kao glasak angjela titraše sr- 
cem: ,vjeruješ li, da tebe ljubim Klaro! tebe!“ ........ 

— Ej Klaro, što ti je da si tako blieda? — da nije opet... 
nagovori Jandro Klaru čim u sobu stupi. o 

— Da, Pavao bio je u crkvi! huknu Klara. 

— Pavao? — što je s Pavlom? ženo ti me mučiš — govori 
— što je? 

Klara udari u plač. 

— Vidiš ženo, o tebi je, da raztjeraš sumnje, koje sve više 
navaljuju na moju dušu. Ti na oči propadaš, kao da ti skrovna bo- 
lest trga tielo — ti si uvjek tužna — ti si sasvim promienjena! 
vrati mi izgubljeni pokoj, odkrij mi srce kao što mora žena mužu ; 
i tebi će odlanuti a mene usrećiti. Ja sam te uviek štedio, trpio 
sam i kinio se gledajuć tebe — nisam se obazirao na klevetanje 
susjeda, koji zlobno šapću o tvojih griesih, nazivajuć te gospodskom 
ljubovnicom i .. 

— Dosta Jandro! O daj da ti pričam svoje duševno i tje- 
lesno stanje od one noći kad me Lovro iz šume dovede. Ona noć 

uništi moje zdravlje i sreću a tvoj pokoj — ona noć strovali čitav 
grad boli i muka na mene. Ti ćeš me odrinuti nogom od tvoga praga, 
jer tvoje srce ne će htjeti vjerovati, što ti pripoviedati naumih, nu 
kunem ti se, da ću govoriti istinu kao pred bogom, i za svaku lažnu 
rieč neka me udari striela božja! I ja bila sam kriva — nu pet- 
mjesečna muka izbrisa trag svakoj krivnji, jer nisam djelom već 
mišlju griešila. Poznato ti je, da se igrah s njime, jer moja mati 
bijaše njegovom dojkinjom; bijasmo si kao djeca jedan drugomu 
dobri. Iz djetinske ljubavi kasnije razvi neko čuvstvo, za koje ja 
rieči ne imam — nu koje ne izbrisa niti vrieme niti ljubav prama 
tebi. Ne ljuti se Jandro, što ti ovako govorim, rekoh da ću govoriti 
istinu. Onoga kobnoga dana opazih Pavla prvi put iza četiri godine. 
Driemajuća čuvstva probudiše se na novo. Valjda i u njem probudi 
ovaj sastanak uspomene djetinstva, jer me je cielo vrieme motrio i 
otvorio svojimi pogledi u mom srcu ranu, koja je smrću prietila na- 
šemu bračnomu miru. Priznajem, da sam time vrlo pogriešila — nu 
nisam bila dosta jaka ova .čuvstva ugušiti usuprot mojoj vrućoj želji 
i neprestanu nastojanju. Nemirna vratih se kući. Čudnovat strah i 
čeznuće za nečim što sama pojmila nisam, okupili mi dušu. Kad ti 
 pogledah u oko prodjoše me srsi — mislila sam da znadeš sve. 
Poslje podne ostavi me samu. Plašila sam se, da će mi se izpuniti 
želja te da će on doći — on ne dodje; nu ja se uputih u crkvu 
da ga vidim, misleć da će mi se time srce umiriti, mislila sam naći 
ću mira. On nije bio u crkvi. Čeznuće njega viditi pretvori se u 
strast, a srce mi šaptaše, da to nije grieh. Cielo poslje podne sje- 
dila sam pod lipom u dvorištu — ruke mi se zabavljahu vretenom 
a srce Pavlom. Jedva sam dočekala tebe, bojala sam se doći će Pavao 
— a onda bih sigurno propala bila. 

Pod večer krenuh po vodu. Kod zdenca preplaših se opaziv 
njega. Sjeti me djetinstva. Slušala sam mirna. Nu kad me uhvati za 
ruku i reče, da me ljubi trgoh se iz njegovih okova i poletih ali 
nesrećom u šumu. On me je progonio. Bježala sam kao biesna, dalje 
— dalje. Tad oćutih, da me uhvati. Malaksaše mi sile. Dotik njegov 
uništi posliednju snagu, nešto mi stisnu srce, tamna magla pade mi 
na oči — i ja klonuh bez sviesti. 

— Dalje Klaro! što onda! ne muči me! moljaše Jandro kad 
Klara u pripoviesti stade. 

— Onda? Neznam! Čutim da je odurni čovjek zlorabio moje 


bezsviestno stanje te me obezčastio. Jandro! ćutim da sam mati 
* 

djetetu sotone i prokleta u mome čedu gledati njegovo lice. Bože! 
Bože! I Klara zašuti. 

Jandro sjedio je kao okamenjen. Izbuljene oči odavahu život 
a drhćuće ustne uzrujanost. Kadšto uzdahnu muklo kao gorska bu- 
jica kad si prolom ruje, zatim skoči biesno i uhvati sjekiru. 

— Jandro za boga! vrisnu Klara, ne ubij me, muka me ubija! 
Štedi mene, jer nisam kriva, tako mi spasenja ! 

— Ne tebe, njega ću ubiti ženo, ma razsjekli me na komade 
sried Markovoga trga kao Matiju Gubca! Pokazati ću ovoj gospod- 
skoj prostoti, da i poljsko cvieće nije gnoj za gospodsku repu. Hoće 
da se kiti tulipani, a za nasladu trga ljubice iz seljačkih grudih. 
Razciepati ću mu lubanju i poprskati moždjani dvor biskupov sried 
Zagreba, a gospodsko kopile raztepsti na pločniku ovog prokletog 
grada iz kojeg se radja seljačka kuga, koja nas gnjavi. Oj da ga imam. 

Strah koji obuze srce Klare ustupi mjesto grozi. Koliko ga je 
mrzila toga Pavla, a ipak — ipak — smiju li ugasiti one oči? smije 
li zaniemiti onaj glas? Drhtaše po čitavom tielu i užasom proma- 
traše Jandru, koji baciv sjekiru na stranu opet uz Klaru sjede. Dugo 
gjedili su oba šuteć. 

— A što bje danas? progovori napokon Jandro. 

— Bio je u crkvi, pripoviedaše drhćuć Klara, pratio je pro- 
vidnikovu kćer. Smijahu mi se oba, a iz očijuh njegovih čitala sam 
ruglo i prezir. Smrknu mi pred očima, bje mi mučno, morala sam 
iz crkve. 

— Ogavna li čovjeka! A ja promišljavam? Nije li grieh pod 
suncem, pustiti ovu neman da živi? Neće li ovaj klop, kad se već 
jednom užije seljačke krvi sve više za njom žedjati?! 

— Bože! što si naumio Jadro? 

— Što?! Osvetiti se tomu gospodinn Pavlu! Zar nam valja pod- 
nositi i zulum biskupovih rodjaka, gdje jedva nosimo trh, koga nam 
popovsko gospodstvo na ledja navali? Goveda zaprežena u jaram 
rade dok je vrieme, a kad svrše posao imadu mira i hranu, a nas 
seljake jer nismo ni goveda ni gospoda bodu otrovnim ostanom. Gdje 
su naše pravice i slobode? Jesam li samo zato čovjek, da snagu 
biskupu a ženu njegovom nećaku žrtvujem ? 

Klara slušaše ovaj ozliev srca i boli nesretnog supruga. Nakon 
kratkog vremena duševne borbe šapnu tiho oboriv glavu. | 

— Radi po volji — tvoja je osveta: pravedna ! 

Jandro stupi iz kuće, a Klara se plačuć baci na krevet. 

NI. 


Silvestra je noć. Snieg pokriva bielim plaštem briežuljke i doli 
Vugrovačke. Noć se već davno spusti na sviet, neprozirna burna noć. 
U seljačkih kolibah i u župnikovom dvoru već davno ugasnuše luči, 
samo sa grada blieštilo svjetlo kao večernjica izmedju hrpe gustih 
oblačina. Na dvoru imadu gosta. Sluga pripoviedaše kod večernje, da 
je došao gospodin Pavao, te će ostati do pol noći u gradu, a onda 
kod župnika noćiti. Jandro čuo je pripoviest brbljavoga sluge i iza- 
brao povratak Pavla k župniku za čas osvete. Znao je, da župnik 
bolestan nije mogao iz kuće, da će Pavao sam iz biskupova u župni- 
kov dvor. 


Pripravi jak konop i očekivaše sa ženom polnoćje. ; 


Bura duvaše užasno brijuć golo granje i žviždajući kroz jablane 
pred župnikovim dvorom — snieg sipajuć zametavaše svaki trag 
kola i ceste, cio kraj nalikovaše groblju na kom ležahu porazbacani 
humci — seljačke kuće. 


Oko '/2 12 satih prestade vijavica, i bura se utiša, akoprem 
je ledeni huk prieko dolive pirio otimajuć čovjeku dah. 


U to doba koracahu glavnom cestom prama biskupovom dvoru 
dvie osobe, bijahu Jandro i Klara. 

Klara stiskaše uzdišuć široki kožuh oko sebe, dočim u naborih 
Jandrine surine nemilo titraše hladni sjevernjak. 

Bez rieči bijahu oba. Jandro stisnuo zube i mukom mučeć ko- 
racaše netom palim sniegom, dočim se Klara nije usudila niti riečju 
buniti grozne tišine, akoprem je od velike zime mnogo trpila. 

Na sried puta izmedju župnikova i biskupova dvora ruši se 
cesta strmo u dolinu i čini na tom mjestu vratoloman ponor, tim 
pogibeljniji što tik pod cestom teče potok a uzanj nasadiše vrbe, o 
koje se jednoć ubi pijani Grga Tominac, a jednom skrhaše sienom 
natovarena kola. 

U ovaj ponor odvede šited postrance Klaru i pokrivši ju 
prostranom surinom, zapoviedi joj da mirno čeka. On pako uzpe se 
na cestu. Slušao je pozorno. Samo sjever pirio je a u susjednoj šumi 
Pijukaše sova. Jandro izvuče konop i sveza čvrst uzao na malom 
grabriću s druge strane puta dvie stope nad zemljom. Pokuša uzao. 
Bijaše čvrst a i grabrić dosta jak. Zatim se sakri za grmić uz po- 
nor i čekaše. 

Ledeni sjevernjak vitlaše sipkim sniegom goneć ciele oblačine 
dolinom i zasipavajuć grmlje i jarke. Klara drhtaše od studeni i 
straha — oboje joj otimaše moć mišljenja. 

Jandro ne oćuti ledeni zagrljaj sjevernjaka i britko inje, što 
mu se stvori na gustih brkovih. Njegove misli bile su burnije od 
sjevera a osveta plamtila mu je u srcu strašnim plamom. 

Sad ugasnu svjetlo u biskupovom dvoru. Jandri uzdrhta srce. 
Pavao ili spava ili mora biti na putu. Baci se na smrzlu zemlju. 
Slušaše dugo vremena — ni glaska ne bje čuti. Najednoć zatutnji 
drum. Jandro skoči: ,Pavao je!“ — Pokuša na novo čvrstoću uzla, 
a zatim se uzpe na maleni briežuljak. Drumom letila kola, sudeć 
po dvijuh svietiljkah gospodska — Pavlova. 

Pohiti da sveže drugi kraj konopa na staru vrbu što se sag- 
nula nad rub ponora, a onda se sakri u grm. 

Kočija približavaše se sve više i više ponoru. Jandri kucaše 
srce sve burnije i burnije, a svaka žilica njegovog tiela drhtaše. 


»sandro!“ šaptaše njegova saviest ,što sad činiš, ubojstvo je!“ 


,Osveta je izpričavaše razum srce puka osveta — on meni 
razori sreću a ja ću njemu skršiti život!“ 

»sandro!“ opominjaše saviest ,ti si ubojica i krv ubijenoga 
pasti će na tvoju glavu!“ 

»A na njegovu prokletstvo unesrećene obitelji.“ 

U taj mah zaštropotaše kola sasvim blizu. Jandro protrne. 
Pavao opazi na svietlu svietiljaka lice Jandrino i zaviknu, ali konji 
bijahu već pali a Kočija se svali poledicom niz strminu u ponor po- 
tegnuv sa sobom i konje i Pavla. 

Grozni krik — posliedni glas Pavla zaječi dolinom. Klaru bi- 
jaše štropot kola probudio iz polusna, u koji ju uljuljaše misli, i 
skočiv uhvati se za glavu zavapi bolno jer bje prepoznala glas Pavlov. 

Užas joj oduze za čas svu snagu jedva je stajala na noguh. 

Grozovita sgoda ne bje san — dvadeset koračaja pred njom 
ležahu kola i izdišuči konji, a pod njima Pavao — Pavao mrtav! 
| »Jandro, za jedinoga boga! zašto me učini svjedokom tvoje 
grozne osvete ?!“ 

Sa vrha ponora zasja svietlo — a na njegovom traku upozna 
Klara tielo Pavlova  Nesretnik udario je padši, glavom o željezno 
koleso i razmrskao glavu, dočim mu željezni odlomak kočije prodrie 
kroz prsa. 


Klari bijaše kao da ju pamet ostavlja — osveta bijaše strašna. 
Ono bliedo krvlju zakaljano lice, onaj topli izvor mlade krvi iz Pav- 
lovih grudih, ono uvehlo oko — to ju potrese tako strašno, da iz- 
nemogla klonu kraj lješine i uhvativ još mlaku ruku mrtvog Pavla, 
šaptaše kao luda nerazumne rieči — budila ga od smrti nu uzalud. 

Medjutim razvi se na cesti drugi prizor. Jedva se je kočija sa 
Pavlom u ponor svalila, kad ga netko za ruku uhvati. 

 Jandro oćuti, da mu obumrieše uda. Nije mogao ni rieči pro- 
govoriti. Polnoćna sablast bijaše grbavi Lovro — na licu mu zlobni 
posmieh, a u ruci goruća svietiljka. Jandro ne progovori riečce. 

— Liepo li ga sahrani Jandro! progovori Lovro, — ne izteče 
li mu sva krv, morati će se do sutra smrznuti, — a bura pokriti 
će mu grob sniegom. 

— Ti! ti! ti Lovro?! promuca Jandro. 

— Da — ja! Pa zašto ne? Zar misliš, da to mora ostati taj- 
nom? E Jandro! Nisu vješala badava — ti si i onako nos visoko 
nosio, sad si blizu cilju. 

— Ogavni gužu! Pa ti misliš, da ću ja tebe ostaviti, da izdaš? 
Kad sam bio smiel osvetiti se zatorniku svoje sreće, onda da se 
ustručavam tvojemu odurnomu životu učiniti kraj! 

— Gle! gle! Jandro se razkokodakao! Još te trese groznica 
sa prvog umorstva, a ti već misliš na drugo — ne znaš li ti, da 
će te onda razčetverati, a meso pobacati kučkam, da se njime natežu ? 

Jandro skoči, da Lovru sčepa za vrat nu iza prvog skoka stade. 
Lovro nišanio je na njega kuburom. 

Patuljak puče u grohotan smieh. 

— Gdje ti je smielost Jandro? Zar si zaboravio kod kuće 
tvoju srčanost? Ne žesti se Jandro! Vidiš li ženu kako gladi studenu 
ruku nesretnoga Pavla, kojega uništi tvoja ljubomornost — a ne- 
dužna ! 

»Nedužna“ ciknu istodobno Jandro i Klara. 

— Da nedužna, jer ja ubrah ružu sa tvog busena Jandro, ja! ja! 

— Ti! Ti! urlaše kao zvier Jandro. 

— Ja! vikaše Lovro sa vrh ponora, a jeka uzprkos zavijanju 
bure, oglasi sa susjednog briežuljka ,Ja!“ 

 Klari bijaše da poludi. Smrt Pavla uzdrma joj silno dušu. Srce 
joj bijaše slomljeno, i jedva još kadra snositi onu silnu navalu krvi, 
— tielo oslabilo sa straha i groze a očitovanje Lovrino smuti joj 
pamet. Neizreciwi strah joj uništi svu snagu mišljenja. Po buri i 

 sniegu bježaše kući — užas i grozota davaše iznemoglu tielu snagu 
“i uztrajnost. 

Jandro gledao je kao pomaman Lovru. ,Ne to nije moguće, 
to je sve san — Lovro laže — on me samo plaši, on samo želi, 
da mi saviest satre život.“ 

> — Izmirimo se Jandro! Ja te neću izdati. Diete mi treba va- 
ljana otca — budi mu dakle otcem. 

— Zvieri! zvieri nekrštena, urlaše Jandro, da mu je glas 
grozno orio uzkom dolinom praćen zavijanjem silnoga vibra. Da te 
ubijem? Oj pošto? Zar da te riešim pogrda i muka tvoga kukav- 
noga života. Saviest neka te proganja kao pakleni duh i neka ti 
stvara muke strašnije nego ih trpim sada ja. Potućao se šumom i 
poljanami kao divlja zvier na užas svemu svietu. Od kruha se ne 
nasitio, od vode se ne napojio na zemlji se ne odpočinio i ovako 
doživio sudnji dan, a onda ti sudio bog! 

Hitećim korakom približavaše se malo ne bezsviestna Klara 
svojoj kućici. Bježala je pred ljudskim glasom, pred ljudskim okom, 
bježala je pred svojom dušom bez prestanka. Napokon stiže pred 
kuću, kao tamna raka raztvorila se je pred njom koliba. Bojaše se 
poći u sobu, ostade dakle sguriv se pred kućom u buri i sniegu, i 
sakri glavu u krilo, da ju minu prilike. 

. Okolica svietla, kao da je mjesečina — tamne vrbe pomalo 
poprimiše lik sablastnih sivih utvora i šapćući dozivahu se ru- 
kami pokazivajuć na Klaru. Srce joj protrne a krv malo ne ole- 
deni. Htjede skočiti, ali noge joj bijahu klenute — u zraku spazi 
biesnu četu nakaza, gdje hite prama njoj noseći u svojoj sriedini 
mrtvoga Pavla. Težkom mukom odvuče se Klara u komoru i sjede 
za peć, jer su joj sva uda smrzla bila, samo glava gorila je užas- 
nom vatrom. 

Nu niti u komori ne nadje mira. Strašne slike, koje je vidjela 
pred kućom zavirkivahu kroz prozorčić u njezin zakutak. A one oči! 
zelene kao kriesnica a nemirne kao vilinska luč. Svaki živac njezi- 
noga tiela drhtaše, svaka žila kucaše silovito. paleć joj grudi silo- 
vitom vatrom. | 

Klara snivaše o proljeću. Vrbe su cvale, potočić šumorio, a 
ptice cvrkutahu medju granjem zelenog drveća. Ona je sjedila na 
livadi pletuć vience a do nje Pavao šapćući sladke rieči ljubavi. Bila 
je neizmierno sretna. Njegove oči bijahu kao večernja polutmina, 
kroz koju sjaje bliešteća večernjica — njegova zienića ; njegove ustne 

bile su joj sviežim vrielom iz kojega izviraše njenom umorenom srcu 
sladki ljubavni nektar. On joj šaptaše koješta, nu ona čula je samo 
rieči: ,Klaro ja te ljubim“ a u ovih riečih ležao je čitav raj srca, sav 
čar života. Na jednoč bliednu Pavao. Prieko lica curkom poteče gri- 
mizna krv i zali oči i usta a iz grudih sunu kao iz stiene vrielo — 
krv pa opet krv. Klara skoči, sanene slike nesta. Bila je u tamnoj 
sobi — a na vratih stajaše visoka tamna prilika. 

— Pavle! kriknu žena i pade natražke na krevet. 

— Klaro! ne plaši se, ja sam! ozva se Jandro. Nu Klara toga 
ne razabra. Vrućica je uslied uzrujanosti živaca duboko uzdrmala 
duševni život Klare. 

Jandro upali svietlo, te se približi Klari. Ležaše na krevetu. 
Lice joj bijaše od navale krvi grimizno poput škrleta, a oči nemirno 
skakutahu u dubokih zasienjenih šupljinah. Hripajuć dizahu joj se 
grudi a rukama mahaše nesretnica po zraku, kao da goni sablasti, 
koje joj mašta stvaraše. Jandro se sgrozi s tog pogleda. 

Neopisivim strahom gledaše Klara njegovo lice. — Ne ja! vi- 
kaše ona, to je Jandro kriv! Ja sam te voljela, ja sam te pazila, 
ja sam išla za tvojim tragom samo da te vidim, samo da te čujem! 
Lovro izčupa mi srce, a Jandro sgazi ga nogama! Jao meni! kako 
si krvav Pavle, kako blieda su tvoja lica, kako mrazne tvoje ruke, 
kako ledeni cielovi! Čuješ li Pavle štropot kola? Tu se vozi on. 
Bježi, da te ne pogazi, vatren mu je pogled, nu orao s pećine iz- 
kljuva oči. — Pavle! goni utvoru jer ti dere srce, krv teče prieko 
tvojih prsah — pada mi na lice — peče — Pavle kani se — iz- 
gorih od tvoje krvi. Zašto me grliš tako burno? Tvoja prsa ledena 
su kao hrpa sniega. Pavle! Pavle! Ja se sgražam! —;Phuu! kako 
leden dah..... Klara se strese — podigne na krevetu i otresav 
ga prsih utvoru, klone natrag i bijaše mrtva — puklo joj je srce 
rekoše ljudi, a liečnik, da je umrla na živčanoj kapi. 

Klaru zakopaše. Nosila ju njena dva brata do groblja. Za lie- 
som stupaše jedini Jandro. Kad je čuo udaranje gruda zemlje o lies, 
mišljaše, da mu mora_.srce pući — nu nehtje. Dugo je ležao na 
njenom grobu. Još isti dan ostavi Vugrovac te se nikad više ne vrati. 


— i E-—— 


Seoski učitelj. gn 

kajaka Muban Rrvacre 
ijaše mjeseca rujna godine 18**. U sobi jedine krčme sela *** 
u Hrvatskoj sjede kod stola župnik, obćinski sudac i bilježnik. 
Bilo je to baš poslje podne u nedjelju a u to vrieme bijahu 
redovito ova trojica zajedno u krčmi, kod čaše vina, kako bi 
župnik znao reći. Danas se nekako neobično živo razgovaraju. 
Pače župnik bi više puta lupio šakom o stol, a bilježnik bi svaki 
čas skočio u vis. Jedini sudac sjedi mirno, samo kad i kad klimnuo 
glavom. Zanimiv razgovor ove trojice privabio je i samoga krčmara 

k njim te on ponizno sluša mudre rieči svojih odličnih gostova. 

»Kako vam kažem“, uzme bilježnik rieč, ,to vam je sigurno 
opozicionalac , jer on vam psuje na naše puteve i moštove, kao da 
ništa nevaljaju, prem da je obćinsko poglavarstvo tu, koje ih nad- 
gleda. Pak vam još taj čavrljanac veli, da bi morali naši imućniji 
posjednici po razmjerju više radnika za ceste dati i mnogo više: 
pieska i kamenja navažati, nego što su to do sada činili, jer da oni 
od dobrih puteva i mostova više koristi crpiti mogu nego li siro-: 
mašni seljaci. Osobito vi, gospodine župniče, pridoda bilježnik zlorado, 
»da biste morali u to ime izdašniju pomoć pružati.“ je 

Župnik se na te rieči zacrveni od jada ko paprika. 

»ITo je skrajna bezobraznost!“ viknu. ,On se usudjuje i na 
me blatom nabacivati. Nepojmim, kako može obćina takova učitelja 
držati, koj proti svojem župniku govori. On mora da je atheist ili: 
barem luteran!“ Z 

Čuvši rieč ,luteran“ prekrsti se krčmar pobožno. 

.»Hm, hm,“ odzove se občinski sudac, glavom mašuć. Uplašio 
se je siromak župnikove srdjbe pa da ju taloži, rekne: 

»Občina nije mogla nikoga drugoga za učitelja dobiti pa je 
morala njega uzeti. Usudio bih se ipak reći, da je učiona, odkad 
je on učiteljem, u liepom redu i da djetca pod njim rado uče.“ 

»Da liepoga mi učitelja!“ provali župnik ,mjesto:da ih uči po 
knjigah, kako ih je crkvena i državna vlast uredila, on im koje šta 

iz povjesti pripovieda, razlaže im nekakve fizikalne zakone, tumači 
im prirodu i šta ti ja znam što sve ne. A iz svetoga pisma ma baš 
ni slovce! Otjerati bi ga valjalo, to je moje mnienje i punctum!“ 
Opet lupi šakom o stol tako jako, da su čaše odskočile a sudac se 
sav stresao. | 

»D4,“ umješa se sad krčmar u razgovor, ,sam je vrag, bože mi 
“prosti "griehe, toga učitelja amo donio! Odkad je on ovdje, neće ni 
jedan seljak ni da zaviri k meni, a kad vi, prečastni, nezazirete po- 
piti koju kapljicu mojega vina, zašto da se seljaci toga žacaju?“ 

»Io je strahota!“ opet će župnik. ,Ovaj luteran hoće da seljane 
podučava, kao da nisam ja, župnik, zato ovdje, da naučam, što je 
dobro a što je zlo. Pa kad ja nezabranjujem mojim župljanom, da 
se kad i kad onako umjereno, kao što ja“ — sudac i bilježnik na- 
kriviše u taj čas usta — ,napiju vina, koje nam je gospodin Bog 
darovao, to neima nitko prava drugačije naučati.“ | 

I župnik se ogledavaše neustrašivo očekujuć, da mu ostali go- 
vor pohvale. Nitko nebijaše njegovim govorom tako u dnu srdca 
tronut, kao što krčmar, pa stoga i klimaše živo glavom. Ele naš 
župnik nije drugo naučao a drugo radio; on bo je svojim župljanom 
i sam primjerom prednjačio, kako valja ,dar božji“ uživati, pa bi 
tomu i njegov odveć crveni nos posvjedočiti mogao. 

»Nego ja bih mu još sve oprostio“, nastavi nakon male stanke 
bilježnik, ,samo kad se on nebi u moje poslove miešao. Od nekoga 
bo vremena počeo je i on seljakom ugovore, molbenice i druge pod- 
neske sastavljati, što sam dosele samo ja činio. Pače on tako radi 
Rao da je gotov odvjetnik.“ 

»Nu, znate, toga mu ja baš nemogu zamjeriti,“ reći će župnik, 
»Jjer on neišće za svoju muku ma baš ništa, već što mu se dobre 
volje dade. A vi gospodine bilježniče — produlji župnik NJedJIKe 
— nećete za manje od tri forinta ni da perom maknete.“ 

Sad bijaše na bilježniku red , da se ljuti. I sbilja župnik mu 
nije mogao bolje vratit.šilo za sinje: nego što mu je spočitnuo, da | 
guli seljake. Žešće nego li ikad dosele skoči bilježnik u vis i vikne : 

»Ja nezahtievam od seljaka nikad. novaca. Ako mi baš od svoje 
volje dadu, ja nisam -lud, da ih odbijem. Pa napokon ako me dobro 
plate to ja i dobro načinim. Ali što se taj školnik razumije u od- 
vjetničke poslove? Ja neznam, zašto mu vlada toga nezabrani!“ 

Župnik se zlobno smijaše. Znalo se je u obćini dobro, da bi- 
lježnik ,neima časa“ praviti ugovore. i slične stvari, ako mu se već 

u napred neponude barem tri forinta, pa su seljaci na tu taksu već 
i navikli bili. Lahko je dakle bilo bilježniku hvaliti se, da neište od 
seljaka novaca. 

Cio taj zanimivi razgovor slušaše pozorno mlad neki čovjek, 
koj je kod bližnjega stola sjedio i svoj četvrt vina pio. Kraj njega 
bijaše malen torbak. Po svoj prilici da se je na putu nalazio te u 
krčmu zakrenuo, da se malo odmori. Po obličju sudeć nije mu moglo 
biti još ni trideset godina pa ipak ne bijaše na njem vidjeti one 
mladenačke nestašnosti i bezbrižnosti pače bijaše za svoju dobu neo- 
bično ozbiljan. Pozornost, kojom je pratio gore opisani razgovor, daje 
nam slutiti, da se je živo zanimao za svoj narod. Kad su napokon 
naši prvaci obćine izcrpili sve, što su imali pretresti, zovne stranac 
krčmara, da mu plati. Plativ, što je popio, zapita onako mimogred : 

»Molim vas, kako se zove taj učitelj, o kom su se ta gospoda 
razgovarala u 

»TaJ luteran? O to vam je bezbožan čovjek, jer pomislite, 
on vam.“ — | 

»Ja vas nisam molio, da mi ga opišete, nego da mi njegovo 
ime kažete.“ 

»Ah tako! Ja sam mislio, da biste rad što više *o njem čuti. 
Taj se učitelj, odnio ga vrag, zove Žarko Horvatić.“ 

»Žarko Horvatić?!“ kliknu stranac osupnut. 

»Nu da,“ potvrdi krčmar začudjen, neznajući, kako da si uzklik 
strančev protumači. ,Jeli je možda koga porobio ili čak ubio, jer | 
taj bi bezbožnik, mislim, kadar bio to sve učiniti.“ | 

»Oh nije ne“ odgovori stranac nasmjehnuv se. ,Ta on vam je 
dobra duša, ako je to taj, koga ja mislim.“ 

»Ah vi ga poznajete?“ pitaše krčmar. 

Vidjelo mu se je na licu, da bi tek sada rado što više čuo o 
tom učitelju, kojega je župnik ,luteranom“ prozvao. 

»Da, mi smo zajedno školu polazili,“ odgovori stranac u kratko. 
,Uvidjate i sami, kako mi je do toga, da vašega učitelja vidim. Mo- 
lim vas dakle, da mi pokažete, gdje stanuje.“ 

I krčmar izvede stranca pred kuću, te mu pokaže prstom na 
omalenu kućicu, koja ležaše na strani osamljena. Stranac se zahvali 
i udari prama kućici. Dugo gledaše krčmar za njim, mašući glavom, 
pa kad mu je nestao izpred očiju, vrati se u krčmu mrmljajuć : 

»Hm, hm, to moram gospodinu župniku pripoviedati.“ 
* 
* & 

Žurno koracajuć, ko da ga neka neodoljiva sila napred goni, 
dopadne naš novi znanac, koga ćemo Ivanom nazvati, u stan seo- 
skoga učitelja. Opaziv neko žensko čeljade, zapita za učitelja. 


»U školi je,“ odgovori služavka. | 
»Što, zar su i danas djetca u školi?“ pitaše Ivan u čudu. 


»O ne. U nedjelju dolaze u školu samo odrasli momci, te ih 
gospodin učitelj podučava. Ako želite s njim govoriti, ja ću ga amo 
dozvati.“ 


Ne, ne,“ prihvati Ivan brzo, ,ja idem sam k njemu. Da, i ja 
bih mogao od toga vanrednoga učitelja štogod naučit,“ pridoda tiho, 
govoreć sam sobom. 


Služavka odvede došljaka u sobu, odredjenu za učionu. U njoj 
bijaše taj čas sabrano kakvih dvadesetak seljaka, sjedećih na klupah 
i slušajućih pazljivo učitelja, koj čitaše iz neke knjige. Na prvi po- 
gled upozna Ivan u tom učitelju svojega druga sa gimnazija. Da ne- 
smuti nauk, sjedne tiho u zadnju klupu do njekoga mlada seljaka. 
I učitelj se je ne malo uzrujao, prepoznav Ivana, koj mu mahnu 
rukom kao, da će reći, da dalje nastavi. I sbilja ko da se nije ništa 
dogodilo, produlji se naučanje. Ipak za čudo seljakom nemogaše uči- 
telj onako mirno ko prije čitati i tumačiti, što je pročitao. Glas mu 
neobično drhtaše ali govor mu bijaše vatreniji nego li ikad do sele. 
Bijaše to poviest hrvatska, koju čitaše te ju dojmljivo za priproste 
svoje slušatelje razlagaše. 


nEvo to vam je poviest Heraiške za naših domaćih kraljeva, 
a dojduću nedjelju pripoviedat ću vam dalje,“ zaključi napokon uči- 
telj svoje razlaganje, jer se je mrak već počeo hvatati. 

Seljaci se digoše i rukujuć se redom srdačno sa svojim uči- 
teljem, odoše kući. Čim je posljednji od seljaka izašao, poleti Žarko 
k Ivanu te se Šš njim izljubi. 

»Da si mi zdravo Ivane! Koja te je dobra sreća namjerila na 
me? Ja mišljah, da me u ovom zabitnom selu nitko potražiti neće.“ 

Ivan mu izpripovjedi sve, što se je u krčmi o njem govorilo i 
kako je po tom za nj doznao. 

Žarko se nasmjehnu i reče: | 

»Ova gospoda nisu sigurno znala, da će mi, ddorarijuć me, 
učiniti toliku ljubav, privedši mi jednini od mojih prijatelja iz 
mladih ljeta.“ | ' | | 

pAli tako ti boga“ prihvati Ivan ,reci mi, kako si došao u 
to selo za učitelja ?“ 

»Ah, o tom bih ti imao mnogo pripoviedati. Pa ako ti je drago, 
ja ću ti poslje večere moje sgode i nesgode opisati. Već je i onako 
mrak pa ćeš morati ovdje prenoćiti. Medjutim ja se nadam, da ćeš 
barem dva tri dana kod mene probaviti.“ 

»Nu baš što se toga tiče, tomu neima zapreke, jer ja sam i 
onako na dopustu, pa ti nemogu toga odbiti, kad se već davno 
nismo vidjeli.“ 

Žarko odvede Ivana u sobu, gdje je večera već na stolu če- 
kala. U šali i ugodnom razgovoru blagovahu onom slastju, koju osjeća 
čovjek, kad se poslje dugoga razstanka sastave s ljubljenim prija- 
teljem. Kad su večerom gotovi bili, te si lule zapaliti, uzme Žarko, 
potegnuv prije nekoliko dima, ovako pripoviedati : 


* 
* * 


Kako ti je znano, razstali smo se nas dva poslje izpita zre- 
losti. Od toga časa razilazili su se naši putevi. Ti si se dao na 
pravoslovje i upisao se na pravoslovnoj akademiji našoj, a ja sam 
otišao u Gradac, da slušam filozofiju. Još dok sam na gimnaziju bio, 
obljubio sam poviest narodi tako, da sam već onda odlučio bio 
posvetiti se professuri. Doduše nisam imao od nikud podpore, da se 
mogu izučiti, ali sam našao, podučavajuć djetcu nekoga grofa, za- 
službu, od koje sam mogao kako tako životariti. Uz sve nesgode 1 
protivštine, koje je siromašnomu djaku svladati, uztrajao sam čvrsto 
na putu, kojim sam pošao, dok sam konačno trogodišnji tečaj filo- 
zofije svršio. Za toga vremena imah priliku upoznati se s mnogimi 
plemenitimi Hrvati, bavećimi se sa mnom zajedno na sveučilištu. 
Često se sastajasmo u družtvo i mladenačkim zanosom snovasmo o 
dobru svoje otačbine. O političkom stanju Hrvatske razpravljasmo 
svaki put i da je do. nas stojalo, mi bismo iz nje raj stvorili bili. 
Svatko se je od nas smatrao malim spasiteljem domovine. Ele to 
bijaše naravna posljedica mladenačkoga nam osjećanja i takva što 
se nebi smjelo nikada osudjivati. Ako bo i nije sve na vlas onako 
izpalo, kako smo si zasnovali, ipak bijaše jedna i to znatna korist 
odatle da smo u svojem rodoljubju okorjeli postali. Tako sam i 
ja otvrdnuo, u mislih, koje su prije tek u zarodku bile, i prem da 
sam njekoč malodušan bio, od toga vremena gojio sam čvrstu nadu 
u budućnost Hrvatske, koje još ni sad izgubio nisam. O koli sladka 


— 1ilT — 


mi je uspomena na one dane gradačkoga mojega života! Kad sam 
više puta snužden ili malakšem u duševnom svojem radu, tad se 
samo sjetim, na onaj zanos, kojim smo se u Gradcu jednom svetča- 
nom sgodom zavjerili, da ćemo uvjek raditi za boljak otačbine, i 
tada nastavim novom snagom svoj rad na polju, koje mi je sudbina 
dosudila ! 

Timi osjećaji i nepokolebivim pouzdanjem u sama sebe vratih 
se u domovinu, da djelom izvršim ono, što sam prije samo na misli 
i u ustima imao. Ponudim se za učitelja poviesti na kojem god gi- 
mnaziju u Hrvatskoj. Ta mi se je želja i izpunila. Namjestiše me 
u gradu *** i ja bih se bio smatrao najsretnijim čovjekom, da se 
tu nije našao stvor, kojemu bijaše moje rodoljubje vele zazorno. 
Bijaše to sam ravnatelj gimnazija, čovjek podao i svačije pometalo. 
Čim sam preuzeo svoje zvanje, naučao sam, kao što je naravno i 
potrebno, osobito hrvatsku poviest i to dakako onim smierom i na- 
činom, koj je mojim nazorom priličio. Nu to nebijaše mojemu ravna- 
telju nikako po ćudi i on izposlova te mi se je poviest oduzela. 
Mjesto te dadoše mi, da naučam — njemački jezik! Kolika zloba 
od toga ravnatelja! Ja koj sam smatrao i uvjek smatram, da je 
njemština narod nam baš pokvarila te nam razvitak knjižtva zaprie- 
čila, imao bih sad sam njezinim apoštolom biti! Gnjevan rekoh 
ravnatelju, da volim službu ostaviti, ako mi drugoga predmeta ne 
dadu. Nu ravnatelj ostade pri svojem a ja pri svojem i tako se raz- 
krstismo. 2 

Ostadoh bez kruha i pomišljah već na samoubojstvo, kad se 
jednoga dana namjerih .na oglas u službenih novinah, u kojem se 
traži učitelj za obćinsku školu ovdje. Odmah mi sunu sretna misao 
u glavu, da se ja za tu službu prijavim. Popitam se dalje i čujem, 
da se učitelj za tu školu već dugo traži, ali da se nitko neće da 
ponudi, jer je obćina siromašna pa nemože učitelja čestito plaćati. 
Evo mi liepe prilike, rekoh si, da bar u nečem narodu svojemu po- 
koristim. Mišljah, da bi bila najveća kukavština od mene, da si uzmem 
život, koj mogu tako dobro na uhar makar malenoga diela domo- 
vine upotrebiti. Ako nemogu, umovah, onako koristiti, kako sam 
s početka mislio, a ja ću onako, kako mi se. prilika daje. Držim 
pako, da je najveća nesreća, ako plemeniti inače rodoljub padne u 
apatiju s toga, jer nemože u družtvenom životu onako djelovati, kako 
gi je u svojoj glavi zasnovao bio. Te misli probudiše me opet k ži- 
votu i ja se: počimah sgražati od samoubojstva. Ta sada mi život 


— 118 — 


više nebijaše nesnosan, jer sam mogao djelovati! Nekrzmajući ni 
časa, podnesem molbenicu i mene imenovaše učiteljem u tom selu 
gdje ću i uztrajati, dok me domovina na drugo mjesto nepozove. 
: | 
* * 

Kad je Žarko svoju pripoviest završio, nastade duboka tišina 
i trajaše nekoliko časaka. Oba bijahu svojimi misli zabavljena te 
se činjaše, da je ta pripoviest u jednom i prugom BJašet I misli po- 
budila. Ivan prekinu prvi tišinu: 

»Dragi moj prijatelju, oprosti, ako ja tvojih misli neshvaćam. 
Nu ja mislim, da je velika šteta, da ti uz tvoju darovitost i znanje 
u toj zabiti čamiš i svoje sile u ludo tratiš, jer djetcu azbuku učiti, 
to bi mogao i koj umirovljeni stražmeštar.“ 

Ti se ljuto varaš,“ odvrati Žarko ozbiljno, ,jer nije dosta učiti 
djetcu čitati i pisati, već valja od njih u svakom pogledu čestiti, 
rodoljubni naraštaj odgajati, a to je takva težka zadaća, koja se 
nebi smjela komu god povjeriti. Napokon, kako si i sam vidio, ja 
se nezadovoljavam tim, da djetcu učim, nego podučavam pk 
sgodom i odrasle seljake te im i inače idem na ruku, koliko mogu.“ 

Ali zar ćeš ti moći od našega seljaka štogod učiniti? Bilo je 
i drugih, koji su htjeli naše seljačtvo do višjega stepena naobraže- 
nosti podići, pa su morali od toga brzo odustati, jer su uvidjeli, da 
im je vas napor uzaludan.“ 

»ITi nisu s toga uspjeli, jer su htjeli u kratko vrieme čudesa 
tvoriti. Neuk je seljak nalik mladoj stablici, koju moraš nježno urav- 
njivati, inače ju prelomiš. Ja pako postupam blago sa seljakom i 
oprezno izvadjam svoju osnovu tako, da se sve malo po malo pri- 
bližujem k svojemu cilju. Molim, upućujem i vodim seljaka tako, da 
sam uvidi korist ili štetu te se kašnje po tom ravna. Nenamećem 
mu se silom za učitelja niti mu ne zapoviedam, već radim tako, da 
u meni svojega iskrenoga prijatelja vidi. Evo to je moj način i plo- 
dovi mojega rada već se u tom kratkom vremenu opažaju, te ja mogu 
smjelo uztvrditi, da će ova do sele zapuštena obćina za nekoliko 
godina biti jedna izmedju najboljih u Hrvatskoj. Kamo li sreće, da 
inteligencija naša posvuda o duševnom i materijalnom boljku seljačtva 
ozbiljno i uztrajno uzradi! Samo tako moglo bi se izvesti ono, 0 
čem naši otačbenici pomišljaju, a o čem se ipak tako mlitavo radi.“ 

»Ipak mi nećeš tajiti, da nisi sa svojim stanjem sasvim zado- 
voljan i da te ne obuzimlje kadkad želja za gradskim životom i za 

professorskim znanjem? To ćeš mi bo dopustiti, da u ovom selu 
nemožeš svoje djelatnosti podpunoma razviti i znanje, na sveučilištu 
crpljeno, koristno upotrebiti, a time otimlješ domovini radnika, ko- 
jega ona nuždno treba.“ | 

»Ja se u sredini ovoga dobroćudnoga naroda sasvim zadovoljan 
dajem. te si neželim za sada ništa boljega i nemarim otići odavle 
barem dotle, dok svoju misiju neizvršim. A što mi prigovaraš nekim 
načinom nehajstvo za domovinu, to si i opet na krivom putu. Tko 
savjestno vrši dužnosti svojega zvanja, bilo to zvanje koje mu drago, 
radi rodoljubivo, i da svatko to ima pred očima, nebi nam: lje do- 
movina tako zlo stajala!“ 

Na te rieči skoči Ivan i, oduševljeno zagrliv Žarka, klikne: 

»Hvala ti prijatelju, hvala na tih zlatnih riečih. 'Njimi si i po- 
sljednju dvojbu u meni razpršio te si mi povratio zadovoljstvo , koj 
sam već malo ne u mrtvilo pao bio. Ti si svojim uzvišenim primje- 
rom spasio: domovini radnika, koj će odsele ne zlovoljno već radostno 
raditi u zvanju, koje ga je zapalo. Da, Žarko, i ja sam bio jedan 
od onih nesretnika, koje si ti u svojoj pripovjesti odsudio. I ja sam 
S prvine poletio nebu pod oblake pa kad su mi se u tom letu za- 
preke nasuprot stavile, survao sam se s visine u najdublji ponor, 
iz kojega si me istom ti iztrgnuo. Bila ti s toga od mene vječna hvala !“ 

I suze radostnice potekoše obim prijateljem niz obraz i du- 
boko ganuti stiskivahu si prijateljski ruke negovoreći ni rieči, jer ih 
je u tom uzvišenom trenutku rieč posvema nana! 


* 
* * ' 

Za tri dana vrati se Ivan u svoj kotar, da nastavi svoju službu. 
Njegov se je predstojnik čudom začudio, opaziv u Ivana dosele ne- 
vidjenu radinost dapače grozničavu upravo radinost i neku osobitu 
brigu za javne poslove. On pripisivaše to dobrim posljedicam po- 
činka i putovanja i zato si je preduzeo, da će svojim činovnikom 
odsele češće dopust podjeljivati. Nu mi, koji znamo, što se je do- 
godilo, sudit ćemo sasvim drugačije o toj Ivanovoj metamortfozi. 


Metra Kova ice: 
Ladanjska sekta. 


I. 


zakutku divlje zagorske romantike nedaleko Sutle življaše ,la- 
danjski gospodin“ vlastelinčić Pepo. Upisan bijaše na gruntov- 
ničkoj listini kano posjednik do dvadeset rali oranice, do deset 
rali vinograda, šume i livade. Sve te nepokretnosti brojile su 
pedeset i devet parcela. Uz to gazdovaše u razklimanom drve- 
nom dvoriću, obitom novimi daskami, a okolo dvorića dizalo se ne- 
koliko sgradica, pokrivenih crvenim opekom kano krv. Po obćenitom 
sudu ondašnjega žiteljstva, koje nečitaše svietskih ,Salon-blatta“ niti 
»Moden-welta“ bijaše taj visoki, koštunjasti vlastelinčić prozvan ga- 
lantnikom , prem niti njegovi žutopepeljasti brci i brada, niti sive 
drobne oči, niti razčepurena kosa, niti suncem posinjavelo lice i ruke, 
a bome niti isto odielo, što bijaše jedva bolje, nego u kakova pre- 
obučena kanoničkoga kučijaša, neodavaše upravo ništa galantna ni 
odlična. Ipak bi bolje bilo, zaniekati na kojem astronomičkom kon- 
gresu Galilejevu istinu, da se zemlja kreće ok6 sunca, nego zabo- 
raviti vlastelinčića Pepu nazvati ,ladanjskim gospodinom vlastelinom.“ 
Po krstnom listu računao je Pepo dvadeset i osam godina. 
Bude obćinskim odbornikom, naposeb radio je u odsjeku ,za pučku 
prosvjetu“ i znao je sedam paragrafa obćinskoga reda na izust. 
Svojom čašću ,obćinskoga odbornika za pučku prosvjetu,“ svo- 
jim naslovom ,ladanjskoga gospodina vlastelina,“ i svojim znanjem 
»od sedam paragrafa obćinskoga reda na izust“ držao se Pepo doista 
znamenitim, velikim i učenim mužem, pa u koje čemu vrlo nadutim 
čovjekom. K tomu običavao bi se pozivati na svoje velike škole, nu 
to bijaše više taština, nego li velike škole. Školske svjedočbe našega 
 ladanjskoga gospodina kazivahu ,crnim na bielom,“ da je on nekoč 
svršio jednu gimnaziju s nedovoljnim uspjehom, zatim prvu realku 
s jedva dovoljnim napredkom, a drugu realku, poštujmo sveti krst, 
sa trećim redom u najjezgrovitijem izgovoru. 
Obiteljski areopag odlučio je već u šestoj godini za onda la- 
danjskoga derana posvetiti svećeničkomu stališu, nu kada bogovi 

Latin& nemilosrdno proćeraše preko praga svoga svetoga hrama la- 
danjskoga gospodičića, promienio je svoju odluku obiteljski areopag, 
kako to biva i u državnih parlamentih, kada ih prevare visoke nade, 
te bude sudjeno ladanjskomu gospodičiću školati se za advokata. To 
je dakako bila neka zabluda o budućem dostojanstvu obiteljskoga 
uda, jer realne nauke neizučaju advokate. 

Ali i te je zablude ponestalo, kada se je u kobna ondašnja 
školska vremena neki vrlo strogi profesor strašno debelih naočala 
izderao na pokojnoga otca gospodičićeva: ,vodite vi svoga sina na 
ladanje pure pasti, a ne da dere uzaludno hlače na školskih klupah!“ 
Pokojni sada Pepin ćako, prem je matematičke domaće potrebe rie- 
šavao grahovim zrnjem , jer nije umio pisati arapskih cifra; a geo- 
metričke formule izvadjao ,lancem,“ jer ni ponjača o trokutih, to 
je ipak scienio, da ga misli vredjati gospodin profesor, pa mu odgo- 
vori: prosim liepo boga i vas, gospodine profesore, vi svoj gospodin, 
ja svoj. Ja ipak nisam prosti, zaglamasti muž, ja sam vlastelin, koj 
posjedujem pedeset i devet parcela u gruntovnici. Moj sin je, pro- 
sim liepo boga i vas, samo moj sin:i ničiji drugov!“ Gospodin pro- 
fesor na rieč ,vlastelin“ načubi mudre ustnice, kano da prolazi mimo 
bare, što se izparuje na suncu, pa lakonički odgovori: ,no, valjda 
se ja nejagmim za vašim ,tokmastim“ sinom, imam ih kod kuće 
šest komada, koji posjeduju pedeset i devet parcela gore, pokaže 
rukom, u gruntovnici na nebeskom kraljevstvu!“ Na to se razsta- 
doše, a otac svoga vriednoga sina nije zaboravio žilavom desnicom 
nategnuti za ušesa i nekoliko put pogladiti ljeskovačom mrmljajuć: 
lopov, potepuh, samo sramotiš nas, naše ime i naš grunt! 

Dok je živio otac i nekoliko teta, nije se mogao ,ladanjski 
gospodičić“ izticati na niveau-u ondašnje sadašnjosti, jer nebijaše 
dana, kad mu nebi tko to odlupio, kako već biva u nježnih obi- 
teljski okolnostih, ime lopova i potepuha, koj nije ni advokat ni 
svećenik; ali kada su ovi postali pokojni, a Pepo punoljetnim, tada 
se gledaše osvetiti malodobju svomu i pokazati, što će reći ,ladanjski 
gospodin vlastelin,“ koj posjeduje pedeset i devet parcela nepo- 
kretnosti ! 

Kada se nije sjetio niti puk, niti inteligencija onoga mjesta, 
da.u zakutku svoga drvenoga dvorića čuči strižibuba, hoću reći ,ne- 
odkrit amanet,“ koj bi ipak u današnjih vremenih mogao dobaviti 
- glas svomu rodnomu mjestu, domisli se naš Pepo, kako treba upo- 
zoriti često put toli sliepu svjetinu na taj dragulj, što pljesnivi u 

tami! Nedelju za nedeljom putovao bi koj puran, koj odojčič, koje 
vedro vina sada gospodinu bilježniku, sada gospodinu učitelju, sada 
gospodinu župniku, dapače i istomu poglavitomu velikomu sudcu. 

Sada se je dakako brže doznalo za taj dragulj, za tu bisernu 
školjku, što-no baca toli čarobne trakove svoga svjetla iz tamnoga 
zakutka. 

I njoj nije bilo dulje počivati na dnu mora, hoću reći u tami 
svoga drvenoga dvorića. Ta i Hotentoti izvukli bi takovu dragocie- 
nost na božji zrak, a kamo li neće inteligencija onoga mjesta! 


I nije postojalo dugo vremena i mi vidimo Pepu kretati se u 
javnom životu. Pa kada je već postao obćinskim odbornikom i kada 
je visoki gospodin iz grada došao pregledati obćinske poslove i po- 
slenike, te se moglo nadati od njegova namrgodjena lica nepovoljnoj 
službenoj kritici, preplašene svoje kolege potapša Pepo po ramenih: 
»nebojte se, drugovi, ja vam razumijem ova neumitna, nabrana i 
ukoćena lica u ljudsku formu pretvoriti; a sud će njegov po nas 
najbolje izreći, nebojte se!“ | | 

I sbilja. Cestom, kuda dizahu golemu prašinu službena kola 
visokoga gospodina iz grada, čulo se drečanje raca, kokodakanje 
kokoših , cvilenje nedonošćadi Odysejeve braće, kano da visoki go- 
spodin vozi u svojih kolih čitavu menageriju iz Zagorja. 

Dodje vremenom i službena ocjena. U onoj obćini najbolji po- 
slovi, najrevniji poslenici, a od ovih ,u svakom obziru“ najvještiji, 
najpohvalniji ladanjski gospodin vlastelin Pepo. 


TI. 


U onaj kraj dodje duh ,našega vieka,“ dodje demon gospo- 
dina Pepe. 

Dosadanji učitelj dobije bolje mjesto, a ovamo se doveze čovjek 
iz dalekih krajeva, posve nepitoma obličja za ovomjestni sviet. 

Prem bijahu u doba, kada je prispio taj novi svat u taj kraj, 
»pasji dani,“ dani vrućine i znoja, taj svat se pokaže i predstavi 
inteligenciji u debeloj kapi od puhova krzna i u zimskom kaputu. 
Čovjek ni visok, ni nizak. Duga, mršava lica a blieda poput mra- 
mora, brade riedke, duge, progrušale, oka ledena, ukočena, zelen- 
kasta, a brkova vanredno tankih, dugih i obješenih niz lice. Pa da 
si mu dao, ma i kakovu zagorsku svetiljku u ruke, rekao bi, to je 
živi cink staroga vieka! 

Tomu svatu bi dopitano, da učiteljuje u onom kraju. Zvali ga 
Tomašem Brancem. 

Tomaš Branac, kada je došao u mjesto, samotovao je u svojoj 
sobi, nije imao ni žene, ni obitelji ni rodjaka, .kuću je redio, jelo 
pripravljao sam. Kakovo jelo? Komad sira, sirovo jaje, kruh, sol i 
vodu. Pravi pustinjak. Svoje dužnosti vršio bi neopisivom hladnoćom, 
ali vanrednom točnosti i pedantičnosti. U crkvi je dobro udarao u 
crkvene orgulje, a pjevao tanko, visoko, bez kretnje, bez života, bez 
čustva, studeno. 

Ljudi pa i isti župnik, inače rogoborna duša i svakomu loncu 
zaklopac, bojahu se ga. 

Žadnjega dana u mjesecu slao bi točno u jedan te isti sat po 
svoju plaću. ' 

Jednoga mjeseca polupa ,ladanjski gospodin Pepo“ na nje- 
gova vrata. 

— Gospodine učitelju, ovoga mjeseca pomanjkalo je u našoj 
blagajni novaca, strpite se do budućega mjeseca. 

— Dobro, reče ovaj, strpite se i vi u crkvi i u školi. Ja niti 
pjevam, niti igram, niti školujem. Strpite se. Kada će blagajna no- 
vaca imati, ja ću nastaviti. 

I dalje čitaše nekakovu knjižurinu. 

Pepo stade citirati svojih sedam paragrafa, koji slabog ili nika- 
kovog saveza neimahu s učiteljskimi dužnostmi i napinjati se, da 
dokaže učitelju, kako ima biti ponizan i poslušan obćinskomu po- 
glavarstvu, a ovaj ga prezirno promjeri od glave do pete, te ga 
ostavi deklamirati u sobi, a on izadje na polje, promrmljavši : ,oran- 
gutane !“ 

Pepi se stine krv od hladnosti toga zvekana, a rieč ,orangutan“ 
bila mu je nepojmljiva kano i ona iznimka, što-no se je sjećaše iz 
Diinebirove gramatike: ,panis, piscis, crinis, finis itd.,“ i držaše, da 
orangutan“ svakako je francezka ili taljanska rieč i znači, pošto 
ju je na odlazku izgovorio i mahnuv rukom, valjda ,s bogom“ ili 
»Zdravo.“ To je negdje pravi učenjak, mrmljaše Pepo, izilazeć iz 
školske sgrade, kako samo ljude iz prikrajka motri, upravo kano 
moj profesor prirodoslovja; ja se moram s njim upoznati, dapače, 
nešto me k njemu priteže, da se sprijateljimo! zaključi Pepo. 

Za koje vrieme Tomaš Branac posjećivaše Pepine dvorove, 
vazda bijaše uredno plaćan, a Pepo mu postane prijateljem i bratom 
i učenikom. , 

Pepo, bog i duša, nije rado čitao knjige ni u najranijoj mla- 
dosti, a toga se je načela držao i u muževnoj dobi, ali zato je tim 
radje slušao Tomaševa predavanja, a kada bi se razstajao s To- 
mašem, bilježio bi si nečuvena još imena, što mu ih je nasuo u glavu 
gospodin Tomaš. 

Prvo ime, što ga je Pepo zabilježio u svoju bilježnicu, glasilo 
je ovako: Darvin, najveći um cieloga svieta, preobrazuje sviet, ćera 
glupost, razsvjetljuje mrak. Dokazuje čovječanstvu, da ono jest ono, 
što danas tobože nije, a nije ono, što danas zaisto jest: najme po- 
tomstvo majmuna. Otac svih ljudi, dakle Adam, jest gospodin orangutan ! 

Ovo je ladanjski gospodin učio čitava dva dana na izust, i kano 
da je ta težka izreka potiskivala onih sedam paragrafa iz glave, 
koji napokon neznačiše ništa, prema veličanstvu ove izreke. 

Kada je Pepo vidio starca ,orangutana ,“ naslonjena uz veliki 
dub kano jedinu sliku u Tomaševoj sobi, zamisli se duboko i sada 
mu istom stade svitati, zašto mu je nekoč rekao Tomaš ,orangutan!“ 
To je samo častno za Pepu, jer je i on jedan od primjeraka To- 
maševih, u kom je upoznao uzor svojih napornih studija! A da po- 
kaže svomu učitelju, kako ga se dojmila prva njegova prilika, kada 
ga je posjetio, tražio je od Tomaša, da ga vazda zove onim: ime- 
nom to jest ,orangutanom !“ 

Tomaš se sklone na to, ali samo kada su sami. 

Druga izreka u Pepinom bilježniku bijaše ova: zemlja je za- 
< jednički posjed svih ljudi na njoj. Dakle, sve na zemlji ima se po- 
dieliti na jednake dielove medju sve ljude. Jednakost, ravnopravnost, 
obća sreća neka je u čovječanstvu. Nestati ima pojma bogatstva i 
siromaštva. To je bolestan izum naduvenjaka i nabikulena. Svi. imamo 
biti gradjani, svaki ima posjedovati jednaki diel zemlje. Narav je 
bog života a posljednja nužda svemu: sila.: To je jezgra socialno- 
demokratičkih misli. - 

Tomaš se u veliko trudio i znojio, dok j je Pepi barem ponešto 
razjasnio ovo tamno social-demokratičko načelo, pomješano sa ose- 
bujnimi Tomaševimi primjesami. Naposeb nije mu mogao utuviti u 
glavu. onaj zahtjev tobožnjih social-demokrata, da se sav imetak na 
zemlji ima podieliti na jednake dielove. On, koga zvahu ladanjskim 
gospodinom vlastelinom , i koj se držaše bogatašem onoga kraja, da 
sada najedanput podieli svojih pedeset i devet parcela s kojim pri- 
prostim kućarom, hvala liepa, aj to nebi učinio za volju svih oran- 
gutana ovoga svieta! Nu kada mu je razložio gospodin Tomaš , da 

* to pitanje jedva će oživotvoriti se tamo negdje u dvadeset prvom 
stoleću i da za sada treba tek pristaša sticati, jer da danas vlada 
više pitanje pristaštva, nego li samoga oživotvorenja, osvoji Pepo i 
postade pristašom ,social - demokračije.“ Vanredno mu se je pako 
milila ona rieč ,nabikuleni.“ 


Ali ovakova načela, odnosno njihovi nosioci, nebijahu zado- 
voljni, kada bi u tom zagorskom zakutku brojili tek jednoga pristašu 
i to samo ladanjskoga gospodina Pepu; Tomaš Branac bo se scie- 
njaše već temeljnim stupom ,social-demokracije.“ Pristaša je trebalo 
tražiti u daljnjoj inteligenciji, u poluinteligenciji, pa i u najnižih 
slojevih pučanstva. U ovom posljednjem elementu bijaše lasan taj 
posao, jer po tih načelih imali bi prestati svi porezi, a osim toga . 
dobilo bi se dosta imetka od bogataša, koji bi se sjednačili sa sva- 
kim grobarom i čižmokrpom. Osobito se je račio ovim pristašom 

 najnižega razreda silan imetak mjestnoga židovskoga kramara Na- 
thaela i njegova , Wertheimerica,“ to vrelo gavanova blaga u čita- 
vom Zagorju! | 

U poluinteligenciji nicali su pristaše ,,social-demokracije“ kano 
gljive u krugovih selskih krojača, bubnjar, serežana, izsluženih 
lienih vojnika, pak zatim medju kartaši i pijanicami, kano i raznimi 
mjestnimi gizdelinčići i mudrijaši. Prema tomu trebalo je do skora 
ozbiljnije korake poprimiti, ustrojiti družtvo, pa makar i selske 
»Social-demokratičke novine.“ 


NI. 


Nekoga krasnoga dana mjeseca rujna nagnu žarko sunce već 
na polak na zapad. Sviet kano da je driemao u sladkom snu, kano 
da se sav odmara u nekoj neizmjernoj sjeni. Kake bijaše plodna 
godina, groždje sve to sladje bivalo u trsjih, samo da nepukne i ne- 
izciedi med; breskve rumene kano grimiz, šljive ljubičaste kano 
baršun, ciela narav u najbujnijem zelenilu — sve to podavaše živu 
stvoru presladak , preugodan život. Sva pako narav činila ti se po- 
put razkošne žene, koja nadarena božanskom ljepotom i milinom, 
nariešena dragocjenimi dragulji, posjede sjetna na milo mjestance, 
odkuda svaki dan popraćuje zaljubljenim okom svoga vojnu , silno i- 
jako sunce, što no spješi na zapad i skoro će uminuti za veličanstvene, 
daleke gore! A dolinom romori bistroteka Sutla, pa ti se čini, kano 
da slušaš uzdisaje ženine . . . | m. 

S jednoga brežuljka na drugi, kano ladja preko nabujalih va- 
lova, kotrljaju se velika seljačka kola. Na njih sjedi mlada, jedra 
plavokosa djevojka. Dvie duge i guste pletenice, spuštene, po za- 
prašenih od puta, oblih ramenih, poskakuju, a djevojka si svaki čas 
poravniva široki, slamnati šešir, koji joj hoće prikriti velike, plave 
oči. Prem je obučena u prostranu, putnu pluzu, koja potajiva u svojoj 
prostranosti onu ečaravajuću gibkoću ženskoga tiela i pojedinih uda, 
kano i bujne grudi, to se je ipak izticalo i jedno i drugo u vozeće 
se djevojke i izpod pluze. Na prednjemu dielu kola sjedi čovječuljak 
u opancih, a zagorski seljak bi mu rekao, da je tamo od doljnjih 
strana, jerbo zagorci nenose opanke. 

Kola se ustaviše pred školskom sgradom. Ljudi zviedljivo gvi- 
rahu u pridošlicu, toli krasnu gospodju, što dolazi k tomu seoskomu 
čudaku . 

Tomaš se pokaže na školskih vratih u velikom, pustenom kri- 
ljaku, nadnese vrh čela suhonjavu desnicu, zatreperi prsti od lievice 
i nešto žešće uzklikne: 

— 8Sofijo! Ti ovamo preko ovih bregova. po toj nesnosnoj žezi ? 
Pa zašto tako iznenadno? Što se je sbilo, Sofijo ? 

— Novosti, velike novosti otče, ljubljaše Sofija otčeve ruke, 
ja ti pisah i .. ., zape djevojka . . 

— No..i...što? 

—1I... moj zaručnik ti je pisao, ali od tebe nikada nika- 
kova Sdedvoni. tiše će Sofija. 

— Tvoj zaručnik ... tvoj zaručnik . . . mrmljaše dii 
kada su ulazili u sobu; ti si curče premlado, ma diete, to je opet 
ciganija tvoje tetke. Ona se prerano brine za tvoju budućnost. 

Tomaševo ukočeno oko pomladilo se, oživilo. U tom bujnom, 
žarkom životu plavokose si kćeri kano da gleda svoju vlastitu mla- 
dost, kada ga još nezaokupljahu težka studia, kada još nije poznavao 
rod majmuna. Čovjeku, punu dubokih refleksija, nehotice mu dodje 
na um prispodoba, može li ovako divnomu biću biti pradjedom onaj 
ukočeni orangutan na stieni, ta onda i od klokana postala je golu- 
bica! No trgnu se Tomaš iz kratkotrajnih refleksija, stara ozbiljnost 
sabra mu se na ledenom obrazu i muklo zapita: 

— A tko je taj tvoj zaručnik? Možda kakav podravski kramar ? 

Djevojka se zarumeni još silnije. 

— Profesor na varaždinskoj gimnaziji. 

— Profesor! Dahnu težko Tomaš, profesor, ludi naziv, kakav 
profesor, školnik ko i ja. Je li prirodoslovac ? 

— Nije. Predaje logiku i psyhologiju, pak zatim jistoriju. 

— Liepi predmeti, samo što su svi krasno izhitrene laži i sni. 
Je li crn, je li plav ko i ti, je li sangvinik? 

— Plavokos ko i ja, sangvinik. 

— Neslažem se, neglasujem za tu partiju. Vazda ćete se sva- 
djati; a svadja napokon očemeri život. 

— Oj otče, negovori tako. Mi smo si dobri ko grlice ; jer . . . 


jer... zapinjaše djevojka. 

— Nu, što jer. . .? 

— Jer se neopišivo ljubimo . . ., stidno će ona gladeć si rub 
od kecelje. 


— Bajka, ljubav je bajka, obsjena . . . Što su mu roditelji? 
Ima li što? 

— Roditelji? Seljaci. Neima ništa, svoju plaću. 

Tomaš si je stao ruljiti obraze i zašuti. 

— A kako ti se mili otče u ovih bregovih? Upita djevojka i 
stade skidati platnenu pluzu sa dražestnoga tiela. 

— Kraj liep. Ljudi siromasi, bogomolje i glupaci. Švajcarska 
Tirolci napučena! Odvrati Tomaš. 

' — A kamo na koštu, otče? 

— Koštu? Sam kuharica, sam gazdarica. Pa što ja napokon 
trebam? Križku sira, komadić kruha, čašu vode. A kakove nazore 
goji tvoj profesor, nekako će porugljivo Tomaš, o svietu, o čovje- 
čanstvu, o družtvu? Tim prekinu obični razgovor. 

— Kako, nazore? Plaho upita djevojka. 

— Valjda nebenavite samo o ljubavi i vilinskom carstvu! Ne- 
pripovieda li ti što iz historije? 

— A, iz historije? Jest, naprimjer on veli, da su Grci najveći 
i najkrasniji duhovi, a Rimljani najdivniji junaci staroga vieka. 

— Veliki duhovi! Nakesi se Tomaš. Grk je vrištac, ne velik 
duh. A Rimljan — pravi orangutan! Taj tvoj zaručnik je nekakav 
idealista. Želio bi ga vidjeti! 
| — Ta doći će s tetkom ovamo, da zaprosimo tvoj blagoslov, otče. 
< .. — Ovamo? Čim ću ih ja podvoriti? Vidiš da sam s4m. Go- 
spoda nisu zadovoljna sa sirom, kruhom i vodom. 

.[. — Neskrbi se otče za to. Bit ću ja i teta u kući. Mi ćemo 
već pripraviti sve. | 

— A ti razumiješ i što skuhati? 


— O, viditi ćeš otče. Umah danas pripraviti ću vam dobru 
večeru, samo ako je u mjestu pilića dobiti. 

— Ja neću, kćerko, znati je li dobra, ili loša ; ja sam ti vege- 
tarianac. 

— Što je to vegetarianac? 

— Čovjek, koji nejede ništa od mesa. 

— Joj, ja sam preko ovih svih bregova mislila, kako ću vam 
liepo izpeći piliće, da će se sve pušiti. A ti sada na jedan put ne- 
jedeš ništa od mesa. 

— Samo ti pripravi. Ja sam zadovoljan tebe gledati, kako ti 
ide u slast, Sofijo! 

Sva školska sgrada oživila je onim bujnim životom, kakovim 
mu odisaše i nova doseljenica. Uz domaći posao milozvučno odje- 
kivahu njezine pjesme o zaniemjele školske zidove. Isti Tomaš ne- 
bijaše više tako ukočen, ko prije. Knjige je pustio u božjem miru 
snivati, putem si zadovoljno fićukaše a u kući bi kadkad prilagodio 
svoj visok, tanak i studen glas uz plamenu i strastvenu pjesmu svoje 
Sofije. Krajem se brzo pronese viest, da učitelj Tomaš ima pre- 
krasnu kćer, da se je školska prije pusta sgrada pretvorila u živi 
perivoj. 

Social-demokrati i Darvinovci rado posjećivahu svoga učitelja 
Tomaša, ali oni s Tomašem govorahu o svemu, samo ne o načelih 
social - demokratičkih i o Darvinizmu. Ladanjski gospodin Pepo za- 
gledao se svom dušom i srcem u Sofiju. Jednoga dana napisa on na 
kartici bratu Tomašu sliedeće: ja sam najžešći pristaša Darvinizma, 
ali social-demokrata nemogu i nemogu nikako da budem. Odkako je 
tvoja Sofija ovdje, moj život se je posve promienio. Ja hleptim za 
obitelju, čestitom obitelju. Social-demokrate hoće, da oni, koji više 
posjeduju, podiele sa siromasi. A svaka žena da je zajedničko dobro 
svih mužkaraca. To razoruje obitelj ; moja djeca, mjesto, da se brinu, 
da ovih pedeset i devet parcela pomnožaju, ona ih će morati dieliti 
sa lienimi blatotepi i vucibatinami. — Da tako mislim, kriva je So- 
fija. Mi ćemo svakako dvie zasebične sekte stvoriti: ,Darvinovce“ 
i ,social-demokrate.“ Prve sekte sam pristaša dušom i i tielom, druge 
nemogu biti. Tvoj ,orangutan.“ 

Ovo je dakako samo sadržaj Pepinoga lista. Tomaš se je rezko 
nasmijao svomu učeniku. 

— Mora mu se izbiti iz glave Sofija! U ostalom on već zabo- | 
ravlja, što mu rekoh, da će ge načela oživotvoriti tek u dvadeset i 
prvom stoleću, a njega već sada boli glava! 


IV. 


Vegetariancu Tomašu preugodno mirisahu žestoka i sladokusna 
jela, što ih priredjivaše Sofija. Njegovi otupljeli živci stali su mekčati 
i slabiti, a kći se neumaraše dan na dan nutkati ga, da se okani 
te ludosti! Napokon baš onoga dana, kada su se poslje podne imali 
pristaše novih načela skupiti kod ladanjskoga gospodina Pepe, kod 
objeda nadvlada slabost Tomašev želudac, i nije ga trebala baš živo 
poticati Sofija, da se obori žestokim jurišem na pečeno odojče, što no 
je vanredno zamamljivo cvrčalo na ražnju. Tomašev razšireni želudac 
od neslane bilinske hrane jedva se je udovoljio sa čitavoga pol odoj- 
četa. Sofija je samo pljeskala od zadovoljstva i veselja. | 


| Nakon objeda široke volje, izpričav se kćeri, ode Tomaš na 
pristašku skupštinu, na kojoj je gospodin Pepo imao voditi glavnu 
rieč. Govor mu je dakako sastavio sam Tomaš, koji je morao pri- 
znati, da nije imao ni organa, ni govorničkoga dara, kano ladanjski 
gosponin vlastelin. Pa i dusi, što zaljuljaše bilo u koje vrieme kru- 
gljom zemaljskom, ili ju okretahu na mezimcu prstu, redko bijahu 
govornici ili kako Tomaš veli ,klopotače i brbljavci.“ 

Radilo se o tom, da osnuju selske novine, koje će razjašnjivati 
i bistriti pojmove; a zatim nekakova pravila, kojih se imade druž- 
tvo držati. 

Sofija ostade sama kod kuće. Bilo joj je nekako tjeskobno oko 
srca. Sada bi pjevukala raztrešeno, sada bi u daljinu zamišljenim 
okom prozirala, kano da nekoga izgleda, nu otcu nije kazala niti 
riečce, da se komu upravo danas nada, pa se niti nije protivila, da 
otac odilazi od doma. 

Niti izdaleka nevladaše gospodinom Pepom ona neizbježiva trema, 
što no običaje u takovih sgodah zagospodovati naravlju ljudskom. 
Dapače on niti nije ponavljao na izust naučena govora. 

Kada je Tomaš stupio na prag Pepinoga dvora, čuo je rogobor 
već davno došlih pristaša, koji su nezadovoljno klimali glavom, zašto 
je baš Tomaš danas tako netočan, osobito se je ljutio mjestni go- 
spodin krojač, hvat i pol visok čovjek, tanak kano njegova najdeblja 
igla. Taj krojač bijaše vrlo žestoka duša, a može se reći, da je možda 


— 130 — 


najviše pojimao nova načela, što no zadahnuše čitav parokrug onoga 
mjesta. Pozivaše se na svoju majstorsku svjedočbu, koju je zadobio 
kod prvoga krojača u Beču. Nu, opojen social-demokratičkim duhom, 
izvrgavao se čestim tamnicam i progonom, zato napokon zaželi vratiti 
se u svoj rodni kraj. Tako je barem u ovo sgodno vrieme sam 
pripoviedao. 

Kada je došao Tomaš, posiedaše ozbiljno na svoja mjesta, bilo 
ih dvanajst, rulja se bo nije smjela pripustiti, gdje se ima sagraditi 
temeljnik kamen ; a ladanjski gospodin Pepo uze rieč: 

— Gradjani ravnopravni, slobodoumni, sviestni ; gradjani čitave 
kruglje zemaljske! Znaj ti zemljo, počme Pepo apostrofom, znaj ti 
zemljo, da je orao velika, silna i srčana ptica; visoko se on uzpinje 
nad nizinami zemlje, sa zviezdami se titra, oblake naganja, sa stoljeći 
računa. Ponosit na svoja krila, uzhićen na bistrinu svoga uma, motri 
oštrim okom tamne nizine tvoje, on želi da iz svih tih nizina na- 
rastu planine, veličajne, tihe, na kojih samo gromovi gostuju, kuda 
samo božje munje svietle. Ali: pošto on s vjekovi računa, tako i 
vjekovi uzdignu iz milijuna nizina riedku nebotičnu planinu, na koju 
se on umoran i utrudjen sjeda. Gradjani! Taj orao je znanost, nje- 
gova krila — to je sila i jakost znanosti; njegovo bistro oko jest 
oko vječnih istina. Taj orao glednu s visa i u tu našu nizinu, on 
glednu a planina naraste i orao se sjede na nju. Gradjani, tko je 
ta planina, na kojoj vije orao krili svojimi, tko, gradjani, ako nismo 
mi ta planina? Po nebu siju tjelesa vječne naravi; po zemlji zeva 
crv. Crv i tjelesa nebeska treba da su jednaki. Zašto jednaki? Jer 
rade, jer bitišu oba, jer je svakomu svoje mjesto opredielila majka 
narav. Skršit se mora robska lozinka bahatca i nabikulena : ti crvu, 
jer si malen, jer si crv, svijaj se pod silničkimi nogami! Ne, gra- 
djani, to ima prestati! Nas ima dvanajst, mi se ustrojismo. Ali, kako 
ona tjelesa nebeska imadu cilj, i kako on crvić imade svoju svrhu 
i metu, tako i mi moramo utrti takove puteve, kojimi ćemo ići 
k svrsi našoj trajno i postojano. Gradjani, imamo ustrojiti novine, što 
će barem jedanput na ćedan izaći, u njih ćemo se sbližavati i za- 
dobivati pristaše, u njih ćemo razjasnivati, što je tamno; izgladiti 
što je hrapavo; prikratiti što je dugo; s uziti što je siroko. Novine 
će izilaziti pisane na nekoliko araka, a redati će se od ruke do 
ruke. Ali prije nego li započmemo taj ozbiljni rad, imamo se zakleti 
da nećemo nas dvanastorice nikomu pod nikakovo ustrašivanje, pod 
nikakve prietnje , pod nikakav novac izdati. Zakunimo se: neka se 

svi članovi dignu, neka se uhvate desnicami za brade i neka za 
menom govore sliedeće: kunemo se na vas svemir, kunemo se na 
naše poštenje, kunemo se na naš život, da iz toga družtva nikada 
izstupiti nećemo ; da nikada jedan drugoga izdati nećemo, pod priet- 
njom , da izdajnik umre naprasitom smrću od tajne ruke, da ćemo 
savjestno raditi po propisih družtva, raditi kao najbolji gospodari u 
svojih stvarih. Tako nam života našega! 

Nakon ove prisege posiedaše pristaše. Slabodušnije počeo hva- 
tati nekakav tajni drhat. 


Iza malene stanke ustade Tomaš. Zavlada obća napetost. 


— Ja bi samo upitao poštovane gradjane a sada zaklete čla- 
nove, kako bismo prozvali našu sektu? Pošto se tuj radi o Darvi- 
nističkih pristaših i social-demokratičkih , ja bi predložio, da se za 
početak oboje stopi u jedno, pa da se prozovemo: ,Darvinističko- 
socialdemokratička sekta.“ . 


Pepo se ustade i hćede govoriti, ali kada ga je Tomaš pro- 
mjerio okom, shvatio ga i ušutio. Tomaš ga je natrag privezao uz 
gocial-demokratička načela, predstaviv mu opet, da tek u dvadeset: 
i prvom stoleću će se načela oživotvoriti, a do tada bilo kako mu 
drago, metamorfozirati se budu njegovih pedeset i devet parcela! 


Prije spomenuti krojač, Imbrica Nabrgoj, predlaže da se tako 
dugo ime uvrsti u pravilih, ali da se družtvo kraćim imenom pro- 
zove, on bi predložio, neka se zove ,iglom.“ 

Pristaše silno graknuše na ovaj predlog. 

— Igla, igla! Zovi se ti iglom, krojaču. 

— Samo utišajmo, gradjani, strasti, opomenu ih mrko Tomaš, 
manjina će se pokoravati većini. Gradjani, pošto mi najizdašnije pod- 
pore trebamo tražiti u ljudih, što zemlju težaju, ja bi predložio da 
i družtvo i novine prozovemo kratkim imenom: ,Motikom.“ 

— A, zato jesmo svi. ,Motika.“ Izvrstno! Potvrdiše članovi. 

Krojač se protivi tomu, dokazujuć, da su poštovani cehovi 
svih kolikih majstorskih stališa prvi osnovali social - demokraciju, i 
da on mnije, da će upravo najslabiju podporu naći u poljodelaca. 
Gdje će naš prosti čovjek napustiti vjeru, pak zatim visoku gospodu, 
i povjerovati, da su Adam i Eva indijanski majmuni bili, te u to- 
božnjem zemaljskom raju orahe hrustali i lišće brstili! Ja sam, svršio 
je on, odlučno proti ,Motiki.“ 

Ali Tomašev predlog bi primljen. 

Zatim stvoriše pravila za sada u deset članaka, koja glase ovako : 

S. 1. slobodoumni gradjani, ovoga mjesta, nabrajamo tajno 
Darvinističko-socialdemokratičku sektu ,Motiku.“ 

S. 2. sektom upravljaju slobodni gradjani utemeljitelji, dvanajst 
njih na broju ito: Tomaš, Pepo, Imbrica, Ivša, Lacika, Nikšo, Frane, 
Pavliša, Tunja, Štefica, Vid i Matija. 

S. 3. sekta ima širiti i zadobivati u svih klasah današnjega 
poredka ljudskoga pristaše za načela sekte ,Motike,“ kako će ih 
ćednik sekte razjašnjivati. 

S. 4. sekta uredjuje i izdaje svakoga ćedna list ,Motiku“ pod 
poslovanjem triuh gradjana utemeljitelja: Tomaša, Pepe i Imbrice. 

S. 5. svakoga mjeseca drži se po jedan tajni sastanak i to 
redom kod trih gradjana: Tomaša, Pepe i Imbrice. 

S. 6. novine ,Motiku“ čitaju redom članovi utemelji, kako su 
poredani u S. 2. Primjerak novina može svaki član držati 24 sata, 
predati sliedećemu i posljednji član, t. j. Matija, predati ga nakon 
268 sati, pošto je izašao iz redakcije, natrag istoj. 

S. 7. članovi se diele u pismene i nepismene. Jedni i drugi 
imadu list ,Motiku“ podpomagati. Pismeni, pišuć članke, nepismeni, 
pripoviedajuć redakciji, što znadu i misle. 

S. 8. družtvo ima u zalihi znanstvenih knjiga, tumačećih i 
razlažućih ideje družtva. Te knjige posudjivati će redakcija člano- 
vom, koji razumiju jezik, kojim su pisane. 

S. 9. iz tih knjiga prevadjati će se potrebiti članci u novinah 
» Motiki.“ | 

S. 10. najviši glavar _ i voditelj družtva jest gradjanin Tomaš. 

Pravila podpisaše svi gradjani i taj sastanak bude dovršen, a 
nakon toga počastio je Pepo družtvo veselom gostbom. 


V. 


Tiha, jesenska noć zaokupila zemlju. Medju zviezdanim bez- 
brojem lebdio je pun mjesec u srebreno -zlatnoj čadji, kano da je 
koprenu spustio s doraza. Vlažno povjetarce lahorilo u noćnom car- 
stvu, a jesenski kukčići zasitnili svoju monotomnu pjevanku, za koju 
zagorci vele, da zori groždje, zato i ta sitna kukačka pjesmica glasi, 
kano da veli: ,crn, biel; crn, biel“ to jest, da ovom pjesmom groždje 
crni i bieli. 

Nekako plahimi koraci odaljivaše se Tomaš od Pepinih dvo- 
rova. Možda mišljaše na svoju kćer, možda na današnju večer ; samo 


— 133 — 


da je njegovo odugoljasto lice na mjesečini odrazivalo smrtnim blie- 
dilom. Daleko negdje iza brda zamirala i opet se pomaljala i sve 
silnije odjekivala pjesma djevojačkoga družtva, što je nekud zaostalo 
na poslu. Tomaš popostane, sluša, prevuče rukom preko obraza, 
očito ga ganu pjesma i kano da je htio reći: je li zaisto ovako milo- 
glasnu pjesmu možeš čuti iz tankih grla majmunskih praunučica . . . 
U tih mislih dotrči za njim sablast bez šešira. Vjetar joj se igraše kosom. 

— Brate Tomašu, brate Tomašu! Haknu ona. 

Tomaš se lecnu. 

— Ti li, Pepo, pa bez šešira? Začudi se Tomaš. 

— Jest, ja. Danas sam odlučio govoriti s tobom. Nu, u dvoru 
rogobore, a ti si rekao, da ti nas je nuždno ostaviti. A moja stvar 
je prešna. Tiče se mene, tebe, pak ...i 

Tomaš nije niti rieči prosborio. 

— Tiče se mene, tebe, pak i tvoje kćeri, propentesa Pepo. 

Tomaš skrenu licem pram mjesecu, spustiv duge ruke niz 
stegna. Brci mu se još više objesiše, a oko mu posta nepomično 
kano u mrtvaca. Niti je pristao, da Pepo govori, niti mu je dao 
kakav znak, da negovori. 

— Prijatelju, sjednimo na travu, ljepše se dade govoriti, nego 
ovako iduć... 

— Rosa je, a meni se žuri, Sofija je sama, ledeno će Tomaš. 

— Koji čas prije ili poslje, stani, molim te. 

— Dobro. Ti možeš sjesti, ja na rosnu travu nesjedam, umah 
se nahladim. Stajati ću. 

I Tomaš se ustoboči, okrenuv licem prama mjesecu. Ladanjski 
gospodin posjedne na travu. Tomašu razsvjetljivaše mjesečina gornji | 
dio tiela, dočim je Pepo sjedio sav zastrt sjenom obližje glavice, 
ponadignute nad običnom površinom. Tomaš prema ladanjskomu go- 
spodinu vidio se kano kakav bog svjetla prema prokletniku, što po- 
malja glavu iz hadskoga mraka. 

— Prijatelju Tomašu, ti imaš ljepoticu kćerku. Ja sam, kako 
vidiš, muž najljepše dobe, vlastelin, tvoj prijatelj, boreć se za načela 
i ideje, što si ih donio u taj kraj. Za nas neima ljepšega, no svezati 
ge rodbinskim vezom. Daj mi Sofiju za ženu. 

Tomaš se zaljulja na noguh, a ladanjski gospodin klonu bradom 
na prsa, a obima rukama stao je čupati travu oko sebe. 
| — Koja je tvoja misao, Tomašu, osokoli se napokon Pepo, 
hoćeš li me kano svoga zeta privinuti na grudi? 

— Neću, odvrati Tomaš, natežuć si bradu. 
— Nećeš? Zašto? Pomakne Pepo dalje po travi. 


— Bofija je zaručena. Kaza mi to umah, čim je prispjela. A 
kako ona shvaća, pripovieda, da se ljube. 

| Ladanjski je gospodin prestao disati. 

— A tko je on, je li bogat, mlad, liep? 

— Profesor, idealista; imetak mu je plaća od službe, ko i 
meni. Za ostalo dvoje neznam, jer ga i nepoznam. Ali kad se ljube, 
bude valjda i mlad i liep. 

— Ti ga nepoznaš, a dopuštaš? Čudno. 

— To je posao njezine tete. Nepačam se u takove posle. A 
tebi se čudim, što me baš danas napastuješ, poslje toli ozbiljnih stvari. 

— On je profesor! Hm, velika čast, ali ništa realna; skitati 
se od nemila do nedraga po tudjih kuća. Mnogobrojna djeca, smrt, 
pa golo ubožtvo. Djeca velikih častnika pobiraju gradske prnje na- 
pokon. Mladost i ljepota, toga će biti i u mene, a uz to realan 
temelj: ja sam vlastelin, koj plaćam veliki porez. Brate, partija 
bolja, a ti si gazda. 

Tomaš ko gvozden stupac. 

— Ha? Imaš li šta? Nasloni se Pepo na desni lakat. 

— Imam. Ti nisi liep. 

Ladanjski gospodin se trznu, kano da ga je zemlja ujela, na 
koju se je tako lagodno posadio bio. 

— Ja, ja...ja nisam liep? Tko ti tako reče? 

— Ti nisi liep. Duga uha, široka usta; predebele ustnice ; takav 
hiperdemokratičan nos; lice iztrošeno, posinjavilo ; žuti, skoro crveni 
brci i brada — to nije ljepota. A tvoj realan temelj i tvoj porez, 
brate, kod nas u Posavlju ima trećina seljaka, što veći porez pla- 
ćaju, nego ti, pa se nekrste vlastelini. Tvoje vlastelinstvo jest taština 
medju ovimi siromasi, a medju pravimi vlastelini ti si seljak . . . 
Seljak srednje ruke . . . 

— Ti Tomašu, ti me misliš vriedjati? Ciknu ladanjski gospodin 
i skoči se na noge. 

— Ako istina vriedja čovjeka, tada i ja vriedjam svoga prija- 
telja, odvrati odrešito nepomični Tomaš; da sam ti tudj, možda ti 
nebi tako rekao, ali tada nebih niti s tobom govorio. Evo i još jedno, 
što bi i tebe i moju kćer unesrećilo, da se uzmete: ona je fino 
naobražena, finije nego ja i ti. To je dakako opet kriva teta. Sofija 

dakle nebi mogla biti dobrom gospodaricom na tvojih pedeset i 
devet parcelah. 

| Pepo nemogaše ni riečce izustiti. Tomaš mučaše mukom neko 
doba, a zatim će: ; 

— Prijatelju, lahku noć, ovakav moj iskreni odgovor nesmije 
pomutiti našega prijateljstva. Lahku noć! 

— Sprovesti ću te do kuće, muklo promumlja ladanjski gospodin. 

— Ovako gologlav ? 

— Nebrini se za moju glavu ; bolje da sam bez šešira, barem 
se može prije ohladiti mozak. 

— Idi, brate Pepo, ali samo da nepisneš o Sofiji. Bolje, da 
se svratimo na današnje naše poslovanje. 

Prijatelji podjoše, u niemoj šutnji jedan za drugim, a Tomaš 
je sve hrlije pomicao noge. 

— Kako ti se vide današnji zakleti članovi ? Upita napokon Pepo. 

— Članovi? Krojač me uznemiruje. Tanka je to duša ko i 
njegovo vitko tielo. I kroz ključanicu će se provući. Bojim se ga, 
da nas neoda u najljepšem cvietu . . . 

— Što ti misliš pod tim: odati u najljepšem evietu? - 

— Kada bi naša stvar već dulje održala se i puno pristaša 
zadobila, naći će se izdajnici, i stvar i mi ćemo propasti. 

— Druže Tomašu, ti si doduše meni sastavio govor i onu za- 
kletvu, nu ja ti mogu iskreno reći, da nerazumijem, kako bi to mi 
propali ? 
— Eh, tako... mene bi odpustili iz službe, pa onda sve 
nas kolovodje odvezli ,na šanac“ na kojih dvadest godina! 

— Ta zar smo, za boga, razbojnici? Razkolači Pepo oči. 

— Nešto slična. Po današnjem družtvenom shvaćanju razboj- 
nici duševni . . . 

— Onda je naš posao nevaljan zao. 

— To baš ne. Sokrat je propovjedao vječne istine, athenski 
mehkoputci i cincari ubiše ga otrovom. Galilej je dokazao, da se 
zemlja kreće oko sunca, spališe ga na lomači. 

— Pa šta imadu danas od toga Sokrat i taj drugi? 

— Danas imadu to isto, kano da umroše i običnom smrću. 
No ljudi ih drže mučenici vječnih ideja, koje su širili i koje danas 
vladaju svietom. , 

— Hvala liepa, ja baš nebi htio biti takovim mučenikom ! 

10 

— Nu, što bi naprimjer ti uradio, kada bi nas izdalo i pred 
sud pozvalo ? 

— Pobjego. Ali šta? Ukrotio bih ja gospodu, znaš onako, 
miteć ih. 

— Ali uzmimo , kada pobjeći nebiš mogao, a podmititi se 
nebi dali? | 

— Hm, ja napokon, kada bi ciela stvar došla na vidjelo, valjda 
nebi bio ništa kriv? 

— Nego tko? | 

— Tvoju kožu bi olupili; a mi drugi? Reklo bi nam se, da 
bijasmo ludjaci*. . 

— Vrlo mudro, ladanjski gospodičiću. A takvi ste svih vas 
jedanajst! . .. 

Ladanjski gospodin je vidio shodnim, da zašuti. 

Kolovodje ,Motike“ iz daleka izgledaše u neobičnom svjetlu 
školske prostorije. | 

— Kod mene će biti nekakovi gostovi, pokročimo brže, reče Tomaš. 

 —Ali ja neću ići u kuću ovako razoglav. | 

— Aj, tko ćete za šešir pitati? Ajde samo, uhvati ga Tomaš 
za ruku. 

Smjeh i vesela cika, pak udaranje na glasoviru, odjekivaše iz 
školskih prostorija. Nekoliko danguba a noćnih klateža pronašlo je 
potrebnim, zijati u mjesec pred školskom sgradom i slušati neobične 
gostove, koji dodjoše danas iz dalekih strana. 

Učitelj i gospodin Pepo približe se napokon k školi. 

— Dobru večer, gospodine učitelju! Skidoše klobuke dangube. 

— Kod mene ima stranaca? Upita Tomaš. 

— Da, puna kola gospode se dovezla, reče netko. 

— Kakova puna kola? Pobije ga drugi, gospodja i dva go- 
spodina, dovezoše se. | | 

— Onda lahku noć, Tomašu! Dahnu Pepo. | 

— Nebudali! Rinu ga učitelj pred sobom, kano otac diete, 
kada ga goni u kuću. 

VI. 

Ladanjski gospodin i Tomaš, stupivši u školski dom , nadjoše 
veselo, mlado družtvo, u najbujnijem viru zabave , kakove nepozna- 
vahu članovi ,Motike.“ Upoznaše tuj profesora Vinka Lacića, za- 
ručnika Sofijina; Otona Habera, absolviranog gradačkog pravnika, 
gospodičića aristokratičkog ukusa bez zanimanja i napokon Pepo 

upozna gospodju udovicu Katu, ženu plavušu od kojih dvadeset i 
osam godina, stvorenu za život i razkoši. 

Vinko Lučić bijaše mladić srednjega, čvrstoga uzrasta, plavo- 
kos, velikog sivomodrog oka, lica okrugla, nosa izbočena. Živ kao 
munja, govorio je hitro, ali jasno i krepko; dočim u Otona Habera 
bijahu crne, gladke, svjetle kose, lice bliedo dugoljasto, oči male i 
crne kao žižak, nos dugoljast, zavinut. Govorio je hladno, razborito 
i polagano, zatežuć glavnijimi riečmi u izreci. Bijaše pratiocem go- 
spodje Kate i njezinim prijateljem još od mladjih dana. A Kata? 
To vam bijaše prava amazonka današnjega udovačkoga pokolenja. 
Pa ako je djevojka poput Sofije sanjarenje mladenačkoga života ; to 
je udovica poput Kate uživanje muževnosti. Oko, čas bistro i nevino, 
čas zamamljivo, namigušavo; čas raztvoreno puno nekakove vlage, 
kano da se u njem kriju sve miline i sav čemer prošloga života ; 
čas pako nebrižno i nehajno, kano da čitav sviet struji riekom izpod 
njezinih nogu. Takova vam je Kata, takovo vam je čitavonjezino biće. 

— Tomašu, ti si mi se postarao, vrlo postarao ; bijahu Katine 
rieči, kadno se ciela družba upozna. 

— Nas dvoje pravi kontrast. Ja se staram a ti mladiš, kako vidim. 

— Ah, mladim da, uzdahnu koketno udovica, ošinuv izpod oka 
Otona, i ja sam ti skoro stara, pročitana knjiga, koju će ljudi ba- 
citi u arkiv, da ju prašina izjeda . . . tužakaše Kata, kako običaju 
sve udovice tužakati. 

— Ja bi takovu knjigu, kada bi ju pročitao, dao vezati naj- 
finijim vezom i postavio bi ju medju prve u svojoj knjižnici reče Vinko. 

— Pak šta onda, ako knjiga u liepom vezu stoji za paradu u 
ormaru? Umieša se Sofija. 

— Ako tko izboran dodje, posudi mu se na čitanje, reče po- 
lagano Oto. | 

— Ja nebi takove knjige nikome dala čitati. Kada bi ju malo 
zaboravila, opet bi ju uzela iz knjižnice i čitala, suprotivi se Kata 
Otonu. 

— Po mom sudu dobro si shvatila cielo biće žene. Ona zaisto 
niti nije drugo, nego knjiga. Govoriš, da ju samo uzmeš čitati. Do- 
čitaš li ju; ako nešta obična i jednostavna, baciš ju na_budjak i ne- 
pitaš više za nju. Je li zamršena i učena, zaviriš češće u nju. Knji- 
gam , što no su u bogataša, sudjeno je, da ih. vežu u fine korice. 
Nu zar je bolja sudbina, gledati staru knjigu u finih koricah, nego 


bez koricah ležati u prašini na tavanu, raztumači Tomaš. 

— Moj je običaj, da rabim i čitam knjiga, dok se dade i dok 
nepostane dosadnom, ustane Oto i prodje mimo udovice do glaso- 
vira, na što se ona zamisli i uzdahne. 

— A kako vi mnijete, gospodine vlasteline? Upita preko srca 
udovica, kano onaj, komu se je izcrpio predmet razgovora. 

— Ja, ja gospodjo, u obće malo čitam ; što mi prijatelj Tomaš 
posudi, to pročitam, odgovori nevino Pepo. 

Udovici zadrkću ustne na smjeh. 

— Gospodina vlastelina za stalno zanimaju samo gospodar- 
stvene knjige? 

— Ne, gospodjo, ja negospodarim po naputku gospodarstvenih 
knjiga, pa s toga ih niti nečitam. 

— Nego kojih se vi uzora držite u ekonomiji? Uleti u pi- 
tanje Vinko. 

— Uzori? Uzori? Kakovi uzori? Ja se držim uzora sama sebe 
i onako -kako moji predji gospodariše. 

Vinko i Oto pogledaše se kano dvie kokete, a Tomaš migne 
kćeri i udovici Kati. Ove zajedno s Tomašem, udaljiše se, da spreme 
ležište gostovom. Sada je došla medju ladanjskim gospodinom te 
Vinkom i Otonom posve druga stvar na dnevni red. 

Otonu zape oko medju knjigami na stolu o nekakovu njemačku 
brošuru pod imenom: ,kako da nedolazi čovjek od majmuna ?“ 

— Gledaj ti gledaj! Nebi li još učitelj Darvinistom bio i do- 
kazivao svojim slušateljem, odnosno djeci, da čovjek dolazi od maj- 
muna? Nasmija se Oton. 

— Pa jest, i ja držim, a ima nas i više ovdje, koji držimo da 
je tomu tako, i da je praotac Adam orangutan bio! Skoči žestoko 
Jadanjski gospodin. | 

Vinko i Oto pogledaše se u čudo. Taj ladanjski gospodin, za 
koga malo prije držahu, da se sva njegova intelektualnost sadržaje 
u kolendaru ,zagrebačkom šoštaru,“ a sada tvrdi, da je Adam oran- 
gutan bio, zabezeknuo ih je oba. 

— E pur si muove! Klikne Vinko. 

— Kreće se, jest, zamrmori Oton i zavrti se na svojoj peti. 

— Vi ćete, gospodine vlasteline, i bezbožcem biti? Upita Vinko. | 

— Kako bezbožecem? Izpravi se Pepo. 

— Nevjerujete, da bitiše bog? 

— Ja u ništa nevjerujem, što se nemože dokazati, da bitiše. > 


— 139 — 


— Ali kad bi vam dokazao, da bog bitiše kano i urar, što 
je izradio ovu žepnu uru, izvadi Oton sitan satić iz žepa; i kad bi 
vam dokazao, da Adam nebijaše orangutan, kano što i vaši djedovi 
nebijahu magarci, vi bi tada morali protudokaze navesti. 

Pepo probliedi. Prva muka, na koju ga metnu ,Motika.“ Ti 
odokazi i protudokazi ,“ već kano gole rieči, smetoše ga, nu ,nje- 
govi djedovi magarci,“ to ga je spasilo jer je planuo. 

* — Gospodine, opozovite rieč, da nebijahu moji djedovi magarci ! 
Vikne smeteno ladanjski gospodin. 

Oton i Vinko da nepucaju od smjeha. 

— Kako, opozovite rieč, da nebijahu magarci? Uzme na nos 
pitati Oton, što da kažem jesu li bili, nisu li bili? 

— Da nisu bili! Dahnu Pepo. 

— To nemogu! Utaknu Oton hladno palceve u hlačne žepove. 

— Jest, to nemožemo opozvati, šetaše se Vinko. 

— A zašto? Osgovi se vlastelin. 

— Zato, jer vi neopozivate uvriede na sav ljudski rod, da mu 
je pradjed orangutan bio. Ja pako volim, da ako smo već od živo- 
tinja postali, ja volim, da postanemo od domaćih, nego tamo od 
azijatskih, kojih niti nepoznamo! Reče odlučno Vinko. 

— Dapače, ja još više tvrdim, opet će na nos Oton, da takovo 
metamorfoziranje vrlo hitro biva, pa ako vi nevjerujete u bit boga, 
a tim se baš mi ljudi odlikujemo naprimjer od domaćega štakora, 
pa predpostaviv, da su vaši pradjedovi magarci bili, to vi već po- 
stajete štakorom . . . 

Pepo razkolači oči. 

— Oprostite, to je po analogiji vaših nazora! Reče Vinko. 

— Vrag nosio analogiju i nazore! Pograbi ladanjski vlastelin 
stolac, vi, što no ste istom došli u naš kraj, da vi vredjate mene, 
koji plaćam porez, koji brojim pedeset i devet parcela posjeda, koji 
sam obćinski odbornik i vlastelin toga mjesta, koji dajem bogu božje 
a caru carevo! 

— Oho, sad priznajete boga, kad mu njegovo dajete! 

— Ja ništa nepriznajem, ni boga, ni ljudi -— ja porez plaćam! 
Vrisnu od ljutine Pepo i poleti onako razoglav na polje. 

Tomaš ga sastane na hodniku. | 

Kamo Pepo, kamo? Još ćemo koju čašu! Ustavi ga Tomaš. 

— Idi k vragu! Ja porez plaćam, ja porez plaćam! Vikaše 
kano bez glave i gologlav iztrgnu se Tomašu te poleti na polje. 

— Nu, što je to moglo biti medju vami, gospodo, da taj čovjek 
kao biesan leti iz kuće? Zapita tiho Tomaš, ulezav u: sobu. 

— A ništa, ništa . . . mala prepirka, nas dva je skoro izbio 
taj ladanjski gospodin, dokazujuć ,,sa plaćanjem poreza,“ da ljudi do- 
laze od majmuna i da nebitiše bog! 

— Ma zašto ga netražismo, da nam pokaže poreznn knjižicu 
Daviše se u smjehu Vinko i Oton. 


Tomaš se ugriznu za ustnicu i šućaše. 


VII. 


— Ej Jelko, dušo, kuda mi ti tako žurno? Viknu jedan od 
mladića, što no se bijahu uvalili u travu jesenskog poslje podneva. 

— U dućan, odvrati snaša, prolazeća stazicom mimo. 

— A što to stišćeš u ruci? 

— Nekakova pisma od gospodina vlastelina Pepe. 

— Ded ovamo, da vidimo. 

— Zlatni zaručniče, uzklikne drugi od mladića, takovim li ti 
okom gledaš u budući bračni sviet. Ho, ho! Vinko, neka se ve- 
seli Sofija. | 

— Ah, Sofija! Mahnu rukom Vinko, nisu pak vazda bračne 
dužnosti na dnevnom redu, osobito, kada su u tom kraju vrlo liepe 
snaše ! | 

— Kako mi se vidi, neće najljepše sunce grijati u budućnosti 
tvoju Sofiju! Ovakovi idealiste prvi su prevratnici i vjerolomci, za- 
gunča Oton, podignuv laktove pod glavu. ' | 

U to se približi Jelka do mlade gospode. 

— Sjedni dušo, uhvati ju Vinko za ruku. Ded pokaži taj 
smotak papira! 

— Kako bi sjela; eno na livadi moga Jankice, vidio bi, a 
onda rogobor i graja. Za ove papire rekao mi je gospodin Pepo, da 
ih pod živu glavu nikomu nepredaj, do gospodina učitelja. 

— Neboj se ti ni Jankice, ni Pepe, pritegnu ju silom Vinko 
u travu. Mladići odmotaše papir. 

— Čitaj, čitaj, uzklikne čudom Oton, ,Motika,“ novine Darvi- 
nističko - socialdemokratičke sekte! A, to je dakle taj studij, komu 
posvećuje tvoj otajstveni tast svaki dan po četiri sata, zaključav 
se u sobu! 

— Dalje, dalje! Članci? 

— Uvodan članak: što hoće i što traži , Motika“ ? Drugi članak : 
motiv # temelj naše sekte. Treći članak: pravila i komentar im. 
Podlistak : priče iz ljudskoga života drevnih majmuna. Novosti : biele 
vrane u našem kraju. ,Igla i motika“ itd. Biele vrane u našem kraju : 
kod gradjana Tomaša bave se dvie biele vrane iz visokoučena svieta. 
Jedan se zove Vinko, drugi Oton. Mi neimamo ništa drugo primietiti, 
nego da su te vrane jako bezobrazne. Tako su neke večeri ope- 
tovano vriedjale i gradjana Tomaša i gradjana Pepu. U rodbinske 
odnošaje bielih vrana sa gradjanom Tomašem nemiešamo se ; mudrost 
i uvidjavnost Tomaševa učiniti će svoje. Te vrane preotrovnim jezi- 
kom grakću na našu sektu.“ 


— Ha — ha —! Baci Vinko šešir u travu. 
— Znaš, što mi je sinulo u glavi? Reče Oton. 
— Što? 


— Brišimo u svakoj stavci gradjan, pak napišimo jopac. 

— Joj, što će s mene biti? Dajte mi ta pisma natrag, uzpro- 
tivi se Jelka. 

— Neboj se dušice ; neboj se ništa. Ovamo ih. Brišimo i pišimo. 

Za malo vrieme vrvila je ,Motika“ sa samimi: naš jopac Pepo, 
naš stari, izkusni, mudri jopac Tomaš, jopac, lukavi Imbrica itd. 

— Tako, sada to predajte gospodinu učitelju, dušice. 

Jelka ostavi mladu gospoda i ode prema školi. Mladići mučahu 
jedno vrieme. 

— Ja bi sudio, da je tvoj budući tast vrlo opasnu školu ustrojio, 
reče Oton. | 

— Opasnu sam po sebe. Kada dodje stvar na vidjelo, odpu- 
stiti će ga. A što je motiv toj ludoriji? Tako zvana novovjeka pro- 
svjeta! Odvrati Vinko. 

— Da sam ja tomu staromu zvekanu budućim zetom, za dobe 
bi ga odgovorio od takove škole, što no k ničemu nevodi. 

— Slobodno neka tako radi budući mu zet, tiše će Vinko. 

— Šta? Trznu se Oton, nerazumijem te. 

— Moja zadaća izilazi na iste rezultate, ko i tvoja s Katom, 
 Otone. Samo što ja trgam cviet u pupoljku, a ti ocvalu ružu. A 
Sofija mojom ženom, ko i liepa udovica tvojom ! 

Oton razvali oči, skrstiv ruke na krilu. 

— O ti božanski profesore, ti stupe historika, ti angjeo ideala, 
ti uzore morala! To li je zadnji cilj tvojih žestokih ukor tobož na 
razuzdani život nas ostalih; ti prevejani hipokrito! - 

Molim te, neviči toliko. Poslije možeš, kada se odnesemo odavle. 
Mogli bi nam obim socialdemokrate razčinjati kožu, uhvati Vinko 
Otona za koljena. | | 

— Nu, prijatelju Vinko, s djevojkom nije tako lasno dokrajčiti 
poslove, košto je s udovicom, koja drugoga netraži, no da si joj lju- 
bovnikom. 

Zar tako nemože i kod Sofije biti? Nekako plaho promrmlja Vinko. 

— Ja mislim, da ne. Djevojka je svoje glave ; ljubi te neopisivo. 
Sve me više iznenadjuju tvoje rieči. Plašim se, ko što se čovjek plaši 
svakoga nepoštenoga djela. 

Nepoštena djela ove vrsti danas su na dnevnom redu. A u 
našem mladenačkom životu niesu li već kriepostmi proglašene? To 
barem bijaše tvojom lozinkom. A sada onako izdaleka naslućujem, 
kano da ti se hoće postati mojim dušobrižnikom, sarkastično će Vinko. 

— O tom kasnije. Nu sada mi najprije reci razloge tvojoj namjeri. 

— Razlozi? Dobro, evo ih: prvo, Sofija je nekakova otajstvena 
kći svoga otca; biti će nezakonito čeljade, o svojoj bo majci nikada 
negovori. Drugo, njezin otac me prezire, i kadagod navrnem rieč o 
braku sa Sofijom, on, kano da to nespada na stvar, prelazi na drugi 
razgovor. Napokon, ti si pravnik, pak znaš, što već rimsko ženitbeno 
pravo pita, da žene nešto doprinesu za olahkoćenje bračnih tereta. 
Sofija, kako mi se čini, nemože ništa donieti! ' 

— O ti veliki idealisto! Šuti, šuti, molim te. Sve to dovi 
ništa: Ja, kada bi se mislio ženiti, od žene nebi absolutno ništa 
pitao. J adna li muža, koji nemože sebe, ženu i djecu obskrbljivati. 
Radje neka napusti brak. Iskustvo uči, da su mnogo nesretniji bra- 
kovi, gdje žena bogatim mirazom podpregači muža. 

— A zašto ustaješ? Upita Vinko. 

— Polazim s udovicom na izlet, ziehnu Oton. 

— Nezavidim, ali držim, da će mrki Tomaš doskora naše 
družtvo razćerati. Prekjučer me iznenada oštro zapita, da li ja znam, 
što ti i udovica Kata namjeravate? 

— Evo je, baš dolazi promienjenim će glasom Oton. 

Vinko skrene oči onamo, odkuda je Kata išla, nabije klobuk 
na glavu, te oba podjoše u susret gospodji, koju odavaše_lice ne- 
kako žalostnom, a modre pruge ii očiju kano da bacahu sjenu 
na sumorno i bliedo lice. 

Kada je Jelka predala Tomašu pisma, što mu ih šilja gospodin 
Pepo; pa kada je Tomaš zavirio u nje te vidio, kako su olovkom 
izšarana, položi ih hladno na stol, upitavši Jelku.: jesi li se gdjegodj 
sastala s mladom gospodom ? 

— S mladom gospodom? Zarumeni se snaša, tamo kraj bašče 
na tratini leže. 

Tomaš nije progovorio ni rieči. Njegova slutnja posta umah 
istinom. Nu na obrazu mu nisi mogao opaziti ni najmanje promiene. | 
Snašu odpusti i udje u sobu, gdjeno pletijaše Sofija, a udova Kata 
redila si odielo, spremajuć se nekamo; a napokon, kada bijaše sa 
sobom gotova; izadje na polje. 


Tomaš mučeć, šetaše sobom, gvireć izpod oka na djevojku na- 
pokon se ustoboči preda njom. 


Sofija se nekuda zamislila, i malo da se nelecnu pred otcem si. 

— Sofijo, nešto bi govorio s tobom, reče Tomaš hladno. 

— Otče, rada slušam, izvoli. 

— Jesi li ti zaručnica toga mladoga profesora? 

— Zaručismo se kod tete. 

— Ovakove zaruke neznače ništa. Mladomu se profesoru hoće 
pustolovja. Ti bi mogla danas sjutra još gorko plakati. A tvoja teta ? 
Ni najmanje se neimaš u nju ugledati. 

— Otče, krivo sudiš Vinka. On nemisli zlo, a niti ja smijem 
sumnjati, da bi on . . . zapenta djevojka, i zavrtiše joj suze u očih.. 
— Sofijo, u kratko želim od tebe, da stvar privedeš koncu. 
Misli li taj gospodin profesor pošteno s tobom, a on te neka vjenča. 
Ovako da se za tobom klatari, nedopuštam. Katinim gospodarom 
nisam, s toga ću joj skoro odkazati gostoljublje. Čemu vodi, da se 
taj juratuš povlači za njom? Jednom rieči: nejasno tvoje stanje ima 
ge k bistromu koncu privesti; a tetka neka izvoli . . . pokaže To- 
maš na vrata. 

Sofija čas rumena, čas blieda, napokon si prikri rukama obraze 
i odgovori jecajuć: ta što misliš tim, otče? Zar ja mogu od Vinka 
tražiti, da mi označi dan i uru, kada će me vjenčati? Odkuda mi 
to pravo? 

— Odkuda ti pravo? Prekine ju Tomaš, sažev očima, možda 
već imaš to pravo ... 

— Nerazumijem te, otče, skoči Sofija sa stolca. 

Tomaš neodgovori. i 

— Tetu ćeš uvriediti, što ju ćeraš. Ta koliko sam se godine 
ja u nje nalazila i da pravo rečem, odgojila. 

— Nećeram nje. Ali netrpim, da se uz nju vucare ovakove 
mlade jogunice. 

Opet zamukoše oba. Tomaš šetaše hladan i miran, napokon 
će završiti: 

— Diete; ja mislim samo dobro po te. Nisam ja kriv, što te 
mjesto mene neputi ona, koja te je rodila. Ona to pripušta svojoj 
sestri a tvojoj tetki Kati, dočim tvoja mati nekuda isto takove dane 
boravi, kano i udova Kata. Tebe bi želio od toga prokletstva spa- 
siti, zato ću raditi kao otac, pamti si! I Tomaš uzme šešir i papire, 
da otidje od kuće, ali u taj čas padne Sofija na koljena pred njim : 

— Otče, dragi otče! Izmiri se s majkom, potraži ju u svietu, 
uzmi ju k sebi, pozakoni ju! Nestati će prokletstva, i božja sreća 
i blagoslov vladati će medju nami! 

— Nikada! digne svetčano Tomaš ruke u vis, nikada! Pro- 
kletstvo paklenimi ključi zabravljeno nikada više nepostaje božja 
sreća i blagoslov! Ustani, diete moje, ovo tvrdo srce, koga je oka- 
menila tvoja mati, neraztope suze. Taj tvrdi kamen mrzi suze i 
plač, ma bile od vlastitoga djeteta? A tvoja mati? Možda već bogu 
račun daje, a ja kod njega neću je tražiti. 

Tomaš ostavi klečeću kćer i ode na polje. U lice mu je uda- 
rila jedva vidljiva rumen. 

Odputio se je u sjednicu svoje sekte, u Pepine dvorove. . 

Za deset časova iza toga kucne Vinko na vrata i udje u sobu, 
našav samu i zaplakanu Sofiju. 

— Hvala bogu, jednom smo ipak sami, ljubezna Sofijo! Otac 
je odišao,- tetka i Oton . . . nu smotriv djevojčine zaplakane oči, 
zape mu glas. 

— Sofijo, mila moja Sofijo , što ti je? Ti si toli blieda, ti si 
plakala ? 

Djevojka mu poda ruke. Uzvišena tišina zavlada okolo njih, 
samo se je mogao čuti lagani kucaj trepetaljke na uri. 

— Vinko; zaručniče, upre u nj velike i plahe oči Sofija, Vinko, 
spasi me, ja sam najbjedniji stvor na zemlji! Klone jecajuć. 

= Spasi me? Ta. kakova to na jedanput navala? Što bijaše? 

— Otac me je napao, da nas on već nemože gledati, da ćeš | 

me ti prevariti, da ja imam pravo od tebe zahtjevati, da me što 

prije: vjenčaš, inače valja sve prekinuti. Oh, ja sam te branila, a niti 
iz daleka ga neshvaćah, kakovo bi imala pravo tebe nutkati, na 
vjenčanje u stanovitom roku, van ako sama žarka ljubav podaje 
takovo pravo! 

— Jest ljubav! Planu mladi deo Ti moraš imati pravo 
tražiti od mene i ja ću te vjenčati, te obujmi graciozan djevojčin lik. 

— Ti imaš pravo od mene sve tražiti, ostaviti otca i majku, 
cieli sviet i poći za mnom na more u gore, u pustoš i ravnine, šap- 
taše iznova provirućom strašću mladi profesor, kadno je već zapalo 
sunce, gladeć zlatokosu djevojčinu glavu, koja mu se stidno sklanjala 
na grudi, neusudiv se niti oči podići prema Vinku. 

— Oh, ti si toli dobar i toli zao i toli dobar . . . pentaše 
u blaženstvu plivajuća djevojka, nerazabiruć ni sama smisla svojih rieči. 

Pred vrati začuše smjeh i nemilo se trznuše. Vraćaju se Oton 
i udovica Kata. 

— Oh, ja bi.se sada još najradje povratio u obćinski hrastik, 
kada se počme svijati mrak, šapne Oton udovici. 

Udovici zadrkću ustnice i udari lagano Otona lepezom po obrazu. 

Unidjoše. 

— Aj, aj vi mladići sami, nikoga u Ka To mi se nemili, 
našali se udovica. 

— Ja se više bojim za starije, nego za mladje, odvrati Vinko, 
poglednuv Otona. 

U čas, kadno se u školničiji ovako bockahu, bijaše u Pepinih 
dvorovih najburnija skupština sekte ,Motike.“ Peštovani utemeljiteljni 
članovi nepočitavahu više svoga meštra Tomaša onim pietetom, kako 
je to bilo prije. Mnogo je proti Tomašu radio i sam Pepo. On bo 
držaše, da nije pravog veza medju njim, dapače čitavom sektom i 
Tomašem, kada nije umah odpravio svoje gostove iz kuće, pošto su 
uvriedili gradjana Pepu. 

Najprije majstor Imbrica Nabrgoj donese predlog, da se prime 
medju utemeljiteljne članove nekakav boležljivi gimnazijalac onoga 
mjesta. Imbrica je opravdivao svoj predlog vlastitim svojim izkustvom. 
Reče: taj mladić je moj klient; ja mu krpam hlače i kapute, pa 
sam se osvjedočio, da je mudra glavica i sasma je upućen o naših 
naucih. 

Tomaš se opiraše žestoko tomu. Najprije se to protivi pravi- 
lom družtvenim. Zatim nije voljan djecu uzimati u sektu, jer djeca 
se nemogu na ništa obvezati. 

Kako obvezati? Planu gradjanin Pepo ; a na što se ti obvezuješ, 
kad tvoji gostovi trgaju novine ,Motiku“ na putu te ih čitaju; nije 
li to izdajstvo ? 

Šta? Šta? Zinuše utemeljiteljni gradjani. 

Jest, gradjani, nastavi Pepo, danas je Jelka nosila ,Motiku“ 
“Tomašu, a njegovi ju gostovi oteše, pročitaše, naderaše nešto na njoj 
olovkom i vratiše natrag. 

A—a! 'Toga je već odviše! Rezigniraju sektaši. 

Gradjani, hladno će Tomaš, ako je tako, što Pepo kaže, nisam 
ja kriv, nego sam Pepo. On najprije treba znati, po kom šilje no- 
vine? A mi sami već negdje zaključismo, da novine od člana do 
člana zapečaćene kolaju. Kakav je Pepin pouzdanik, tako se i s no- 
vinami dogadja. Ovomu pouzdaniku nisu samo mogli moji gostovi 
oteti novine, nego i tko drugi. Dapače, neka pita Pepo svoga po- 
uzdanika , nisu li i u selu seljački dečki pregledavali te novine, nu 
na sreću ih nerazumjeli. Sudite, dakle gradjani, na kom je krivnja? 

Nu na to pitanje nisu jasno odgovorili sektaši, samo zaključiše, 
da se u buduće vazda zapečaćena ,Motika“ šilje od člana do člana. 
Onaj boležljivi gimnazijalac. bude primljen u sektu sa jednim glasom 
većine, na što ga i umah dovedoše iz neke prikrajne sobice Pepinih 
dvorova, gdje je na odluku čekao. Očevidan znak, da ugled meštra 
Tomaša pada. Nakon toga bude zaključeno, da svi članovi uklone 
iz svojih soba tako zvane svete slike, a učitelj imade pm ono što 
je u školi bud kojim načinom odstraniti. 


Učitelj Tomaš boraše se proti ovoj posljednjoj odluci svoje 
sekte, ne zato možda, što se od njega traži golema žrtva, nego 
s toga, jer neće moći razloge navesti, zašto odstranjuje slike, što su 
službeno i po oblastih tamo postavljene. Razloge nemože kazati radi 
tajnosti družtva. Zato bi ga još mogli ludjakom proglasiti. Nu To- 
maš je uvidio, da se je žestoka opozicija digla na njega, a bio si 
je sviestan, da ta masa od sektaša počam od milostivoga ladanjskoga 
gospodina pak tamo do krojača Imbrice Nabrgoja nevriedi, da mu 
nokte obreže na noguh. Sada se je Tomaš mogao osvjedočiti, koli 
je lasno naći pristaša za kakovu ideju, ali i koli je mučno naći pri- 
staša, što će ideju proniknuti i razumjeti. Njegova sekta — to bi- 
jahu ludi vikači, koji će ga prvom sgodom , samo od želje i slavo- 
hlepja za imenom opozicije, izdati . . . Nolite jicere margaritas 
ante porcos . .. mr 

Zatim je zahtjevao jedan vrlo primitivan sektaš, bivši kaprol 
u austrijskoj vojsci, mjestni kicoš, kartaš, muktojelica, te do zla 
boga lienčina, da se njegov užasan pamflet na mjestnoga župnika i 
njegovu gazdaricu, prime u ,Motiku.“ Taj pamflet bijaše pisan ona- 
kovim stilom, kakovim običavaju pisati vojnici svojim rodjakom, znan- 
cem i ljubeznicam iz tabora, koji jedva štogodj načarkati znadu. 

Svi su zahtjevali, da se to prime i pitahu slavnu redakciju, 
zašto primiti nije hćela? Imbrica Nabrgoj i gospodin Pepo izpričaše 
se, da su oni hotjeli primiti, nu da meštar Tomaš nije pod živu 
glavu dopustio radi tobožnjega nekakovoga dostojanstva lista. 


Jest dostojanstva! Ustade Tomaš. Onakav se članak nemože 
primiti, jer njim postaje ,Motika“ smetištem a ne listom. Za slučaj, 
ako se taj članak prime, ja izstupljujem iz redakcije, te sekta neka 
drugoga bira, pridržavajući si članom i nadalje biti. 

Sektaši mukom zamukoše. Molio je rieč boležljivi gimnazijalac : 
zakleo sam se biti u sekti, vršim pravo gradjanstva i članstva. — 
Govornikov glas bijaše siputljiv i sićušan, nu prodirao je u srca, 
kano kad sušičast diže svoj glas. — Pravila, smjer i ideje družtva 
su mi poznate. Čudim se dakle, kako utemeljitelj, meštar družtva 
može nekakove razlike navadjati, nekakova dostojanstva? Mi ne- 
poznamo po strogoj dosljednosti kakovo zlo bitiše? Mi tvrdimo, da 
je zlo dio dobra, a nuždan dio, koga sebičnjaci razlikuju. U nas 
neima razlike medj prostačtvom i tobožjom finoćom , medju bogat- 
stvom i siromaštvom? A gradjanin Tomaš, meštar ove sekte, hoće 
razlike praviti. Članak o župniku i gazdarici ima se primiti u bu- 
dućem broju. 

Sektaši podigoše na ruke novoga člana; članak kaprolov imao 
se uvrstiti na čelu lista, a u redakciju mjesto Tomaša bude izabran 
boležljivi gimnazijalac; imenom gradjanin Filip. Prema tomu pro- 
mienio se S. 4. mjesto Tomaša stupa u redakciju Filip. Umah poslje 
toga zahtjevaše Tomaš, da se i S. 10 promieni, najme, da se izabere 
drugi najviši glavar i voditelj družtva, jer ja sam od sada samo 
prosti član družtva, košto i svaki drugi. 

Sa zadovoljstvom bude taj predlog primljen i na mjesto To- 
maša izabran Pepo, ladanjski gospodin. Tko se pako sjeća diplo- 
matičke Pepine glave, kako je on znao pomoću svojih odojka i pu- 
rana uvući se medju obćinske odbornike, kako je dapače ondje igrao 
ulogu najbistrije glave, znati će odkuda i taj vjetar u darvinističko-. 

sorial-demokratičkoj sekti duje. Tomašu puče pred očima; nu on si 
je tek hladno gladkao svoju dugu bradu. 

Posljednje, što još predložiše skupštinari, bijaše zahtjev na 
Tomaša, da što prije odstrani svoje gostove, pogibeljne sekti i njezi- 
nim ideam. Taj predlog razglabaše Imbrica Nabrgoj. 

Tomaš je ćutio do konca skupštine te odišao tiho kući, dočim 
ostali ostadoše na gostbi kod ladanjskoga gospodina, novoga pokro- 
vitelja darvinističko-sicialdemokratičke sekte. | 

Kada je Tomaš došao u školsku sgradu, hitro se razstavi sa 
svojimi gostovi i Sofijom, izmienivši s njimi tek nekoliko rieči. 

Sofija i udovica Kata odoše u svoju spavaonicu. 

Vrata se otvore, a Tomaš mrka lica udje u sobu. 

— Kato, mrko će on, neshvaćaj, da te mislim vriedjati. Ali 
.tvoj život mi se nemili. Napokon ja se neskrbim zanj. Nu jedno 
tražim, da me nesablaznuješ pred ljudi. Ti se vucariš s mladićem, 
lahkoumnikom i blatotepom po naših šumah, ljudi vas vidjevaju, 
tebe nepoznadu, ali svi otrovni jezici po meni šibaju. To ima pre- 
stati. A u samom meni budja neugodne uspomene. Zar da ti po- 
navljam život tvoje sestre? Ne. Drugo, što zahtjevam, da mi se 
očuva kći. Cielo družtvo, želim, da se razprši. Tako zahtjevam ja. — 

Udovica Kata zadrkta čitavim tielom, uznjiše se, probliedi i 
klone na stolac. Osviestiv se nakon nekoliko časaka, reče grčevito: 

— Nedodjoh k.tebi rad tebe, no radi sreće kćeri tvoje. Čeraš 
me, dobro, primam na znanje. Ali i Sofija će sa mnom, moje je 
.veće pravo na nju, nego tvoje. Spočituješ mi sestru, nesu- 
djenu si ženu? Odbijam, mene ništa neveže s njom. 
| — Sofija neće nikada s tobom i ja do čitave te tobožnje 
sreće nedam ni probijene pare. Liepa izlika, da se mogu tvoji lju- 
beznici klatariti s tobom. Za svoju sestru, dakako da ćeš mene 
okriviti; istim pravom, kojim ćeš naprimjer opravdati i svoj udo- 
vački život sa ljubakanjem bez cilja i svrhe; pa tomu je valjda kriv 
pokojni suprug, zašto prerano leže u grob? 

— Tomašu! Vrisnu udovica i stade jecati. 

— Zaključujem. Rekoh, neporekoh. Lahku noć! — 


IX. 


Drugoga dana počimala je škola za djecu onoga sela. Djeca 
dolažahu u bielom, svetčanom ruhu, a zatim svrstani u liepu redu 
odpute se u crkvu na sazov duha svetoga. 

Tomaš bijaše nekako spokojan i bistar. 

Dok je on bio s djecom kod mise, razloži udovica Otonu i 
Vinku, da danas polazi na svoje dobro, jerbo treba nadzirati je- 
senski rad svojih ljudi. A tude se i onako predugo zadržahu. Osim 
toga spomene Otonu i Vinku, kako se već prije dogovoriše, pro- 
slaviti kod nje berbu. 

Oton i Vinko nepojimahu spočetka, odkuda toli nagla udovi- 
čina odluka. Barem se do sada niti nespominjaše ob odlazku. Nu 
dosjeti se Vinko, te kad se nadjoše na samu, prišapnu Otonu: rekao 
sam ti, da Tomaš neće dugo trpljeti vašega modernoga ljubakanja. 


Vrativši se Tomaš iz crkve, opazi spremanje na put. 


Kada mu je Kata priobćila tobožnju svoju odluku, prihvati ju 
Tomaš lakonički i doda, dakako pa i praznici mlade gospode iztiču. 
Došlo je opet gorko doba rada. Zatim zamoli Vinka, da ga po- 
prati u vrt. 


— Prijatelju, počme Tomaš, ugibao sam se svakomu razgo- 
voru o svojoj kćeri. Vi ste mi često podmitali, odkako ste ovdje, 
nu ja vas nesusretah. Dopustite, otac sam joj, sada želim, da smo 
na čistu. 

— Izvolite, podboči se Vinko. 

— Vi zaručiste moju kćer Sofiju? 

— Prije dva mjeseca. 

— Koja je svrha tim vašim zarukam bila? 

— Da bude Sofija mojom ženom. 

— Vi ste profesor historije i filozofije?  Ironičkim glasom 
upita Tomaš. 

— Jest, profesor. 

— Tim gore. Vi ste, gospodine profesore, lažac i hinbenik'! 
Viknu silnim glasom Tomaš, upilivši sievajuće oči u Vinka. 

— Gospodine učitelju? Zarumeni se profesor. 

— Kakav učiteij? Školnik, recite. A kako je sladko prevariti 
tu školničku jogunicu, tu Sofiju sa najboljim liepkom, zaručničkom 
krinkom! 

— Tko vam tako reče? Probliedi Vinko. 

— Vi jučer u jedanajst sati na večer svomu prijatelju. 

Vinko klonu. Bijaše poražen. 

— Prisluškivaste dakle? Dahnu ukoravajućim naglaskom Vinko. 

— Prisluškivah slučajno, pa se nekajem. 


! 

Vinko čvrsto obuhvati obe Tomaševe ruke: Prijatelju, čujte, 
istina je, kipi iz srca. 

— Kipi iz srca, prekinu ga prezirno Tomaš, tim prije će se 
izhlapiti. 

— Neće, tako mi svega na svietu! Zakune se Vinko. 

— Da čujemo. 

— Prijatelju Tomašu, ja sam vrlo tašt, ali pokvaren nisam. 
Mojoj taštini godi, da se pred svojim prijateljem nečim pohvalim. 
Tomu i ničemu drugomu pripišite ove rieči, što ih čuste. Ja pako 
mislim ženiti Sofiju prije, nego izminu dva mjeseca. Kunem vam se 
i zadajem poštenu rieč! Vjerujte mi prijatelju i potvrdite da mi 
vjerujete ! 

— Volim nevjerovati vam. Danas sjutra bi se mogli smijati 
onoj školničkoj ludi, kako ste ju nasamarili u liepih nadah za svoju 
kćer. Medjutim, ja sam se na sve pripravio, održite li vi svoju rieč 
ili ne. A gledati ću na to pripraviti i svoju Sofiju. 

— Kako Sofiju? Zar ona nepolazi s tetom ? 

— Da s tetom! Toj teti pripišite i udes Sofijin. Pa da nije 
ta ćudoredna duša teta možda većim uzrokom svemu tomu, nego 
ste sam vi, dvojim da biste više predavali historiju naroda i veliku 
filozofiju. 

Vinko se prestravi sa te nemile prietnje. 

-— Vidim, vidim, kakova ste kukavica. Ali ja bi vas ustrelio, 
tako meni, po vašoj zakletvi, svega miloga i dragova, tako mi moje 
kćeri; ustrelio bi vas kao vižle! 

U toj prietnji bijaše Tomaš grozan. Oči mu se razširiše, a 
zjenice, kano dvie sulice, zaboše se u Vinka. Cielo mu tielo kano 
da se nagiblje napried, na, sada će jurišati na svoju žrtvu. 

— Ona više neide od mene, nastavi Tomaš, no održite li vi 
svoju zadanu rieč ili ne, da peDude zablude, moja kći je nezakonito 
diete . . . 

I kano dc se je Tomaš udubio sam u se i svoj život, sjednuv 
na klupčicu u vrtu ovako se zanese u prošlost : 

Bilo je prije sedamnajst godina. I ona bijaše Sofija, majka moje 
kćeri. Bio sam austrijskim častnikom. Upoznah se s djevojkom 
otmena i bogata roda. Sablja sladko zveči u ženskom uhu, naposeb 
u uhu taštijih i lahkoumnijih žena. Bijahu dvie sestre sa ndovicom 
majkom. Druga sestra, to je današnja Kata. Sofija me ljubljaše stra- 
stveno i žestoko. Od onda je meni ljubav ženska luda bajka, kano 

i zakopano gavanovo blago pod pranikovim plamenom. Sofija zandsi. 
Majku joj nešto stislo, i starica umre, namiruć liep imetak kćerim. 
One godine, 1861., znate, kakove su ideje pokrenule Hrvatskom. 
Ja sam bio lički sin, i prem austrijski častnik, mrzio sam ju i pre- 
zirao. A to se nije slagalo. Mora se vjenčati s njom, kano pop sa 
svetom materom crkvom; morao joj biti vieran, kano vrag paklenim 
mukam. Bio sam mlad i zrela glava. Uz tako zasadjena čuvstva u 
svom srcu, odlučio sam napustiti vojničtvo, a na Sofiju, kano samo- 
druga sestre pripao liep imetak. Pa nikad boljega, sabljicu na klin, 
pa liepo odgajaj dječicu, budi valjanim .i skrbnim otcem obitelji, 
ljubećim mužem te čitavim i neustrašivim Hrvatom, što vojnička 
služba nedopušta. Ali jok, ja na desno, Sofija na lievo ili obratno. 
Nikako zajedno i uzporedno. Bližilo se vrieme porodu. Ja njoj nosi 
knjige, što naročito o tom govore, da pobudim u njoj uzvišena ma- 
terinska čuvstva, nu Sofija tih knjiga ni otvorila nije. U obće nikada 
nije rado sa mnom govorila o svom budućem porodu. I mi bijasmo 
zaručeni. Spominjah, da se vjenčamo prije poroda, nu ona zatezaše 
dosta dosjetljivimi razlozi, vanredan pojav u žene, otezati ženitbom. 
Biti će poslje poroda, mislio sam ja. Nekoliko dana pred porodom 
ostavih vojničtvo. Da ju iznenadim, dodjem preobučen k njoj. Ona 
razrogači oči. Ti nisi više častnikom! Zakuka, kada joj odkrih svoju 
odluku i počme plakati. Ja ju dakako tješih, ali zaman. Postade 
hladnom, da nerečem preziraše me. Ja sdvajah. Bit će bolje, kada 
dodje porod na sviet, i svanut će nam sunce sreće. Tješih se ja. 
Molio sam za sretan porod njezin, na što se možda ona sama sje- 
tila nije. Zanosno joj razlagah i tumačih pokretne političke ideje 
g. 1861., da joj tim opravdam svoj napust austrijskog častničtva, 
nu ona to ili nije hćela, ili nije mogla razumjeti. Jednoč se sastah 
sa svojim zemljakom iz Like. On bijaše u ono doba prvakom vla- 
dajućih ideja. Začudi se, da zabacih vojnički sjaj, da će riedak kra- 
jišnik tako odlučan biti, nu neslagaše se s mojom ženitbom i otač- 
beničtvom. Odviše je krut i materijalističan viek, a obstojnosti 
hrvatskoga naroda pretežke, a obzorje nad njim pretamno, da ljudi 
obterećeni obitelju, mogu biti nesebični i zasukani otačbenici. Vidiš 
rode, ja ću ti se vjenčati samo sa domovinom Hrvatskom. Ina tom 
putu ću uztrajati. To je on tvrdio onom stalnošću duha i oka svoga, 
kakove nalazimo samo u odlučnih i odličnih muževa. Nu ja sam htio 
i svoje opravdati, kako je liepo dobru djecu, vrle sinove uzgojiti. 
Vrle sinove! Nasmija se on. Nu za to se traži mnogo od matere. 


ll 

A bolje, da smo u zarodu zagušili svaku misao na brak, nego da 
smo rodili pol hrdje. samo . . . Izkustvo nas uči. Jednoč sam toga 
otačbenika upoznao i sa svojom zaručnicom. Kada se nadjosmo na 
samu, prasnu ona u glupi smjeh, zar je to tvoj ideal! Hvala liepa. 
Pričinja mi se kano zmaj ili divlji mačak! I smijaše se bez kraja 
i konca. Bolilo me to, kano da si mi sva uda polomio. Nehotice se 
 sjetih rieči svoga zemljaka, bog te čuvaj roditi hrdje . . . 

Sofija porodi žensko čedo. Za koji dan odputovalo je diete 
k njezinoj rodjakinji na uzgoj. Sofiji sam dokazivao, da nije mate- 
rinski, trgati diete od svojih sis, pak ako već i to mora biti, neka 
ga barem nedaje iz kuće. Zar te nemori strah u svakom trenutku ; 
sada se je što zla djetetu dogodilo? Koga mori taj strah neka podje 
za djetetom, odgovori lakonički ona. Ovo je zvierica, zakukao sam 
sdvojno sam u sebi. I tako vazda jedan na lievo, drugi na desno. 

Nekoga dana opet ju opemenuh, da se vjenčamo. Bilo je već 
mjesec dana prošlo nakon poroda. Vjenčati? Meni se vidi, da se 
nekomu hoće s mojim imetkom gospodariti! Sofijo! Kriknem, nu 
ona me pusti na samu. Uništen izidjoh iz njezine kuće te lutah 
gradom od nemila do nedraga. Napokon me čeznuće posve svlada 
i odlučih za nekoliko dana odputovati na selo, da vidim diete. Ne- 
rekoh joj o tom ništa. Nevidismo se ćedan dana. Njezina rodja- 
kinja nije se mogla načuditi, da sam bez majke došao gledati dje- 
tešce. Ubavo bijaše to čedanče. Dojilja mi pripoviedaše, da ga ho- 
> daju iz sela gledati, kano kakovo čudovište ; da bajaju, kako se pre- 
pametno vidi, da će ili kratak viek vjekovati, ili nesretno biti. Pa 
tako je i pravo, da ste vi prije nego mati došli moju malonožku 
Sofiju posjetiti, kokodakaše rodjakinja, ej ta čitavi tata, čitavi tata ! 
A diete pruži prama meni sitne ručice. 

Vrativ se natrag, iznenadila me viest, da se gospodična Kata 
udaje za nekoga nadporučnika. Tu se vrćela po kući čitava austrij- 
ska soldateska. Nerado sam tada polazio kuću. Od vajkada sam znao, 
da su vojnici šuplje, pamukom napunjene lutke. Klopotače, kojimi 
vjetar okreće. Pa ako se može kod njih već o kakovoj vriednosti 
govoriti, to jedino jest ona, koju bi tko dao za uniformu. Bilo je 
nekoliko prizora sa Sofijom, koji me sve jače ogorčavahu i osvje- 
dočavahu, da je Sofija u mene tek ljubila vojničko odielo,. a ne 
sama mene. 

Kata se udala. A nadporučnik bijaše joj prvim bračnim drugom. 
Od nekoliko dana posta Sofija sumornom i melankoličnom. Približih 

se k njoj, predloživ joj, da zajedno podjemo k djetetu. Nastojao sam 
ju navesti na materinska čuvstva, opisujuć joj, kako nam je bog 
dao liepo diete i da bi vrieme bilo, da se već vjenčamo, tim bolje 
je to na mjestu, što se je evo i Kata skorih dana udala. 


— Šta diete? Bog ga je dao? Hvala mu na tih darovih, ja 
ih netrebam ! 


U meni se je stinula krv. 


— Sofijo, da li te je sam pakao preobrazio? Što ti je? 
— Ništa! Mahnu rukom i napusti me. 


Od ovoga dana moj život postade gorak ko pelin, čemeran, 
ko povredjena rana. Očito sam pogibao. Veli se, da ljubeće žene 
jače stradaju od ljubećih muškaraca. Nemislim tako. Neima većega 
stradanja, no poništeni ponos; ili sam ja bio ženskoga srca. 


Jednoga poslje podneva, a nebijaše Sofije kod kuće, uhvati 
me stara Barbara, sluškinja od malih nogu u toj kući. 
— Tomica, gospodine Tomica! Prizva me ona. 


Aj venete, venete, kano podsječena stabljika. Znam ja to. 
Došli, pa vas podsjekli, a vi ste tako dobar, tako čestit. Oj, gospo- 
dična naša pošla zlim putem, vrlo zlim, razbrbljala se baba po obi- 
čaju svoga spola. 

— A molim vas, što stadoste rat ? Mahnem rukom, ko da 
nemarim za njezine pripoviesti; pa me ipak neopisiva zviedljivost 
morila. 

— Buncam? ha? Gospodine Tomica! I kada se bogu molim, 
vele da buncam. I kada gospodičnu opomenuh, da će ju pedepsati 
bog; buncaš baba, reče mi ona. 

— Pa kaži onda šta je? Smirim se ja, a u grudih biesnila 
mi bura. 

— Podsjekli Vas. Znate li, kako stablo podsjeku; a ono se 
posuši i neplodi više. A sa suhim i neplodnim drvetom valja vatru 
naložiti, veli naš gospodin sin božji. I s vami treba naložiti vatru, 
gospodine Tomica, jer ste izigrani. Čemu odlagati sabljicu, sada 
niste tako ravan, kan da bi vas slijao od voska; pa vas niti nevoli 
gospodična. Mi sad poznamo u kući nekakova bratića gospodičnina ; 
eh, kako mu liepo stoji sabljica. A bratić, da se bog smiluj, deseta 
kisela voda! Ja sam tu od malih nogu, znam za svu rodbinu, ali 
toga bratića, duše mi, nikada nisam vidila . . . Hm, buncam, da, 
ja buncam, a vi ste blied kano moja pregača. Koliko put morala 

sam vam reći, da gospodične nije kod kuće, a kad tamo, gospo- 
dična je kod kuće sa svojim bratićem Mislila sam, zašto ona nebi 
bratića Tomici predstavila; a taj bratić postao tek od Katine svatbe. 
Ha, Barbaro, nečist je to posao, treba ga izkazati gospodinu Tomici. 
Pa evo vam Barina buncanja. 

— A čim mi možeš to dokazati? Zapitah muklo. 

— Čim? Ostajte evo tu u mojoj sobi, pa ćete ga vidjeti, kada 
će doći i ostati tu. To bude najbolji dokaz. 

Pristah muče i sa stidom. Morao sam se ćak i sakriti u Bar- 
barinoj sobi! 

Pade prvi mrak. Moja zaručnica dodje sva usopljena. 

»Barbaro“, povikne zagušljivim glasom, moj bratić će danas 
doći, pripravite nam čaj, zatvorite vrata i da niste nikoga pustili 
unutra. Dodje li slučajno Tomo, recite, da nikoga nemogu primiti!“ 

Hćedoh poviknuti, nu zape mi glas. Ona hitro vesela poleti u 
prvi kat u svoje sobe. 

— A sada će vam se objesiti na prozor i čekati, uzdišuć, to- 
božnjega bratića, pribrblja Barbara. 

Srce mi udaralo, da mal neprobi grudi. U meni je vrijala krv, 
ali samo za osvetom, za osvetom. 

Dok ja tako, došao je bratić. Čuo sam, gdje mu je s prozora 
poviknula Sofija koketno: oh, umrieti ću, kako te dugo izgledam. 
Barbara mu svjetlila hodnikom. Ona nije znala, da sam se ukrao 
iz sobe, dok je otvarala vrata, sgrabiv negdje u kutu silnu toljagu. 
Barbara i tobožnji bratić bijaju uz svieću u svjetlu a ja u mraku. 
Tako upoznah nekoga častnika od Katine svatbe, i sjetih se da se 
je taj isti najviše na svatbi oko Sofije vrpoljio. Napusti me sviest, 
kada je htio stupiti na prvu stubu u prvi kat. Skočih da se oborim 
nanj, a Barbara se ukoči od užasa. On me upozna, munjevnom br- 
zinom povuče sablju, kako dolikuje častniku, nu ja mu ju toljalogom 
izbih iz ruke, nakon što mi je nasjeko ruku vrh lakta, sablja za- 
zveči hodnikom, toljaga prasnu na čelu moga nuzljuba, i on se 
skotrlja, ruknuv grozno. Barbara baci svjetiljku i pobježe bez traga. 
Prestravljena doleti Sofija i stade vikati i jecati, pustivši svieću u 
sredini stuba. Poletih k njoj: ti si li majka, ti si li zaručnica? To 
je vjera tvoja? Nu ona preču. Vikaše kano biesna u pomoć. Već 
čuh ljude na ulici roptati, to me razpali, udarih ju lagano i ona se 
od straha nesviestna sruši do ljubovnika si. Povukoh se kroz dvo- 
rište u vrt, ostavih grad i nevidismo se nikada više. 

Srce mi puče, duša podivlja. Zamrzih ljude i sav sviet. Svako 
čuvstvo usahne u meni, nu jedno ne: ljubav pram djetetu. Brzo 
osnovah i osnovu izvedoh. Diete u njezine rodjakinje uzeh, tobož 
da ga vodim materi u grad, pobjegoh s njim daleko, daleko. Od 
onda niti moje diete, a to vam je Sofija, nije nikada vidilo svoje 
majke ; a niti ja svoje tobožnje zaručnice. 

Moj stališ nebijaše školnikovanje. Prije pet godina dadoh se 
na taj kruh. Tada sam se upoznao s udovicom Katom ; njezin drugi 
muž življaše još. O sestri si znala je samo toliko, da je proigrala 
liepi svoj dio imetka i da se potuca po svietu. Nu moja kći kano 
da si preuze zadaću, nagovoriti me, da potražim mater i da se sje- 
dinimo. Nu, to je uzaludno . 

Sofija je dakle nezakonito diete; kći bludne i zle žene, ali u 
njezinih žilah teče otčeva krv ; pa bude li nesretna, pući će joj srce, 
zamrziti će na sve ko i ja, ali će i biti jaka pregarati; nu jao si 
ga sto put onomu, koji se titra sa srcem njezinim ! 

Ovo sam držao nuždnim razložiti vam. 

— Takova nešta sam i slutio, promrmlja Vinko na koncu ove 
pripoviesti ; ali ga Tomaš nije čuo. Oni se odpute u školničiju, ne- 
progovorivši više ni rieči zajedno. 


X. 


 oGostovi od Tomaša razstajahu se hladnom i promjerenom 
udvornošću. Sa samim Vinkom izmienio je Tomaš vrlo malo rieči, 
i kano da mu se ugibaše. 

Na prozoru slanjaše Sofija. Plakala je. Vinko joj se približi. 

— Sofijo, mi se razstajemo, ali da se skoro vidimo, Sofijo ; 
otezaše turobnim glasom mladić. 

Ona upre suzne oči u nj i potrese glavom. 

— Joj, Vinko, mene tako ljuto, ljuto boli srce. Neki slut me 
muči, strašno muči. Zloduh mi šapće, da se mi nikada viditi nećemo, 
jecaše tiho djevojka. 

— Nedetinjari Sofijo, to su djevojačke mr i ništa drugo ; 
predsude, što nevriede ni kaplje vode, a kamo li suze. Tješi se, 
dušo, mojom poštenom rieči, mojom ljubavju ; ja te ostaviti neću. 

Mladić joj poda ruku : Sofijo, s bogom, bog te čuvao; s bogom! 


Gostovi se posioaju na kola, pravne ih Tomaš. Sofije niesi nigdje 
opazio. | 

Vrativši se Tomaš kući, kako je popratio putem gostove, nadje 
Sofiju bliedu i zaplakanu. Neko vrieme šućaše, a zatim se blago 
okrene k njoj. | 

— Kćeri, diete moje, vidim promienila si se. U tebi žive moja 
duša; pametna si, pa mogu koju oveću s tobom progovoriti. Ti 
ljubiš Vinka, ljubiš, kako sam i ja ljubio tvoju majku, koje nepo- 
znaješ i koje valjda nikada vidjeti nećeš. Ali taj mladi profesor jest 
čovjek lahkouman, nestalan i tašt. Da ti umah sve izkažem. Gorko 
ti je; razstadoste se; no izpij: kupu gorčine do kraja. Vinko je 
priznao svomu drugu, da si ti slaba trta, kojom on vije, po volji, 
kako mu se svidi. Nu da misli s tobom onako, kako svi njegovi 
drugovi ovoga vieka misle sa djevojkami. Omamiti ju, pak onda 
izdati i prevariti. Čuo sam to na vlastita uha. Danas ga prizvah na 
stranu, prem nikad prije nerazgovarah o vaših zaruka, spočitnuh 
mu u kratko nepoštenje. Mladić mi iskreno prizna, da sam dobro 
čuo, nu da ono, što čuh, pripiši njegovoj taštini, jer da se je samo 
pred prijateljem pohvalio sa sretnom ljubavi. Tada se stane zakli- 
njati na milo i drago, da pošteno misli s tobom. Slušah ga i ne- 
slušah ; ali mu izpripovjedih, da si nezakonita kći, pa zatim čitav 
svoj život.i svoje sgode razgalih mu. To bijaše nuždno, da nebude 
nikakove obsjene. Sa tetom sam bio strog, jer je ta žena prosta | 
razuzdanka. Ovo ti priobćujem, da se pripraviš, ako te u budućnosti 
bude susretati zla kob. A i tvomu zaručniku naviestih, da ćeš ju 
biti jaka podnositi. 

Tomaš je umuknuo. Djevojka je poniknula glavom. 

— 'Otče, ti neimaš razloga biediti Vinka? 

— Sofijo, stane Tomaš pred kćerju, nisi li mi diete, nisi li 
mi jedino, što me još podržavati može? Neki dan sam bio s tobom 
strog. Ali sada vidim, da ljubiš, a ljubio sam i ja. Da si majčina 
srca i majčine duše, u kratko bi ti sve zabranio. Ovako, pošto si 
moja slika i prilika, nemogu ništa. Nu želim zdravlje ti podati na- 
ravskimi liekovi: a to je iskrenost i istina. Ja Vinka nebiedim ; 
tko radje no tvoj otac, di si sretnom? Dužan sam ti ipak reći svoj 
sud o čovjeku, komu sam zavirio u dušu; a ja se u sudu redko 
varam. Medjutim viditi budemo. A sada gledaj kćerce, da svoje 
misli pozabaviš u poslovih. Čeznuti i sanjariti, jest ubojstvo duše i 
tiela. I prije će vrieme proletiti u poslu. 


Djevojka priskoči k otcu i ovije mu se oko vrata. 

— Oh otče! Dao bog, da si se prevario u sudu! Nu ako nisi, 
to će možda tvoja kći sve moći trpiti, samo mi ti poživi! 


Od toga dana nastojaše Sofija vazda prikazati se otcu veselom, 
dapače nebrižnom. Ali njeno srce je gorilo, duša plivaše u dubokoj 
melankoliji. Dočim je ono bujno djevojačko tielo dan za danom 
venulo. 


Tomaševo pronicavo oko sve je to opazilo, hinjena nebrižnost 
i tobožnja veselost djevojčina nije ga mogla obsjeniti. 

— Sofijo, nagovori ju otac nekoga dana, od tvoga zaručnika 
baš nikakovoga glasa, a ti mi veneš, kćeri, ja se bojim za tebe. 

— Otče, ovdje je tako pust kraj, nepritomni ljudi, pa i sama 
narav neprija čovjeku, odvrati ogorčeno Sofija. 

— Zašto nepritomni ljudi? Ta ti barem s nikim neobćiš. 


— Neobćim, nu danas me toli neočekivano uvriedio mjestni 
župnik. 


— Šta? Pop? Gdje Sofijo? 


— Ja neznam po kakovom je poslu došao još sa dva gospo- 
dina. Pregledavahu školu, a zatim pitahu za tebe. Odvratih, da si 
pošao na poštu. Udjoše u naše sobe i bez svakoga pitanja iztraži- 
vahu knjige, napokon zahtjevahu, da im otvorim ormare. Gospodo, 
odvratim s ponosom, ja neznam tko i što ste vi. Zašto bih vam 
otvarala ormare. ,Djevojko, zaškilji župnik očima, po službenom 
poslu dolazimo. Vaš otac je bezbožac i bezvjerac; poskidao je svete 
slike u školi, širi nekakovu sektu. Mi smo došli sve protražiti i 
osvjedočiti se. Hm, valjda ste i vi, djevojko, bezvjerka, da ste tako 
otresiti. Hm, šta?“ I kako je bezobrazno govorio, tako bezobrazno 
korači k meni i uštinu me za obraz. ,Gospodine, podignem desnicu, 
sramota na vas, pa još svećenik! Ja vam zabranjujem tu bezstidnu 
smjelost. Molim, da se nosite umah na polje! Tu već neimate nika- 
kova posla! Ja sam kći svoga otca i gospodarica ovdje, kada je 
on odsutan. ,Gle, gle kako ti se ta školnička cura uzježila, kano 
kakova barunica!“ Rugaše se on. No, tako s glupim popom neka 
se ponosi sva katolička crkva od istoka do zapada i svi svetci na 
nebu i na zemlji! Poviknuh vriedjajučemu župniku i zatrusnuh 
vrata. Oni odoše. 


Tomaš slušaše pozorno svoju kćer. A lice vazda bliedo, kano 
da je sa kćerina postajalo bliedjim. 

-— Slutio sam, promrmlja. Neboj se kćerko, neostajemo dugo 
u tom kraju. No, sada idem do toga liepoga pastira svoga stada, 
da vidimo, šta je na stvari. 

— Neidi otče, to je prostačina do zla boga; samo te bude 
vriedjati i ljutiti. 

— Neboj se, kćerko, za mene. Skoro se vratim! I Tomaš 
izadje. 


XI. 


Pošavši Tomaš do mjestnoga župnika, padne mu putem na um, 
da već neizilaze družtvene novine, odkako je onaj boležljivi gimna- 
zijalac odputovao u grad na nauke. Jednoč nudjahu članovi njemu, 
da se opet lati uredničtva, nu on je to odlučno odbio. Medjutim ga 
izdaja nije iznenadjivala, već zanimalo ga, od koga potiče. Napokon 
dospije u župni dvor. Župnik bijaše visok, koštunjast čovjek. Sivih 
žmirucavih očijuh te vrlo duga obraza. Vanredno ohol, a formalnost 
u družtvenom životu bijaše mu alfa i omega svega znanja. Po toj 
alfi i omegi mjerio je cjeli sviet i sve ljude. Nebijaše u njega duha 
Ivana Zlatonstoga; svoje prodike je znao nabubati od rieči do rieći 
iz knjiga; nu zato u selu bijaše svakomu loncu zaklopcem. 

Tomaš stupi u njegovu pisarnu. Župnik nešto pisaše, dimeć 
pipu, nasadjenu na predugom kamišu. Nakon duljeg vremena odloži 
pero, nu svedj dimeć pipu i neskinuv kućne kapice sa glave, ovako 
će Tomašu: 

— Kako to, da veleučeni filozof i naš školnik danas dolazi u 
župni dvor? Mi barem do sada nebijasmo vični ovakovim posjetom. 
— Gospodine župniče, vi ste danas pregledavali školu, kakav 
ste imali povod ? 

' — Povod? Pljucne župnik, izvukav silnu maramu iz žepa du- 
goga kaputa, — povod? Veliki povod, mudrače? O vašoj koži ra- 
dismo. 

| — Čuo sam, da mjestni gospodin župnik ljubi etiketu i for- 
malnost; nu danas se iznevjeruje obojemu. Ja ga nisam ovlastio, 
da rabi tako nezgrapno porugljiva imena, a NAJmanje ga je na to 
povlastilo naše poznanstvo. 

— Vam je to sve isto. Zar majmunov rod mari za etiketu | ] 
uljudnost, odvrati prezirno župnik. 

o — Izvolite mi reći razlog vašemu posjetu u moju školu danas, 
gospodine poluduhovni pastiru! Hladno će Tomaš. 

— A ja ću vam i reći. Pa vas upozorujem, da neće sve to- 
na lahku ruku proći. Vi ste utemeljio bezbožno nekakovo družtvo, 
ustrojio novine za to družtvo, pravila; jednom rieči: čitav pakao. 
U družtvo uvukoste i nekakova gimnazijalca, moga župljana. Taj je 
počeo vašu školu širiti medju svojimi sudrugovi i dieliti vaše novine 
na čitanje. No ušlo se tomu u trag ; gimnazijalac u strahu odao sve 
a iz zapljenjenih primjeraka vaših novina doznasmo i više toga. I 
mene niste pustili na miru, pa i školski kipovi smetahu vam. Evo 
vam razloga današnjemu našemu pohodu, najme mojemu i dvajuh 
gospodina od podžupanije. Pa tako ćete vi filozofe Sokrate za stalno 
nastradati i zapamtiti u buduće, da se netreba pouzdati u maj- 
munsko pleme, — to jest, u sve ljude krštene i nekrštene. Dapače 
ni u istoga zeta. Vinko, onaj mladi profesor, vi ga bolje znate, nego 
ja, tako mi barem pripoviedahu, glavnim bijaše pokretačem čitave 
iztrage; on bo je učiteljem vašega najmladjega pristaše ovomjestnoga 
gimnazijalca. A sada mi ostajte s bogom, veliki filozofe, rušitelju 
svetoga pisma, rimokatoličke crkve; s bogom! A ja ću još ostati u 
svojoj župi, dočim će vam valjda dosuditi, da podjete majmunom 
graditi škole tamo u afričke šume. S bogom filozofe devetnajstoga 
vieka! Pozdravite svoju ljepušnu majmunicu kćer. U nje su oštri 
zubi, pa će znati s majmuni hrustati orahe! S bogom! | 

Župnik napusti učitelja Tomaša. Ovaj škrinu zubi i ode iz 
župnoga dvora. Ah takovi li su nasljednici Isusa Nazarenca! Mr- 
omijaše on, približavajuć se k školi. 

U nedelju zatvoriše seljani učitelju kor, a poslje mise pro- 
zvaše pred crkvom, da ljudi dalje neka nešilju djece u školu, jer 
da je učitelj postao pogan i bezvjerac. 

Bilo je vike i mudrovanja. Jao si ga onomu selskomu  inteli- 
gentniku, koga puk stane pretresivati i podmitati ga svojoj kritici i 
razsudjivanju. Bake se skupile u kolo pokraj tako zvanoga križnoga 
drveta, križajuć se i lievicami i desnicami, kako može župa imati 
učitelja bezvjerca. Debela mesarica onoga mjesta, koja je na glas 
čistila na brojanice u crkvi i sve žrtvenike izljubila prije i poslije 
mise, nu ipak zato vazda krivom vagom mjerila, najviše se je hru- 
stila na obćinske odbornike, na sud, na gospodu; u kratko rečeno: 
na nebo i zemlju, kako se može što takova dopuštati. Apodiktično 
je tražila, da se navali na školu i da se u obćinsku tamnicu za- 
tvori i učitelj i kći mu, ona ,naduvena frajla“. Pa ako nije u ob- 
ćinskoj tamnici mjesta, da će ona drage volje ustupiti onaj diel svoje 

pivnice, kamo običaje krumpir spravljati, koji, žali bože nije niti 
najmanje obrodio ove godine. Da, dragi bog, čast i dika mu budi, 
kaznio nas ljetos do kraja: tukao tučom, pekao sušom, opurio ranim 
mrazom. Sve zato, što smo toga bezbožca držali u našoj župi. Ja 
sam umah kucnula se po svom čelu: Mica, Mica, ovaj čovjek, koji 
ti tako dugu bradu nosi, ničemu dobromu nesvjedoči. Onako se meni 
mili, da sva gospoda obrijana budu, kako je naš gospodin župnik. 
I bogu i ljudem mil a okrugao i gladak kano jabaka. — Vikala je 
mesarica, a nezna se, da li od ljutosti ili od silne vike, posve joj 
je probliedila vrlo mesnata bradavica na nosu, koja je inače vazda 
držala postojano crvenu krv pod kožom. Pak ona ,naduta frajla“, 
pak ona ,naduta frajla“, prekrstila je mesarica ruke. Bože moj, na 
sve vieke budi hvaljen, ja, ja sam bila piestinja kod generala, a 
kakova djevojka! Sunce mi se je smijalo, mjesec namigivao, dok 
napokon nije sreća otvorila blagostivih ruku momu Juriću, koji je 
za onda bio prvim paradnim kučijašem gospodina generala! Ja, ja; 
pak se nisam nikada tako kočila. 

Neki napokon zaključiše udariti na učitelja, pobacati mu na 
polje stvari, njega i kćer; te zatvoriti školu. Dopre rulja već i pred 
školsku sgradu. 

Učitelj Tomaš nalazio se je zajedno sa Sofijom u ab te 0 
svemu jošte niti rieči nije kazao kćeri. 

— Kakova je to vika pred školom? Upita Sofija. 

— Neznam, što će opet imati ti ljudi, odgovori Tomaš te od- 
loži knjigu. | 

Po hodniku odzvanjahu težki koraci. Iznenada se je začuo 
krupan glas: kuda ćete vi bivoli? Što tražite ovdje? Tako mi po- 
štenja, ako neće, gledajte, ova štapina taj čas pucati na vasoj ma- 
garećoj koži, da ćete zviezde brojiti! To bijaše glas ladanjskoga 
gospodina. 

— Prosimo ponizno, ozove se jedan od onih, što no provališe 
na hodnik, nas su starci odabrali, da bacimo toga bezvjerca na polje, 
s dopuštenjem budi rečeno. 

— Dati ću ti ja, huljo! Komu ćeš ti suditi? Viknu gospodin 
Pepo i baci na polje onoga, što no mu je stvar počeo VAZAN. 
Zatim će ovako ljudem: 


— Čujte me seljaci! Vas su kojekakovi ljudi nahustili na uči- 
telja. Ali vi ćete pozatvarani biti. Tko vas je postavio suditi komu, 

što vi nerazumjete. Od toga su poglavari. Da ste se. umah razišli, 
jer inače ću poslati po žandare! 

— Po žandare! Kliknu baš pred nosom ladanjskog sasvim 
debela mesarica. Za bezbožca i pogana će žandari na nas. Jako liepo! 
Neka dodju samo! Ja sam baba, pa ih se nebi bojala. S tim po- 
ganom na polje! 

Ladanjski gospodin čvrknu žestoku babu baš po nosnoj bra- 
davici. 

— Hvala vam, mladi gospodine, nakloni se mesar Jurić, koji 
je inače stajao pod gospodstvom pregače svoje milostive polovice ; 
ona se mora svuda plesti. 

Gospodin Pepo sa mesaricom bijaše u podalekom rodu. Ljudi 
su se na intervenciju ladanjskoga gospodina počeli razilaziti, a Pepo 
udje, jedva pokucav, u sobu, gdjeno se nalaziše Tomaš i Sofija. , 

— Tomašu, molim te na samu za nekoliko rieči, reče ladanjski 
gospodin, a zatim se udaljiše u učionu. 

— Tomašu, mi smo izdani. U dobar čas sam došao; jer ti 
glupaci navališe na te, da nebude mene. U odborničkoj sjednici na- 
ložiše mi, da ti zatvorim školu, a ljudem je prozvano, da nešalju 
djece u učionu. Svemu je kriv onaj zeleni djačić. Ulovili ga. Izdao 
nas slabutac. Što više? Tvoj Vinko mu je profesorom, pa je izpipao 
sva naša imena, sastavio zapisnik i predao na podžupaniju. Glavno 
je, da su tomu neopreznjaku zaplienili više brojeva ,Motike“. Sam 
djavo me je naputio, da sam prigodom one sjednice radio proti tebi, 
i da smo primili tu zelenu granu, pa još u redakciju ,Motike“. Ali 
u meni je kipio bies na tvoje gostove, naposeb na toga profesora, 
što nam je sada skuhao kašu, kano da ti se je htio osvetiti na 
gostoljublju i ljubavi liepe Sofije. 

— A znaš li, što kažu ostali članovi? Mirno upita Tomaš. 

— Ostali članovi? Molim te, kakovi članovi? Imbrica Nabrgoj 
već je bio kod župnika i sve mu izkazao, samo da nevinim izadje. 
Pop mu rekao, da će tebe proćerati i zatvoriti na koju godinu, a 
on popovsko mnienje, kano svete rieči, revno razglasuje medju ostale 
članove, koji vele, da će priseći, da ih nas dva zavedosmo. 

— A znaš ti, što će od nas biti? Pošeta sobom Tomaš. 

— Znam i neznam, mignu rameni Pepo. 

— Mene će odpustiti, a tebe će valjda izključiti iz obćinskoga 
odbora. | | 
— Nu, kako ćeš se ti na iztrazi ponieti ? 

— Što je bilo, to ću priznati; a ostalo, što nije istina, dakako 
nijekati ću. 

— Tomašu, prijatelju, uhvati Pepo učitelja za ruku, još nešto. 

— Dakle? 

— Preseli se umah u moj dvorac, da te prostota nenapastuje ; 
jer u župnom dvoru radi onoga članka, komu si se ti najljuće pro- 
tivio, čitavu bunu hoće na tebe dići. 

— Na to ću ti poslje podne odgovoriti, a sada moram sve 
najprije Sofiji odkriti. 

Prijatelji se razstadoše, a Tomaš od početka do konca sve 
izpripoviedi svojoj kćeri. 

Što je o Vinku čula, nije mogla vjerovati, pa zato ogorčenom 
dušom uzme pero i ovako mu napiše list, kano posve stranoj osobi : 


Gospodine profesore ! 


Dopustite, da Vas nešto pitam. Pravo mi na to daje gostoljublje, 
što ga uživaste u našoj kući. Nebojte se, da ću Vas opominjati na 
Vašu zadanu rieč. O ne, Sofija Brančeva zna pregarati i trpljeti, a 
tješi ju zdravo razsudjivanje otca joj, koji bolje poznaje ljude od 
tebe Kate i od uboge Sofije. Ja nisam od onih kćeri zemlje, da 
Vam dosadjujem jadikovkami, prem za to imadem najveće pravo. 

Odgovorite mi, jeste li vi iztragu vodili proti nekomu svomu 
učeniku i jeste li Vi sastavili zapisnik na podžupaniju, gdje iztičete 
u darvinističkoj sekti ovoga mjesta vodjom i krivcem svih zavadjanja 
Tomaša Branca? Sofija. 

Na ovo pismo nedobi Sofija nikada odgovora. Što je prije 
tugovala i sahnula sa neprestana Vinkova mučanja, odkako se raz- 
staše, to se sada ta tuga i bol pretvori u bies i osvetu. 

Došao je i dan iztrage. No tude nebijaše o nikakovom župa- 
nijskom zapisniku niti govora. Svi utemeljiteljni zaprisegnuti čla- 
novi darvinističko sicialdemokratičke sekte suglasno svjedočiše proti 
Tomašu. 

Ladanjskoga gospodina nebijaše ni blizu, niti je o njem bilo 
kakova govora na iztrazi. Isto tako ob gimnazijalcu te ob njegovom 
uredničtvu nije se ništa spominjalu. Na iztrazi bijahu predočeni 
Tomašu samo oni primjerci ,Motike“, što ih je on UFedjiveg i onih 
deset paragrafa pravila, što ih je on aaetavio. 


Čitava iztraga nije dugo trajala. Tomaš je hladnimi i kratkimi 
pdgovori sve priznao i na to se je zapisnik sastavio. 

Za nekoliko dana dobije Tomaš dekret, kojim se diže od uči- 
teljstva u obsegu hrvatske kraljevine, s razloga, što je širio protu- 
vjerska načela, škodljiva svetoj materi crkvi i družtvenom stanju i 
s razloga što je utemeljio tajnu i vrlo pogibeljnu darvinističko so- 
cialdemokratičku sektu i što je bio glavnim pokretačem tajnih no- 
vina ,Motike“, pisanih liepopisom, koje su širile pogubna načela 
spomenute sekte. 

Tomaš je tu čestitku pročitao i bacio u peć. Sada mu je bilo 
prvo na redu odseliti se, jer nije bio prihvatio predloga svoga pri- 
jatelja ladanjskoga gospodina, da se preseli u njegov dvor. 


XII. 


Drugoga dana nakon iztrage Tomaš si je sjeo uz peć a Sofija 
je nešto plela. Bijaše vanredno blieda, samo joj gorahu usne i oči. 
Vani se je tako bilo zatmurilo, da si skoro trebao u sobi svieću 
upaliti. Kiša izpremješena solikom i kojom pahuljicom sniega, da- 
ždila je cielom krajinom. 

— Kćerko, počme Tomaš, mi se selimo u grad, jeli ti po 
volji? 

— Ja mislim, da se neselimo nikada, da ćemo ostati baš u 
ovom kraju? Odgovori promišljeno Sofija. 


— Nerazumijem te, kako bi mogli ostati u tom kraju? 


— Razumit ćeš me za koji čas i djevojka podje k prozoru, 
otare ručicom rosna stakla te izgledaše nekoga. 


— Želio bi što prije shvatiti tu tvoju promjenu. Prošlih dana 
si sama prva zaželila, da odemo iz tog divljeg kraja. 

Djevojka je stoički šutila na otčevu primjetbu. Tomaš nije pitao 
dalje, već si je podbočio glavu na laktove, uprvši ih o koljena. 

Nakon kojih dvadeset časaka takove šutnje medju otcem i 
kćerju čuli su se koraci na hodniku. Ovi mi koraci bijahu poznati 
kano koraci ladanjskoga gospodina Pepe. Posljednjih dana bijaše on 
$vakdanji gost Tomaševa doma. 

Sofija klone na -stolac, usta grčevito stisnu i kano da je jače 
probliedila. Pepo udje i odloži. 

— Molim Vas, izvolite kazati otcu, što sklopismo, reče tiho 


djevojka i nehotice uhvati se za srce, a iz oka odrazivaše Jo se 
ljuta bol. | 

— Tomašu, prijatelju, blagoslovi nas, Sofija je privolila, da 
bude mojom ženom! 

Tomaš razkolači oči, ustade naglo i prodje dvaput sobom. 

— Ja na to nepristajem! Izlane napokon. 

— Kako nepristaješ? Posrnu ladanjski gospodin, kada Sofijino 
srce privolieva. 

-— Sofijino srce privolieva! Nasmija se ironički Tomaš, o jadna 
obsjeno, Sofijino srce! Ti bezazleni čovječe misliš, da je djevojačko 
srce kano srce tvojega purana! U toj djevojki teče Brančeva .krv ! 
Ja ti velim i po sto puti velim, da Sofija samo je jednomu poklo- 
nila srce, a taj je profesor Vinko. 

Djevojka zadrkta i žar munje poli joj obraze. 

— Varaš se otče, ja ga mrzim, ja ga prezirem! Prvo i po- 
sljednje pismo, što mu ga pisah i na koga nije odgovorio, pretrglo 
je i posljednje spone moga srca s njegovim imenom! 

Sofija je trebala odmora na tu izjavu. U njoj je kipio bies i 
mržnja, ali glede svoga srca je lagala. 

Ladanjski gospodin ugriznu se za ustna, kada je čuo rieč list, 
kano da je u kakovom spoju sa značenjem te rieči. 

Ja doduše neljubim gospodina Pepu, to sam i njemu priznala, 
nu ja sam stalna za to, da budem valjana i vjerna supruga, a ta- 
kove dužnosti izliečiti budu moje srce i sav moj život. I u to ime 
dajem gospodinu svoju ruku. 

— Ja niti uz ovakovo tumačenje nemogu pristati s razloga, 
što baš sada s ovakovimi odlukami dolazite, kada ja nisam drugo, 
no odpušteni školnik ; a za te se naposeb, Sofijo, bojim, da te nebi 
prevario tvoj umišljeni liek. 

— Ali, prijatelju, ti si se pretvorio u najljućeg mi protivnika 
ili u pravo naivno diete! Strastveno ga ukori ladanjski gospodin, 
zar se možeš još dulje protiviti stalnoj odluci svoje kćeri? 

— Otče, okrenu Sofija svoje bliedo lice poput mramora k To- 
mašu, otče neprotivi se tomu, molim te! 

Tomaš neodgovori ništa. Šetaše hrlijim korakom po sobi, obo- 
renih očiju. 

—- A ti se dakako odričeš naše sekte? Promrmlja Tomaš. 

— Odričem ; valjan suprug nemože biti njezinim pristašom. 

Rieč ,valjan suprug“ ujela je Tomaša za srce, ledena kora, 
što no ga obuhvaćaše, kano da se je taliti počela. 

— O jest! Krikne promjenjenim glasom Tomaš, da sam i ja 
mogao biti valjanim suprugom, niti ja nebi nikada bio ustrajao ove 
sekte! Djeco, dodjite, evo vam moje ruke, a zatim im počme pri- 
poviedati onu istu pripoviest, koju je jesenas Vinku pripoviedao . . . 

Sofija je znala nešto o tom, nu ovako savršeno svoju poviest 
nije joj nikada otac još kazivao. 

Na udivljenje svega onomjestnoga žiteljstva preseli se odpu- 
šteni školnik i razglašeni bezbožac Tomaš sa svojom kćerju u dvorac 
ladanjskoga gospodina Pepe; a još su se više divili na široko i na 
daleko, kada iza nekoliko ćedana slaviše sjajnu svatbu gospodina 
Pepe sa bezbožčevom kćerju Sofijom. 

Mesarica, deveta rodjakinja ladanjskomu gospodinu, koja je 
uvjek osjećala tajinstvenu moć njegove ruke na svojoj nosnoj bra- 
davici, što-no od onda većala se danomice razmjerno prema nosu, 
nije mogla zavezati svoga moćnoga jezika niti danju, niti noćju. 

Bijaše sva sretna, samo kada je imala slušalaca; a zato je i 
bolje vagala i koju toju mjericu vina poklonila. 


— Znajte i čujte, razlagala je mudra mesarica, kada je onaj 
sveti patar jezuita pred nekoliko godina čitav ćedan dana prodikovao 
u našoj crkvi i kršćanske duše obraćao na pravi put, rekao je da 
će doći Antikrst, koji će sijati pšenice a rasti će kukulj, ljudi će 
mu vjerovati i on će ih zavadjati. Malo kasnije doći će sudnji dan. 
Taj Antikrst vam je, slušaoci, onaj pogan, proćerani školnik Tomaš. 
Gospoda i ljudi odsudiše ga, ali ga ustavi kod sebe, a što više, 
stupi s njim u rodbinstvo naš mladi gospodin i moj rodjak, nikada 
ga nebilo! O da se ustane iz groba pokojna mamica, ili pokojna 
tetica, ili pokojni tatica, nek počivaju u miru vječnom, prestravili 
bi se od svoga nesretnoga Pepice, što li je učinio! Zar nije kuma 
Magdo, kuma Jano, prijateljice Doro, tako? 


— Jest, jest; pravo imate, gazdarice; o budi nam dragi bog 
i mati božja na pomoći, nečastivi daleko budi od nas! Mi ćemo se 
držati, da nas Antikrst nezavede! Klimahu babe. 


— Dakako, mi ćemo se držati božjom pomoći, potvrdjuje me- 
sarica; evo vam prijateljice svakoj po pol funte filjeka i jetara. To 
se dade liepo spržiti, a dobar zalogaj! Samo budi bog s vami i 
s vašimi dušami! 


Tako je mesarica sa pol funta filjeka i jetara nagradjivala dan- 
gubu i trud svojih slušateljica; a bračna joj pola gospodar Jurić bi 

kadkada doviknuo: ali ću se smijati, kada te opet mladi gospodin 
Pepo čvrkne po tvojoj bradavici, da ti zaveže brbljavi jezik. 

— Šuti zvrndalo i ti si krenuo sa božjega puta! Sram te bilo! 
O bože, bože, izvrne mesarica svoje krupne oči, siješ, siješ, Anti- 
krste, pšenicu; evo kukolja, kakav je, kolik je narasao! I ti valjda 
odreći se budeš svete mise, crkve i molitve. košto se je. gospodičić 
Pepo za volju onoj frajli! Aj, nećeš me, dok sam ti ja živa! Nasto- 
jati ću, da će malo njih Antikrsti zavesti, samo me uzdrži dragi bog! 

— Ako bude moja mesnica nasmagala dosta filjeka i jetara, 
da nagradjuješ svoje slušateljice! Nasmije se Jurić i pobjegne u 
mesnicu, kad je mesarica poskočila za njim. 

Dok je tako žamorio ,glas puka“ usredotočen u mesarici 
onoga mjesta, živilo se u dvorcu ladanjskoga gospodina dosta za- 
dovoljno. 

Sofija bi se izdavala vazda veselom i nebrižnom, tek kada bi 
bila na samu, zamišljala i zadubljivala bi se najedanput tako u svoje 
misli, da su joj iste stvari, što ih je držala u ruci, izpadale. 

Tomaš sa svojim zetom davao se na razne osnove. Vazda su 
hodali po sajmovih i vrlo dobro trgovali s marvom i konji. A imetak 
je danomice rasao. Pepo bijaše već podpuno osvjedočen, da će se 
njegovih pedeset i devet parcela možda još jedanput na toliko po- 
većati. Ljudi im stadoše potajice zaviditi a javno ih hvaliti; samo 
je mesarica vazda i neutrudivo izticala, da je sve to Antikrstova 
pšenica, što će uroditi kukoljem. 

Sofiji bijaše ipak pri svoj toj sreći i procvatu imetka svojega 
supruga i svojega otca uz njezine bračne dužnosti, što ih je jednoč 
naglasivala, kano onomu uzniku, koji buduć dosmrtno utamničen po 
krivu i sviestan si nevinosti, proučava narodnu ekonomiju, da može 
danas sutra blagoslovljeno raditi u čovječanskom družtvu. 

I prodje zima, proljeće i ljeto. Opet je zavladala jesen, nu još 
se neizpuni godina dana Sofijina brakovanja. 

Došla je jesen, s njom su došle i uspomene prošle jeseni i 
obkružile Sofiju kano sirenski glasovi, ona ih je tako rado slušala, 
ona bi za njima bila u sto vrtloga! U godini dana izcrpi se njezin 
bies i mržnja na Vinka; njegova uspomena postade joj toli nekako 
sentimentalno čarobna, privlačiva; od nje se nemogaše nikako odie- 
liti. Toga neopažahu ni Tomaš ni Pepo. 

Neminu još godina dana braka, a neočekivano prevrnuo se 
cieli list tako zvane sreće. 

XIII. 


Tomaš sa zetom pustio se s maloga i na veliko trgovanje. A 
svuda im bijaše blagoslovan posao. 


Jednoga jesenskoga dana odputovahu obojica na sajam u Trst. 


Sofija je pouredila vanjske poslove a zatim je stala u kući 
raditi, pjevuljeć neku melankoličnu pjesmu  Iznenadno počme sama 
sebi mrmoriti one Vinkove žestoke i strastvene rieči: ,jest ljubav! 
I ti imaš pravo tražiti za tu ljubav od mene, da te vjenčam! Osta- 
viti otca i majku, cieli sviet, i poći sa mnom na more i gore, u 
pustoš i ravnine . . .“ On je to govorio danas godinu dana! Čitav 
sviet ostaviti za ljubav, pobjeći s onim koga ljubiš! Zar ostaviti i 
zakonita muža svoga? ... 

Sofija se potresla od te misli. U to pokuca netko na vratih, 
a dječarac joj preda pisamce pisano iz mjesta. 

— Pismo . . promrmlja mlada žena gorko, tomu barem ja 
nisam vična ... 

Ona ga otvori: 


Moja mila zaručnice, Sofijo! 

Ti svakako čuvaš dragocjeni poklad, zaručni prsten i osvje- 
dočen sam da me vjerna čekaš kao zaručnika svoga. Godina dana 
je izminula, ja na nijedno preporučno pismo, što ga na te adresirah, 
nisam mogao odgovora dobiti. To tvoje mučanje pripisivao sam stro- 
gosti otčevoj, koji nije odpustio, da mu kćer dopisuje s onim, što 
no je jednoč u preludoj i bezazlenoj šali izbrbljao, da će prevariti 
svoju zaručnicu. Pravo mi budi, zato sam stradao punu godinu dana, 
da od tebe ni duše, ni glaska. Nu hora je dospjela. Ja sam moguć 
zadanu rieč izpuniti, ja sam došao po te, povesti te pred žrtvenik. 

Dopusti mi, pa — za koji čas naći se budem već u tvojoj 
blizini. Da nebude nikakovih zaprieka, odabrao sam evo sgodu, a 
nije niti strogoga otca, niti koga drugoga u blizini. 

Do vidjenja! Tvoj vjerni zaručnik ; 
| Vinko. 

Posljednja stavka bijaše apostrofirana i dvaput podvučena. 

Sofija se obesviestila poput mrtvaca, nešto progunčala i klo- 
nula iznemogla na stari kožnati divan. 

— O bože, bože, što ti skrivih, da me tako silnom rukom 
proganjaš ! 

12 

Zatim počme još jedanput opetovati pojedine stavke lista i 
hvatati se za glavu, kano da je poludila . . . On je tu u mjestu, 
pozivlje se na zaručni prsten, na vjeru, pisao je listove, ja ih nikad 
nedobivah! Dolazi k meni, kada je odsutan strogi otac, kada nije 


nekoga drugoga! . . . Nezna li, da sam udata . . . Nije li to tek 
varka, da me do kraja unesreći! Pa što mu skrivih, za boga sve- 
toga! . . . Jecaše glasno mlada žena. 


| Tko bi pogodio, kako je to dugo trajalo, a SS Sofijom je 
stajao blied, ukočen i niem mladić. Glavu je pognuo unapred a iz 
mutnih očijuh prolievala mu se tuga i neopisiva melankolija. 

— Sofijo, ja dodjoh nakon godine dana, da održim zadanu rieč. 
Ti za našu ljubav imaš ostaviti čitav sviet i poći sa mnom! 

— Vinko, ja sam udata ; ja nisam kriva, da je tako. Ti si 
šutio, ti si me odnemario. Jedan list ti pisah prvi i posljednji, nu, 
od tebe niti glasa. Kazivali mi, da si glavnim povodom bio u iz- 
tragi proti momu otcu, pitali te u tom listu, da li je istina? Ti 
niti crne, niti biele. U meni uzkipila mržnja, a oplodila je neobuz- 
danom bjesnoćom. A to je uzrok momu nesretnomu braku. 

— Da nešaramo, evo gledaj sve predatnice mojih preporu- 
čenih listova na tebe, ja ih valjda spotvorio nisam. Da od tebe ni- 
kada nikakovog lista dobio nisam, prisižem na boga! Dignu Vinko 

desnicu. Nakon kratke šutnje nastavi: 

| — O iztrazi proti tvomu otcu doznah tek ovdje. boajesnoća 
gimnazijalca, kod koga ja sada boravim, prijavio je netko iz ovoga 
kraja, predav profesorskomu sboru nekoje primjerke novina , Motike.“ 
Nu ja sam privatno oko svojih kolega nastojao, da se proti tomu 
gimnazijalcu nije nikakova iztraga vodila. Zatim su bili primjerci 
tih novina poslani natrag na ruke pseudonima, odkud su i došli. 
Koja im je daljnja sudbina bila, neznam. 

— Oh, tu se je sam nečisti duh upleo medju nas s dvoje! Uz- 
kliknu očajno Sofija, a zatim izpripovieda Vinku cielu povjest svoga 
vjenčanja. 

— Otac nije tako prevrtljiv, da bi on mogao ovdje raditi. Pa 
ta iztraga neide mi nikako u glavu! Nebi li sve bila. mreža ladanj-| 
skoga gospodina? Reče Vinko. 

Sofiji je počelo svitati. Oba mučahu. | 

Neka bude kako mu drago, ti si još moja zaručnica! Bog i 
duša, nebi smila tako naglo raditi; no, dušo, odviše si bezazlena, 
da bi shvatila, kakove se niti oko nas predu. Ali ti si moja i ničija 

druga! Ničija druga! Strastveno privinu mladić Sofiju na svoje grudi. 
Ona mu se otimaše i sustezaše. | 

— Svemu bude kraj, da ćeš sa mnom pobjeći! Hoćeš li Sofijo ? 

Ona nije odgovorila. Sreća i blaženstvo vratilo se opet u nje- 
zinu dušu. 

 — Vinko, mili moj Vinko, reče mu ona poslje oduljega vre- 
mena, nedolazi ovamo više, ljudi će vidjeti a i poznadu te. Za koji 
dan će se vratiti otac sa ladanjskim gospodinom — zapinjaše joj 
glas — ja moram sve saznati, a kada saznam, tko je mrežu pleo, 
onda ću odlučiti. Nije li moj sadanji suprug ništa u tom skrivio, 
tebi i meni se je za vazda razstati. Strpi se dakle dotle i nepoka- 
zuj se nikomu .... s bogom dotle . . . sbogom Vinko! Udre u 
plač mlada žena i poda mladiću ruke . . . | 

On se je udaljio, a ona strvena i očajna spusti se na divan 
i počme na novo ridati i plakati. Sofija bijaše takovo žensko biće, 
koje je istom u samoći shvaćalo sav svoj položaj i stanje bez utjehe, 
i jasnoga pogleda u budućnost. Bol i zdvojnost razkomadivaše joj 
ubogo srce, lomljaše joj nesretnu dušu. — 

Trgovci se nevraćahu čitav ćedan dana sa svoje trgovine. Vinko 
i Sofija neodržaše rieči. Istu večer nakon sastanka bijaše strašna noć. 
Vjetrovi se ganjuhu i zavijahu po briegovih poput gladnih vukova, 
a tmurni u jata nagomilani oblaci zastroše nebo. U crnoj tmini 
žurio se je Vinko put Pepinog dvorca. 

— Sofijo, Sofijo! Viknu kraj prozora. Vjetar mu otimaše hak. 
Neodazove se nitko, on popostane. Za nekoliko časova stanu se pro- 
zori otvarati. 

—— Ah, ti si! Uzdahnu ona. I nadnese se sa polovicom tiela 
van prozora. S. | 
I — Oprosti — ah — oprosti! Tako blizu biti, Be ja nemogoh 
odoljeti srcu . . . šaptaše on. 

Sofija se još više nadnese van prozora i privine njegovu glavu 
na svoje grudi. Vjetar joj se zamrsio u kose, raztočio ih okolo Vin- 
kove glave i poput oblaka sakrio mu lice. . . . 

= — Ta tko drugi imade pravo na mene . dA čuo se Sofijin iz: 
prekinut glas. 

“Vinko je dolazio sve dane, dok bijahu ' Tomaš i Pepo odsutni, 
u dvorac k Sofiji; A tko će prvi vidjeti i uzeti ih na rešeto, neće 


li sveznalice brbljave babe? 
* 

Dobri glasnici dojaviše sve mesarici; a ona se je. gledala i 
sama o stvari uputiti, Dakako, saznala je, da je to bivši zaručnik 
Sofijin, koga već od lane poznavahu. Mesarica nije dosta nasmagala 
jetara i druge drobnine u mesnici, da nagradi svoje saveznike. 

— Rekla sam ja, znala sam ja, ha—ha—ha! Da je Antikrst 
posijao pšenicu, da raste kukolj! Eto vam ga! Eto vam ga! O jadni 
moj rodjače, Pepo, volila bi, da si mi onda čitavu bradavicu s nosa, 
da čitav nos odbio, nego što si se dao na obranu toga bradatoga 
bezbožca i njegove frajle! 

I rogobor se dignu u mjestu, ali nedopiraše do niemih slasti 
u blaženstvu izreći topeće se Sofije i Vinka. Nekoga dana začuje 
Sofija na cesti iza sebe bruku i smjeh: ,gledajte, gledajte tu po- 
božnu gospodju; muž joj na trgovini, a ona doma trguje sa svojom 
vjernošču!“ Ta brukalica izletila je iz usta mesarice. 

Sofija se nemilo trznu i izkaže sve Vinku, kada su se sastali. 

Istoga dana na večer vratiše se trgovci. Mesarica i njezina 
družba pobrinuše se, da trgovci već na putu saznadu, kakav gost 
za cieloga njihovoga odsuća u dvorcu dan na dan zabavlja mladu 
Sofiju. 

Kada je Pepo to dočuo, kano da mu se nije dalo k svomu 
dvorcu, on bi najvolio pobjeći u daleki sviet. Tomaš nije mogao 
niti rieči progovoriti. U grobnoj šutnji približiše se k dvorcu već u 
prvom sutonu. Sofija im nije izašla na susret. Nadjoše ju u njezinoj 
gobi blieđu i nemoćnu, kano nikad prije. 

Večera se počme, a razgovor se skrene na trgovinu. Ladanj- 
ski gospodin tetubao je drhtavim glasom u samih nesmislih, a Sofije 
nije se usudio pogledati. Usuprot je ona tako sievajućim i pitajućim 
okom pronicala u dušu sada otčevu, sada Pepinu, da isti Tomaš 
nemogaše joj snositi pogleda. Taj pogled bijaše grozan, naličan po- 
gledu onoga, koji nagiblje na ludost. 

— A kakovu trgovinu ćeraste sa mnom, da ste me razkinuli 
od: nesudjena mi zaručnika Vinka! Vrisnu Sofija očajničkim krikom. 

Ladanjski gospodin pognjuri dublje glavu. Znoj, led i vrućina 
gunula mu u lice. Kano da su se sve žile kucavice sastale u nje- 
govih obrazih. Svaka neboga crtica titraše. Napokon se uhvati za 
glavu i nasloni o stol. 

— Niti je tobožnji gimnazijalac odao moga otca kao bezbo- 
žnjaka, niti je Vinko tu išto poslovao. Nečastiva ruka pod pseudo- 
nimom poslala je primjerke novina na profesorski sbor, a kada su 

tu nastojanjem Vinka sve namjere toga bezimenog delije odbili i 
novine. natrag poslali,: ta ista ruka radila je dalje kod drugih obla- 
stih i tako je došlo, da mi otca proćeraše, Vinka omraziše. Što više? 
Ta ista ruka zaplienila je sve preporučene listove od moga zaruč- 
nika na mene, valjda u sporazumku sa poštarom; i moj prvi i po- 
sljednji list, što ga pisah Vinku, nikada nije prispio u njegove ruke! 
— Iza stanke nastavi porazujućim glasom: 

— A tko bijaše taj veleumni trgovac, taj spletkar? Tko? ja 
ga gledam, zar ne, da ste to vi bili, ladanjski gospodine? Govorite, 
da smo na čistu! Zapoviedi mu prietećim glasom. 

Tomaš se je jedva razabirao. 

— Jest, ja sam taj! Potvrdi tiho ladanjski gospodin. Koliko li 
me i truda i napora i novaca stoji. Ja sam poštara podmitio, da 
zaplienjujemo listove; ja sam poslao primjerke naših novina ,Mo- 
tike“ na profesorski sbor, a kada tamo nisam uspio, predao sam 
ih podžupaniji; ja sam razglasio o Vinku zle viesti; po mom pred- 
logu imala se je umah zatvoriti škola i crkva; ja sam kriv da je 
Tomaš odpušten; ja sam kriv, da si se ti razstala sa Vinkom — 
sve to sam ja jedini krivac, samo da tebe dobijem za ženu i da se 
nuzgredno osvetim Vinku na nanešenoj mi uvriedi prije godinu dana. 
Kada sam vidio, da drugčije nemogu svrhu postići, odabrao sam 
ovaj put! 

— O, kolika podlost, koliko pretvaranje! Rezignacijom povikne 
Tomaš. Prvi put, što ga poznamo, vidimo, da se na njegovu obrazu, 
u njogovu oku pojavlja srdjba u čitavom svom obsegu. 

— Ali vi tom gadnom prevarom neimate više nikojega prava 
na mene, jer tim niti nevriedi niti vjenčanje, niti, što već godinu 
dana zajedno živimo! 

— Kćerko, prenaglila si se, kada si tako hitro odlučila poći 
zanj, sada nemožeš natrag. Ti jesi sada žena ovoga, i dok je on 
živ, drugomu možeš biti tek ljubeznicom, gdje će svaki na tebe 
prstom pokazivati. Sada nije druge, nego pokoriti se sudbini; u 
kratko će Tomaš. 

— Nikada, otče, nikada! O, tako gnjusna prietvora, da je i 
dalje mojim drugom. 

— Oprosti, oprosti! Sve ža radi tebe! Baci se ladanjski 
gospodin na koljena. 


— ON ikada! Mi se moramo razstaviti. 

— Smiri se Sofijo! Vi se razstaviti nećete, ti moraš zadovo- 
ljavati saviestno bračnim dužnostim i u tom tražiti utjehe; savjeto- 
vaše Tomaš. | 

— Nemogu otče, ovo je odviše podla duša . . . 

Na to ladanjski gospodin sune u vis. 

— Što? Ti kukavna prosjakinjo! To ipak prevršuje mjeru. 
Seli se, seli samo, molim, i to umah. Plodovi nepadaju daleko od 
stabla. Pa za svojom majkom, kopilanko jedna! 

— Orangutane ti, prestani, usabla ti Jezičina | Pokroči Tomaš 
prema Pepi. 

U taj čas pograbi Sofija ogrtač i pohrli u crnu noć. Kano da 
je letila nad zemljom, brzala je sve dalje u utrobu tamne noći . 

— Smiluj se bože, ona će zlo počiniti sa sobom! Ajdmo 2 za 
njom, Pepo, da ju uhvatimo. Ja sam joj otać, jedinici svojoj; ti si 
joj suprug; pohrlimo za njom, sve ćemo opet umiriti i dovesti u 
staru kolotečinu . .. 

— Neboj se za nju, mahnu rukom ogorčene ladanjski gospo- 
din. Ona leti u milije naručje, nego li je moje i tvoje. Pa neka 
podje s milim bogom! Zatim si nasu čašu te ju izkapi na dušak. 

Tomaš pograbi šešir i srne na polje . . 


XIV. 


Na razkrižju javna druma dizaše se od drevnih vremena drveni 
križ sa ogradom od cvieća. Pred božjim kipom tinjala je slabim 
svjetlom žiža od crvena stakla. 

Na podnožju kipnoga drva sjedio je Vinko, zamotan u zimsku 
kabanicu. Časomice bi neuztrpljivo vadio sitan satić i mrmljao po- 
luglasno. 

Nakon dugoga vremena šapnu iza križa sikde 

— Vinko, Vinko!. 

— Sofijo! Trznu se mladić, već sam sdvojio, da li ćeš i doći. 


Ona poče strastveno, da, sdvojno grliti Vinka i DVEIpAvaM ga 
žarkimi cjelovi. 

— Sada si moja, moja si, zar ne, Sofijo? Za sašila si moja! 

Gluhim glasom pritiskaše Vinko mladu ženu na svojo grudi. 

— Za uvjeke i poslje. smrti gore na nebesih !. Za uvjeke ! Oh, 


koli sam sretna, da otac nije ništa kriv. Svu gorku Snobinu pripravio 
nam je ladanjski gospodin Pepo . 

1 opet stade žestoko cjelivati Vinkove oči, usta, vlasi, ruke i 
odielo. | 

— Oh, kako sam sretna, kako sam blažena ! Hvala ti budi Isuse 

Najedamput se trgnu od: Vinka. 

— Ljubezniče, samo se još malo strpi ; pusti me — vratit 
ću se — —_. 

— Kuda Sofijo ? J a sam već sve spremio ! 

* — Ali ovdje, ovdje ćeš me počekati, dok se vratim. Za malo, 
pa ćemo se. opet vidjeti, moli. se dotle blagomu Isusu i za mene i 
za tebe... 

Pa dok se još Vinko ni prali nije, odletila je Sofija, kano 
čarobna prikaza dalje u crnu, nepreglednu duljinu noći . 

Preko livada, preko grmlja šuštile su njezine M nožice. 
Šapat njezin nosio je tihani lahor: ,neboj se otče, ja neću biti ni- 
čijom ljubeznicom, na me neće nitko prstom pokazivati, niti ću slie- 
diti svoju majku, s kojom se možda » sastanem . .. Vinko, bog 
te blagoslovio i čuvao... Vink. a 

I njezin šapat i Ajin korići izvabili se u nio noći, kano 
što se gubi zadnja pjesma smrtno ranjene leteće ptice u uzvišenoj 
tišini svemira ... izgubili se... 

Niti ju Vinko pod križnim kipom dočekao ; niti ju otac mogaše 
naći, prem je pretražio sve sgrade oko Pepinoga dvorca. 


Lješinu Sofije, kćeri Tomaša Branca i supruge ladanjskoga 
gospodina, nadjoše u rieci Sutli. Bude donešena u Pepin dvor i tamo 
joj načinili odar. 

Tomaš ju dugo gledaše niemo, a zatim ga za vazda i netragom 
nestane iz onoga kraja. 

— Kukolj, kukolj, rekla sam ja, sam kukolj i ništa drugo ! 
Vikaše slavodobitno mesarica na koncu drame svojim saveznikom. 

— Občuvaj nas Isuse i Marijo od svih Antikrsta, da nas ne- 
zavedu, uzdisahu saveznici. 


A što s ostalimi osobami ove pripoviesti ? 

Oton jošte žive bez zanimanja na imanju udovice liepe Kate. 

Zimski su dani. Na polju je sve prikrito na široko i daleko 
sniegom i injem. Mrtva narav, kakova je već značajka Morinoga 
carstva. Samo sjever ciči i zavija zrakom, kano da se silni zmaj 
medju oblaci otimlje tjeskobi prociepa; sada opet zaškripi granjem 

dubova, zaljuljav im isti temelj, kano da je repom zahvatio zemlju, 
da se iztrgne prociepu. 

U Katinom dvorcu tarokira malo družtvance. Nenadano dodje 
list sa pošte, Oton ga otvori, probliedi i pozove udovicu Katu u 
pokrajnu sobu, te joj počme čitati Vinkov list, gdje opisuje cieli 
tečaj pripoviesti. Medju ostalim dodaje i ovo: ,Kob ženskoga srca, 
kakovo bijaše u Sofije, i morala je tako dokrajčiti , naposeb u da- 
našnjem materijalističkom vieku, gdje no u ljudskom životu za sve 
liepo, pošteno, plemenito i uzvišeno, vlada najkrući skepticizam. | 
Waschington Irwing veli negdje, da je muškarac biće sebičnosti i 
častoljublja. On je po svojoj naravi za borbu i vrevu svieta. Ljubav 
mu je samo ures u mladosti, ili pjesma, što no se pripjeva u me- 
djuaktih. Dočim je život žene samotan, zamišljen. Nesretna li je u 
ljubavi, to joj je srce tvrdjava oplienjena, ostavljena i u razvalinah 
svojih opustošena. Najnježnija ženska srca, najjače stradaju. U sretnoj 
mi je ljubavi spas, u nesretnoj smrt. Sofija je znala, da je ljubav 
uz zakonita i neljubljena muža ma sa ikim drugim nedopuštena i 
griešna; ona nosi svoj žig, i svoju sramotu i prezir od čovječanskoga 
družtva na ukaze vazda najspremnijega, Da nije njezin muž sreću 
života joj, niti zvan, niti pitan, uništio toli podlim, toli prevarnim 
načinom, ona bi se bila privezala na svoje bračne dužnosti, mene 
odbila za vazda, i snašala svoje breme, pa makar svisnula od nje- 
gove težine. U ovoj borbi potamnio joj je razum i ona se je pre- 
selila u drugi bolji sviet . .. Moj život biti će samo lutanje i spo- 
minanje na prošlost. Ljubiti, mislim, da neću nikada više nijedne 
žene. A naslućujem, da mi je iz srca počela rasti ona biljka, što 
sam ju u našem drugovanju nazivao otrovnicom. Biljka suhobolne 
misantropije. Budi izljubljen i pozdravljen od svoga pobratima. 
Svršio sam“... 

U dvorcu liepe Kate prestalo se tarokirati i zavladao je mrtav 
i sumoran život, kano zrcalo života i naravi. 

Ladanjski gospodin ženi se po drugi put sa njekakovom Šta- 
jerkom iz Brežica, polovičnom jur, nu vrlo bogatom djevojkom. Ro- 
djakinja mu mesarica odobrava taj brak, a uz nju dakako i svi 
saveznici, On je svedjer još u obćinskom odboru, radi u odsjeku 
»Z&a pučku prosvjetu“; znanje mu zahvaća veći krug od sedam pa- 
ragrafa obćinskoga reda; a seljaci ga misle, da je on jedini pučkim 
prijateljem od ladanjske gospode, jer uvjek vojuje proti velikom po- 
rezu i okrutnom ućerivanju istoga, pa ga zato zovu: ,seljačim pri- 

jateljem.“ Njegovi pedeset i devet parcela razaslo je već i na drugih 
pedeset i devet, nu još ih nije dao na sebe prenesti u gruntovnici, 
jer, da su preskupe biljege. A darvinističke i socialdemokratičke 
ideje posve se izhlapiše, te ladanjski gospodin nebi više mogao onako 
visokoučena govora držati, kako ga je izgovorio prigodom osnutka 
»Motike“, da mu sve gruntovne parcele tko i deveterostruko poveća. 

Članovi bivše ,Motike“ razpršili se po onoj: ,aflavit deut et 
dissipati sunt“, te se vrgoše u guslače, kartaše, pijanice, klateže i 
drugove. ,Antikrstova pšenica radja kukolj“. 

Novine ,Motiku“ i sve spise o tom družtu spalio je mjestni 
župnik kao bezbožne i krivovjerske i bacio na nje anathenu. 

A kuda se je vrgo Tomaš Branac? 

U velikom gradu propio se, što je neriedki posrtaj velikih, nu 
sdvojnih duhova. 

Zalazio u najgadniju krčmetinu, u kojoj se sastaju prikaze 
najnižega porietla, prave parije. Tu Tomaš, u lacida intervalla, pre- 
daje i prodaje svoju nauku. Od blieda i mršava nekad školnika postalo 
je sada strašilo odebljala nosa, krvavih očiju; a lica, kano da si 
kakovu bakrenu kvrgu izlaštio. 

Nekoga večera sbi se čudan prevrat u toj krčmetini sa Toma- 
šem. U jednoj odrpanoj, suludoj i najužasnijoj nakazi svih ženskih 
stvorova, upozna svoju nesudjenu suprugu i majku Sofije 

Svaki onih kukavnih parija mogao je postati njezinim ljubez- 
nikom, ako je samo rakiju plaćao, jer je njezina izključiva slast bila 
u najžesćih pićih; a vrhunac, kada je u pijanosti doprla do stadija 
živine, te joj nestalo i ono malo razuma. 

Mi nemožemo opisivati, kako se je tih propalih stvorova dojmilo, 
kada se opet upoznaše i izpripoviediše si sve sgode, ako ih se još 
sjećahu. 

Ludjaci i pijančine imadu svoj posebni sviet; zanj se još nije 
našao, koji bi ga posve izpitao i proučio. Pa i od te nauke nebi 
velike koristi bilo za čovječanstvo. . . No, našavši se napokon 
Tomaš sa svojom nesudjenicom u tom posebnom svietu, počeše dru- 
govati i sklopiše nekakovu zajednicu. Ni jedan, ni drugi nije si tim 
pribavio zavidnika ili nuzljuba. 

Prema koncu neke zime odputiše se, da potraže imanje udo- 
vice Kate. Na tom putu ih je i nestalo. 

Putujuć hćedoše u osamljenom podravskom selcu jede noći 
konakovati, ali ih nitko nije htio primiti, jerbo su stanovnici toga, 

sela bili plahi i boga bojeći se .ljudi. A u ove putnike posumljaše i 
pričiniše im se nečastivimi. dušami. — Ništa zato, samo napred, 
utješi hrapavim glasom Tomaš svoju družicu, mi možemo i po noći 
putovati. Zima je, ali imamo još tri boce ki a ona grije i po 
daje moć. 

— Vuci će nas izjesti, dodi družica. | o 

— Nas će vuk izjesti! Nakesi se razuzdano Tomaš; no ja bi 
rad pozvati tavo šupoglava vuka, što no bi si sa toli mršavimi za- 
logaji htio zamrčiti brk i otrovati želudac! Neboj se, samo napred, 
kod Kate ćemo poravnati sve: pa ti moja žena, ja tvoj imnuž. 

— Dakle krstimo se od sada ženom i mužem, primjeti ona. 

I odputiše u crnu zimsku noć širokom podravskom ravninom, 
nedohitajući nigdje si svjetla, ni ljudskoga stana. ' 

— Uj, huj, uj! Zubi mi cvokoću od studeni. zapišti žena. 

— Lahko zato; udrimo po rakiji. Evo, umah ću ju izvući iz 
torbaka, odvrati muž. 

Onda baba : a, daj dragi amo, daj ! Tako, tako, umah će bolje biti. 

Onda muž: dobro si potegla, boca bi vrlo malo vagnula. 

Onda baba: pa ti izvadi družicu njezinu, biti će toga dosta u Kate. 

Onda muž: e, tamo se od žeste načinjeni burzuš nepije, već 
čista rakija. 

Onda baba: ludost, prava ludost, velim ti. Žesta gori, gori u 
trbuhu, kano da si peć naložio golimi bukovimi drvi; a rakija: samo 
tako. . . Daj, vadi prijatelju , 

Onda muž: Pa nebili se odmorili ? Evo posjedajmo na moju surinu. 

Onda baba: Pa hajde, odmorimo se. Sada se više nebojimo 
zime, to grije, to pali, da je strahota. | 

Izvukoše i treću bocu, ali ona je klonula u snieg. Grdobni že- 
ludci babe i muža upališe se; upalila se i čitava utroba. ' 

Onda još muž posljednju: a totako...tako...g..r.i... 

Onda još baba di ta..k...g..r...1Izahri- 
paše strašnim snom. 

Divlji sjever zagrabio je sniega i pokrio ih, a zatim se je 
uzpeo opet u oblake, zviždnuv groznim cvilom kano da je ponovio 
onu, taština nad taštinami i sve je taština. . . . I njihov list života 
izgorio je u plamenu žeste. . . 

Putnici nadioše smrznutu babu i muža, predali ih obližoj obćini, 
a kršćanska ljubav sahranila ih u zemlju na obćinske troškove. — 

Samou. 


IJ B—u poznavasmo svi Ferka Miščevića. U cielom gradiću ne- 
bijaše duše, koja bi se na nj potužila. Zvahu ga, gledeć na 
njegovu osobu, i njegovo ponašanje, različito netko ,dobri Ferek“, 
netko ,božja dušica“, netko, dobri kerlek“ i t. d. ,al uvjek vrlo 
povoljni pridjevci“, mišljaše Ferko, pa što ga je za ostalo briga. 
Evo njegove slike. On je omalešan, petedest do šestdeset go- 

dišnji starčić; nije ipak tako nizak, a da nebi, po austrijskoj dosa- 
danjoj mjeri, za vojhika bio. U razgovoru prilično je okretan, kad 
govori maše rukama i ne hotice giblje se cielim tielom. Čelo mu je 
ovisoko, izpod sivih očijuh ovelik je ne liep nos. Da je povući uzduž 
njegova nosa preko čela i tjemena crtu te kroz kralježnjak atlas“ 
preko brade do vrha nosa, dobili bismo elipsu u koje bi velika os 
skoro dvaput dulja bila od male, tim sam htjeo reći, da imadjaše | 
dugoljastu glavu. Pod njegovim ,osobitim“ nosom stršili su šteti- 
njasti brci, koji prikrivahu prilično debele ustnice. — Odjevao se je 
niz principa“ uvjek u sivo odielo. Pravio je duge spore korake. Po 
tom rekli bi nekoji da bijaše flegma, nu ti bi se prevarili. 

U ozbiljnijih razgovorih davaše Ferku takodjer pridjevak, po | 
nj najčastniji, ,gospodin učitelj“. Da on je bio nekad učiteljem, nu 
ne u gradu B. Tu ga tek poznavasmo kano dnevničara. kod odvjet- 
nika Z., dakle uz malu učiteljsku mirovinu zaslužuje si novce i tim 
načinom, ,što njemu nije od nužde, i što kao pristar čovjek nebi 
mario raditi“, govorahu B-ni. 

Ali što ćete ? Ferko bijaše pravi ,pregalac“, da »pregalac“ u 
podpunom smislu te, od naših modernih književnika i pjesnika, toli 
često rabljene rieči. Od mladosti svoje posannje i mojonama on 
to, kako će. mo niže crtati. . 

* * 

U četrnajstoj godini podje u školu, dakle dvaput stariji od 
ostale djetce. Tu dozvolu izprosio je, jedva sam, od roditelja, koji 
životariše kao obični seljaci oskudno, te ga ne mogahu školati. 

Napominjati njegove doživljaje u početnoj učioni bilo bi su- 
višno, a i dosta težko, jer tko bi izbrojio one rieči peckavice, kojimi 
ga odlikovahu njegovi sudrugovi. Od svega mu bijaše najneugodnije, 
kad mu spočitovahu: zašto ide brkat u školu. Dakako, da med 
dječicom tomu se nije mogao oteti, jer iz njegove i onako crne kože 
pokazivahu se, proti njegovoj volji naustnice, koje je on svakih če- 
trnajst dana odstranjivati morao, da ga mali zlobnici još više ne 
napastuju. 


Na svršetku osamnajste godine svanuše mu ipak ljepši dani. 
Tad bijaše svršio tako zvani ,obršule“ u njegovoj pukovini. 


Ovdje mi je spomenuti, da je on rodom iz hrvatske krajine, i 
to iz satnije M. 


Namjestiše ga, na vlastitu molbu, za podučitelja u rodnom mu 
mjestu. To bijaše veliko odlikovanje. U ono doba (oko god. 185*) 
podučiteljsko mjesto vriedilo je u očijuh našega, tudjinštinom gnjav- 
ljenoga, naroda kano, da je danas nadzornikom. 

Ferko poznavao je tek ljude kano stvorove zlorade, pakostne, 
kano stvorove sebične i to ga spotaklo, da se je dao ,na študiranje“, 
kako on govoraše. 


S početka nastojao je, da se uvježba čim bolje u njemačkom 
pravopisu, da zna u malom prstu koji njemački. glagoli spadaju 
na jaku, koji li na slabu spregu, što je u ono vrieme više vriedilo, 
nego kad bi tko danas sve hrvatske slovnice znao ,na izust“. Njegova 
»vrela“ bijahu Babukićeva ilirsko - njemačka slovnica, te nekakav 
»šprahbuh“. 

Za toga vremena slavi Ferko ,zlatnu dobu života svoga“, kako 
on govoraše. 

* g * 

U dvadeset i petoj godini života mu promjeniše se njegovi 
nazori o svietu. Tad gleda ljude kao svoju braću. U srcu mu ima 
»Za stvorove zlorade, pakostne i sebične“ smilovanja, dapače nekoje 
od njih naziva dušicami i andjeli... 

Takav andjelak bijaše Jelica poručnika Jukića. 

Jelica bijaše gromorna plavokosa djevojka. Francez bi, smješeć 
se, rekao o njoj, da je djavolski liepa. Lice joj imalo je nešto za- 
povjedajućega, na komu se, da spomenem, za bradu skoro znalo nije, 
od same debljine. 

Sve selo čudilo se sreći Ferkovoj. Jedinica staroga lajtmana“, 
koji ima mirovinu, ima svoju kuću, svoja kola i konje, liepe livade... 
ta pa da podje za siromašnoga podučitelja ! 

»Iko je sretan, sretan je,“ govorile bi bake. 

»E tko bi mislio od onoga brkatoga klapca?“ pridodavahu za- 
vidni mu vršnjaci, selski momci. 

Tomu svemu samo podsmjehivao se je Jerko i čekao mirno 
svadbeni dan, odlazeći češće k Jukićevim. 

Jedne nedelje nadje samu Jelicu kod kuće. Roditelji bijahu 
otišli u crkvu. U sgodan čas dolazim, misljaše u sebi. Ta naskoro 
će se i vjenčati, a još ju niti poljubio nije. — Taj dan poljubi ju. 
Nu na njegovo čudo on se više zarumenio od stida, nego ona. 

Sedmi mjesec poslje pira nosila je žena, u bielu obučena, na 
glavi kolievku. Nosila je u crkvu diete na krštenje. | 

»sedno više“ ? 

»Hvala bogu, istina je.“ 

»seli mužko ili žensko“ ? 

»Mužko.“ 3 

pA čije je“? 

»jelice Miščovićeve, učiteljice“. 

»Bog budi s tobom kumo. Što ti govoriš? Ranije“ ? 

»Govorim živu istinu“. 

I sgledaše se kume, koje se bijahu na putu susrele. 

»Znala sam ja znala. Nije onaj treljasti Švaba sa Svojom sa- 
bljicom zahman dolazio ,staromu lajtmanu“. 

,»Rekla sam ja, da on nju pravim putem ne daje za Ferka, za 
onoga slabića“. 

Tako govorahu babe po selu. 

A Ferek? 

A Ferek eno mahnita po polju, On trči od njive do njive; on 
govori sam sobom; on neda mira ni nebu, ni zviezdam, ni svietu, 
on proklinje čas kad je zaželio školu; on kune gospoštinu, on pita 
gdje je gospoštini srce, gdje stid; on? on će se skončati. 

Al nebo je visoko, zemlja je tvrda. Čovjek je neznatan. Narav 
ljubi pre I u Ferka neko nutarnje čuvstvo želi promjene, želi 
savjeta ..... 1 sledeći to čuvotvo, taj glas zaputi se župniku, koji 
ga zbilja u nekoliko smiri . 

Kad se vraćao kući od župnika bijaše pala na zemlju noć. 
Zviezde igrahu se milo nebom, namigivahu jedna drugoj. A ljetna 
noćna, seoska vlaga primala se svega zemaljskoga, primala se kano 
što se utješljiva rieč prima plemenita srca. Sve je tiho, sve je sreće 
puno, veseli čvrčci evrče, kano, da ne mogu odoljeti sreu, kano da 
ne mogu, a da ne izraze svojom pjesmom zadovoljstva nad tolikom 
ljepotom, nad tolikim suglasjem u naravi. 

Ja ću raditi. Što me briga za nju“, prošapta Ferko, i skrenu 
s puta malo na desno, jer se začu škripanje seoskih, sienom nato- 
varenih kola; ugnu Be 8 Pm, jer nebi bio rad, da se s ikim sukobi 
u ovaj tren. 

»Ja ću raditi“, ponovi opet i zagrozi se nebu sa stisnutom 
piesti, ja ću raditi“, uzkliknu i tako rekuć poleti prama kući. 

Kratkim putem, kog je imao do kuće prevaliti, razmišljao je 
o župnikovu govoru. Osobito mu se milila rečenica, da je i Sokrat, 
najmudriji čovjek na svietu, imao najgoru ženu na svietu. 

Došav kući pojede brzo dvie bedrice od pilete, što mu ih 
strina Janja, koja mu suprugu dvorila, donese, zatim dva, tri uštipka 
(vrst kolača narodnih), što ih: bijaše punica kćerki Jelici poslala. Za 
to dakako, da nije znao Ferko. 

Onda uze papira i napisa rodjaku Janku Stipiću sledeće: pismo. 


Dragi Janko ! 


Evo ti šaljem 10 for., da mi za njih nabaviš tu u Zagrebu 
sledeće stvari: kupi mi, čim prvo uzmogneš, kakvu njemačko-fran- 
cezku slovnicu, ja znam da na ,našem“ jeziku nema tako priredjenih 
slovnica; onda predplati me na ,Neven“. Ako ti što preteče uzmi 
mi kakvu knjižicu, koja se bavi s filozofijom, jer naš »plovan“ kaže, 
da su takve knjige za ljude na selu najbolje. 


Duljiti neću, jer imam mnogo posla. Ne zamjeri. Pozdravljam te. 
M. 20 lipnja 185* | | = Tvoj Ferko. 
| | * ki * 

"Mjesec dana iza toga sprezao je Ferko francezke glagole. Žup- 
nik, s kojim se je sprijateljio od onoga dana odkad mu je prvi savjet 
podielio,. nasmjehnuo se u sebi, kad je vidio u prvoj vježbi mjesto 
aimer zamjenutu rieč parler. To je naš učenik francežtine hoto- 
mice uradio, jer po njegovu sadašnjem mnenju sotona je izmislila 
rieć ljubav i ljubiti, zato je on neće đa rabi niti u francezkom jeziku. 

.: Ipak sa suprugom izinirio se je i to posredovanjem župnikovim, 
te nastojanjem ,staroga lajtmana“, koji je obećao, pred susjedi, da 
će mu izposlovati učiteljsko mjesto, i da ono, što je sad njegovo, 
bit će za koju godinu sve Ferkovo. 

Jelica se izpočetka stidila. Supruga nije mogla pravo ni po- 
gledati, nu vremenom ožegla je oči, kako narod kaže, t.j. postajala 
je sve drzovitijom kako opet kažu književnici. — Tako rekla bi mu, 
da čemu obći toliko s tim župnikom; onda, da čemu njiri uviek u 
te knjige, kano, da će mu to što pomoći i t. d. i t. d. 

Da je do toga došlo kriv je on sAm, sad je mogao držati su- 
prugu, što se kaže, u zaptu, ona bo kriva je. Al on, dobra srca, 
zaboravio bi često na dogodjaj koga spomenuh, pa bi počeo mahati 
rukama kad bi govorio a to je .kod njega znak, da je dobre volje. 
Nu kad bi se sjetio zakletve svoje, postao bi hladan, postao ozbiljan, 
što ga je činilo skoro smješnim. 

Kad je došla zima čitao je ženi na glas pojedine sastavke iz 
»Nevena“. Kazivao joj što čita u filozofičkih knjižicah. Kad bi pre- 
stao čitati kajao bi se, što je to radio, jer je' obećao samu sebi, da 
će svoje znanje samo za se držati, da ga neće nikomu kazivati, a 
najmanje onomu, koji ga nije: vrstan razumjeti; nu u družtvu nje- 
nom (bili su skoro uvjek sami), koju je nekad volio, nebi se mogao 
sustegnuti, a da ne stane razlagati svoje znanosti. — Bog bi ga znao 
morebit je to činio i s toga, da prikopča, što jače. uza se čeljade, 
koje je u njemu budilo čuvstvo, koje se budi za izgubljenom srećom ;: 
da morebit je htjeo da predobije svojimi pripovjedkami za se čeljade, 
o komu nije znao da li ga ljubi ili ne ljubi. — Oj ako je to na- 
mjeravao, koli je ludo griešio, koli je kratko mislio! Malo bo je 
žeha, makar one bile ma kako naobražene, koje će moći privući 
mudrost čija. — Sabljica, liepo ugladjena kosa i zasukan brk, to 
su vabila za ,krasni spol“ — toga svega nebijaše u našega Ferka. 

Daljni dani života mu na selu prolaziše jednostavno. Kad i 
kad zanesao bi se kojom mišlju, na njoj se grijao nekoliko dana, te 
bi zatim podučavao djecu isto kano i prvo. 

Sin mu, koga u selu krstiše ,sedmakom“, bijaše poslje pol 
side umro. A to je bilo bolje i za Ferka i za Jelicu. Gledati 
predmet koji te sjeća na gorke časove života vrlo je ne ugodno. Ti 
predmeti kano da bude, kano da radjaju nove, još gorčije časove. 

U ,študiranju“ bavio se je manje više sitnarijami. To je i 
naravski, kad nije počeo od temelja, kad nije imao sustava. 

Koliko puta legao bi pod cvjetnu lipu, a u zelenu travu, ter 
slušao zuj pčela, disao mirisni zrak; a oko gledalo bi veliku, široku, 
nepreglednu, cviećem izkićenu, krasnu poljanu, poljanu zamamnu 
svakomu oku, bogatu svakim miljem i čarom. Nu prenuv se nije 
znao što je vidio, tek ugodno mu bijaše pri duši, pa u istinu to se 
je nasladjivalo samo njegovo duševno oko. — Da kad bi se prenuo 
iz toga duševnoga sna, činilo mu se kano, da pčele zuje: ,raditi“, 
kano da vjetric šušti: ,raditi“. I zbilja tad bi se latio rada... A 
kakva rada? Čitao bi članke ,Nevenove“, riešavao rebuse i zago- 
netke, koje je tamo našao. Kad ,Neven“ donese u 2. br. od 1854 
»fazpis nagrada za pripoviedke ili novele“, tad se je — pomislite 
samo — latio pisanja pripoviedaka i skladanja pjesama. 

I to mu bijaše sad prvi posao. Mislio je tada, što bi se sve 
dalo opisati. Pomišljao je najprvo na školu, pomišljao na učiteljski 
život, pomišljao i na svoje doživljaje. To sve, govoraše sobom, dalo 
bi se opisati, ali liepo opisati, pa onda tiskati, pa onda, pa onda 
— tvoje ime, uz ime Stojanovića, Trnskoga, Bana, Jarnevićeve i t.d. 
— to a i još mnogi bijahu njegovi polugovi, koje je on upoznao u 
»Nevenu“..... Pa kad bi uredničtvo napisalo: ,Primismo vašu 
stvarcu, dobra je, hvala vam, sjetite nas se češće, zdravstvujte i t. d. 
i t. d. I to bijaše opet san, al sladak duševni san svejedno kano 
onaj o poljani. Kad bi se iz toga sna trgnuo činilo mu se kano da 
uredničtvo kliče: ,raditi“. — Tad uzeo bi tintu, napisao naslov, 
opisao okolicu, al svakako počeo sa: ,bilo je to negdje godine te, 
u selu tom i tom“ tako bo počimahu dosadanje pripoviesti. Sgoto- 
vljenu radnju čitao bi tolikom slašću barem deset puta, onda bi ju 
poslao u ,Neven“, al mi je nismo čitali. \ 

Eto dakle Ferka gdje radi na književnom polju. ,Študiranje“ 
kano da je zanemario. Bilo je časova kad je pomišljao : četrnajste 
godine morao sam se bio već latiti ozbiljnih stvarih, a ne ,fibela“ 
i ,početnice“, kako mi je to sreća moja dosudila. Tad sam mogao 
štogod učiniti, tad sam mogao štogod koristiti svomu siromašnomu 
narodu ; al ovako nepreostaje mi već činiti ovo što činim t. j. opi- 
sivati ono što vidim, što ćutim, pa i tim ću štogod koristiti. — Al 
jadnik, tješeć se i tom mišlju, bio je u snu. Neznadjaše on, da se 
neda sve opisati što vidimo i ćutimo. Tek poslje nekoliko godina 
osvjedočio se je i o tom... A tad je umovao: bože dali okolica u 
kojoj se rodih, da li okolnostih u kojih odrastoh, ili u narodu iz 
koga potekoh uzrok je radi koga ne mogu se popeti do onoga, što 

bih svom dušom htjeo, radi koga ne mogu ono izvesti za čim mi 
srdce žudi. | 

Tako umovao je naš samouk, a nije mogao doći do toga: da 
je uzrok svemu tomu njegova nepostojanost, te okolnosti u kojih se 
rodio, a rekao bih i razvoj čovječijih moždjana. On ne imadjaše od 
rodjenja svoga nikad stalnoga cilja za kojim da teži. — Te kao što su 
raznoliki brežuljci, raznolike i mile doline onoga kraja, gdje se je 
rodio, te po kojih je čuvao ovce i janjiće prije četrnajste godine, 
tako su raznoliki ciljevi njegovi bili. A to je mislim pravi povod 
njegova nemira, njegova nezadovoljstva, njegove nesreće, koja se 
malo po malo šuljala do srca mu. To tako i mora biti, jer gdje će 
čovjek, mrav u ogromnom svemiru, razdieliti se na tolike strane ? 
aj bog, da se dovuče do kakova kutića i da se u njemu zakloni. 

* 
* * 

Dne 5. svibnja 186* dovezoše dva biela konjica puna kola, 
raznovrstnoga pokućtva u grad _B. S prieda na kolih sjedio je pristar 
čovjek, držeći na krilu deset godišnje djevojče. Bože! koli milo po- 
gleda starac na toga andjelka. Takov pogled čini se, da prelieva 
dušu u dušu, takov pogled, mislio bi: da daje čeljadetu zdravlje. — 
Pa i mala crnka vije se oko vrata tomu staromu čovjeku, pa ga 
obasiplje žarkimi cjelovi. Mislim da toga na zemlji nije čim bi se 
naplatili ti cjelovi, čim bi se oni prispodobili. — Taj starac. bijaše 
naš Ferko, a ta mala crnka njegova kćerka — Mirka. 

Njih dvoje dodje iz sela u grad. Što imađoše sobom povezoše. 
Na M. nije ih više imalo što vezati. Jelicu, Mirkinu majku, ,staroga 
lajtmana“ i njegovu suprugu krije zemlja. Ta god. 185* bijaše ko- 
lera u M. 

Po smrti svoga tasta zamolio je Ferko mirovinu, i kad ju je 
dobio prodao je imanje tastovo, koje je baštinio, te eto preselio se 
sa kćerkom u B. | 

Sad je odlučio živiti samo za diete svoje, za krv krvi svoje, 
a to je sladak život. U svojoj Mirki gledao je sreću svoju, ponos 
svoj. Ostavio se je i ,študiranja“. Tek kadkad zavirio bi u koju 
knjigu i to većinom samo, da upita za savjet, kako da si diete od- 
goji. Da on je sad samo pedagogijske knjige pregledavao. Ostalo ga 
nije zanimalo. Sad kano da je našao cilj ito u sreći kćeri svoje, 
njoj obskrbit budućnost to mu je sve, zato i ,diurnira“ pod starost, 
čemu se B-ni čudili. 

13 

Najmili su liepu kućicu, kraj šetališta. Kuća bijaše i čista i 
uredna kano ura. Nikomu se njih dvoje ne zamjeri u našemu gradu 
i od tud oni liepi pridjevci našemu Ferku. 

Kćeri nije si slao u učionu. Uz staru Janju koja im je kuhala 
jesti i pospremala sobe, odgajao je sam svoju jedinicu. U osmoj go- 
dini znala je već čitati, a ponešto i pisati. Kasnije oponašao je i 
Ferko način novoga uzgoja, te mu je kćerka glasovir, ples i fran- 
cezki učila. U francezkom podučavao ju je iz početka sim, a kasnije 
primio se toga posla njihov prvi susjed, gimnazijalac osmoga ra- 
zreda Dragoljub Gazdić, al samo u otčevu prisuću. 

Prah i vatra, kaže narod, ne_ more jedno uz drugo blizo biti. 

Mirka i Dragoljub tako, prem se podučavahu vazda u prisuću otčevu, 
ipak se zavole. A tko li bi to prepriečio? Nitko. Govoreć ,nitko“, 
pozivam se na pjesnike, koji su nam već toga dosta kazali kakvu 
moć ljubav ima. — Siromah otac nije o tom ništa znao. Gdje bi 
njegovo oko bilo vrstno nadgledati oči današnje mladeži? — On jedino 
uživao je u napredku svoje jedinice. 
Poslje kratkog vremena običavao bi Dragoljub ,poslje sata“ 
još koji sat zabaviti se kod otca učenice. Tu bi se po malo pilo i 
razgovaralo. Ferko je uviek rado slušao gdje se što pametna govorilo. 
Za nj bijaše Dragoljub dosta pametan. Mirka samo slušala bi te 
razgovore, njen sluh kriepio se ugodnim Dragoljubovim glasom, njene 
oči uživale su gledajući njegov prikladni lik. ,Mirkice, dušice upali 
svieću. Gospodin Dragoljub polazi kući, pa će mo ga izpratiti“, opo- 
menu jednoč otac kćerku. 

Mirka toga nije čula, kako se je alein u svoga učitelja, 
tek kad ustadoše njih dvojica, trže se ona. To njezino držanje dade 
povoda Ferku, da on uze misliti o Mirki i Dragoljubu. . . Prvi put 
je to što su ga takove misli zaokupile, prvi put takove misli — al 


sladke misli... 


* 
* * 


Jedne večeri govorio je Dragoljub, držeći čašu u ruci po prilici 
ovako : | 

pSutra u ovo doba neće me biti u B-u. Meni je poći u strani 
sviet. Sutra dakle razstat mi se i s vami. Ja sam sam na ovom 
svietu, kano drvo u gori, neimam roditelja, neimam skrbnika, svojom 
marljivošću produljujem samo od dana do dana svoj život,- koji me 
onda najviše veseli kad sam pod ovim krovom. — Sutra odlazim, 

al ne za dugo; pa jednom kad se vratim ne ćemo se tako brzo raz- 
stati. Medjutim za ovo vrieme našega razstanka, da vas Bog poživi. 
Vas gospodine kao moga bobrotvora, vas gospodično kao moju ne 
zaboravnu učenicu i“... dalje ne reče, nego se malo sbuni. 

Medjutim Ferko dignu čašu i kucnu se s govornikom. Bijaše 
izvanredno uzhićen. Njega su mogle uznieti takove fraze tim većma, 
što ih nije sasvim razumio, a mišljaše da je bog zna što sve rečeno... 
A Mirka? — Toga časa bijaše ljepša nego ikad. Ona se i stidila i 
u slasti plivala, zato se i pojavio onaj preliepi izraz lica joj, koji 
se radja, kad čovjek misli, da je u raju, a ne na zemlji. 

Pet godina iza toga zvonila su B-ka zvona i raznosila gradom 
tužnu viest, viest: da je kćerka učitelja Miščevića mrtva. 

Umrla je na sušici. Kako ju je dobila nije se znalo. Tek Ferko 
drugi dan po njezinoj smrti čini se, da je našao uzrok boli. On se 
namjerio na nekakva pisma, koja bijahu u njezinu dnevniku spra- 
vljena. Tih pisama evo u prepisu : 

Ljubezni moj: Dragoljube ! 

Upravo danas četiri su godine, što te ne vidjoh, četiri su godine, 
što si nas ostavio i otišao u tudji, u nemili taj grad Beč. — Ja 
dolazim do tebe ovim listom, a bog zna kakve se tebi vrzu misli 
po glavi; bog zna kakvo li je tvoje srce ? morebit se topi u slastih, 
kakovoga drugoga čuvstva, a morebit je za cieli sviet stvrdlo poput 
kamena. — Baš ću ti kazati, ja kad god spomenem kamen sjetim 
se Niemca, meni se čine ti ljudi, da su tvrdi, sebični, mučaljivi kao 
stiena. Jeli to istina molim te kaži mi. Meni se to tako čini odkad 
si ti u Beču. 

Sigurno na naš grad i ne misliš, pa se onda i ne sjećaš, kako 
da se izrazim, tvoje robinje, tvoje Mirke. Rado bih te vidila, ma 
očima bi te pojela; rado bih te vidila, al još radje tvoje misli saznala. 
Zbilja kaži mi, što o meni misliš?.... Al kakva sam to danas? 
Ti ćeš se ljutiti. Oprosti mi. — Još ti moram nešto reći. Al neću, 
nu ipak zašto ne? Što to more biti da nisu drugi vršnjaci tvoji 
kano ti. Ti si jedan kano što je jedno sunce. 

Odgovori mi na gornje pitanje, pa da li me još... al to čitaš 
medju redci, zato neću pisati. Samo odgovori. 

B... dne 28. rujna 187* 

Tvoja ljubeća te 


Mirka. 

P. S. Piši mi svaki čas, a ne od mjeseca do mjeseca, kako 

ti to u novije vrieme običavaš. 
Draga Mirko ! 

Šaljem ti evo sva naša pisma. Čuvaj ih. Šteta bi ipak bila, da se 
izgube. Na list od 28. pr. mj. ne mogu ti odgovoriti. Tomu nije sada 
hora. Meni je poći u Rusiju. U Hrvatskoj težko se živi. Hrvatska 
ge zove ,Trojednicom“. Smiri se. Pozdravi otca i sjećaj se tvoga 
negdašnjega učitelja. 

Beč 10. listopada 187* 

Tvoj Dragoljub. 

U dnevniku stoji pisano: 

Dne 12. listopada. 

Koli tvrdo pismo. Doista otvrdlo mu srce, doista zaboravlja na 
me. On se ne sjeća već svojih rieči: ,sutra odlazim, al ne za dugo, 
pa kad se vratim ne ćemo se razstati“. . . Mora, da to nije više onaj 
Dragoljub. Pa gle čini mi se, da je sad pred menom. 
blied je, ima i bradu, ne smješi se. Joj ! . ... To je utvara, što mi se 
pričinilo. Al sve jedno to sam napisala, da mi bude lakše, da ga 
laglje zaboravim. Kazala bi sve otcu, al što bi mi to pomoglo ? 
mogao bi se razžalostiti, a dosta je da ja trpim... . Oj neću kazi- 
vati. U srdce ću sve zakopati, pa makar od težke boli puklo na 
četvero. | 

»Puklo je, puklo!“ zalama Ferko rukama, pročitav to. ,Puklo 
je“, zaviknu i zgrabi se za glavu.“ Dakle to je uzrok, dakle on je 
njen ubojica? O sviete, o ljudi u pomoć! al vi da pomognete ? 
ne! ne!“ 

I poleti kroz vrata, nu opaziv ljude na ulici povrati se u sobu. 

Razdraženi živci kano da podvostručiše moć mišljenja. U jedan 
mah stvoriše mu se sve slike iz njegova života pred očima. Vidje 
Jelicu, vidje francezku slovnicu, vidje ,Neven“, bi Mirku kako 
mrtva leži. 

»Ha pa čemu da živim! Čemu! Oj da se i ne rodih, što će 
ovakov nevoljnik na zemlji“? 

Kod rieči nevoljnik pade mu na um rieč ,raditi“ i ta jedina 
spomen, ta jedina rieč kano da ga sgodi nožem u srce, kano da mu 
poremeti živčevlje, kano da mu vadi mozag iz lubanje. Još jednom 
sjetiv se te rieči pomisli zašto nebi samouk i samoubojicom bio. . . 
Sgrabi pušku sa klina, opali ju u se i pade mrtav. 

* 





* * 

Liečnik, koji je došao da mrtvaca pregleda, mislio je: 

Eto tako se skončavaju malodušnici, ljudi sanguinici i dobro 
ne uzgojeni. A zašto to? žašto kad drže opakim sviet, zašto ga se 
baš nebi, prkoseć mu, i naužili. Neka ne viču na nj, neka rade kako 
i drugi rade, neka podržavaju život, što dulje mogu, da baš vide 
kako će skončati i koliko će toga podnesti moći, pa nek se onda, 
makar i zlobno, smiju svietu. . . Nek vježbaju srce, kao što se i tielo 
vježba, da bude jače, neka ga uvježbaju, da i najteže udarce, najteže 
gubitke podnesti može ; nek ne misle, da je sviet za njih stvoren, da 
im služi, da im ugadja. Nek izpituju uzrok svemu i svačemu. .. 

Pročitav list i dnevnik koji je ležao pod stolom doda: 

Morebit mladić najplemenitije misli, a žensko mlado, vruće, 
ne zi to razsuditi, već u plač, kano da to pomaže. 

* 
* * 


Kasnije se doznalo, da je mladić najplemenitije mislio. 


Mae veto ok 
o PRICE ža 


Digitized by (Google 


Slak i sunčani trak. 


opet obasja sunašce veliki sviet, ali ne nadje jučeranjega svieta. 
Kolo sreće igraše i ovu noć, pa je toliko toga promienilo, da 
i dobro sunašce svoga svieta niti prepoznalo ne bi, kada bi do- 
spjelo brinuti se za sve malenkosti, štono se u njem zgadjaju. 
Čitava narav radostno pozdravlja svoga staroga prijana, svoga 
dobroga gospodara. Milom prijaznošću nasmieškuje se ono siromaku 
i bogatašu, bez razlike pohadja odrpanu kolibu i ponosnu palaču. 
Mnogoga marljivoga poljodjelca nadje u poslu, pa ga bodri na nov 
rad; drugim cieliva nježno oči, budeć ih na novu borbu za otačbinu 
i čovječanstvo. 

Sve se veseli; ali osamljeni maleni »lak u vrtu je najsretniji. 
Ogranulim suncem prima u naručaj miljenika svoga, sunčani tračak, 
tog vječnog pratilca svoga gospodara. Tračak svakoga jutra leti iz 
dalekih krajeva, da pozdravi svoj mali, ljubljeni slak, jer u njega 
nadje, česa ne ima u najviših visinah: — sreću i zadovoljstvo. 

jest, sretni su i blaženi. Oni se ljube toli usrdno, toli vierno, 
toli čisto — i zato su tako sretni. Kod ljudih je najsretnija ljubav 
nesretna. | 

Ali ipak! i u slakovom oku zasja suza brigalica. Samo vrući 
cielov na liepe modre oči, pa nestalo je one zlokobnice suze, ogle- 
dala čemernoga srca. Sladki, zahvalni posmjeh, bje drugomu plata 
za ljubav. 

Udivljeno pogledavahu susjede na ljubovnike, — neizkusne 
mišljahu, da sreća ne ima svojih suza. I boljarica, vesela ruža, po- 
zirkivaše svojim zviedljivim, vragoljastim okom prieko na svoju 
znanicu, pa si reče: ,ja sigurno ne bi nikad plakala, kad bi me 
takov mladić zavolio,“ te pozorno prisluškivaše dalje, kako slak sun- 
čanomu traku svoje jade tuži: 

u »Već dugo i dugo vremena progoni me mjesec ljubovnimi 
ponudami i zamkami. Još mi gori na ustnah tvoj posliednji cielov, 

još ne uminu oprostni ,s bogom“, i već pomalja mjesec svoju sičđu 
glavu pa mi prijazno namigiva i osmjehuje se. Potajno se došulja 
do mene, pa stane uzvisivati moju krasotu, nježnost i čednost, zatim 
se kune, da samo mene ljubi, i traži, da mu ljubav ljubavju vratim. 
| Svuda duboka tišina, sve počiva, — ja jedina trpim muke za 
te i za našu ljubav. Ti si daleko, daleko od mene, ti, — koji bi 
mi jedini bol ublažiti mogao. Moje susjede: ruža i sunčanica već su 
zanjihane u tvrdom snu, ne sluteć što se u blizini zbiva, ne sluteć 
jade drugarice svoje. Vesele, sitne zviezdice, moje prijateljice, i je- 
< dini svjedoci moje tuge, mjesečeve su robinjice, pa tetoše oko mene 
i gledaju me svojim zavedljivim požmirkivanjem predobiti za svoga 
glavara. I tako prolazi noć na noć, a mjesece odilazi svakim danom 
.sve zlovoljniji, jer moja viernost tebi, tvrdja je od živca kamena. 

Noćas prišulja se mjesec do mene u svem svojem sjaju, sa 
:cielom svojom sjajnom pratnjom. Obasu me biserjen i dragim ka- 
inenjem. Napokon ozbiljno pitaše moju ljubav. Ja šućah, tražeć ja- 
kosti i utjehe _ u svojih suzah, u našoj ljubavi i u nadi, da te budem 
:skoro vidjeti.“ 

To bje prva i posliednja tužaljka slakova. 

Cielov pun nebeskoga čara, koji je više kazao, nego rieči iz- 
reći mogu, bje jedina hvala očaranoga mladića, i on ode pred prie- 
stol boga, da tamo iztuži svoje jade i boli. Pokleknu, sklopi ruke 
i zaprosi djetinskom odanošću tvorca za sreću ljubavi svoje. 

Ljubav je božja kći. 

Tvorac razdragan igrajući se plavimi uvojci mladića reče: 
» Molitva tvoja je pravedna; budite sretni i vaša ljubav pa 


I ći to doba. slale Kaki večer Braklnac digi cvietak, a jutrom 
prima opet sretan i zadovoljan u naručaj ljubljenoga svoga milje- 
nika, sunčani trak. 


Tri sina. 
&* 
čovjeka bila tri sina: srce, savjest i pamet. Malo je ljudi, koji 
bi se mogli ponositi sa toli valjanom djecom. Ona i bijahu 
otcu sva nada, sva sreća života. 
Srce bijaše čovjeku najstariji sin. Nestašan, vatren i živ 
prečesto bi raztužio otca, koji je već sdvajao, da će ikada ili 
nikada upitomiti i ukrotiti divlju mu ćud. Ipak bijaše taj divljak 
otčevim mezimčetom. Imao je u-svom biću nešto tajna, nešto ne- 
odoljiva. Ta sinovljeva tajna, poput čarobne neke moći sladila je 
otcu život. Čitav sviet pretvarala mu u prostran mili dom, a veliku 
narav priklanjala mu kano prijatelja. 
Savjest, mladje diete, bijaše plemenita značaja, ali ne one 
umiljate naravi, što se svakomu priljubi. Ono bijaše ozbiljno i strogo. 
Pamet, najmladje čovječje diete, bijaše mrko i hladno. U svietu 
imaše silu neprijatelja. Ovi volješe srcu. Isti otac, prem je cienio 
njegove prednosti, ipak je volio glušati saviet srca. 
Prem ovako protivnih ćudi, živila su braća pod blagom čo- 
vječjom pazkom ljubeć se i slažuć. 


Jednom reče srce čovjeku: 


pOtče, pusti me u sviet! Ja ne odoljeh više njegvom čaru. 
Sviet je krasan, a ja sam mlad, za veseljem mi duša čezne. Daj 
da oblietim čitav sviet, da mu jednim srkom izkapim sve milje i 
dragost, pa me eto skoro opet mirna i sretna u tvoje krilo.“ 


,Sinko! i druga moja djeca zaželješe svieta. Putujte zajedno 
— evo vam blagoslova moga. Ali čujte što vam rekoh: vi ste brodić 
a kormilarom vam budi pamet. Ostajte si i u svietu vierna i ne- 
razdruživa braća. K zajedničkomu cilju putujte istim putem, onda 
istom biti ćete sretni. — Na put vam eto svakomu po dragulj: 
Tebi srce, poklanjam ljubav, dragulj čist i blistav. Sviet ga u velike 
cieni; nije riedak, ali malo kada čist.“ 

Tebi diete“, okrenu se k savjesti ,poklanjam pravednost, 
dragulj preriedak i zato neprocienive vriednosti.“ 

»Najmladje moje diete, tebi darujem mudrost.“ 

paložni li ste, uporabite li u horu svoje dragulje, prodjoste 
sretni čitavim svietom. Zastraničite li — nesretni ste.“ 

I odoše tri brata u prostrani, varavi sviet, istim putem i za 
istim ciljem. 

Putovali i došli na razkršće. 

Jedan put čaroban, vijuga se krasnimi oxkolicami. Drvoredi, 
vriela, zelene livade, stovrstno cvieće, lazurno nebo i blago svjetlo 
mamilo je svakoga, da se poda ovim putem. 

,Ah divnoga puta, taj i nijedan drugi vodi do sreće života,“ 
kliknu uzhićeno srce. 

»Ne“, reče mirno pamet ,ovaj put je bezkrajan. Njime cilju 
doći ne budeš. Kad misliš, da si mu se već dovinuo, nestane ga 
netragom, jer sve je to utvara. ,Ovaj put valja, stalan bo mu je 
Cilj,“ 1 pokaza na put taman i neprijatan. 


Nu srce prvi put sada zaboravilo nauke otčeve. Krasota ča- 
robna puta omamila mu mladjahnu dušu. 


»Na tvojoj stazi bezkonačna šuma puna divlje zvieradi, štono 
iz zasjede vreba, da se pomamno baci na svoj plien, a na mojoj 
stazi razlieva se miomiris cvieća, ljuljajući u sladki pokoj.“ 

I strastno poleti srce svojim putem tražiti vrelo mira i sreće. 
A na grudih njegovih blistao je dragulj ljubavi, čist i jasan, a traci 
blagoga svjetla odsjevahu s njega i napuniše mu dušu neznanim 
miljem i dragošću. Bijaše srcu kano da sada tekar živiti poče. Iza 
njega pustoš i mrak, a pred njim puče sviet, kao ruža iz pupolja 
— sve ljepši, sve divniji. 

Napokon prispije u divotu perivoja. 

Zvuci božanskoga sklada lebdijahu zrakom ; miomirisnim daškom 
ljuljajući se vjetrić zamrsi se u lišće rajskoga drva, a iz lahora mu 
razabire srce pjesmicu ljubavnoj sreći. Cvieće, to nevino evieće, 
komu jedinomu povjeravaju zatravljene duše tajne svoga srca, bajdše 
rajske priče o sreći i zlom udesu ljudskoga žića. Čar toga vrta ne 
opiše nitko, on se samo ćutiti može — ta to bijaše vrt ljubavi! 

Ovo je domovina sreće, mišljaše srce. Dragulj na njegovih 
grudih blistaše svedj jasnije i jasnije, a žarki traci božjega svjetla 
odsjevahu s njega i prelievahu se krasotom perivoja. 

Ubogo srce! Trak za trakom ostavlja dušu tvoju, koji ode ne- 
vraća se; kud pade, suzu ostavlja. Od prve suze niknu cevietak. 
Oko evietka pribrali se traci i stvoriše lik prekrasne djevojke. 

»Kraljice života moga, evo ti dragulja ljubavi čitavoga moga 
blaga, neka bude tvoje i samo tvoje!“ kliknu zatravljeno srce i skinu 
dragulj sa grudih svojih. pa ga dadne djevojci. 

Sirota! i ona je sretna i ona je blažena 


I zapade sunce, i utrnu dragulj, i izginu lik. 

Srce kao da se prenu od duboka sna. Dušu mu već ne ogri- 
java zraka ljubavi, nastanila se u njoj ledena bol. Perivojem domo- 
vinom mira, sreće i blaženstva, provukla se iznenada tama i pustoš. 
Tužno srce u prevelikoj boli ne može zadosta oplakati izgubljeni 
raj. Prvi put oćuti gorčinu života, prvi put uvjeri se sada u gluhoj 
samoći, da je prijatelj u životu, što je sunce u svietu. 


»Put taj je gola utvara, reče pamet. I pravo reče.“ Sada tek 
puče srcu pred «očima, da su u životu ravni, cviećem posuti putevi 
tek obmama, da je svaki put mučan i tegoban. 

Samcato, poput ladjice na _nepreglednoj pučini morskoj, stoji 
srce na mjestu snivane svoje sreće i blaženstva. 

»Gdje ste braćo moja, gdje ste drugovi sreće moje?“ I oča- 
jano gledaše srce, gdje mu nevjera nada, dosadanji vjeran drug, 
gasi i posliednju luč. 


Zdvojiv o sreći svojoj, tumaraše srce u mraku bezkrajnom 
. pustinjom. Putuje dugo 1 dugo, ali nigdje ne nadje mjesta, gdje bi 
se umorno počinuti moglo. Već je skoro svisnulo sa jada i nevolje 
Pipa mjesto, dube već grob, da se živo u nj zakopa, nesretno srce 
propalo u pustinji života. 

Nut sinu u daljini svjetlost. Dragulj, štono se je taman i bez 
života opet našao na grudih njegovih, odsjevnu opet slabimi traci. 
Na nov se život prenu nesretno srce. Ugleda svjetlo, pričini mu se, 
da se opet iz pustinje svjetske pomaljaju snivane krasote. Tako se 
pričini sreu sa onoga blieska, nu sviet ostade uvjek isti; nesreća 
ga samo utvori drugim. 


I posliednje svoje sile skupi, da dodje izvoru novoga svjetla. 
I što je dalje išao, sve veća postajaše svjetlost, sve jače plamtio 
je dragulj, a sviet bivaše čarobniji. 

Na jednoč se stvori pred njim divan kraj. Krasan ali mrtav. 
Ništa ne odavaše u njem života. Niti stvora ne bje vidjeti, niti 
glaska čuti. Pa ipak bijaše krasan. 

U tom kraju nadje srce izvor svjetlosti; nadje spas svoj; u 
tom kraju nadje brata svoga — pamet. Ona svjetlost. bijaše dragulj 
mudrosti, još uvjek čist i sjajan. | 

U to se približi i savjest. Zloba, himba i sebičnost svjetska 
otela je i njenom dragulju sjaj. Sirotče, težko li si negdje trpilo u 
svietu. Sa svjetlom pravde u rući ne prolazi se svietom. Za sve 
bude on prie znati, za pravdu nikada. 

Traci sa dragulja mudrosti i sa dragulja ljubavi, komu je 
mudrost povratila prvobitni sjaj, obasjaše zajedno dragulj pravde i 
povratiše mu stari sjaj. Zrake njegove prelievahu se sada u skladnu 
cielinu sa zrakami ljubavi i mudrosti. 

I bajno svjetlo zasja na sve strane. 

Evo braćo, ovdje istom dovinusmo se našemu cilju,“ reče 
pamet. ,Dok lutaste svaki svojim putem, ja sam krasote ovoga 
svieta vidio, ali ih ćutio nisam. Čari onoga hrama, kojega sazda 
ljubav čovječanstva, bijahu mi neznani. Hram ljubavi otačbeničke, 
koga stvori čista ruka ljudska, sada je istom za mene more milja i 
dragosti, u kom se blaži uzhićena duša. Eno vam jošte hrama pri- 
jateljstva i hrama obiteljske ljubavi pa ste zaokupili čitav veliki 
sviet. Sve to bje za me mrtvo. Sjaj dragulja mudrosti, povratio po- 
tamnjelu svjetlost dragulju ljubavi i pravednosti, a ovo dvoje u 
skladu sa draguljem mudrosti oživi mi bajni i veliki taj sviet. Do 
takovog života doći, u njem bitisati bijaše cilj naš. Tu je zadovolj 
stvo, tu sreća, tu blaženstvo. 


Krvopije. 


* 


avno je tomu minulo vrieme, gdje su se još sva stvor&aja naravi 

slagala u miru i poredku. Indi pripoviedaju, da je Višnu (tako 

i se zove njihov bog) na prvi grieh čovjeka otrovao sve vode, za 

onda mnogo sladje i probavnije, pa od njihova užitka da polazi 

a razvraćenost, koja sve do sada vlada i medju životinjami i medju 

ljudmi. Ma bilo, kako mu, da mu! Ono zlatno doba uminu, kao pro- 
ljetni dan, ter se sada spominje tek u pjesmi. 

U mjesto jednakosti i pravice stane se po svojoj volji baniti 
— silničtvo. Tko jači, taj kvači! Takav je red u životinja, a pone- 
kle blaži i u ljudi. Tko jači, ta) kvači! 

Bilo je silnika svake ruke, ali ponajgori su svakako oni, koji 
se paklenim srcem nasladjaju strašnimi mukami svojih žrtava. Ti su 
od vajkada bili na strah i trepet kukavnom ljudstvu. Za to divne 
priče drevnih Helena, najkrasni'ega to naroda staroga vieka, upravo 
nedostizivim načinom, a pjesničkim zanosom pričaju hrabre čine svojih 
junaka, koje no redomice dižu na čast polubogova, u strašnoj borbi 
s takovimi silnici -— krvopijami! 

I srednji viek, to zanosno vrieme ljubavi i vjerskog oduševlje- 
nja, obiluje na tih strašilih ljudskoga družtva. Sa visoka briega, gdje 
mu se iz šumskoga zelenila bjelasao čvrst gradić, srnu bi oružan 
vitez s družbom si dolje u mirnu dol, da orobi biednoga kmeta se- 
ljaka, da oplieni nesrećom u onaj kraj zašle trgovce. A u utrobi 
zemlje, majke naše, vrebao bi prost razbojnik, izmet čovječanski, da 
ti otme blago i slobodu, pa nakon i biedni život. Ah, tako silni ko- 
vahu i po mojoj divnoj otačbini krvopije Turci i još gori Poturice! 

Nego, hvala ljudskom napredku, i to uminu, kao strahovit san 
za burne, crne noći. Danas se toga ne bojimo, danas u miloj nam 
Hrvatskoj takvih zala nije, makar da u drugom obliku jošter vriedi 
ona stara: Tko jači, taj kvači! 

Tako je medju ljudmi, a kako medju životinjami ? Ajde, da vidimo ! 

E: 


Visoko na grani vitog drva jabukova svietli se u sjajnih sun- 
čanih tracih fina paukova mreža. Ne vidiš li onaj prozirni okrug 
končani? To je ta umjetna zasieda, gdje no zaglavljuju tolike gospe 
muhe, tolika gospoda komarci. A u sriedi mreže gledji der onu crnu 
točku! To je vješti majstor te radnje, to je taj razbojnik, koj tako 
bezbrižno čeka na svoj krvni plien. Gledji ga, kako se je skupio, 
kako se je utajio, kao da je mrtav. Ej lukavi su to stvorovi, ti 
pauci! Drže se mirno i bezazleno, mislio bi, da su sretni, kad ih 
na miru pustiš, a kad tamo — krvopije! Da, tako je: iz mire tri 
djavla vire! 

Ma kako mu je već sama narav osebujna! Samo — drug pro- 
vadja dane života, kao da se boji poštena družtva. Nije li to već 
kazna božja? Drugim stvorovom božanske naravi najveće je milje i 
zakrilje — liep zavičaj obiteljski. To je raj na zemlji, to je najveća 
slast i sreća, što je ima na tom bielom svietu. Za silnika i to ne 
postoji! Omražen svim, samo ne samu sebi, najradje ljubi pustu 
samoću. Tuj on vreba na svoj plien, a samo kadkad, kad ga već 
posvo svladaju nujne misli, traži srodnika svojoj duši, drugaricu 
svome srcu. Ali to ne traje dugo. Doskora ga ostavlja druga, na- 
pušća vlastiti porod, da sam na svoju ruku dalje ćera griešan otčev 
zanat. Nije li to strašna kazna ? 

Pauk Nezasitić bijaše neobično gladan. A kako i no bi? Ta 
on, poznata izjelica, ne omasti se već tri dana ni kakvim plienom ! 
A oko himbene mreže letaše toliko muha i drugih tečnih životinjica, 
ali nijedna nebijaše toli luda srnuti u mrežu svoga dindušmana. Si- 
romaku Nezasitiću malo što ne izcuriše oči od silna gledanja mastnih 
pečenka. Nije li to prava muka? | 

Muha Zujićka naumi baš danas u pohode poći svojoj kumi 
Zvrndalki. To vam je bila ponosna gradska gospodja, ter se nije 
potucala po poljih i vrtovih, ko sirota Zujička. Nego ipak bijaše 
srca milostiva, ter je kumovala svoj dječici Zujićkinoj. I kad bi ova 
sa svojimi malići k njojzi došla, uviek bi ju liepo dočekala. 

Živila je već sa petim, šestim li mužem, a ipak je uviek dja- 
sila*), jer je uviek bila u žalosti. Koliko put bi se znala potužiti 
priji Zujički : 

#) U mom rodnom kraju, oko Miholjea, pak u Valpovštini, znači ova rieč: 
nositi erninu. 

— Lako vam, kumo! Vas u polju tek što progoni po koja 
božja ptičica, pa i toj se lako ugnuti! Pauke ni ne spominjem, jer 
ih lako opazite u sjajnom suncu, pak niste tako neoprezni, da sami 
srnete u krvne mu ralje! Ali ovdje, jao meni kukavnoj! Doduše, život 
je mnogo gospodskiji, nego li u priprostoj prirodi (ovo reče nekako 
- posprdno) samo da nije tih prokletih ljudi! Ma progone nas, kako 
samo mogu. Sad mi pogine sin, sad mila kćerka, na to koj od stri- 
čevića, onda opet kum il djever! Moje mi vjere, ne znam, što bi 
iz nas bilo, da nismo već od naravi tolikom dječicom blagoslovne! 
Ovako se ipak može, ma kako, trpit i pregarat! — 

Mladi Zujan, tako su zvali najstarijega sina, bijaše neobično 
zavolio kumu Zvrndalku. Za to ono silno veselje prije toga pohoda, 
koj se žalibože kašnje imao izvrnut u crnu žalost. 

Napokon dodje žudjen čas polazku. Stara Zujćka povede sobom 
još samo dvije najrazboritije kćeri, koje su se razumile u pravila 
gradske uljudnosti. 

Kad su bili na po puta umoriše se, ter sjedoše baš na onu 
jabuku, gdje je u zasjedi vrebao pauk Nezasitić. Stara ga Zujićka 
odmah opazila. 

— Moja djeco, govorila ona, — vidite li onu svilnu mrežicu ? 
jelte, kako se liepo o suncu bjelasa! Ali pazite se te sjajne zamke ; 
pazite se one crne točke, što ju vidite u sriedi! To je pauk Neza- 
sitić, najveći krvopija cielog ovog kraja. Taj vam ne prašta ni naj- 
nevinijemu djetetu našeg roda — razbojnik jedan! Ah! uzdahnu 
težko, i tuj joj promilješe suze, — on vam pred koj mjesec zakla 
milog otca, a ja ostah udova s mnogobrojnom, a nebogom obitelji! — 


Što, viknu Zujan biesan, taj kukavac zakla našeg otca? Ta: 
neznatna crna piknja, to mrtvopuhalo! 

— Nemoj tako, dragi sine! odvrati mu Zujićka. Nije to nez- 
natna crna točka, nije to mrtvopuhalo. Imade ti taj krvolok jake 
usne, oštre, kav nož. Njegova te svilna mrežica u čas spiuta, on se 
na te baci brži striele, obuhvati te svojimi dugimi kraci, što ih je 
sada lukavo poda se skrio, pak te brzo zakolje svojim nožem ! Čuvaj 
ga se za to, sinko moj, i plači na nevidljivom grobu svoga otca! — 


Težko je ublažiti mlada junaka, utolitu vruću krvcu. U srcu 
mladoga Zujana razmahao se bies. Ta mrtva točka, taj ništetnik, 
kako je on mislio, pa taj zaklao njegova otca! To bijaše suviše! To 
se nije dalo snositi ; to je pitalo osvetu, krvnu osvetu. 

14 

U Zujana bijaše odluka brzo gotova. Ne rekav ni rieči srnu 
svom silom kobnoj mreži u sredinu. Kako mu je polet bio jak, bio 
bi po svoj prilici proderao mrežu i tako umakao nenadanoj smrti. 
Ali on se je na svu silu hotio osvetiti pauku, ter je za to srnuo 
baš u njegove smrtne ralje. Tuj se pokazalo, koliko ne valja ona 
osobito južnih Hrvata: tko se ne osveti, taj se ne posveti ! 

Kao munja spusti se Nezasitić na siromaka Zujana. Za čas ga 
oplete nerazrešivimi okovi. Zujana stade jauk i pomaganje. 
Za čas — i pauk uciepi jadniku baš u glavu ubojite usne. Zujan 
uzdisaše u smrtnoj boli. 

A sestre mu uzeše biednu majku i odvedoše ju kući. Gospa 
Žvrndalka čekaše zalud s gospodskim ručkom. 

Koliko put je kašnje neboga Zujićka danomice klela klet ne- 
razbor, lud neposluh i ružnu osvetu. 

A druga ju djeca tješila, da će biti men i treznija od 
pokojnog Zujana. 


TI. 


Ukraj puta vidio sam hrpu mravi. To su bili kićeni svatovi. 


Napred mladoženja, nebojša, mlad i veseo momak. Do njega 
prijatelji, najbolji junaci. Stupahu smjelo i otvoreno, ne bojeć se 
nikakove pogibelji. Iskreno se veseljahu radostnu djuvegiji, koj im 
oduševljeno, ali pola u šali, pričaše o budućoj sreći bračnog si ži- 
vota. Tako im u veselju prolazilo vrieme. 

Ali ni oni drugi ne bijahu nujni. Samo mlada, od oka djevojka, 
što no ju vodili djeveri u sredini svatova, bijaše nešto nujna i šut- 
ljiva. Ne dopušća mnogo govoriti stid djevojački, pa još u toliku 
družtvu! K tomu oprost s djetinskim domom, pak majčin brižni | 
govor o nekakvoj pogibelji ! 

— Pazite mi, sinci moji, reče ona djeverom predajuć im mladu, | 
— pazite mi na kćerku! Ne pijte odviše vina i rakije, pak da mi 
ju izpustite s vida Diete je mlado i ludo, a znate i sami, da vam 
je prolaziti mimo dvora Zlike Klieštića, onog krvopije starog! Pazite, 
da mi ne dopane njegovih ruku! — 

Pitat — bilo ju stid i sramota! Djeveri bi se na glas nasmi- 
jali njezinu strahu, a moglo bi biti i druge neprilike. Jer ako bi to 
opazio mladi, ne bi li mogao posumnjati o nečistu poslu ? Ta i mravi 
su ljubomorni ! 


— 201 — 


Sve je misli na jednu smislila : strpljivo čekati do novoga doma, 
pak onda zapitati mladoga, ne bi li joj znao što godj kazati o tom 
Zliki Klieštiću. 

Sve napred, napred, išli kićeni svatovi. Bilo ih je dobrano ; 
ma spajale su se tuj dvije bogate kuće. Moglo im je biti svega, po 
iniloj volji. Al su to i zaslužili, pošteno zaslužili. To je bila liepa 
plaća vječnoj marljivosti, jer mravi su marljivi, bez dvojbe. Na mar- 
ljivu svietu blagosov je boži! | 

Cielimi svati vladaše ipak neki svetčani mir i red. Svatko bi- 
jaše na svom mjestu, kako je to naredio mladin otac. A to je i bilo 
posve dobro, jer: red je duša stvari. 


Nego kum i čauš, kao da nisu za to marili. Njih si mogao 
viditi sad ovde, sad ondje. Napokon to nije toliko zlo, dapače to 
njim i dolikuje, jer su već stariji, razboriti ljudi. K tomu to sobom 
donosi čauška čast. Čutura i torba, pečenje, vino i rakija, kolači i 
druge jestojke : sve je to u čauša. On je u svakih svatovih živi la- 
krdijaš, njemu je sve prosto. I ovdje bijaše on, što no se veli, 
pravi šaljčina. Od njegovih veselih šala mnogomu su s težka smieha 
i suze navrele na oči, a čim bi na putu opazio koga od mravljega 
roda, njega bi stala vika u sve grlo: 

— Hej, stani kume, sinko, prijane il stričeviću, stani, pa 
gruni ! — 

I svaki bi morao gucnuti po kap bud rakije, bud vina, kako 
se već komu prohćelo. To je bilo sve dobro i liepo, jer to pita 
običaj i gostoljubje, osobito u tako svetom času. Ali je čauš svakoga 
uzovnika i sam pratio i vinom i rakijom, a tako i kum, koj se u 
ovako važnih trenutcih nekom divnom srećom vazda našao uz svoga 
čauša. To im je bila pogreška, i to strašna pogreška — pijanstvo ! 
Ono im donese strašnu smrt. 


Kum i čauš pijuckahu sve malo po malo. Kum bijaše slabije 
petlje, pak će najednoč čaušu : 


— Haj, moj čauše, alaj mi je voljko pri srcu! Samo mi se 
danas nekako čudno okreće to pusto grmlje, a svati kan' da su se 
najednoč potrostručili, toliko ih vidim! Danas bi bez straha srnuo 
u najgoru pogibelj! — 


Živio! kliknu supijani čauš. Tako valja! Nego, reci der mi, 
bi 1 se i danas preplašio Zlike Klieštića, onog hulje matoroga ? 
* 

— Zli — zlike Klieštića! prasnu kum, — čemu bi ga se plašio ? 
Ako 1' si junak, a ti hajde, da pred njegovim dvorom pijemo njemu 
na sramotu, pa da mu se u brk narugamo! — 

Meni je pravo! vrati čauš. Ma vrstna si ti glava, kad si smi- 
glio tako šta nečuveno liepa. Alaj ćemo se podsmiehnuti starom 
griešniku ! Neka mu rastu zubi na naše obilje ! 

I opet potegnu iz čuture, u kojoj su eto i pamet zakopali. Za 
onog znamenitog razgovora bijahu već nešto malo zaostali za osta- 
limi svati, ali svak to odbijaše na neobičnu debljinu njihova tiela. 
A to bijaše glava težka ! 

U to neko Kliknu : Pazite se, kićeni svatovi! eto dvora Klie- 
štića Zlikonje! Gajdaši, što su ih svirkom pratili, umuknu , a dju- 
vegija ode s najhrabrijimi izviditi put. Mlada u malo, što se nije 
onesviestila ; svati se ustaviše. Tako ih stigoše i ona dvojica. 

Mahom ih stade vika: Napred ! Što se bojite ! Kakov Zlikonja 
Klieštić ? Pa zar je to baš tolik junak? Napred hulje, kukavice ! 
Sad ćemo vam mi pokazati, kako se izsmjehava taj Zlikonja ! 

Tada se vrati mladoženja. Svi stadoše na dušak opominjati 
kuma i čauša, da ne prave buke i zijana, jer mladi kaza, e je po- 
uzdano saznao, da je Zliko Klieštić u svom dvoru u busje pao. Ali 
zalud razborite rieči pijanu čovjeku. Zalud bacati sol u more! 

Kum i čauš, junačine, podjoše voditi svate. Zapjevaše: hajd 
na lievo! a teturahu bogme i desno i lievo. U to padoše i pred 
Klieštićeve dvore. 

Vidjelo se: bijahu to dvori zlobna podmuklice. U sitnu piesku 
vješto upriličena jama, na vlas lievku slična. Na dnu, baš u sriedi, 
vidio si sivu glavu Zlike Klieštića. Ustne mu bijahu, kao naoštrene 
škare. Jao i pomagaj onomu, koj im vlasti dodje ! 

Kum i čauš, sve jednako pjevajući, podjoše do obronka gotove 
si propasti. Svati se ustrmiše od straha i nitko se ne usudi, za 
njima poteći i spasiti ih očite smrti. Žene im lamahu ruke od boli 
i tuge, a mlada se u istinu onesviesti. | 

Plač i jauk žena, piska djece i dozivanje razboritijih još ih 
više razdraži. Hćedoše, pod što pod to, pošaliti se s krvnikom 
svoga roda. 

— Gdje si, Zlikonjo ; matori, ludi Zliko ! kliknu u jedno grlo. 
Ali lukavi se Zliko ne oglasi. 

U tvoje zdravlje! viknu čauš i nagnu čuturu. Tada ju ki 
kumu i stupi još bliže kobnoj jami. 

— U tvoje zdravlje! — opetova pijani kum, ali mu se za tren 
po nesreći oskliznu noga. Čutura mu pade iz ruku, baš pred ne- 
sretnoga čauša. Obojica bijahu u smrtnoj pogibelji. Piesak im se 
odruni izpod nogu, ter oba padoše u ždrelo krvna si, a sada pre- 
zirom ogorčena neprijatelja. 

«Kum bijaše odmah mrtav. U tili čaš prereza mu Zlikonja de- 
beli vrat, ter stade požudno piti njegovu krv. A čauša nasta piska 
i zavijanje. Ali sve bijaše utaman ; van ne mogaše nikako. Penjao 
se jadnik i penjao, ali kad bi se malo i popeo, odrunio bi se pusti 
piesak, a jadnik se opet nadje na poljubcu ljuta krvnika. 

Svati brzo podju dalje, ter povedu njihove žene, da ne slušaju 
toli težka jauka. 

Kako li su kašnje biedne žene s nejakom dječicom proklinjale 
kleto pijanstvo svojih muževa, koje njim samim donese smrt, a ženam 


i sirotčadi biedu i nevolju ! 


* 
* * 


Je li velika razlika izmedju ljudi i životinja ? 

Nije li onaj vitez razbojnik, što bi sa svojih visina plašio mirna 
prolaznika, slika našemu pauku Nezasitiću ? Nije li prost podmuklica, 
što se skriva po špiljah i gudurah, noseć smrt i razboj, prilika na- 
šemu Zlikonji ? 

Ima li tuj razlike ? 

Nerazumne stvorove vodi naravni nagon, a čovjeka, najsavr- 
šenije biće naravi, vodi pakost i zloba! Oj, ima ih ima, koji nasla- 
dom ugnjetavaju po čitave narode, ter im ne dadu daha ni oduška! 

Hrvatska mladeži! budi svjestna i slobodouma, a smrtno mrzi 
i preziri tirane krvopije svoga roda mučeničkog ! — 

Životopis Eugena Kvaternika. 
I 


Mladost njegova do prvoga progonstva iz domovine. 


ne 31. listopada 1825. godine rodi se dru. Romualdu Josipu Kva- 

terniku, učitelju poviesti na kr. pravoslovnoj akademiji u Zagrebu 

i njegovoj suprugi Amaliji, učiteljicr glavne djevojačke učione u 

Zagrebu, drugi sin, naš Eugen. Majka neuživaše dugo radosti 
materinje, jer skoro iza poroda oboli na smrt, a maloga Eugena 
odpravi radi toga otac k svomu bratu Jurju, kanoniku i župniku u 
Gerovo. Još djetetom bijaše Eugen slaba zdravlja i za malo, da nije 
na putu k stricu si umro. U Severinu držahu mu već sviećicu misleći, 
da će skoro izdahnuti, nu providnost odredi ovomu onda još sla- 
bašnomu djetetu veliku zadaću, te tako preboli Eugen ovu botest, 
da drugih još većih bolih prepati i da danas sutra radi i umre za 
svoj narod. 

Četiri godine svoje najnježnije mladosti proživi naš Eugen kod 
strica si Jurja u gorskom kotaru, toj hrvatskoj Švajci, razvijajuć 
se i rastuć u čistom i zdravom zraku. 

Kad mu bilo četiri godine, povrati se u Zagreb k svojim rodi- 
teljem. | 

Nu ova nagla promjena zraka baci ga opet u bolest, koju pro- 
vidnošću božjom ipak preboli, ostavši i kašnje slab i bolestan na 
očijuh, koja ga je bolest, reći bi, vjerno kroz sav život pratila. — 
Djetetom od šest godina podje Eugen u školu i u kući svojih 
roditelja, prouči sve škole do šestoga latinskoga razreda. Sve ovo 
vrieme liepo ga priučahu roditelji radu, a otac mu pobudi osobitu 
volju za povjestnu nauku. Ovom se je naukom Eugen neumornom 
marljivošću bavio, a kašnje je upravo željeznom logičnošću služio se 
povjestnimi činjenicami u svojih radnjah. 

Uviek zauzet za nauku prolazio je Eugen sve razrede veoma 
dobrim uspjehom. Roditelji se radovahu liepu njegovu napredku 
gojeći uviek želju i nadu, da jim se sin posveti svećeničkom stališu. 

Baveć se Eugen ozbiljno naukom i bivši odgajan po religioznih 
načelih mislio je izprva i sam, da će jednom zbilja navještati svomu 
narodu kraljestvo božje. 

Svršivši tako Eugen u roditeljskoj kući i peti gimnazijalni 
razred, pošalju ga roditelji na gimnaziju u Rieku, da ondje uči filo- 
sofiju, te da se nauči talijanski jezik i da kuša kako se žive izvan 
roditeljske kuće. 

I ovdje je naš Eugen liepo napredovao, te dovrši filosofiju 
izvrstnim uspjehom. 

Svršivši filosofiju stupi Eugen na razkršće svoga budućega ži- 
vota — valjalo mu birati buduće zvanje. 

Poznata bijaše Eugenu želja njegovih roditelja, da ga oni žele 
najradje vidjeti u svećeničkomu stališu, nu njenu se je htjelo slo- 
bodnijega života i rada nego mu to može dopuštiti ovaj stališ. Više 
dakle za volju svojih roditelja, koje je toli nježno ljubio, nego od 
svoje volje, podje Eugen u Senjsko sjemenište. 

Već od prije sklon na pobožan i bogobojan život prione Eugen 
svom ljubavju i osvjedočenjem uz bogoslovne nauke. Krasne njegove 
sposobnosti neostadoše dugo tajnom, te ga biskup Mirko Ožegović 
pošalje u osrednje peštansko sjemenište. U ovom sjemeništu saku- 
pljahu se najsposobniji mladi bogoslovi iz Ugarske i Hrvatske, da 
proučaju naj uzvišeniju tajinstvenu vjersku nauku. 

Ovdje napredovaše Eugen liepo provodeć dane u razmišljanju o 
najuzvišenijih načelih morala i najtajinstvenijih naukah vjere. Nauk 
morala i vjere uhvatiše dubok koren.u umu i srecu našega Eugena, 
te su ga uviek vjerno vodile u njegovu životu. Nu ovaj snatreći 
život u sjemeništu nije imao ipak toliko čara, da bi bio mogao 
podpunoma obuzeti vedri i bodri duh Eugenov, jer rada je on tra- 
žio, a toga nije nalazio u pustih zidinah sjemeništa. 

Boraveć Eugen u sjemeništu život odieljen od ostaloga svieta, 
rado je slušao i čitao o velikih idejah, koje tada potresahu svietom. 
Ove se ideje moćno dojimahu plemenita njegova uma i srca, te pošto 
ga bijahu posve obuzele, odluči ostaviti sjemenište i stupiti u sviet 
u borbu za slobodu i napredak. 


Sprovedši jednu godinu dana u sjemeništu ostavi Eugen bogo- 
sloviju, te se posveti pravo- i državoslovnim naukom. 

Težak bijaše ovaj korak za našega Eugena, jer ga njegovi 
roditelji neodobriše. Otac mu izjavi, da nemari više znati za njega 

pa da neka slobodno žive sam kako bude znao i mogao. Ova zlo- 
volja otčeva mučila je jako našega Eugena, nu on je držao da, je 
izbor stališa za svakoga čovjeka prevažno pitanje, nego da bi ga 
ikomu na svietu prepustio. 

Ovako sada od svijuh zapušten imao se je Eugen boriti za život, 
a uz to učiti marljivo izabrane si nove nauke. Prave i državoslovne 
znanosti omile mu brzo, da se je u njih tako rekuć preporodio. 
Ovdje je učio filosofiju i poviest prava i državoslovja, te je žalošću 
uvidio, da se rezultati ovih znanosti u svietu nenalaze oživotvoreni. 
Razlog tomu nalazio je on u krivu odgoju mladeži. Ovo ga potakne, 
da je uz pravne i državoslovne nauke počeo učiti znanost višjega od- 
gojivanja mladeži. Da uz to nauči i magjarski jezik slušao je on 
ovu znanost na magjarskom jeziku, te je toliko u njoj napredovao, 
da ju je dovršio pohvalnom diplomom. 


Poslje uspješno dovršenih sveučilištnih nauka bijaše Eugen od- 
gojiteljem kod neke slovačke plemićke obitelji. Ovdje je rado zalazio 
medju slovače seljake, da se snjimi od srca porazgovori. Ovakovi 
razgovori živo su sjećali Eugena na njegovu domovinu, te su sve jače 
budili u njemu želje, da se povrati u svoj zavičaj. Kad je vidio, kako 
oduševljeno magjarski narod za svoju slobodu i državnu neodvisnost 
radi, nije mogao dulje u tudjini ostati, već podje, da se i on kao 
vriedan Hrvat bori za slobodu i nezavisnost svoje domovine. 

Ako se i nije otac Eugenov mnogo za njega brinuo, to je ipak 
veseljem slušao, kako mu sin marljivo nauke svršava i kako se oz- 
biljno znanošću bavi. Ovo ga u toliko udobrovolji, da je sama pozvao 
Eugena, da se vrati kući i da dodje u zagrljaj svoga otca. 

Velikom radošću i oduševljenjem povrati se sada Eugen u do- 
movinu, gdje ga je radostno dočekao otac i njegovi stari prijatelji. 
Za koji dan kako je Eugen došao u svoju domovinu bje zaprisegnut 
kao bilježnik banskog stola. 

Mjeseca ožujka 1848. bude on od grada Varaždina poslan u 
deputaciju, koja je išla u Beč, da pred hrvatskim kraljem razloži 
prava kraljevine Hrvatske i da jih tako obrani od napadaja magjarskih. 

Ovaj korak, kojim je Eugen prvi put stupio u politički život, 
bijaše odlučan za čitavu njegovu budućnost. Poslje ovoga koraka 
trebalo je dalje poći i sve to življe raditi, pa zato i zbilja preseli 
on iz mirnoga Varaždina u živahni Zagreb, gdje ga odmah nalazimo 
medju narodnimi stražari. 

U Hrvatskoj nasta buran život: sve se diže na obrann hrvat- 
skih prava, mladež hrli pod oružje, da se oružjem opre onim, koji 
rekoše: ,Hrvatske nema.“ 

Mjeseca lipnja 1848. podju dvadeset i dva hrvatska ia 
do Požege, da narod pod oružje kupe i da ga u oružju vježbaju. 
Medju ovimi mladići bijaše i Eugen, koji si nigdje zaostao, gdje 
se radilo o slobodi Hrvatske. 

Na tisuće naroda sakupilo se pod oružje, tuj se vježbalo, go- 
vorilo i pjevalo o hrvatskih junacih, te je hrabra četa svaki čas bila 
spremna, da se ogleda s neprijateljem : kuenuo bo bijaše čas oslo- 
bodjenja Hrvatske ! 

Magjari posjednu Vučin brdo, u Virovitičkoj podžupaniji, a na 
predlog Eugena bje odlučeno, da hrvatske čete nalazeće se u Požegi 
posjednu Krndiju planinu i da s mjesta udare na neprijatelja. Videći 
Magjari, da se Požežani nešale ostave svoj postav, te se povuku 
natrag u Osiek. 

Početkom rujna 1848. stajaše na požeškom polju pod hrvat- 
skimi barjaci poredano preko šest tisuća hrvatskih junaka. Tko da 
opiše radost našega Eugena gledajućeg kako se oduševljeno kupe 
hrabri Hrvati, kad se radi o slobodi njihove domovine. Nebijaše 
Eugen vojnik po zanatu niti mu je srce za bojem čeznulo, ali ljubav 
domovine tako ga je poticala, da je znao vatrenom riečju i hrabrim 
svojim ponašanjem za čudo razpaliti vojsku. Četa ova, u kojoj bijaše 
Eugen, liepo se je ponesla kašnje kod zauzeća grada Osieka. 

Riešiv ovako svoju ugodnu dužnost vrati se Eugen u Zagreb, 
da zamjeni sablju perom, te bje namješten kod obstojavšega banskoga 
vieća, gdje je radio sve dok nije ovo bilo razpušteno. U to vrieme 
položi on izpit odvjetnički i bude uvršten medju odvjetnike zemlje 
hrvatske. Ipak se neposveti Eugen odmah odvjetničtvu, već se prime 
za vrieme službe kod obstojavšega zemljarinskoga provizorija. Skoro 
zatim pripravi se da otvori svoju Dno nn kancelariju, te s toga 
ostavi onu službu. 

Godine _ 1851. namjesti se kao odvjetnik u Brodu na Kupi. 
Iste se godine oženi sretno sa Ružicom Homotarićevom iz Karlovca. 
U svojoj supruzi našao je vjernu svoju družicu, koja ga je ljubezno 
i vjerno pratila na putu njegova težka, burna i mučna života. Sama 
dobra Hrvatica pojmila je Ružica svoga Eugena, te je znala blagom 
riečju često blažiti Eugenove boli. Iz ljubavi prama domovini i ona 
je rado trpjela uz svoga druga, a iz ljubavi prama svomu suprugu 

preuzela je od njega sve želje i misli, tako da su njih dvoje i ne- 
hotice se natjecali u ljubavi domovine. | 

Tako vidimo, da se je naš Eugen u mirnom, siromašnom nu 
poštenom kraju Hrvatske u kojem je svoju prvu mladost proživio, 
želio osnovati sretan obiteljski život. Crni su se medjutim oblaci 
nadvijali nad Hrvatskom. Pobjeditelje Hrvate stigne isti, dapače još 
gori udes od onoga pobjedjenih Magjara. Tudjinci bijahu poplavili 
zemlju skučivši ju u težke okove birokracije, slobodna se misao već 
u svomu zametku gušila, a zlo je prošao svatko, tko je samo snivao 
O pravih Hrvatske. 

Žalostnim je srcem gledao Eugen ovo zlo, koje je bilo stiglo 
njegovu domovinu, nu nade nije izgubio na bolju budućnost. On koji 
jednom već dizao narod hrvatski na oružje proti neprijatelju, koji 
je gledao kako se pred njegovima očima bilo sakupilo do šest hiljada 
Hrvata, da pod hrvatskimi barjaci stupe na branik svojih prava, 
čvrsto je vjerovao, da će u zgodi narod hrvatski otresti se nesmiljena 
jarma. Težkom je on mukom gledao, kako se tudjinstvo po Hrvat- 
skoj širi, kako se hrvatska prava nogami gaze, kako se pače u 
samoj Hrvatskoj progoni hrvatski jezik. Svakom zgodom sjećao je 
tudjine činovnike, da hrvatski narod nije ničji rob, već da je 
narod stobodan i da mu te slobode još nitko oteo nije, niti da mu 
je oteti smije. Nije dakle nikakovo čudo, što su neprijatelji hrvat- 
skoga naroda nerado Eugena slušali i gledali, te što su vrebali na 
svaku zgodu, da ga odstrane. Nu kako, da progoniš čovjeka neporočna, 
poštena, komu niti najmanje stvarce spotaknuti nemožeš ? 

Težkom mukom, a otvoreno možemo kazati i velikom zlobom, 
odlučiše, da ga najprije materijalno unište. Svojim putem odmjeriše 
mu porez za godine 1852. i 1853. iznosom od 630 fr. srebra. Po- 
četnik odvjetnik u gorskom kotaru, tom najsiromašnijem kraju Hr- 
vatske, nije mogao za onda toli ogromne svote smoći, a znajući da 
je pretjerana i nezakonito odmjerena nije ju niti platiti hotio. Da 
se obrani proti ovoj nepravdi, tražio je Eugen zakonitim putem, da 
mu se ovaj nezakonito odmjereni porez odpiše i po pravednosti 
obali. U posljednjem svom utoku na c. kr. bečko popečiteljstvo označi 
Eugen ovaj postupak oblasti osobnom mržnjom, progonstvom i zlo- 
porabom uredovne vlasti. Eugen je dobro znao, što bi mu njegovi 
neprijatelji radi ovih rieči učiniti mogli, nu gdje je valjalo ustati 
proti nepravdi, gdje se je imala skinuti krinka zlobi, tuj nije on pazio 
na osobnu pogibelj. Pa kako su sve oblasti bile složno ovaj čin proti 

njemu skovale, nadahu se, da će jim poći za rukom Eugena, toga 
okorjeloga branitelja hrvatstva upropastiti. Na veliku njihovu žalost 
izadje Eugen dobitnikom, te kad se stvar izpitala morade se od- 
mjereni porez od 630 for. sr. slovom šest sto trideset forinta srebra 
obaliti na 14 for. 20 kr. sr. t. j. četrnaest forinta i 20 n. srebra. 
Ove svote same po sebi jasno svjedoče, kako bijahu oblasti u Hr- 
vatskoj sklone i pravedne našemu Eugenu! 

Nespominjuć pomanjih stvarih ovo bijaše prvi udara“ proti 
Eugenu, od kojega se nekako obrani, nu drugi oveći udarac težko 
ga pogodi i iztjera iz domovine. Kako spomenusmo  vladaše tada u 
Hrvatskoj austrijski absolutizam. Paragrafi se hiljadili bez obzira na 
život, običaj i pravrio osvjedočenje naroda. Sve se hotjelo u bivšoj 
austrijskoj carevini strpati pod istu kapu. Hrvatsku kraljevinu ho- 
tjahu jednim mahom izbrisati iz pozorišta narod. Težko bijaše da- 
kako slomiti volju naroda, uništiti njegove običaje, ubiti mu pravnu 
ćud, ali je i absolutizam jake naravi te bezobzirce kroji zakone, 
kojim se svatko sliepo pokoriti mora. 

Mučno bijaše Eugenu gledati ovo tudje nezakonito i bezobzirno 
gospodstvo, te je često nezakonitosti korio i izticao. Tim načinom 
pao je u nemilost svih oblastih, te se samo zgoda tražila, da se 
sada jednom za sve pute odkloni. Lahko sili za razloge i zgodu, te 
se je takova brzo i proti Eugenu našla. 

Kako vidismo bijaše Eugen izpitani odvjetnik, kao takov bijaše 
uvršten u listinu odvjetnika, te kako vidjesmo plaćao je i porez 
kano odvjetnik, uzprkos tomu izgubi on po jednom absolutističkom 
zakonu pravo odvjetovanja. Po ovom zakonu zahtievalo se naime, 
da i on opeta položi odvjetnički izpit, ako hoće da ostane odvjetni- 
kom. Ovim zakonom zahtievalo se samo od mladjih odvjetnika, da 
odvjetnički izpit opetuju, jer stariji bijahu manje pogibeljni, te se 
mogahu jednostavnom molbom riešiti dužnosti polaganja ovoga izpita. 
Da je ovaj zakon bio suvišan, vidi se iz toga što su upravo mladji 
odvjetnici i onako radi svoje vlastite koristi bili primorani da nove 
absolustičke zakone uče, te je nečuveno, da bi već izpitani od- 
vjetnici ili sudci igdje morali radi novih zakona izpit opetovati. Taj 
zakon bijaše nepravedan, jer nije za sve odvjetnike jednako  valjao, 
pošto su se stariji odvjetnici mogli lakko riešiti ove dužnosti, a samo 
mladji odvjetnici morali su se absolutno izpitu podvrći. Čini se ipak, 
da bi upravo stariji odvjetnici bili trebali više pobude i prisile, da 
uče nove zakone, a jednim i drugim bijaše poznavanje tih zakona 

jednako nuždno. A što je najglavnije, taj zakon bijaše nepravičan 
s toga, jer se je njim diralo u već stečena prava odyjetnika. 

Vidi se dakle, da je ovaj zakon bio samo zato uveden, da se 
prorešetaju mladji odvjetnici, pa da se oni, koji nebijahu u milosti, 
tobože zakonitim putem odstrane. | 

Kod ovoga izpita imadjahu tadanji gospodari Hrvatske škare 
i sukno u svojih rukuh, pa propuštahu i bacahu na izpitu koga i 
kako ih bijaše volja. Nije bilo šala podvrći se ovomu izpitu, gdje 
se je na sve drugo više gledalo, nego na znanje i gdje se je najviše 
pazilo na političko osvjedočenje kandidata. Pripovieda se pače, da 
se je jednom i o tomu viećalo, bili se k polaganju nove odvjetničke 
prisege pripustili oni, koji su se usudili s punom bradom predstaviti 
banskomu stolu. Razlog ovoga viećanja bijaše kratak: ,Barba decet 
virum“, tko bradu nosi, taj nije pokoran. 

Ovakovu izpitu imao se je podvrgnuti i naš Eugen. Već po- 
litička boja njegova bijaše takove vrsti, da se nije smio pod nikakov 
način na izpitu propustiti, a uz to je nosio punu bradu, te je bilo 
lahko pogoditi, kojim će on uspjehom proći na izpitu. Uzdajuć se 
ipak u svoje znanje i poznatu vještinu odvjetničku podvrgne se Eugen 
ovomu izpitu, te je iz navedenih razloga za prvi put pao na izpitu. 
Odrediše mu drugi rok, jer dva put se je smio taj izpit polagati, u 
podpunoj nadi i nakani, da ga opet na izpitu bace. Nu kako je i 
njim bilo težko Eugena na izpitu baciti, vidimo iz toga, što mu nisu 
niti dopustili, da opet na izpit dodje, već su kraćim putem isti 
uspjeh postigli. 

Kako već spomenusmo bijaše Eugen bolestan na očijuh, a kako 
se je bavio odviše naukom dade mu se ova bolest na zlo tim više, 
što ga je i ovo proganjenje mučilo. Radi ove bolesti nije se mogao 
u ovom, drugom njemu odredjenom roku podvrći izpitu, već podnese 
banskomu stolu molbu uz lječničku svjedočbu, da bi mu se ovaj izpit 
radi bolesti očijuh odgodio. Nu ova mu molba nebje uslišana, već 
mu dekretom od 5. ožujka 1857. uzkratiše daljni rok i uztegnuše 
odmah pravo odvjetovanja. 

Ovim načinom učiniše ono, što bijahu već i onako odlučili 
učiniti. Pa je konačno svejedno, da li ovako ili onako nepravdu 
učine. Zakon je taj glasio, da se u slučaju obzira dostojnu smije 
dozvoliti, da se ovaj opetovni odvjedtnički izpit, ako odvjetnik na 
istom dva put padne, smije i treći put polagati. Nu za Eugena bi- 
jahu vršitelji zakona mnogo strožiji od samoga zakona. On bje samo 

jednom na izpitu pao, a bolest očijuh nebijaše za nje razlog obzira 
dostojan. 

Proti ovoj nepravednoj i nesmiljenoj odluci uticao se je Eugen 
na razne oblasti, nu nigdje nedobije prava niti smilovanja, a molba 
njegova na samoga cara austrijanskoga dobila je ledeno riešenje : 
»Nije se pronašlo ništa u tom predmetu odrediti.“ 

Poslje tolikih borba, poslje toliko truda, ostade Eugen sam bez 
zvanja, bez prijatelja, a što je još najgore, bez nade na bolju bu- 
dućnost. Gledajući Eugen kako se hrvatska prava nekaznjeno gaze, 
kako se hrvatski narod ponizuje i uništuje, kako je na milost i ne- 
milost tudjinu izručen, težko je uzdisao od tuge i žalosti nad pro- 
pašću svoga u povjesti toli slavnoga naroda. Oni koji bi imali za 
mnogu uslugu zahvaliti hrvatskomu narodu, bijahu ga tada poplavili, 
te mu kao pijavice sisahu svaki zanos za napredkom i slobodom. 

Gledajući sve ovo pomisli Eugen, da se Hrvatska sama po 
sebi nemože otresti težkoga absolutističkoga jara, te da joj tudje 
pomoći treba. U tom uvjerenju odluči on, da podje u tudjinu, pa 
da svietu kaže, što sve Hrvati pate i kako bi se oni osloboditi morali. 

Što je jednom Eugen odlučio, to je uviek sigurno i izveo, te 
zato proda nešto svojih stvarih, što se je prodati moglo, preda svoju 
odvjetničku pisarnu svomu prijatelju odvjetniku Thierry-u na Rieci, 
te tako sabere do 500 for., da krene na put. 


II. 
Put u Rusku do povratka u domovinu, 


Za krimskoga rata stekla je Ruska u Hrvatskoj obću sinpatiju. 
Tkogodj je mislio na spas Hrvatske očekivao ga je od sjevernoga 
strica — Rusa. Neki su se istina zgražali od ruskoga absolutizma, 
nu tješahu se tim, da je absolutizam za Rusku još nuždan i da će 
skoro i u Ruskoj sinuti božje sunce slobode. 


I naš Eugen misleći na spas Hrvatske pouzdano je pomišljao 
na Rusku, te pun nade odluči otići u Petrograd, uteći se k sjever- 
nomu stricu, te ga uvjeriti, da bi ujedinjena i slobodna Hrvatska 
najlakše i najpovoljnije za samu Rusku mogla riešiti iztočno pitanje, 
koje je nju upravo tada toliko uznemirivalo. 

Liepe ove nade oduševljivahu Eugena na toliko, da je odlučio 
ostaviti svoju domovinu, te otići u daleki sviet, gdje će naći tudje 
običaje, nepovoljno podnebje i sama nepoznata lica. Mislio si je 

Eugen, da ga sjeverna braća neće objeručke dočekati, jer je znao, 
da je težko sklonuti absolutizam, da za slobodu radi. Predvidjao je 
on i to, da bi Ruska radje slušala priče o Srbih u Hrvatskoj, jer 
mu bijaše poznato, da je ruskoj vjera moćna poluga politici. Nu 
sve to nije Eugena odvratilo od njegove odluke, jer nije on tražio 
u Ruskoj niti sreće, niti slave, niti udobnosti za sebe, već je tražio 
slobodu i sreću Hrvatske, a to ga je bodrilo na rad i davalo mu 
nade, da će ako i težkom mukom i velikim svojim trudom barem 
štogodj učiniti na korist svoje domovine. 

U vrieme najljuće zime dne 4. siečnja 1858. uputi se Eugen 
put Petrograda. Ideje slavizma i hrvatskoruska politika zabavljahu 
ga čitavim putem. Prošao je kroz Prag, gdje se je nekoliko dana 
bavio, kroz Poljsku, gdje je u Varšavi znamenitije državnike posjetio, 
te dodje tako tekar 31. siečnja 1858. na večer u Petrograd. — Da- 
leki ovaj i dugotrajni put proguta Eugenu liep dio one svotice, koju 
bijaše sobom ponio, a u Petrogradu nasta za njega vrieme težke 
kušnje i neizvjestnosti. 

Njekoje preporuke iz Česke i Poljske bijahu mu istina otvorile 
vrata sjeverne braće, nu srce i povjerenje njihovo morao si je sam 
predobiti. 

Skoro šest mjeseci izpitivahu njegovu prošlost, te odgadjahu 
svaku svezu s njim, a kroz ovo šest mjeseci prepati Eugen više 
biede i stradanja, nego čitava svoga života. Svi ga istina uljudno 
primahu, svi mu obećavahu, da će mu na ruku ići, nu nikomu se 
nije toliko sililo, da rieši njegovu sudbinu. — U Petrogradu bijaše 
se u brzo upoznao sa uglednimi ruskimi državnici kao sa grofom 
Bludovom, profesori Szreznjevskim, Dubrovskim, Hubeom, generalom 
Kovalevskim, akademikom Kunikom, Lamanskim i drugimi. Osobito 
ga je pako obljubio bio profesor Romualdo Hube, glasoviti ruski 
pravnik. Njega je često Eugen posjećivao, te ga je znao za dobar 
savjet upitati. Jednom potuži mu se Eugen, što već tako dugo vre- 
inena nije njegova stvar riešena, pa mu Hube žalostivo, nu skoro 
srdito odgovori: ,Kod nas se neračuna vrieme na tjedne, već na 
mjesece.“ Ova Br šiba bijaše gorka za nias) koji je svojom 
kesom jedva na dane počeo računati. 

Nu Eugen nije bezposleno bolju buđućnost izčekivao, već je 
za, nju marljivo radio. On sastavi svoja politička načela u francezkom 
jeziku pod naslovom: ,Pensćes d'un ć6migr6 austro-slave Croate.“ 
(Misli austroslavenskoga prognanika Hrvata). Ovaj spis prepiše Eugen 

nekoliko puta te ga razdieli medju svoje znance, znamenite ruske 
državnike. Ovi su odobravali njegove nazore, bili su donekle s njim 
sporazumni u političkih osnovah, nu nije jim bilo po volji, što je: 
svagdje izticao ime hrvatsko, a ne kako bi oni bili željeli srbsko. 

U Rusiji bijaše tada ljudi bavećih se politikom, koje bijaše: 
bizantinskoruski absolutizam, skroz pokvario, te koji neosjesafiu po- 
bude za slobodu. Nu bijaše priličan broj i takvih ruskih državnika, 
koji su o tom nastojali, da sva slavenska plemena dobiju toliko slo- 
bode, da tako slobodni Slaveni mogu w sgodan čas okrenuti frontu 
prama Europi. 

Ovi potonji odobrava Eugenova načela, te ga kašnje ijodii= 
pirahu u osvjedočenje, da će on mnogo doprinieti k povoljnu reše- 
nju slavenskoga pitanja. Nu i oni državnici prve vrsti, koji nebijahu 
za sloboda pojedinih slavenskih plemena, u veliko su cienili sposob- 
nosti Eugenove, te su ga uviek liepo susretali u misli, da bi ga 
mogli liepo upotrebiti na korist same Ruske. 

Malo po malo upoznade se Eugen sve to više, te se skoro 
sastane i sa tada toli moćnim državnikom Pogodinom. Pomoćju nje- 
govom dobije Eugen dne 14. lipnja 1859. podporu od 300 rubalja, 
tim da će mu se i unapred primjerena podpora podieljivati. K tomu | 
bijaše dodano, da će tu podporu uživati kroz dvie godine, a to vrieme 
neka radi u politici po svom vlastitom osvjedočenju i znanju. Po- 
godin bo odobravaše politička načela Eugenova, te mu pisa u istom 
mjesecu lipnju 1858. da se s njegovimi misli (,Pensćes“) podpu- 
noma slaže. 

Po tom dakle bijaše Eugenu obećana dvogodišnja jednon: tako, | 
da neka on radi po vlastitom svom osvjedočenju u politici, kako Je 
bio već započeo. 

Sve pretrpljene nevolje i jade zaboravi Eugen videći da je 
medju Rusi našao prosvjećenih i slobodoumnih državnika, koji su 
bili skloni oslobodjenju Hrvatske, nu na njegovu žalost vladaše u 
Ruskoj jošte mračnjački absolutizam, koji je već u zametku gušio 
svaki osjećaj slobode. 

Sve do sada življaše Eugen sam u Ruskoj, dočim bijaše nje- 
gova Ružica kod svoga brata u Hrvatskoj ostala. Videći se Eugen: 
donekle obskrbljenim poželi živo, da i njegova Ružica k njemu u 
Petrograd dodje, pa da tako zajedno dane borave. Radošću se je 
ona odazvala ovomu pozivu, te mu pisa, da joj srce uviek za njim 
čezne, pa da će se njegove i njezine muke i boli olakšati ako jih 

budu skupa podnosili i dielili. Već 8. srpnja 1858. dodje Eugen u 
Štetin na susret svojoj miloj Ružici, s kojom se odmah povrati u 
Petrograd. | | 
Činilo se je, da će sada Eugen ostati u Petrogradu i raditi 
po malo na započetom poduzeću hrvatskoruske politike, nu ipak se 
tako nesluči, već je skoro ostavio Rusku, da se u nju više nepovrati. 
Tek onda, kad čovjek što raditi poduzme, opazi najbolje gdje 
mu što manjka, tako je i Eugen uvidio pišuć o austrijskih odnošajih, 
da još dobro nepozna poviesti svoga naroda, da mu još nisu znane 
želje pojedinih naroda u Austriji, te s toga odluči vratiti se u Austriju, 
da ove stvari prouči. Da nebude imao putem kakove neprilike stupi 
Eugen u rusko podaničtvo, te kao takov dobije putnicu. | 
Na badnjak 1858. dodje Eugen u Peštu, te stane prebirati 
knjige i rukopise po muzejih i knjižnici, da kupi biserje hrvatske 
povjesti, da pokaže svietu njezino bogatstvo, da mu predoči, kako 
bi Hrvati, koji su pod lažnimi, izmišljenimi, poganskimi, barbarskimi 
pače i robskimi imeni znali tako se oduševljivati za svoju slobodu, 
mogli otresav se tudjega jarma čovječanstvu od velike koristi biti. 
Šafafik i drugi izopačitelji hrvatske povjesti dadoše mu dosta 
posla, da pomućene pojmove bistri, da laži oprovrgne i da istinu na 
vidjelo iznese. Tako je radio Eugen tri mjeseca u Pešti provodeć 
čitave dane u knjižnici bilježeć podatke za svoje buduće radnje. 
Oduševljeno je Eugen pripravljao se na budući svoj rad pun 
nade, da će mu biti blagoslovljen. Nu na njegovu žalost, stanu se 
odnošaji medju njim i Ruskom mutiti, te mu jednoga dana stigne 
pismo iz Beča, gdje ga Rajevski od poslaničtva ruskog, pozivlje u 
Beč: Kad Eugen dodje u Beč očitova mu Rajevski, da mu se ugo- 
vorena podpora i djelovanje odpovieda. Ova odpovjed neugodno se 
je dojmila Eugena, jer je tim Ruska odpovjedala hrvatskaruskoj po- 
litici. Glede ugovorene podpore bijaše ta odpovjed nepravedna buduć 
podpora bijaše ugovorena sa carte blanche Eugenova djelovanja. 
Rajevski ponudi istodobno Eugenu nekakovu službu u Petrogradu, 
gdje bi dobio na godinu 2 do 3000 rubalja, nu ovu ponudu odbije 
Eugen odlučno. 
Videći, da se je Ruska odrekla politike hrvatskoruske, uvjeri 
se: Eugen, da Hrvat zaludu kuca na vratih sjevernoga strica. | 
U Beču bijaše tada poslanikom ruskim Balabin, čovjek slobo- 
douman, pristaša one stranke u Ruskoj, koja je hotjela, da slobodni 
slavenski narodi okrenu frontu prama Europi. Balabinu nebijaše 
* 

drago, da Eugen zapusti početo djelovanje, te ga stane nagovarati, : 
da neka mimo Ruske ništa nezapočme, a da će on u Ruskoj naći 
državnika, koji će se zauzeti za hrvatskorusku politiku. Eugen je 
jako dvojio, da bi se mjerodavni ruski krugovi mogli zauzeti za 
Hrvatsku, dapače je uvidjao, da bi Ruska priekim okom gledala 
oslobodjenje njezino. U Ruskoj bijaše prevladao živalj bizantinske 
podlosti, od koje nema nade, da bi ikomu sinuo tračak slobode. 

Eugen nebijaše jošte posve prekinuo dogovore sa Ruskom, već 
je pustio neka se politička mnenja razvijaju, dok dodje bolja zgoda. 

Buduć je pako vanjska politika bila Eugenu samo sredstvom 
politiki hrvatskoj, to je Eugen razmišljao o tom, nebi li se od koje 
druge točke dalo pokrenuti pitanje hrvatsko. Proučajuć politiku i 
razmišljajuć ob odnošajih Europe uvidi, da sunce slobode od zapada 
sieva, a iztok slobodi, da je u Franceskoj. 

.Francezka znala je ako i krvavimi žrtvami liepo pretrgnuti 
okove feudalizma, ona je pokrenula pitanje narodnosti, ona bijaše 
tada prva i najuglednija država u Europi. Francezka bijaše upravo 
tada odlučila i zadnji dio Italije i to upravo onaj dio, koji bijaše 
pod gospodstvom austrijskim, ujediniti kraljevini talijanskoj. Punim 
pravom se je dakle Eugen nadao, da će iz Francezke mnogo lakše 
i uspješnije pokrenuti hrvatsko pitanje. 

Ovako razmišljajuć odluči Eugen otići u Francezku. — Ponaj- 
prije hotio je Eugen vidjeti, što sama Italija za svoju slobodu radi, 
te s toga otidje u Turin. Ovdje se upozna sa poznatim Hrvatom 
Nikolom Tomazeom, koji ga jako zavoli i upozna sa prvimi tada- 
njimi državnici Italije Cavourom, Rattazziem i drugimi. Tuj se upozna 
i sa austroitalskimi emigranti, od kojih neka bude ovdje spomenut 
najznaminitiji muž emigracije grof _Giustiniani. U Turinu imao je. 
Eugen pune ruke posla propoviedajuć svagdje poviest Hrvatsku 
braneć Hrvate proti nepravednim napadajem, te iztičuć važnost 
Hrvatske za razvitak i slobodu same Italije. 

Mučan bijaše posao njegov, jer Hrvat bijaše Talijanu strah i 
trepet te divlji okrutnik. U čestih bojevih, koje je Austria u Italija. 
vodila, pokazaše se Hrvati kao narod junački, nu jer se nisu borili 
za svoju slobodu, već za gospodstvo austrijsko, nisu bili u očijuh 
Talijana hrabri junaci , već hrabri sluge. Uz to su ak go Hr- 
Hrvatom, pa s loza nije niti kakovo čudo, što se je u Italiji često 
čula želja: ,Morte ai Croati.“ 

U kratko vrieme podje Eugenu za rukom promjeniti javno 
mnenje u Italiji tako, da su se rieči ,morte ai Croati“ zamjeniie 
sa ,morte ai Tedesehi.“ 

Eugen sprijatelji Talijane toliko s Hrvati, da bi jim u zgodi 
rado bili pružili bratinsku ruku u zajedničkom radu za slobodu. 

Odnošaji se politički naglo razvijahu, a rad Italije imao je 
središte svoje u Parizu, zato se i Eugen požuri na taj vrutak slobode. 

Dana 7. travnja 1859. udje Eugen u Pariz, taj veleliepi glavni 
grad Francezke ili bolje rekuć čitave Europe. 

Velike misli zaokupe Eugena. Najslavnijemu i najnaprednijemu 
narodu Europe naumi on predočiti, kako su Hrvati za slobodu i 
napredak Europe mnogo učinili, kako su sada duboko pali, te kako 
bi se Europa morala odužiti Hrvatom, te jim pripomoći, da steku 
svoje jedinstvo i slobodu. 

Eugen se brzo u Parizu upozna, jer je imao iz Italije više 
preporučnih listova na odlične, državnike francezke. Nu on je hotio 
i svoj narod upoznati sa Francezi, te odluči izdati hrvatsku poviest 
na francezkom jeziku. Ovo poduzeće odobravahu svi znanci i prija- 
telji njegovi, te ga nagovarahu, da to neka samo koliko prije mo- 
guće izvede, a oni da će nastojati, da ovo djelo željenim plodom urodi. 
| Dok je Eugen radio na ovom djelu, dogodi se medju ostalimi 
jedan slučaj, gdje se je on morao žestoko boriti za poštenje Hrvatske. 

Dana 27. svibnja 1859. na večer uzme Eugen po svom običaju 
čitati časopis ,La Patrie“, te mu slučajno oko zapne na kazalištnih 
oglasih. Užasom pročita ša oglas jednoga od tada najznamenitijih 
parižkih kazališta »La gaitć,“ kojim se obćinstvo upozoruje, da će 
se doskora predstavljati komad pod naslovom ,Les Croates.“ 

 Našemu Eugenu padne na um, da se je za vrieme krimskoga 
rata u Parizu predstavljao komad pod naslovom ,Les Cosaques“ i 
da je ovim komadom, pod ovim imenom predstavio narod ruski kao 
narod barbarski i divlji. 

Olutnja Eugenova, bijaše opravdana, jer i zbilja komadom ,Les 
Croates“ hotjela se sva rugoba divljačtva i barbarizma sasuti na 
Austriju pod imenom. Hrvata. Tim bi se pako i mržnja proti imenu 
hrvatskom razprostranila po čitavoj Francezkoj. 

..Eugen je ovaj nesretni slučaj tim više žalio, što se je imao 
dogoditi upravo tada, kad je on hotio svojim djelom sprijatelji pro- 
Svjećeni sviet sa Hrvati. Groza ga je spopala nad rugobom, koja se 
je Hrvatskoj spremala. Nu kako da odbije on, neznatan .crv- u .Pa- 

rizu, član omražena i prezrena naroda hrvatskoga, ovu sramotu od 
sebe i svoga naroda ? | 

Kazalištni poduzetnici učiniše već velike troškove oko priprave 
za predstavu, misao politička bijaše jasno i stalno izražena, da se 
sramoteć Hrvate, milioni razjare proti Austriji. Očuvati Hrvate od 
ovoga pretećega jim rugla, činjaše se stvar nemoguća. Nu Eugen 
nije uzmaknuo. | 

Još iste noći napiše list svomu prijatelju Lheouzonu Le Duc-u, 
uredniku časopisa ,Courrier franco-italien“, u kojem mu se žestoko 
iztuži radi bogumrske i nezaslužene sramote, koju izobraženi Fran- 
cezi spremaju Hrvatom u spomenutoj predstavi. Sličnimi listovi obrati 
se Eugen na generala Žerebcova, historika Lacombe-a, državnika 
Garrigi-a i ostale svoje znance moleć jih, da po mogućnosti nastoje 
zaprečiti ovu predstavu, da se ne nanese Hrvatom tolika nezaslužena 
sramota. 


U kratko vrieme potakne Eugen ovo pitanje i kod vicomta 
Laguerronniere-a, koji bijaše tada glava francezke štampe, a po njem 
je doznao za ovu stvar i sam car francezki Napoleon III. 

U svojih pismih i predstavkah branio je Eugen Hrvate po- 
vjestnimi dogodjaji, te je uztrajnim radom ako i velikim trudom 
ipak uspio u svom poduzeću. Komad ,Les Croates“ nije se pred- 
stavljao pod ovim imenom, već da kazalište ništa negubi i da se 
željeni politički uspjeh postigne, bje ovaj komad preradjen, te se 
je u njem pod naslovom ,La veille de Marengo“ izrazila mržnja 
proti Austriji, a za Hrvate nebijaše u njem ništa odurna. 

Tako je Eugen sam samcat u svjetskom, ogromnom gradu 
Parizu spasio čast Hrvatske, te je mogao ponosno stupati ulicami 
Pariza osvjedočen, da i pojedinac čovjek može mnogo dobra učiniti 
za svoju domovinu. 


Medjutim je Eugen neumorno radio na svom djelu, koje je 
izašlo pod naslovom: .La Croatie et la confćderation italienne avec 
une introduction par D. Lheouzon Le Duc.“ Ovo djelo izašlo je 
pod imenom njegova prijatelja Lheouzona Le Duc-a zato, jer su.se 
u njem odnošaji austrijski nešto slobodnije opisali. Ovim djelom 
pokrenuo je bio Eugen u diplomatičkom svietu pitanje hrvatsko. U 
ovom djelu je on iztaknuo, da je sloboda Hrvatske najbolje jamstvo 
slobodi Italije. Tako je Eugen hotio interes drugih naroda spojiti 
sa interesi Hrvata. Ujedinjena i slobodna Hrvatska, veli on, biti će 

Italiji ono, što je bila tolike vjekove rapredku i kršćanstvu, čvrst 
naime i nepredobiv bedem. 

Djelo ovo razdieljeno je u tri odsjeka. 

U prvom odsjeku pod naslovom: Usluge koje je učiti 
narod hrvatski za kršćanstvo, civilizaciju i čovječan- 
stvo nabraja on historičke dogodjaje, koji se redaju nizom kao 
veličajna čudesa junačtva za krst častni i slobodu zlatnu. | 

U drugom odsjeku posvećenu: Javnom pravu države Hr- 
vatske pobija Eugen krive nazore, koji su neprijatelji Hrvatske 
o državnoj svezi Hrvata sa Magjari u svietu razprostranili. U ovom 
odsjeku šiba Eugen žestoko napadaje magjarske i austrijske nape- 
rene proti nezavisnosti Hrvatske. 

U trećem odsjeku razlaže Eugen: Kako su Hrvati sdušno 
vršili dužnosti svoje prama kući Austrijskoj, te se 
pozivlje u tom neposredno na čitavu Europu, koju pozivlje da neka 
kao vrhovni sudac sudi, da su Hrvati uviek hrabro i odano prama 
Austriji. radili, pa da su s toga od nje veći obzir i više mano 
zaslužili. 

Na koncu ovoga djela dodana su dva dodatka, u kojih su na- 
vedeni citati dokazujući istinitost čitava djela. 
> Ovo djelo dobro je bilo došlo talijanskim i francezkim držav- 
nikom, te su iz njega tekar počeli poznavati Hrvate u pravoj nji- 
hovoj slici. 

Mimo toga dopisivaše Eugen raznim francezkim i talijanskim 
novinam. ,Il diritto“, ,Risorgimento“, ,La Patrie“ imahu sve kad- 
kad viesti pisane perom Eugenovim, a glasoviti tadanji list emigracije 
»La Perseveranza“ rado je primao Eugenove članke. Perseveranza 
se doskora zamjeri Eugenu tako, da je bio prestao joj dopisivati. 
Talijan hotio je razmaknuti granice Italije i preko rieke Soče, a 
toga nije mogao Eugen pod živu glavu dopustiti, jer bi bio prije 
i svoj život žrtvovao, nego bi dopustio da se samo jedna stopa zemlje 
narodu hrvatskomu odtrgne. Urednik Perseveranze pisao je Eugenu, 
da je bolje ako Hrvatska po dobro napusti Kranjsku i Korušku 
Njemačkoj u Istru Italiji, nego da se s cielim svietom svadja. Na 
ovo upozori Eugen Talijana, da je griehota krnjiti hrvatska prava, 
i dieliti hrvatsku zemlju, a za Italiju da bi bila velika nevolja, kad 
bi se Njemću žrtvovale tolike hrvatske pokrajine. 

> Eugen je mnogo i putovao, da svagdje i živom riečju pobija 
krive nazoše o Hrvatih, te je u tom jako liepo uspio. Glagoviti Talijan 

Cavour reče mu jednom sgodom: ,Žalibože kod nas još neznaju lu 
čiti Hrvate od Austrije. Sve što su austrijanski barbari učinili, pri- 
pisuje se Hrvatom.“ 

I tako prolažahu dani Eugenu sve u najljepših iki nu izpu- 
njenje ovih nada kao da se je upravo od njega odmicalo. Svaki po- 
kret politički potresao je dušom njegovom, te mu davao nadu, da 
se približuje zgoda spasa Hrvatske. 

Da vidi, je li Balabin što za hrvatsko - rusku politiku učinio, 
pisa mu Eugen dne 14. studena 1859. memorandum, u kojem ga 
upita ob uspjehu njegova rada. Pozove ga ujedno da se neka izjavi, 
hoće li odlučno pristati uz načela hrvatsko -ruske politike, u pro- 
tivnom slučaju, da se on odriče svake _ sveze s Ruskom, te da iz- 
stupa iz ruskoga podaničtva. 


Dana 19. prosinca 1859. dobije Eugen odgovor od Balabina 
gdje mu javlja u više riečih taj smisao, da nema jošte nikakva 
uspjeha za njegove političke nazore i da je s toga Eugen podpuno 
slobodan činiti što i kako mu se svidja. Sada zapusti i Eugen po- 
litiku hrvatsko-rusku, jer je uvidio, da je slavizam u politici bio 
samo ruski bizantinizam. 


Ovoga okreta nemože nitko pametan u grieh upisati Eugenu, 
jer vanjska politika bijaše mu samo sredstvo politici Hrvatske t. j. 
njezinu ujedinjenju i oslobodjenju. On je nastojao dokazati Ruskoj, 
da bi u njezinu takodjer interesu bilo kad bi se Hrvatska oslobodila, 
Rusi toga nehtjedoše uvidjeti, pa je posve opravdano, da jih je i 
Eugen ostavio, te drugdje pomoći tražio. 

Pod konac studena 1859. otidje Eugen u Florenciju gdje je 
očekivao dalnji razvoj politike. Ovdje je većinom drugovao sa po: 
znatim Hrvatom Nikolom Tomaseom, koji ga kako već rekoh bijaše 
zavolio kao svoga sina, te koji ga je svagda liepo i dobro svjetovao. 
Jedino se starcu nije mililo, što je Eugen bio za veliku Hrvatsku, 
te što je i Dalmaciju računao u državu Hrvatsku. Tako daleko bi- 
jahu pomućeni pojmovi o Hrvatih! 


Eugen je neprestano odkrivao svomu prijatelju Nikoli Tomaseu 
veličajnost i slavu hrvatske povjesti, te ga je tako malo po malo 
sprijateljivao hrvatskim imenom. 


U Florenciji izdade Eugen to vrieme djelce pod naslovom :“ 
»sedam riečih iz križa mukah naših.“ Ovoga djelca nemogoh dobiti 
te mu neznam naznačiti sadržaja. Koliko mi je ipak poznato bijaše 

svrha ovomu djeleu, da se Hrvatska pripravlja do zgode i na oružje 
skočiti za svoju slobodu. | | 

Dok je Eugen tako po svietu pripovjedao slavu i poviest hr- 
vatsku, dok se je svaki čas nadao spasu svoje domovine, vladaše u 
Hrvatskoj najveće mrtvilo. Kad su ga Rusi, Talijani i Franceži pi- 
tali, gdje su Hrvati, je li taj nekoč toli slavni narod već izumro, 
nije se mogao Eugen uzdržati na braniku hrvatskih prava, jer je 
Hrvatska bila mrtva, za hrvatski se narod nije niti znalo. U Hr- 
vatskoj se bijaše izgubio duh slobode, te se je stalo širiti ono i danas 
pogubno načelo, da Hrvati nemogu biti slobodni, već da moraju il 
pod Beč ili pod Peštu. 

I proti ovim napadajem branio je ipak Eugen Hrvatsku, te je 
izticao, kako Hrvati pod austrijskim absolutizmom stenju, kako Ma- 
gjari nastoje, da Hrvatsku svojom pokrajinom učine, te je pokazivao, 
kako treba da se Europa oduži Hrvatom za one velike žrtve, koje 
su Hrvati njoj i čovječanstvu učinili. 

U proleću godine 1860. vrati se Eugen opet u Pariz, da ondje 
nastavi svoj rad za slobodu svoje domovine. Da što prije odluči i 
rieši to pitanje, nakani stupiti pred samoga mogućega cara Francezke, 
te ga nastojati sklonuti za oslobodjenje Hrvatske. Mučan bijaše ovo 
posao, nu Eugen vjerovaše u pravdu božja, koja nemože dopustiti, 
da hrvatski narod propadne. 

Dana 15. ožujka 1860. upisao je Eugen u svoj dnevnik : ,Sam 
Bog znade kako mi je pri duši videći tolike neuklonive težkoće, da 
se dočepam kanala, kako bih mogao pristupiti k caru. Veliko je 
moje poduzeće, ako ga Bog neblagoslovi u svetoj svojoj pravednosti, 
čovjek, prah i pepeo, toga izvesti nemože. O moja domovino ! težko 
li je robstvo zamieniti slobodom ! Ali ja ću uspjeti, pa ma samo tri 
poštena Hrvata ostala. Kao što Bog obeća, da će oprostiti Sodomi, 
ma se samo jedan nevin u njoj našao, tako će i moja domovina biti 
slobodna, ako ju samo trojica čestito i vjerno uzljube. A to će Bog dati.“ 

Ovoga reda posjećao je Eugen u Parizu najčešće markiza Nigri-a 
poslanika Sardinskoga, čovjeka slobodoumna, kojemu bijaše do toga 
stalo, da se i hrvatsko pitanje povoljno za Hrvate rieši. Njemu bi- 
jaše Eugen dokazao, da je na korist same Italije, ako se Hrvatska 
oslobodi, i ako se pitanje hrvatsko posve od magjarskoga odluči. 

Njegovim posredovanjem dobije Eugen audijenciju kod prinća 
Napoleona, na koga mu on bijaše dao preporučno pismo. Djetinjom 
radošću upisa Eugen taj dan sledeće rieči: ,Pismo na prica Na- 

poleona u mojih je rukuh. O Bože hvala ti na tom: daru. Evd je 
danas opet jedan mili dan u momu životu.“ 

«> Dana 23. ožujka 1860. razloži Eugen .princu Napoleonu stanje 
i želje Hrvatske. Princ mu reče, da neka napiše notu hrvatskih 
stvari i težnja, te neka mu ju donese u posebnoj audijenciji. | 
«<<< Dne 30. ožujka 1860. predade Eugen u posebnoj audijenciji 
prineu Napoleonu željenu notu, nu ovaj se je odmah izjavio za Ma- 
gjare, jer da su Magjari agilniji, te mu svjetova, da se neka Hrvati 
sporazume sa Magjari. Ujedno mu obeća, da će notu svakako pro- 
čitati. Da vidi kakovu se uspjehu ima nadati, molio. je Eugen opet 
za nekoliko dana audijenciju kod princa, koje nije dobio, jer da je 
princ odviše zabavljen poslom. Posebnim podneskom zamoli i dobije 
Eugen natrag rukopis spomenute note bez ikakve odluke. 

Ovaj neuspjeh raztuži Eugena, te se tuži u listu svomu pri- 
jatelju Nikoli Tomazeu, kako je sav njegov trud u Francezkoj bez- 
uspješan. A ovaj mu odgovara sa. poznatim mementom ,Croatia tace 
Čč sta.“ Veli mu naime: ,Da je barem igdje Hrvatska očitovala Boje 
želje... .. nu Hrvatska muči i miruje.“ 

Tužni dani nastanu opet za Eugena, kad je: vidio posve ne- 
plodno svoje najplemenitije djelovanje. U Francezkoj se nema čemu 
više nadati, Italija nemože bez Francezke niti sama sebi pomoći, a 
Ruska je jednostavno odkazžala hrvatskoruskoj politici. 

Poslje ovoga svestranoga poraza dobije Eugen opet list od 
Balabina, u kojem mu kaže, da on osobno odobrava njegova politička 
načela, da bi uz nje i pristao, nu uz nekoje modifikacije. Ali pošto 
bi ove modifikacije bile sama načela oborile, nije mogao a. Pr 
stati na ponudu. 

Mimogred budi amis da se je Eugen u to vrieme upoznao 
sa englezkim diplomatičkim agentom Noyce-Browne-om, koje poznan- 
stvo urodi nizom liepih članaka u prilog Hrvatom u ,Morning Post-u.“ 

I tako vidimo, da nije Eugen nijedne zgode propustio, gdje 
nebi potakao bio pitanje Hrvatske. Tim je dakako mnogo dobra 
svojoj domovini učinio, nu velike stvari sporo se razvijaju, a Eugen je 
toliko ljubio domovinu, da. je želio vidjeti ju čim prije slobodnom. 

Videći Eugen, da mu dosadanje nastojanje nije urodilo željenim 
plodom, pomisli nebi li se pitanje Hrvatske moglo lakše pokrenuti 
sa religioznoga gledišta. Odgojen u katoličkom duhu bijaše Eugen 
osvjedočenjem pobožan i bogoljuban. On vjerovaše u providnost božju, 
te premda je priznavao čovjeku slobodnu volju u radu, to je. uspjeh 

uviek pripisavao Bogu. On je vjerovao, da Bog svoju volju i po 
najslabijem stvoru očitovati i izvesti može, te je tako upisao u svoj 
dnevnik u Parizu dne 18. svibnja 1860.: ,Ovdje sam svoju ulogu 
odigrao. Što imadoh učiniti, to sam učinio. Neka bude ono, što je 
Bog u svojoj providnosti odlučio. Bog neka blagoslovi moje nasto- 
janje. Imade tajna u naravi, nu imade još većih u osobah.“ 

Da pokrene pitanje Hrvatske sa religioznoga gledišta, posluži 
se Eugen jednim spisom tičućim se svetih mjesta u Palestini, koji 
bijaše godine 1857. u Ruskoj samo u nekoliko primjeraka tiskan. 
Ovaj spis bijaše znamenit ponajprije sa religioznoga ; a zatim i sa 
trgovačkoga i političkoga gledišta. K tomu bijaše taj spis u Ruskoj 
držan tajnom ruskih državnika, te ga je Eugen imao samo u prepisu. 

Da se osvjedoči o tajnosti toga spisa podje Eugen u Rim, kao 
sjedište katolicizma. Nu od kardinala, koje bijaše posjetio , imenito 
od predstojnika sbora de propaganda fide Aleksandra Bannabo-a 
dočuje, da taj spis u Rimu nebijaše tajnom. U Rimu posjeti Eugen 
i Bacha, tadanjega austrijskoga poslanika, kojemu natukne o tom 
spisu, te koji ga uputi na ministra Rechberga u Beču. g 

Razmišljajuć Eugen o dosadanjem bezuspješnom svom. radu 
pomisli, da bi najbolje bilo, da se povrati u domovinu. Sve nasto- 
janje vanjsko nemože naroda podignuti, ako sam narod ništa za svoju. 
slobodu neradi. Vanjska politika može istina dati zgodu oslobodjenja, 
može samo oslobodjenje naroda poduprieti, nu glavnu stvar treba 
da učini sam narod. 

Misao ovu, da se povrati u svoju domovinu, odobri Eugenu 
znameniti talijanski diplomat Dalmatinac knez Gučetić — Ovčarević, 
te je Eugen sve radje pomišljao na taj svoj povratak u domovinu. 

Nu prije toga valjalo se je Eugenu i formalno razkrstiti od 
Ruske, te dobiti dozvolu za povratak u Hrvatsku. Da ovo učini i 
da čim iz bližega bude mogao motriti austrijske odnošaje , nastani 
se u Ziirichu. 

Odavle je pisao Eugen Balabinu u Beč svoj ultimatum za po- 
litiku hrvatskorusku, te mu sta\i rok odgovoru do 31. srpnja 1860. 
Napomene mu, da će ako nedobije do toga roka odgovara, mučanje 
uzeti niečnim odgovorom. Za taj slučaj poslao mu je Eugen molbe- 
nicu. na generalnoga gouvernera u Petrograd, da ga neka rieši 
ruskoga podaničtva i neka mu izda formalnu odpustnicu. : 

Tim je mislio Eugen, da je svršio sa Ruskom, te se je nadao 
za sigurno, da će dobiti odpustnicu. | 

Da: si: prokrči put povratku u domovinu, napisa Eugen dne 
12 srpnja: 1860. memorandum ministru Rechbergu u Beč. U ovom 
memorandumu -razloži Eugen političko stanje Austrije, te iztakne 
:pitanje Hrvatske. i-+njegovu važnost za vladajuću dinastiju. Natukne 
ujedno i spomenuti ruski spis i njegovu važnost za Austriju. 

Za ovakovu politiku dinastičkohrvatsku ponudi se Eugen, da 
će raditi, nu za to je molio, da mu se dozvoli povratak u domovinu, 
da'mu se povrati: pravo odvjetovanja i da mu se dade za pretrpljene 
nepravde i za budući rad svota od 200.000 for. Prve dvie točke 
zahtieva Eugenova bijahu posve opravdane, A treću je i on samo 
zato ostavio, da tim bolje iztakne važnost tobože tajnoga ruskoga spisa. 

“Da je Eugen i u ovom memorandu svom odlučnošću branio 
'hrvatska prava, vidi se iz sledeće stavke istoga memoranda : , Mais 
en 5' appuyant sur sa Royautć croate il faut, que la maison d'Au- 
tričhe_remplisse ainsi les stipulations de celle ci — puisque ce 
1 est que sur les Croates contents de leur sort sous le r&gne des 
Habsbourg: qu' elle puisse rćellement compter.“ (Ali upiruć se na 
svoje kraljevstvo hrvatsko, treba da kuća Habsburga izpuni njegove 
ugovore, jer samo na zadovoljne Hrvate može ona računati). 


I grofu Rechbergu stavi Eugen rok za odgovor do 31. srpnja 
1860. dodatkom, da će odgovor čekati poslanstvom austrijskim u Bernu. 


Grof Rechberg nije smatrao postavljeni rok drzovitošću, te je 
već 29. srpnja 1860. brzojavno odgovorio na Eugenov memorandum, 
tim. da: će dalnje riešenje. sliediti. 


. Dne 9. kolovoza 1860. vrati se Eugen pod večer u svoj stan, 
gdje ga čekao, kako mu rekoše, neki njemački gospodin. Za koji 
čaš predstavi mu se muž odlična ponašanja kao odsječni savjetnik 
bečkoga. ministarstva riečmi, da je on živi dodatak iliti prilog bernske 
depeše. Glede povratka Eugenova ,u domovinu, reče taj odsječni 
savjetnik, da tuj nema nikakve zapreke, odvjetovanje da mu se može 
posve: lahko podieliti, a i za treću točku da nema upravo neodo- 
ljivih zaprieka. 

. Odsječni taj savjetnik tražio je od Eugena program hrvatske 
politike prama -Austriji, te mu je on takov sastavio i predao. 

Isti odsječni savjetnik nekaza Eugenu svoga imena, 'već mu 
reče, da mu u slučaju potrebe neka piše bez podpisa pod naslovom 
Kdnrad Arbis u Beču ili: Bregenzu, dočim je u hotelu kod Bauera 
odsjeo bio pod imenom Hiersch particulier.u Beču. 


., 

Za kratko .vrieme dobije Eugen od toga bezimenoga savjetnika: 
preporučno pismo, u kojem ga pita razjašnjenje njegova: djelovanjai 
u Ruskoj, Francezkoj i Talijanskoj, te kakov upliv ima u Hrvatskoj 
i da neka dade jamstvo povjerenja. 

Eugen uvidi, da je došao zbilja u fine ruke, te odgovori tomu: 
bezimenomu savjetniku, da privatni njegovi odnošaji: i' njegovo. do-. 
sadanje djelovanje na stvar nespadaju, da je svoj program razvio i 
da će za njega raditi, te da očekuje na temelju: tih: podataka rie- 
šenje ovoga predineta. I ovaj put stavi Eugen rok za ovo riešenje: 
do 31. kolovoza 1860. Nu od ovoga nepoznatoga i bezimenoga sa-: 
vjetnika nedobi više nikakva odgovora. 

Medjutim se stalo pisati po novinah, da će se u Austriji uvesti 
ustav za čitavu carevinu. Ovim nebijahu zadovoljni Magjari,: koji su 
zahtievali, da jim se njihov stari ustav povrati i da jim se pripoje 
sve one zemlje, koje su nekad spadale kruni Sv. Stjepana. Pobijajuć 
Austrijanci ovaj potonji zahtiev Magjara izticahu često pitanje * H#: 
vatske razlučeno od pitanja Magjarske.. bao s 

Tako je nastalo u austrijskoj carevini veliko nn te se 
je čitava ta stvar imala riešiti u sazvanom carskom vieću u: Beču: 
U ovom vieću bijaše zastupnikom Hrvatske biskup Strossmajer: <“ “ 

Pozorno je Eugen pratio politički razvoj u carevini austrijskoj, 
pa da štogodj i tuj za svoju domovinu uradi, pošalje: biskupu: Stross- 
majeru jedan spis pod naslovom: ,Das Verhiltniss des Kdnigreichs: 
Croatien zu der ung. St. Stephans krone“ (odnošaj kraljevine : Hr-: 
vatske: prama kruni Sv. Stjepana), te ga pravim domoljubljem po- 
zove. u: listu, da neka kao jedini zastupnik Pao brani | prova 
hrvatske kraljevine. ko geg 

.Dne 21. rujna 1860. dobije Eugen list od: Prktista pisan u::ime: 
biskupa Strossmajera, gdje ga biskup pozdravlja, da se je grof Reeh- 
berg vrlo povoljno, o njem izrazio i da je obećao za njega nešto učiniti, 

Od Rechberga nedobi Eugen više odgovora, jer je carevina 
bila tobože diplomom od 20. listopada 1860. uredjena, te Joj nije 
više trebalo dinastičko-hrvatske politike. BE 

-Pišuć dne 30. listopada 1860. Praussu odgovori. Enisa na list 
die te mu razloži svoja politička načela; po kojih bi imala | 
Hrvatska raditi i obeća mu poslati spis o državnom pra krune- i 
kraljevine Hrvatske. eia 

U listu pisanu po Mlinariću dne 9. studena 1860. Se širio: 
majer, da se slaže sa Eugenovimi političkimi .načeli i da: je. poslan: 

spis medjutim đao na svej trošak tiskati. Ujedno ga pozove da se 
povrati u domovinu, jer da je njegova prisutnost u Zagrebu od ve-. 
like koristi. 

Upravo djetinju rodost pokazuje Eugen videći, da se smije po-- 
vratiti u domovinu, te nazivlje u svom dnevniku Strossmajera pre- 
ljubeznim mužem i velikim Hrvatom. Nu ovoga osvjedočenja nije 
mogao ostati do svoje smrti. 

Dne 13. studena 1860. bijaše Eugen već u Beču, odkud podje 
odmah u Zagreb, da u svojoj domovini vojuje. uz stieg slobode i 
nezavisnosti Hrvatske. | | 


NI. 


Djelovanje Eugena Kvaternika u domovini. Njegova dalnja 
progonstva i smrt. 


: Došavši Eugen Kvaternik u Hrvatsku nadje dradaje dobrih 
prijatelja, koji bijahu zauzeti za slobodu svoje domovine. Tko ga 
je bolje poznavao, taj ga je više cienio i radje uz njega pristajao. 

Eugen je uvidio, da još nije čuvstvo slobode i nezavisnosti u 
Hrvatskoj izumrlo, nu da je absolutizam pomrsio pojmove državnoga 
prava Hrvatske. Za hrvatske otačbenike razpravljao je on politička 
pitanja u svojem djelcu izdanom pod naslovom: ,Politička razma- 
tranja na razkršću hrvatskoga naroda.“ Za strani sviet priredi djelo 
pod naslovom: ,Das historisch-diplomatische Verhialtniss des Kčnig- 
reichs Kroatien zu der ungarisehen St. Stephans-Krone. 

U ovom djelu dokazao je Eugen logikom jačom od gvoždja na 
temelju poviesti i diplomatičkih izprava, da- je Hrvatska suverena i 
nezavisna država, (razumjeva se tada bila) da je hrvatski narod slo- 
bodan i kao takov ovlašten medju narodne ugovore sklapati. Prama 
kruni Sv. Stjepana, veli se u tom djelu, da ova na kraljevinu Hr- 
vatsku nikakva prava nema i da ga nikada imala nije. Tko protivno: 
tvrdi, da se služi krivimi historičkimi podatci, te da naduto vriedja 
hrvatski narod. Svaku svoju tvrdnju podkriepi najpouzdanijimi his- 
toričkimi navodi. 

I ovo djelo izadje troškom biskupa Strossmajera, te bijaše tako 
traženo, da nije za osam dana već nijednoga primjerka na prodaji 
bilo. Doista velika riedkost za djelo, u kojem se razpravljaju hr- 
vatske stvari. 

Nije nikakovo čudo, što je Eugen svojimi radnjami postno u 
Hrvatskoj svagdje obljubljen i pažen, te što ga je kod izbora za 

hrvatski sabor više kotese za zastupnika izabralo. Obćine Fužina, 
Lič i Levu, gdje je bio poznat još od vremena svoga odvjetniko- 
vanja, ponude mu čast, da jih zastupa na hrvatskom saboru. Nu i 
drugi kotari nemirovahu, te bje Eugen izabran u Vinodolu i Rib- 
niku, od kojih je posljednje zastupstvo primio, a na ostalih se zahvalio. 

Poslje dvanaestgodišnjega absolutizma otvori se hrvatski sabor 
dana 13. travnja 1861. usljed previšnjega pisma od 23. veljače 1861. 

Djelovanje ovoga sabora tako je znamenito, da će ako i nije 
imalo željnoga uspjeha, uviek biti riznica hrvatskih prava. 

U ovom saboru pojave se tri stranke, koje se nisu strogo 
medju sobom lučile, jer nebijaše željezne silovite ruke za nadziranje 
klubskih disciplina. S toga bi još bolje mogli kazati, da su se po- 
javile tri razne težnje u saboru. Jedna bijaše opa tn koja je 
imala jasno izražen program proti samostalnosti Hrvatske za sjedi- 
njenje s Magjarskom. Ovoj donekle protivna težnja smierala je isto 
tako proti samostalnosti Hrvatske nu za sjedinjenje s Niemci. Obje 
bijahu dakle u tom složne, da se napusti sloboda Hrvatske, pa da 
se Hrvat klanja budi Magjaru budi Niemcu. Medju ovimi ili bolje 
rekuć nad ovimi stajaše stranka prava sa jasno izraženim programom 
za slobodu i nezavisnost Hrvatske. I to bijaše jedina narodna stranka 
u Hrvatskoj. Vodje stranke prava u ovom saboru bijahu Puigon | 
Kvaternik i dr. Ante Starčević. | 

Pristaše Beča radostno slušahu, kako. stranka prava odlučno 
odbija od Hrvatske magjarske navale, nu gledajući u stranki prava 
veliki duh slobode, bojahu se, da će ona Perom silom oibijan 
i navale Beča. 

Da tomu zlu doskoče raztapahu se pred TT u Juve 
vosti nebi li ga kako za sebe predobili. | 

> Dana 31. svibnja 1861. u saboru upita znamenita neka osoba 
Eugena, nebi li hotio primiti zlatan prsten kao nagradu za izdane 
knjige, a Eugen odgovori, da do svršetka sabora nemože nikakove 
milosti primiti. Mi ćemo još vidjeti kakova j je nagrada Eugena stigla | 
za izdane njegove knjige. | 

Predaleko bi zašli ovim životopisom, kad bi napominjali sve 
važnije predloge, koje je Eugen u saboru stavio, te neka bude spo- 
menut samo jedan i to onaj ob odnošaju trojedne kraljevine prama 
Austriji i Ugarskoj. Spisi saborski svezak II. br. 144 str. 160. Ovdje 
je Eugen orisao jasno odnošaj Hrvatske prama krunovinam carevine 
austrijske, te pokazao temelj, na kojem se pravednim željam Hr- 

va'ske zadovoljiti može, a da se monarkija ipak nerazpane. U ovom 
predtloga sadržano je u kratko državno pravo hrvatske koje izvire 
iz povjesti i to prilagodjeno novijim odnošajem. 

Predlog ovaj riešen je čl. XLII. od 1861. glasećim ,O odno- 
šenju trojedne kraljevine Dalm. Hrv. i Slav. prana kruni i kralje- 
vini Ugarskoj.“ 

U ovom ćlanku zaključeno je naročito u ,& 1. Trojedna kra- 
ljevina Dalmacija, Hrvatska i Slavonija u današnjem svom terito- 
rialnom obsegu, brojeć ovamo županije : riečku sa gradom Riekom 
njegovim kotarom i ostalim primorjem, zagrebačku, varaždinsku, kri- 
ževačku, požežku, virovitičku i sriemsku i sadašnju vojničku krajinu, 
to jest: osam hrvatskih i tri slavonske pukovnije , iinenito ličku, 
otočku, ogulinsku, slunjsku, prvu i drugu bansku, križevačku i gjur- 
gjevačku ; zatim gradišku, brodsku i petrovaradinsku ; tako isto ra- 
zumjevajuć ovamo pravo na Medjumurje i ostala virtualna i teri- 
torijalna prava ove kraljevine, izjavljuje i očituje putem svoga u 
glavnom gradu Zagrebu rokujućega sabora, da, je uslied dogadjajah 
godine 1848. svaka druga ma kakva, budi zakonotvorna, budi ad- 
ministrativna, budi sudstvena sveza izmed irojedne kraljevine Dal-. 
macije, Hrvatske i Slavonije i izmedju kraljevine Ugarske pravno 
posve prestala. osim što se Nj. Veličanstvo zajednički kralj njihov, 
po njihovih do godine 1848. zajedničkih zakonih nakon ugovorenih 
za trojednu kraljevinu i kraljevinu Ugarsku posebnih krunitbenih 
diploma, ima kruniti za kralja dalnat. hrvatsko-slavonskega, i to 
po slobodnoj volji naroda tro:edne kraljevine jednom te istom kru- 
nom i jednom te istom krunitbom, kojom i za kralja ugarskoga . . .“ 
itd, Znamenit je takodjer &. 2. članka XLII. od 1861. koji glasi: 
Umoliti Njegovo Veličanstvo, da buduć se krunisanje kralja samo uz 
izdanje krunitbene zavjernice preduzeti može ova pako istom poslje 
povratka podpunog starodavnog ustava trojedne kraljevine izdati bi 
se mogla — troj. kraljevini dal. hrv. slavonskoj povrati cjelokupnost 
zemljištnu i starodavni njezin ustav, kojeg nikada ničim niti izgubila 
niti zaigrala nije. Ovimi članci bijaše riešeno pitanje saveza prama 
kruni Sv. Stjepana i prama državi Ugarskoj. 

Na temelju spomenutoga Eugenova predloga stvoren je čl. LII. 
od 1861. glaseći ,O nešiljanju zastupnikah saborskih na earstveno 
vieće u Beču.“ 

> Ovaj članak ima samo dva paragrafa i to bje zaključeno: ,,$. 1. 
Da kraljevina Hrvatska i Slavonija neudioničtvuju na carstvenom 

vieću. S. 2. Da se otaj zaključak sa svimi razlozi Nj. c. kr. apošt. 
Veličanstva putem adrese do najvišega znanja dostavi.“ 

Ovim pako člankom stao je hrvatski sabor posve odlučno na 
temelj hrvatskih prava proti bečkim navalam. Te je tako hrvatska 
stranka prava znala se poslje dvanaestgodišnjega absolutizma stojeć 
na braniku hrvatskih prava i starodavnoga ustava oprieti svim na- 
valam, koje su iz Beča i Pešte dolazile. Po tom je jedino stranka 
prava hrvatska narodna stranka, kako se je godine 1861. sama i 
nazivala. 

U duhu stranke prava izašla je adresa hrvatskoga sabora od 
24. rujna 1£61., koja sadržaje upravo biserje hrvatske povjesti i 
drago kamenje hrvatskih prava, te kojom se svaki Hrvat ponositi može. 

Nu jer ova adresa nije pogodila smjera diplome od 20. listo- 
pada 1860., nije Nj. kralj. apošt. Veličanstvo podielilo odobrenja u 
ovoj adresi napomenutim željam i zaključkom i to kako se veli u 
S. 4. članka CXIII. s toga ,što se Nj. Veličanstvu: a) tvrdnje one, 
da trojedna kraljevina s ostalimi kraljevinami i zemljami carevine 
austrijanske nije skopčana nikakovimi skupnimi interesi ni poslovi, 
nego jedino sredstvom previšnje osobe vladareve, (čl. LVI. S. 2). 
obzirom na više stogodišnji svakovrstni razvitak monarkije i poje- 
dinih njezinih zemaljah i obzirom na duh i rieči sankcije pragma- 
tične posve beztemeljne čine; — zatim: što je 2) izkanje bezuvjetnog 
povratka starodavnoga — izključivo feudalnoga — ustava isto tako 
duhu vremena, kao i interesom trojedne kraljevine protivno, ter da 
će stoga Nj. Veličanstvo svakoj, bud kakvoj napasti povrate staro- 
davnog ustavnog stanja, pod kojim se, po teoriji prava makar 
kojoj, nemore razumjet stanje ino nego ono, koje bijaše u životu 
neposredno pred g. 1848. postojano odolievati, ter i nadalje sa svom 
snagom držat se temeljnih državnih zakona od 20. listopada 1860. 
i 26. veljače 1861;“ — U dalnjih se točkah govori, da je krajina 
za jakost. ukupne države nuždna osobito u pogledu političnoga zna- 
čenja i narodne budućnosti trojedne kraljevine, pa da će se naći 
dodirne točke u upravi i zakonotvorstvu vojničke krajine i njezine 
matere kraljevine. Glede spojenja Dalmacije veli Nj. Veličanstvo, 
da je već pozvalo bilo sabor kraljevine Dalmacije, da pošalje na 
sabor hrvatsko-slavonski svoje poslanike glede spojenja Dalmacije 
materi zemlji, nu pošto se tomu pozivu sabor kraljevine Dalmacije 
nije odazvao, te da će odmah kako bude državopravni položaj Hr- 
vatske 1 Slavonije prama ukupnoj monarkiji stalno utvrdjen, pozvati 

još jedan put sabor dalmatinski, da se sa saborom hrvatskim i 
slavonskim putem odaslanih tamo poslanikah o bližjoj svezi trojedne 
kraljevine sporazumije i uspjeh previšnjemu rešenju podvrgne. 

Iz ovih i nekojih dalnjih sličnih razloga bje hrvatski sabor 
dne 14. studena 1861. razpušten. Razpust sabora bijaše prava ne- 
sreća za Hrvatsku. U mjesto da su Hrvati jednodušno još čvršće 
prihvatili se svoga prava, bilo je mnogo takovih, koji su nazivali 
drzovitošću i ludošću raditi za slobodu Hrvatske. 

Evropejsko novinstvo stalo je razpust hrvatskoga sabora za 
Hrvatsku povoljno razpravljati. Najznamenitiji englezki časopis ,,Ti- 
mes“ piše u jednom svom glavnom članku, da je Hrvatska pokazala, 
da nije zaboravila svoje samostalnosti i nezavisnosti, pa da se Hrvati 
oduševljenjem sjećaju onih susjednih pokrajina, koje su nekad spadale 
“ kraljevini Hrvatskoj. 

Liepo savjetuje ,Times“ Austriji, da je samo u korist doma 
austrijskoga, ako se kraljevini Hrvatskoj obzirom na njezinu poli- 
tičku i geografičku važnost dade ona sloboda i nezavisnost, koja joj 
po pravu ide. 

Isto tako razpravljao je ovo pitanje briseljski list ,Indepen- 
dance belge“ tvrdeć da se ovako nestiču za Austriju simpatije Hrvata. 

Slično su se izrazili i drugi strani listovi, koji su žalili što se 
ovako samovoljno krše prava kraljevine Hrvatske. 

Nu ne samo politički časopisi, već i diplomatički krugovi svra- 
tiše svoju pozornost na Hrvatsku. 

U Parizu izdaje se sbirka diplomatičkih akta pod jadiovone 
»Archives diplomatiques,“ te je ovdje i hrvatskom pitanju (impor- 
tante question) obširno mjesto ustupljeno. 

Sav se izobraženi sviet zauzeo za Hrvatsku, jer bijaše pokazala 
volju za svoju slobodu, jedino u Hrvaskoj našlo se je ljudi, kojim 
bijaše ova sloboda zazorna i mrzka. Mjesto da se u početom nasto- 
janju uztraje, stalo se je opet po Hrvatskoj širiti pogubno načelo, da 
Hrvati nemogu biti slobodni već da moraju ili pod Beč ili pod Peštu. 

Madjaroni stanu sada sve bolje raditi za Peštu, a Madjaro- 
tirolci radili su ponajpače za Beč, a nebude li tako išlo, onda bi 
bili i za Peštu skloni. Szalay stao u svom pamfletu pod naslovom: 
»A? horvat kćrdćsher“ (k hrvatskom pitanju) navaljivati na Eugena 
i dokazivati nekakva prava Magjara na Hrvatsku. Na ovaj pamflet 
odgovori Eugen poznatim djelom pod naslovom: , Was ist die 
Wahrheit ?“ | 

I ovo djelo našlo je dostojan odziv u političkom svietu, te su 
Magjari mogli posve napustiti dalnje napadaje na Hrvatsku, a pre- 
pirka ova dala je povoda da se je i prvo djelo Eugenovo u drugom 
pregledanom i popunjenom izdanju tiskalo. 

Kako je ondašnji Pozor“ sudio o našemu Eugenu Kvaterniku 
toga neću spominjati, jer bi nas stvar odviše zadržala, a nije niti 
vriedno, da se na one klevete osvrćem. 

Početkom godine 1862. počme Eugen izdavati drugi svezak 
svojih ,Političkih razmatranja“, te je s toga da nebi imao kakove 
neprilike davao na cenzuru arak po arak. Nu ova opreznost nije 
mu ništa pomogla, jer kad bje djelo dovršeno, bude zaplenjeno a 
tim je Eugen izgubio djelo, potrošio znatnu svoticu za njegov tisak 

Znamenita i odlučna bijaše u životu Eugenovu i ova okolnost, 
što je dne 27. veljače 1862. dobio riešenje svoje molbe, da mu se 
podieli pravo odvjetovanja tako, da mu se ovo pravo podieliti ne- 
može, jer da nije austrijski podanik. 

Žapliena spomenutoga spisa i ova riešitba bijahu nagrada 
Eugenu za književne njegove radnje u mjestu ponudjena zlatna pr 
stena. Nu i ovo nije bilo dosta nagrade, još ga je valjalo bacati u 
tamnicu i prognati iz domovine! A to se je skoro zatim i dogodilo. 

Radi drugoga svezka političkih razmatranja bje Eugen od- 
sudjen radi zločinstva smetanja javnoga mira na 6 nedelja dana 
tamnice. Bilo je ljudi, koji su ovu osudu držali preblagom, a drugih 
opet, kojim je bila preoštra, tako je Kvaternikov prijatelj odvjetnik 
Sučić javio mu ovu viest sa ,Con gratulor“, dočim se je odvjetnik 
Mrazović srdio, što toga norca odsudjuju, jer da mu time samo 
ime dižu. 

Ovaj kazneni predmet prošao je sve tri molbe i kad bje od- 
suda pravomoćna morao je Eugen od 16. veljače do 30. ožujka 1863. 
odsjediti dosudjenu mu kazan tamnice. 

Znamenito je, da je uz sve to Eugen ipak dolazio na župa- 
nijske skupštine i to sudjelovao je na skupštini sazvanoj mjeseca 
svibnja 1863. po Ivanu Kukuljeviću kao zastupnik obćine Bosiljevo. 

Radilo se je tom sgodom o tom, da neko belgijsko družtvo 
sagradi glavne željezničke pruge po Hrvatskoj, nu tako da se glavni 
grad Hrvatske Zagreb ima mimoići. Družtvo je ovo tvrdilo, da gos- 
podarstveno samo tako uspjeti može, -a ljudi su govorili, da se 
samo tako politički raditi želi, da se uništi naš liepi Zagreb. U 
Hrvatskoj bilo je ljudih koji su bili odlučili, da neka se slobodno 

Zagreb mimoidje željeznicom, a ljudi su govorili, da se ti ljudi nisu 
toliko na to sklonili, što bi morda bili uvidjali temeljitost razloga 
toga belgijskiga družtva, već što je isto družtvo antecipando po- 
boljšalo privatni njihov imetak. 

U pomenutoj skupštini je Eugen govorio proti toj osnovanoj 
željeznici, te je naročito spomenuo ovo: ,Nastojati o tom, da že- 
ljeznica mimoidje glavni grad, misao je tako strašna, tako grozna, 
tako ubitačna, da joj nemogu druge prispodobe naći, van ako ju 
sravnim nastojanju: stisnuti pod srcem sve žile pa reći, time na- 
stojim ob uspješnom unapredjenju života!“ Ljubav domovine i zdrav 
razum je pobjedio i ta naumljena željeznička mreža nije se gradila. 

Nu sada su neprijatelji Eugenovi videći, da jim on svakom 
zgodom njihova djela narodu odkriva odlučili, da mu zabrane više 
dolaziti u županijske skupštine. Okružnicom bje dakle zabranjeno 
Eugenu u skupštine dolaziti i to ,povodom tim što austrijanski 
državljanin nije.“ 

Skoro zatim mjeseca lipnja 1863. pozove bivši tada gradski 
senator Eugena po panduru pred sebe, te ga upita na čijem pašušu 
on u Zagrebu žive. Eugen mu razloži, da se on kao zakoniti i 
ustavni sin kraljevine Hrvatske u svojoj domovini bavi, da on ni- 
čijeg pašuša zato netreba, da mu je ruski pašuš već pred četiri 
godine izašao. Urica, tadanji gradski senator, molio je od Eugena 
taj ruski pašuš, on mu ga dade i ode, a Urica odnese pašuš k banu. 

Drugi dan opet bje pozvan Eugen k Urici, te je sada morao 
dati svoje očitovanje u zapisnik, gdje je naročito iztaknuo, da se 
njegov boravak u Hrvatskoj tim legitimira, što je bio narodni za- 
stupnik na saboru, što je zastupao obćinu Bosiljevu na županijskoj 
skupštini. 

Dne 10. lipnja dobije Eugen od poglavarstva grada 'Zagreba 
pismo adresirano na nj sa podkriženim silno. U tom pismu bje 
Eugenu naloženo, da si za 4 nedelje dana pribavi valjan ruski putni 
list za sve države austrijske (!) ili da si pribavi od ruske vlade 
odpustnicu. Ako si u rečenom roku jedno ili drugo nepribavi, da 
će se s njim postupati polag obstojećih propisa. 

Pošto je Eugen već ovo treću godinu proživio od svoga po- 
vratka u Hrvatskoj, fpošto je najsvetija prava gradjana Hrvatske 
vršio na saboru i skupštinah, nastalo je jedva sada pitanje o njegovu 
podaničtvu. Badava se je Eugen branio proti spomenutoj odluci, 
badava se uticao samomu banu dokazujuć, da nemože izhoditi od- 

pustnice od ruske vlade, jer da mu je ova neda, već neka sama 
hrvatska vlada istu od ruske zahtieva. On je morao ostaviti svoju 
domovinu pod pretnjom da ga pod pratnju ona neizruči na milost, 
i nemilost stricu Rusu. 

. Strahom obazirao se je Eugen na svakoj postaji bježeć iz svoje 
domovine 4. srpnja 1863. neće li ga austrijska policija uhvatiti i 
njegov put u mjesto u Pariz prama Petrogradu okrenuti. Težkom 
mukom sretno je pobjegao i dne 8. srpnja 1863. sretno došao u Pariz. 

Kako bijaše Eugenu pri duši bježeć iz domovine možemo su- 
diti po onoj ljubavi, kojom se je bio u nju vratio i kojom je uviek 
na nju mislio, za nju radio, patio i stradao. Koje nade je Eugen 
imao za oslobodjenje Hrvatske, kad je vidio, kako se postupa proti 
njoj i da ima u Hrvatskoj toliko ljudih, koji proti slobodi svoje 
vlastite domovine rade? 

Jedina mu nada bijaše, da će ipak europejski odnošaji tako 
se razviti, da će velevlasti u vlastitom svom interesu morati po- 
moći Hrvatskoj, jer je držao da providnost božja nemože dopustiti, 
da Hrvatska, koja je toliko za kršćanstvo i kulturu učinila propadne, 
a da njezini neprijatelji, koji su joj toliko nepravde učinili sretno 
i nadalje ovaj siromašni narod tlače. Eugen se smatraše sredstvom 
prividnosti božje, te je i progon iz domovine tumačio si prstom 
božjim, koji da upućuje u Francezku i Italiju, da kao zastupnik Hr- 
vatske medju prosvećenim svietom brani svoju domovinu i da za 
nju radi. | 

Kako je Eugen bio uviek bogobojan, to nije nikada propustio 
zgode, da se Bogu nebi pomolio za slobodu svoga naroda. Često je 
znao u svoj dnevnik napisati molitvu Bogu, koji ravna sa čitavim 
svietom neka vodi i hrvatski narod u premudroj svojoj providnosti 
putem pravim i bogoljubnim, pa neka dozvoli da i hrvatski narod 
steče jednom svoju slobodu, da se uzmogne uz druge narode raz- 
vijati po svojoj naravi koju mu je sam Bog dao. 

Tako je Eugen vruće želio sreću svomu narodu i za nju se 
Bogu molio u Parizu, Turinu i drugih gradovih u obće u Francezkoj 
i Italiji, a uz to je pomno pratio dnevnu politiku, te gdje bi mislio, 
da može koju rieč u korist svoje domovine kazati i napisati. tuj 
je neumorno radio i pisao. | 

Ovako proživi Eugen u tudjini sve do mjeseca studena 1865. 
kad ga je srce opet vuklo, te se je povratio u Hrvatsku. Mučan 
bijaše ovaj korak Eugenu, strah ga obuhvaćao, da će ga vlada iz vla- 

stite domovine opet protjerati, a od ruske nikada nije mogao do- 
biti već toliko puta tražene odpustnice. Nu okolnost da je pregle- 
danje pašuša na granici Austriji bilo ukinuto, nukala je Eugena, da 
se povrati u domovinu, nebi li kako razjasnio vladi, da nemože od 
Ruske dobiti odpustnicu, i tako ju sklonuo, da se za to sama zauzme, 
da odpustnicu dobije, pa da može mirno u svojoj domovini ostati. 

Dne 16. prosinca 1865. dodje u Zagreb, a putem iz Zidanog ' 
mosta nadje se sa trojicom djaka vraćajućih se iz bečkog sveuči- 
lišta u Hrvatsku. Oduševljenje ove trojice za Eugena bijaše neiz- 
mjerno, kad čuše njegovo ime, a da ie na njihovu bilo Zagrebčani 
bi bili morali razsvjetliti grad, te bi Eugen kao branitelj hrvatskih 
pravica bio se morao bakljadom i glasbom dočekati. Nu crne su 
misli Eugenovim umom prolazile, kad je pomišljao kako će ga Zagreb 
u istinu dočekati, pa je zato molio ove svoje mlade prijatelje, da 
neka nikakove domonstracije nečine, pače neka nikomu niti neka- 
zuju da je on došao, jer i najmanjim demonstrativnim njihovim činom 
da bi ga iz domovine opet sigurno iztjerali, a ovako se barem nada, 
da će po milosti izhoditi, da u njoj ostane. . 

Znao je Eugen, da će težko moći uspjeti svojim nastojanjem, 
nu još je mislio da nije ni jedan Hrvat tako duboko pao, da 2 ga 
opet izagnati iz domovine. 

Nemirno prodje noć od 17. na 18. prosinca 1865. jer se Eugen 
bojao svaki čas, da će doći nalog policije, da mora preko granice. 
U jutro odluči Eugen otići k samomu ondašnjemu banu Šokčeviću. 
Prva mu bijaše ipak da otidje u crkvu franciskana majke božje od 
1 žalostih, kojoj se je često molio kao svojoj pokroviteljici, da u 
nje izmoli milost božju, da blagoslovi njegovo poduzeće. 

Na putu k banu susretne Miškatovića, koji se tobože pora- 
dova što ga vidi opet u Zagrebu, te mu reče da neka ide k biskupu, 
koji će se takodjer radovati njegovu povratku. 

Ban Šokčević prime Eugena strogo vojničkim pogledom, te 
mu ovaj morao sav svoj život u kratko opisati zato, da ga smije 
umoliti, da slobodno boravi u svojoj domovini. Od bana nedobi Eugen 
nikakve rešitbe, te tako je morao svaki čas očekivati, da će ga 
li prognati ili barem trpiti u Hrvatskoj. 

Nu odmah drugi dan 19. prosinca 1865. otidje Eugen u Kar- 
lovac, te već ovdje ga stigne progou iz domovine. Pozvan po pan- 
duru k gradskomu satniku Švajcaru saznao je Eugen skoro da mu 
obstanka u Hrvatskoj nema. Švajcar mu pokaže zapovjed iz Zagreba, 

kojom mu bje naloženo, da Eugena odmah preko granice od premi 
pa makar i silom, ako bude od potrebe. 

Težko bijaše i Švajcaru da izvede ovo okrutno djelo, pa je 
molio Eugena, da neka barem samo iz Karlovca kuda otidje, pa da 
on može izvjestiti, da ga već u Karlovcu nema. 

Tako i bijaše, te je Eugen otišao u Novigrad, gdje je namislio 
n krugu svojih prijatelja i rodjaka sprovesti barem božićne blagdane 
a onda se udaljiti iz domovine, iz koje ga toliko progone. I ovamo 
dodje brzo zapovjed te je Tomašić, sudac ribnički, ustavni činovnik 
županijski, imao da izvrši neustavni taj čin, da Eugena iz Hrvatske 
iztjera. Obveznom putnicom bio je Eugen prisiljen, da opet ostavi 
Hrvatsku, te je u sred zime morao ostaviti svoju domovinu. 

Dana 31. prosinca 1865. osvane Eugen u Veroni, gdje je opet 
očekivao, da se odnošaji politički promjene, a ozbiljno je stao raditi 
o tome, da dobije od Ruske ili odpustnicu ili putni list za Austriju. 
Jedno ili drugo nadao se je svakako dobiti, te je pisao ruskom po- 
slaniku u Beču, da mu neka ruska, ako ga nesmatra svojim  po- 
danikom izda odpustnicu, ako ga pako svojim podanikom smatra, 
neka mu dade putni list za Austriju. Oba ova zahtieva bijahu posve 
opravdana, od kojih je prvi tako jasan, da ga odmah svatko uvidjeti, 
može, a drugi je tako osnovan, da ga niti absolutistička Ruska nije 
mogla bez stida nikako uzkratiti. — Ujedno izjavi Eugen, da će 
ako mu jedno ili drugo nedozvole, on ovaj slučaj dati javnosti, te 
ga kao samosilje u očijuh prosvećene Europe žigosati. — Težkom 
mukom očekivao je Eugen odgovor na ovaj list, a neustrpljivo je 
pratio dnevnu politiku očekujuć željno čim veće novosti. Nu dani 
njegovi težko su prolazili, a politika se odviše sporo razvijala. 

Koncem travnja 1866. čitao je radošću Eugen kako se vojnici 
talijanski kupe, a Garibaldijeva koračnica ugodno se je dojimala 
njegova srca. 

Supruga Eugenova, koja ga je nerazdruživo pratila, da mu 
jade blaži i nesreću podnašati pomogne, bijaše ovaj red ostala kod 
kuće, nu srce joj nije dalo mirovati, da nebude uz svoga vojna, te 
15. svibnja 1866. eto i Ružice uz svoga Eugena u Bresciji. 

Ružica je bila uviek kao. andjeo čuvar Eugenu, uviek ga tješeć 
na bolju budućnost i dieleć s njim skrb života. Skrbi za život i 
brige za budućnost imadjahu oboje dosta, nu Eugen, koji je bio 
kako spomenusmo vrlo bogobojan, vjerovaše, da će Bog nagraditi 
njegove patnje, pa da. će dozvoliti, da slobodan u svojoj domovini 

umrijeti može. Ovo bijaše njegova najvruća želja a i najveća bi to 
bila nagrada za sav njegov rad, sve muke progona i stradanja. Još 
u mjesecu svibnju 1866. dobije Eugen od ruskog poslaničtva u Beču 
odgovor, da ga Rusija smatra svojim podanikom i to nezakonito 
odsutnim, te da mu nemože dati odpustnice niti pašuša dok neo- 
pravda svoje odsutnosti. Ovaj odgovor bio je inimi riečmi potvrda 
progona Eugenova iz Austrije. 

Eugen se je nadao, da će Italija, koja se je upravo to doba 
borila proti Austriji za svoju cjelokupnost raditi i za slobodu Hr- 
vatske, nu brzo je uvidio, da su Talijani samo za sebe i svoju slo- 
bodu zauzeti, te da bi prije segnuli i za hrvatskim teritorijem, nego 
da bi Hrvatskoj do slobode pomogli. 

Kao pravednu božju kazan, koja je Talijane stigla, čitao je 
Eugen dne 21. srpnja 1866. brzojave o bitki kod Visa (Lise) o pro- 
pasti talijanske mornarice. | 

Nu ako su Hrvati liepo i hrabro se održali proti Talijanu, to 
su se Austrijanci tim slabije držali proti Prusu i tako morade Au- 
strija na obe strane izgubiti. 

Porazi ovi imali su neko dobro za Magjare, jer je Austrija 
morala barem u nječem da jim zadovolji, a ovi porazi Austrije otvo- 
rili su 1 Eugenu vrata povratku u Hrvatsku. Car austrijski pomi- 
lovao je sve političke krivce, koji su od godine 1848. unapred bili 
politički kompromitirani. Usljed ove amnestije povratio se je i Eugen 
u Hrvatsku, te se je upravo u Zidanom mostu susreo sa Šokčevićem, 
koji je bio ostavio za uviek banske dvorove. 

Dne 2. srpnja 1867. došao je Eugen u Hrvatsku, gdje ga do- 
čekaše prijatelji dr. Starčević, dr. Matok, Stanko Kvaternik i drugi. 

Nu i sada nije Eugen bio miran jer bijaše reproducirana na- 
redba od godine 1865. kojom bje Eugen izagnan iz Hrvatske. Nu 
ovaj put razloži on banu Rauhu svoje odnošaje, te ga skloni na do- 
zvolu, da smije uz revers ostati u Hrvatskoj. Kao prije tako i sada 
razložio je Eugen i dokazao, da Ruska upravo samosilno radi, što 
.mu neće da izda odpustnice, a kazao je i to, da kad je u tudjih 
država mogao živjeti kao ruski emigrant zašto da nebi mogao 
i ovdje. 

Tako je Eugen ostao u Hrvatskoj baveć se proučavanjem i 
pisanjem povjesti Hrvatske. To vrieme živio je u Zagreba, Karlovcu, 
Novomgradu i okolo posjećao svoje prijatelje i znance razgovarajuć 
o načinu kako bi se gdje narodu pomoći moglo. Dne 19. ožujka 1868. 

bijaše već prvi dio Eugenova djela ,Iztočno pitanje i Hrvati“ cen- 
zuri predano. 

Ovo djelo osnovano na vrelih hrvatske povjesti bijaše prvo 
svoje vrsti, te je i danas svakomu povjestniku sveta zadaća da se 


t 


istim. služi, jer logični i kritični sud Eugenov u hrvatskoj povjesti | 


nepoznaje fraza, već računa samo povjestnimi dogodjaji. e 

Sad je stao ,Pozor“ pisati opet proti Kvaterniku, a za čudo 
ga je i zato korio, što ga nije Rauh izagnao iz domovine, već što 
trpi, da u njoj boraviti smije. 

Težak je bio u to vrieme položaj stranke prava, jer su u na- 
rodu pojmovi skroz pomućeni bili: koli o povjesti hrvatskoj toli i o 
«njezinoj slobodi i nezavisnosti. Vladajuća bo stranka, koja se neovla- 
šteno do danas zove narodnom voljela bi bila Hrvatsku spraviti u 
odvisnost od Cislitavije. U toj borbi tih dvijuh Hrvatskoj pogibeljnih, 
iz tudjine pomaganih stranaka živjela je stranka prava, boreća se 
jedina za slobodu i nezavisnost Hrvatske, skroman život samo u 
užem krugu. | 


Godine 1869. počme stranka prava izdavati svoj organ ,Hrvat“, 
koga je uredjivao i izdavao dr. Matok, te koji je izlazio kad u većem 
a kad u manjem ob-egu. 

Nesrećom nekom nastade nesporazumljenje medju drom. Ma- 
tokom i ostalimi članovi stranke prava, te je on prestao izdavati 
ovaj list ili bolje rekuć ove knjižice. 


Za Eugena bijahu se medjutim odnošaji u Hrvatskoj znatno 
promjenili, jer je napokon ipak dobio odpustnicu od Ruske, te je 
bio primljen kao gradjanin grada Zagreba i dne 26. studena 1869. 
položio je prisegu kao gradjanin. 

Skoro zatim molio je Eugen da mu se povrati pravo odvje- 
tovanja, koje mu bijaše toli nasilno oduzeto, te mu bude molba 
uslišana i on dobije dne 1. siečnja 1870. dekret odvjetnički kojim 
mu se bezuvjetno povraća pravo odvjetovanja. Sad je Eugen stao 
se baviti odvjetovanjem,. pratio je političke dogodjaje i radio dalje 
na svom već spomenutom djelu ,Hrvati i iztočno pitanje“, od kojega 
izda drugi svezak. 

Godinom 1871. stane Eugen izdavati organ stranke prava pod 
naslovom ,Hrvatska“, u kojem je mnogo članakah poteklo iz nje- 
gova pera. List je uredjivao V. Bach, a izlazio je svake nedelje 
jednom. 


U ovom listu branio se je Eugen proti napadajem bivšega 
»Zatočnika“ i doji und West“, te je napisao oveći podlistak svojih 
»Gorkih uspomena.“ 

Kako sam već prije iztaknuo bio, bijaše Eugen jako bogobojan, 
te je držao da se svećenici nebi smjeli baviti politikom već jedino 
ckkvenimi stvarmi. Ova velika pobožnost, koja je kod Eugena već 
svako obično mjerilo prelazila, što se je i u njegovih člancih opažalo, 
a još više nastojanje njegovo, da svećenike iz političke borbe .od- 
strani, dala je povod te je on bio pred svoje prijatelje na razgovor 
u ovih pitanjih pozvan. Na ovom sastanku bijaše izraženo mnienje, 
da se svećenikom nesmije braniti polje politike, već da stranka mora 
pače nastojati, da budu svećenici propovjednici ne samo kraljestva. 
božjega, već i slobode narodne, a religiozno osvjedočenje da se ne- 
smije uplitati u politiku. 

Ovi zaključci sastanka neugodno su se dojmili Eugena, te on 
nehtiede na nje pristati, već se je volio tako rekuć i od najbolji 
svojih prijatelja isolirati. | 

Kako je Eugen bio čvrsto osvjedočen o svojih religioznih načelih, | 
nije bilo inače niti moguće nego da će se on pustiti u sanjarije, 
koje su tim manje pojmive bile, čim manje se je držao ljudih i 
svojih prijatelja. 

Eugen je vjerovao, da se volja božja makar i po najslabijem 
stvoru vršiti može, pa je prelazeć u podpunu religioznu mističnost, 
živo vjerovao, da je Jean d? Arc spasila Fracezku, pa da će jednom, 
kad kucne čas, Bog makar i po najmanjem svom slugi dopustiti, da 
se izvede uzvišeno djelo oslobodjenje Hrvatske. 

Sve njegove misli usredočene bijahu na to, svaki najmanji 
pokret davao je Eugenu dosta povoda, da je mogao očekivati velike 
dogodjaje. Kod ovakova duševna razpoloženja nije bilo mučno dovesti 
Eugena u Rakovicu, gdje je on i svoju smrt našao. A buduć je ovaj 
dogodjaj jošte neizpitan, to se nemogu za sada upustiti u potanje 
njegovo izpitivanje, dok nebudu pristupni spisi, u kojih se radi ob 
ovom dogodjaju. 

* * 

Nedaleko od Plavč& drage, kod Momžčilovićevih gornjih kuća 
u Rakovici, bje Eugen Kvaternik dne 11. studena 1871 iz zasjede 
ubijen; a zadnje mu bijahu rieči: ,Dosta je“. 


Zašto nam ptica nestaje ? 


etreba nam se bojati prigovora preveć velikoga čovjekoljubja, 

ako uztvrdimo, da naša generacija — počam od individuuma, 

j koje stoji na najnižem stupnju izobraženosti pa do umnika, 
koji iztražuje uzroke prirodnih zakona — nepokazuje načelna 
neprijateljstva proti toli ogromnu razredu nježnih stvorova — pticam. 


Nehotice nam se dakle nameće pitanje: što je uzrokom, da 
se taj toli milovani razred s nami živućih stvorova majke naravi 
očito umanjuje, da nas naši pernati mezimci sve to većma izbjegavaju, 
te da su se neke vrsti već toli u zabit povukle, da ih riedko kada 
čovječje oko vidi? Što je uzrokom, da bi većina tih milih stvorova 
mogla čovjeku — tobožnjemu zaštitniku — doviknuti: ,Štiti me od 
mojih prijatelja ?“ Razprostranjenje cvatućega čovječjega pokolenja, 
fizički prostor, što no ga ono treba, nepobitni su odgovor na ta pi- 
tanja. Naša viša inteligencija, koja nas podučava, da naše sustvorove 
uzdržajemo, štitimo i branimo, upravo ta inteligencija s druge je 
strane uzrokam, što ih proganjamo. Mi bi se proganjanja, da stojimo 
na podlozi humanitarnosti, ali da nežedjamo za znanjem, sjegurno 
sasma okanili. | 


Naša nam inteligencija postavlja doduše granice, kojih kod 
sakupljanja materijala u znanstvene svrhe nebi smjeli podnipošto 
prekoračiti. Većina ih doista ni neprekoračuje — ali ljudi je mnogo, 
žedjajućih za znanjem svakim danom sve to više ; -kakovo dakle čudo, 
ako se te granice sa potrebom materijala, koja se toli silno povisuje, 
razmjerno šire, ako se sviest učenjakova, pa i s tvrdom odlukom 
neići predaleko, sve to većma razprostranjuje. Naravnoga nam onoga 
prava, da si ono iz naravi uzmemo — žalibože se pri tom skoro 
uviek turski postupa — što nam je za razširenje znanstvenoga dje- 
lokruga neobhodno potrebito; nemože nitko oduzeti; pa ipak tko bi 
uzprkos svemu tomu mogao reći: ,sad je dosta“, tko bi mogao ma 
i primjerice označiti broj žrtava, koje bi pokrile naš znanstveni 
manjak i koje bi nam bilo dozvoljene užeti si iz naravi. 

Čitaoc je po svoj prilici razabrao, da se pod faktori te povi- 
šene ukupne naobrazbe, koja je prinuždena toliko pticam o glavi 
raditi, razumieva ., sakupljač“ ; pa ipak nije on, akoprem toliko toga 
na duši nosi, ni izdaleka u prvom redu uzrokom toga, da se od nas 
pernata čeljad udaljuje. Podpunim pravom možemo uztvrditi, da 
glavnu krivnju nosi, što se toga pojava tiče: brojno i znanstveno 
rastuće pleme čovječje; borba za prostor za se i za sve, što to 
pleme trebati može, koju strukovnjak ornitholog a i svjetovnjak kao 
prijatelj ptica zalibože uzalud sažaljuje. Svaki korak napredka u 
kulturnom životu naroda sili naše mezimce na uzmak. 

Tko da se nedivi krasoti vrtova i perivoja, što no ih po gra- 
dovih vidjevamo. Da čovjek nezna, da ugodnost zelenila ne samo 
cio grad poljepšava već da mu i život produljuje, nestalo bi već 
odavna iz gradova svakoga zelenila a s njim i ono _ malo pjevica, 
što ih čujemo još kadkad po vrtovih cvrkutati. O siromašni ti stvorovi! 
Pokušaše evo i ove godine kao i prijašnjih u onom vrtu da se na- 
stane. Trud im ostade jalov. Prošle godine bio je taj pokušaj još 
moguć. 

U grmu kraj plota našlo se je još dovoljno utočišta za dvoje 
sretnih i zadovoljnih srdaca, pa akoprem je mačak ukrao dvoje 
mladih, odputova ipak dvoje s roditelji u toplije krajeve, ali ove 
godine — kolike nesreće! Susjed započe zidati ogromnu kućerinu. 
Pol vrta a s njim i tihi grm postade žrtvom. Šareni cvietci nedižu 
više glavica prama nebu, nepozlaćuju ih više sjajni traci izlazećega 
gunašća — svud je zabit svuda pustoš. A što se tek u kući zbiva. 
Tu se pili, lupa, nabija. Prah se diže u zrak u silnih oblačinah, pada 
po već i onako od sunčane žege požućeloj travi, te ju još nepri- 
jaznije bojadiše. Sledećega jutra su grančice prazne, pjevice odoše, 
da se na mirnijem mjestancu udome, jer se u takovu uzduhu ne- 
mogu veseliti, mogu jedino jadikovati. Kao zastupnik im ostaje vrebaec, 
jer je taj gospodin tomu svemu već odavna privikao. 

U svakom ovećem gradu stanuje dan danas bez dvojbe znatan | 
broj činovnika, učitelja i učenika, radnika i vojnika više, nego što 
ih je pred dvadeset godina stanovalo. Sve to hoće, da se bar jedan 
dan u nedelji rieši nesnosna gradskoga životarenja, da pohrli u pri- 
rodu, da se naužije svježa zraka. Krasan je proljetan dan, k tomu 
nedelja ili blagdan. Poput bujice razlila se množina svjetine po pe--| 
rivojih, po šarenih poljanah, po sjenatih šumah — hvala željeznicam, 
po više milja daleko. Podpunim pravom! Samo je takov dan većinom 

dan propasti nebrojenih ptičjih brakova, ptičića i njihova doma. Sretne 
li su ptice, ako na takov dan kiša pada. 

Željeznice izuzam to, što prevažaju ljude u većem broju u 
odaljene inače zaboravljene krajeve, slabo uplivaju na umanjenje 
broja ptica. U tom se upravo pokazuje heroična privrženost, koje 
ptice pokazuju prama djelam čovječjih ruku, pa i prama samomu 
čovjeku. Ona se radje sama prije priuči prevratu stvari, nego da 
ostavi omiljelu joj okolicu. Tik željeznih trakova sšumećega parostroja, 
gdje se tako rekuć svaki čas prekida tišina na novo oživljele naravi 
šumom željezne zmije i muklim fućkom, gdje na tisuće provirujućih 
glava znatiželjnika mimo prohuji, gradi si mnoga pjevica svoje gniezdo 
medju gustimi granami grmovja dakako ondje kamo riedko čovječja 
noga dospieva_ Da i u tako nenaravno uznemirenoj okolici sjedi 
dužnosti si svjestna ženska na jajih bez bojazni i brige, a mužjak 
joj bez straha pripieva sladku pjesmicu ljubavi. Tek iz jaja izpšli 
mladi gledaju začudjeno crvene oči mimoprolazeće ogromne nemani. 
Doskora se i oni tomu priuče, te se dapače sledeću godinu i oni tu 
nastane. Moramo priznati, da za to treba priličan dio naivne srča- 
nosti, koju taj mali stvor i posjeduje. Skoro se još ljepše slažu ptice 
S parobrodi. Bjeloglavac jastreb gleda sa svoga klisurastoga prestolja 
apatički dimeću se neman već nekoliko godinica ; nezabolje ga još 
od toga glava, težko da do njegova uha dopira šum kotači uzbur- 
kane vode. Uznemiruje ga jedino čovjek koji ga je s broda spazio, 
te ga, da mu ukrasi zbirku, ili ubije ili ga, otev mu mlado, za 
uvjek sa vrleti protjera. Ali zašto se je tako čitavim svietom usto- 
bočio ? 

Tko je ponješto točnije promatrao nakit gospodja, morao je 
odmah opaziti, da i on prilično upliva na umanjenje broja ptica. 
Već za starih vremena služaše nojevo pero gospodjam kao nakit; 
već je odavna ratobornik a i lovac posizao za perom suroga orla ili 
čaplje, da si njim kalpak ili škrljak zakiti, pa ipak je to sve malo 
pticam škodilo. Dan danas se je to strašno promienilo. Nojevo pero 
prije samo za visoku gospodu i gospodje nudja se sada hrpimice po 
svih kutevih svakoj kuharici kao nakit. Čudimo se jedino, gdje te 
ptice već niču, da toli silnoj potrebi zadovolje ; čini nam se, da je 
moralo već odavna nestati noja, pa ipak sveudilj dolaze nova pera 
iz pustare afričke. Što se ostalih ptica tiče počelo se je s krasnimi 
kolibri i sa šarenimi jati braziljskih ljubimaca, za njimi dodje red 
na račjicu i Argusa, kojim bijaše posuditi kožu, da zadovolje strasti 


kićenja. To bijaše još dobro, preko bo ima tih stvari u izobilju ; 
naše se gospodje mogahu, a da mi toga ovdje ni poćutili nismo, po 
volji kititi. Naskoro nebijaše ni to dosta. Za perom se je sve to 
više te više čeznulo ; ni ptice evropejske nisu bile poštedjene, va- 
ljalo je i njim kićenju nepravedni danak plaćati. Od kakovih pet- 
najst godina nije nijedna ptica počam od domaćega goluba pa do 
pauna, od tetreba pa do vrebca više sigurna, da neće sad na svoj 
idilički život dovršiti jedino zato, da se njenim. perom okiti glava 
ili lepeza naše krasotice — kadkad i nekrasotice. Koliko li se žr- 
tava tomu Molochu nežrtvuje ? 

Što si je od prastarih vremena magnat a i Turčin osobitom 
ljubavju kalpak i turban krasnim perom biele čaplje kitio, da je crno 
vito čapljino pero bilo još skuplje i traženije, nije tih ptica nikad 
glava zabolila. Miriade legitimnih nosioca takova nakita napučivahu 
neizmjerne močvare, koje su ih na sviet doniele. Odkad se pako ti 
ritovi svo to većma suzuju i odkad se je moda tih pera toli silno 
dočepala, udaljuje se i domovina tih ptica u ogromnih skokovih sve 
više i više prama dalekom iztoku ; jedva da im još nedaleko od mora 
udaljene bare nizina pružaju utočište. 

Ali ni to zlo nije najveće izmedju svih zala. I moda ima svojih 
mušica. Trgovac ostaje bez naručbine, a onaj, koji mu tu robu uru- 
čuje, štedi s mrežami i olovom. 

Griesi učenika i sakupljača, što ih na duši nose, radeć pticam 
o glavi, nisu baš preveliki. U ostalom uviditi će svatko, da kvar, 
što ga sakupljač počini u razredu ptica, nije baš premalen. Prošla 
su ona vremena, kad se je u školi još slabo marilo za prirodopisnu 
nauku, kad je elementarni smisao za čudesna djela naravi bio još 
manjkavo probudjen i gojen, i kad je učenik istom u viših tečajih 
često istom onda, kad se je samoj toj struci posvetio nešto obsežni- 
jega o omithologiji čuo, te kad su dostajala i pomanja učevna sred- 
stva. Istom s razvojem životinjske anatomije poćuti se potreba pri- 
mjeraka po naravi spatvorenih, koji nam životinju predočuju. Buduć 
da se sa dotacijami viših učevnih zavoda — o elementarnih školah 
ni negovoreć — nemože ni na pol dovoljna muzealna zbirka živo- 
tinjskih oblika nabaviti, a oni oblici, što ih u takovih zbirkah nala- 
zimo, nezadovolje znatiželji učenikovoj, to nastoji svaki od potonjih, 
koji se iole s omithologijom bavi, pa bio on i desetgodišnji dječaraec, 
da se i on, baveć se privatnim sakupljanjem, za tu struku zaslužnim 
učini. Praznici, ljetni izleti, ladanjski sastanci upotrebljuju se u tu: 

svrhu dočepati se ptica, mladih i ptičjih jaja. Mnogo se i mnogo 
toga radi pomanjkanja prakse pokvari i izgubi, a kako se sve to 
manjkavo posvećenoj svrsi dovodi o tom netreba ni govoriti. Nespada 
ovamo iztraživati uzroke, zašto se u školskih zbirkah sakupljeni pri- 
mjerci toli brzo pokvare. Spominjem jedino to, da se za jeftin novac 
nabavljene t. j. nemarno preparirane prirodnine moraju neprestano 
izmjenjivati i nadopunjavati. To nadopunjivanje stoji uviek u savezu 
s brojem novih žrtava i s njim se akoprem slabo ali ipak uništuje 
živuća zaliha. 

Kao što već odmah na početku rekosmo glavnim je uzrokom, 
što se ptice svakim danom sve to većma od čovjeka i njegova obi- 
tavališta udaljuju, ogromniimi koraci napredujuća civilizacija i poljo- 
djelstvo. Zlo je to, koje neumoljivo oko sebe zahvaća ; posljedice 
toga zla neprestano rastu. Da je tomu zbilja tako mogao se je svatko 
osvjedočiti, koji se iole s pticami bavi. Razlog je to u prvom redu, 
da su močvarnice i plivačice sve to redje, a u drugom da ponestaje 
i grabilica, kojim je za procvat neobhodno potreban mir. 

I iztočno — europejskim zemljam, koje su još do nedavna u 
duboku snu čamile i u kojih je mnoga pokrajina bez ikakove koristi 
ležala, posvećuje se dan danas više pažnje. Rieke se reguliraju, d- 
gromne se prašume proredjuju, nasipi se, što u ovom kratkom pre- 
matranju prvo mjesto zazimlje, dižu, da se močvare, koje su dosad 
poplave rieka hranile, pretvore u koristonosne oranice ; kanalizacijom 
se izsušuju osamljene močvare i ribujaci. Nema dvojbe, da okolice 
s tih s gospodarstvenoga gledišta koristnih agrikolarnih melioracija 
mienjaju svoje lice, te da te promjene i na poprečne klimatičke 
pojave uplivaju. Eto uzroka zašto močvarica i plivačica svakim danom 
nestaje, zašto se u bogatoj škrižaljei ornithologa pokazuje sve to veći 
manjak, koji se neda niekati a žalibože ni nadomjestiti. Svu tu ne- 
volju prate još izvanredne ljetne suše, slabe zimske oborine gorskih 
predjela ; izsušenje se bara pospješuje. Predstraža jata čapalja obleti 
tužno izsušenu okolicu, te se žalostna vrati natrag navješćujuć, da 
im je gdje ,otraga“ novi si dom potražiti. Pa tko zna koli će dugo 
u tom novom obitavalištu gospodariti ? Tek što su mladi opernatili, 
već će im do uha dospjeti zvuk lopate i sikire i prije nego što se 
ogledju nestati će im izpod nogu ribom blagosovljene močvare, ne- 
stati će hrane, mladi će poginuti, a kad se onda stari s nekolicinom 
mladi, koji su na svu sreću nešto prije iz gniezda izletili, u zrak 
dignu, da u spodobi klina i ovu nedavno stekavšu domovinu ostave, 

da se u nju nikad više nepovrate, tek onda mogu, dovikujuć zadnji 
»S bogom,“ vidjeti, kako čovjek dovieka nezasitan po otačbenoj im 
grudi ruje, sieče, kosi i lama sve dotle, dok neizkoreni i zadnje 
travke, koja bi crtalu pluga bila na putu. 

Dogodi se doduše, često, da poslje nekoliko godina nabujala 
rieka nasip prodre, te da se opet nekakova tobož-močvara stvori, 
ali nema tu uvjeta u skupnom im djelovanju, da ta mjesta opet kao 
prije ožive. Nekoliko ptica pokuša sreću opet se po domaći urediti, 
ali sve uzalud ; ,gros“ se nevraća nikad više, nema povjerenja u pro- 
laznu vlagu. Pa podpunim pravom! Eno nasipa već podignuta, voda 
je već izhlapila do zadnje mlačice. širokorogi vol već je sve trstiki 
i travi nalično sa zemljom sravnio, a kukuruz raste opet u podpunoj 
bujnosti. Utvaranja je nestalo. 

Ni stanovnikom stoljetnih hrastova i nizkih ermečaka nije sud- 
bina milosrdnija. Savršeno šumarstvo netrpi natrula drveća ; ono se 
prije nego li njim zagospodi trulež i crv posieče. Kamo da zaklone 
ti mali stvorovi svoju glavu u času pogibelji; gdje da odgoje svoju 
diku, svoj ponos svoje potomstvo ? O koli je čovjek nezahvalan, koli 
po okolnostih i sliep! Djetliću se, koga je mudra narav jedino zato 
stvorila, da stane na rep škodljivim zareznikom, koji je cio svoj život. 
neumorno tomu zvanju posvetio i koji na tisuće tih škodljivih za- 
reznika iz drveća, koje još raste povadi, nemilosrdno obljubljeni dom 
razoruje. Tko je samo jednom promatrao trulu šuplju granu jednoga 
jedinoga posječenoga staroga hrasta mogao je opaziti koliko se je 
tu stanova djetlića, sjenica i škvoraca zadnjim udarcem sjekiri uni- 
štilo. Nesretnici ! možda im je to bilo na daleko i široko zadnje 
utočište. Koli su dugo taj dom tražili, koliko: su tisuća puta s klju- 
nom udarili, koli su si dugo gniezdo gradili pa sve zato, da danas 
turobno jadikujuć porušeni si stan obleću. Toj biedi učinio bi se 
kraj i konac, da se u svakoj šumi sačuva po nekoliko šupljih drveta. 

Pitajmo se, gdje će nam za stotinu godina jastrebi i orlovi 
stanovati ? Hoće li ih u obće izuzam u muzejih u Europi i biti? 
Žalibože moramo na potonje pitanje niečno odgovoriti. Mislim, da i 
lovca obuzima tiha bol, kad nadje u proljeću ono mjesto gore na 
klisurastoj pećini prazno na kom stajaše gniezdo kralja ptica, te 
koje ležaše upravo povrh onoga suvarka, koji no možda već nekoliko 
godinica suhonjav i samotan tamo na sivoj klisuri stoji. Ubio ga to- 
bože što mu kvar divljači nanosi, u istinu pako radi pahuljičastih 
gornjih repnih pera. Žrtvovao bi on ove godine i nekoliko zečića, 

te na jedno oko i zažmirio samo da mu je još moguće gledati divni 
polet srčane ptice sa zemljice mahom obraštene, na kojoj je u 
hladu ležeć već mnogu i mnogu uru prosanjario. Koli bi rado 
gledao silna široka krila gdje u drzovitoj ljubavnoj igri zrak pro- 
siecaju ; koli bi opet rado vidio kralja ptica gdje se je vinuo nebu 
pod oblake, da se strielimice i šumeć dolje strmoglavi. Neće ga 
nikad više viditi toga smjeloga letioca. | 

Bijaše doduše na vrleti nepristupno gniezdo, kolievka miada 
kraljevića. Ležao je on u njoj te sanjario, pružajuć svoja mlada 
uda, o silnih djelih svojih pradjedova. Siguran bijaše od ljudi pa bi 
bio svoj uzvišeni rod kao patrijarkalni nakit cieloga alpinskoga pre- 
djela razplodjivao. Nebijaše mu premca na daleko. Pa ipak što ko- 
risti sinu nepristupna i sigurna tvrdja? Otca ubi jednoga liepoga 
jutra lovac upravo kad si je kraj žuborećega vrela perje gladio, a 
majka — ta se odmah iza toga, iz večernjega lova nepovrati. 
Eno za visokom stienom pliena a izpod njega gvoždja dobro sakri- 
vena i kobnih posledica. Jedan poseg za plienom pa nestade majčine 
slobode. Tako je stara pa ipak nerazborita. Brižna majka htjede, da 
si djetetu donese što bolju večeru pa zato i bijaše toli neoprezna. 
Sad pokazuju zatvorenu kraljicu znatiželjnikom. A što li se je s kra- 
ljevićem zbilo ? Sledećega dana dotjera ga glad do okrajka gniezda. 
Jedan dietlić u crvenu odjelu doleti blizu njega da po starom obi- 


očaju pobere bube, što no su se obično na izobilnoj hrani sakupljale. 


Požudno posegne gladni orl6vić za djetlićem, ravnovjesja nestade a 
on se zdvojuo primi pandžami za suhe grane gniezda o kojih ostade 
visiti. Pod njim bezdni ponor. Sila ponestade. Strmoglavljujuć se od 
grebena do grebena ležaše napokon ponos i nada roditelja sa raz- 
mrskanimi udi na dnu ponora. Lisica se smilova izdišućemu. 

Pa što je čovjeku do toga ? Zašto baš sam orao nosi toli liepa 


i riedka pahuljičasta pera? O da se mogu i guščija upotrebiti, mo- 


žebiti da bi danas dva orla mirno prestolovala na onoj pećini! 

Još je gorje njihovim suplemenikom, koji po vrhuncih prastarih 
hrastova gniezde. Tužno je zbilja viditi kako čovjek ove najodličnije 
zastupnike ptica proganja naročito tim, što kod proredjivanja šuma 
najvišje drveće sječe, a s njim nemilosrdno poruši i tvrdju mnogoga 
orlovskoga roda, Ako si pomislimo lukavi i oprezni naturel! orla 
upravo je čudnovato koli se su čvrsto drži svoga izabranoga ili po 


.roditeljih baštinitoga gniezda pa ma se morao višeputa odreći i mi- 


lih mu uvjeta života i udobnosti. 
17 

Što da kažem o nepodobštinah pastirskih. Bezposličari ti po- 
ruše na stotine gniezda, nebrojenim mladim zakrenu vratom , jaja 
povade ni broja se nezna i to zato, da ih razbiju na ledjih ma ko- 
jega sudruga. 

Spominjem još elementarne nepogode, koje mnogoj i mnogoj 
ptičici već za rana život dokončaju. Ciča zima, krupna tuča, pro- 
ljetna poplava uništi jednim mahom na tisuće mladih i jaja pliva 
čica i močvarica, koje se bijahu po trstici i rogozu tik nad povr- 
šinom vode udomile. 

Moglo bi se nabrojiti još nekoliko pomanjih uzroka, ali i iz 
ovih uvidjamo koli se rapidno broj .uzdušnih stanovnika umanjuje, 
te da bi bilo skrajnje, da ih čovjek bar djelomice pod svoju za- 
štitu uzme. 


Nešto o mjenici. *)- 


I. 


ivuć u plemenu, obćini, državi, čovjek ima kao opredieljen jedan 
okrug, iz kojega nesmije bez privole drugih izstupiti, jer bi tim 
zašao u tudji okrug. Ali ni drugi nesmije posizati u njegov ris 
proti njegovoj volji. Taj krug je Tvoje pravo. 

Kako da se izmiene ti krugovi različitih ljudi, kako da se 
iz dielova više tih okruga stvore novi, to naredjuju neke ustanove, 
koje valjaju za svakoga, što će posve ili djelomice da izmieni svoj 
krug. Te su ustanove zakoni, pisani i nepisani, t. j. obićajni. 

Zakoni se nestvaraju tako, da se od sutra počme raditi, kako 
ge još nije radilo; zakon valjan nezapovieda ne poznatih stvari; 
nego kako su ljudi jednu ili drugu svoju razmiricu umirili, kako 
većina drži, da je najbolje spram razpraviti, onako se zakon stvori. 
Dakle prije su odnošaji medju ljudmi, onda su zakoni, koji te odno- 
šaje uredjuju. 

Dok u kojoj zemlji nije mnogo živoga prometa, dok se sviet 
radja, žive i pogiba na onoj grudi zemlje, gdje je rodjen, edotle je 
za uredjenje onih okruga dostatan jedan zakon, koj se zato zove 
obćeniti zakon gradjanski. U njem je spisano i ono malo ustanova, 
što jih treba za trgovačke odnošaje. | 

Ali čim nastane u kojoj zemlji življi promet, čim se više iz- 
mjenjuje stvar za stvar, čim se više kupuje i prodaje, privredjuje 
i troši, tim se oni okruzi, koje spomenuh, brže izmjenjuju. 

Jedan stupa tamo, gdje bijaše drugi, jedan se okrug brzo raz- 
tvori u njih više, ovih više spaja se u jedan novi itd. 

U takvih vremenih treba kraće pogodbe, priprostijih dokaza, 
tvrdje vjere, treba takovih ustanova, koje će i tudjinac lasno pri- 


*) Glavni podatci za ovaj člančić potiču od tumačenja Dra. Piccoli na 


Revoltellinoj trgovačkoj školi u Trstu. 
# 

hvatiti. Iz toga stvaraju se pored obćenitoga prava gradjanskoga još 
novi običaji za posebna prava. 
Napokon nastaju pisani zakoni trgovački, pomorski, mjenbeni, 
obrtni i t. d. 
| II. 


Kada se komu obvežeš platiti novca za to i za to, reče se, 
da si mu učinio zadužnicu. 

Ima pako u trgovanju jedna vrst zadužnice, koja se zove 
mjenica. Ima i poseban zakon, koj uredjuje prava i dužnosti od 
takove zadužnice, a taj se zakon zove mjenbeni. 

U ovom članku govorit će se nešto o mjenici. 

Već u starih Rimljana piše veliki govornik Cicero svomu pri- 
jatelju Atiku, bi li mu po sreći znao kazati koga novčara u Rimu, 
koj ima posla s novčari u Atinah, jer bi Cicero poslao sina u Atine 
da se škola, a mjesto da sobom prti novce, dao bi mu pismo na 
Atinskoga novčara, neka mu sinu plati toliko i toliko. — Što je 
Cicero htio? Htio je u Rimu dati novca, da ga može dobiti u 
Atinah. 

To su od prilike današnje poštarske naputnice. Ja platim za- 
grebačkoj pošti 100 for., a u Dubrovniku dobije tih 100 forinti 
onaj, na koga pisah ni putnici. | 

Tako vidimo, da su već u drevnom Rimu gledali, kako nebi 
trebalo prenašati novca u udaljene krajeve. 

Ta misaodovela je ljude, da su aadtin ono,što 
danas zovemo mjenicom. 


ž II. 


Već početkom XII. vieka i još mnogo kasnije velike trgovine 
bijaše samo na sredozemnom moru; i to zato, jer zemlje uz to 
more bijahu najjače napučene, u njih poticaše ostanaka starinske 
grčke i latinske prosvjete; iz Levanta dobivaše se plodovi Afrički 
1 Indijski; novoga svieta nije se još poznalo. Talijani te dobe bi- 
ahu se usilili u nekih obćinah, gdje bijaše slobode i napredka. Po 
egi svoje domovine oni su primali i davali iz Levanta i u Levant 
svakojake trgovine. Oni bijahu za ono vrieme najbolji fabrikanti, 
najjači pomorci, najsmjeliji trgovci. Nije čudo da su imali i najviše 
zlata i srebra, jer tko trguje, može imati dobitka i od onoga, za 
koga kupi i od onoga, za koga prodaje. Tako bude, te su Talijani 
zalazili daleko u Niemce i Franceze, i do današnjega dana ostavili 

svojih rieči u trgovačkom prometu tudjih naroda. Burza u Leip- 
cigu bilježila je do 1804. godine svojih papira tečaj talijanskim 
jezikom. 

Putovanje u tudje krajeve bijaše onda mučno. Gradovi, dakle 
tržišta, bijahu na redje posijani, nego li danas. Zato što nebijaše 
lahko za malo dana biti ovdje i ondje, nastadoše u nekih dobah 
godine veliki sajmovi. U tudjih zemljah bijaše po gradovih Ta- 
lijana , koji su trgovali i mienjali svakojake novce i tim se oboga- 
ćivali. Tako znamo, da bijaše već koncem XII. vieka u Londonu 
jedno družtvo novčara iz Piacence. Ti su se ljudi zvali campsores, 
cambiatori — mjeničari novaca. 

Trgovci u raznih gradovih imali bi često jedan drugomu dati 
i primiti jedan od drugoga. Zašto dakle nositi novce, recimo, iz 
Livorna u Lion, pak opeta iz Liona u Livorno? Ceste bijahu nesi- 
gurne. Ta znamo za puk, koj nas rado naziva barbari, a imao je . 
svoje Raubrittere. Dakle nije bilo lahko ponašati svaki čas zlato i 
srebro. Mnogo bijaše za onda državica, svaka je imala svoje novce, 
razna kova. Ako si htio u drugu državu, to si morao već kod kuće 
dobaviti njezina novca. Željeznica ni parostroja nebijaše, na putu 
bi dakle izgubio čitave mjesece. Novac koj nosiš sobom, nenosi ti 
nikakove koristi za to cielo vrieme. 

Iz: tih razloga morala se je onda pobuditi u trgovcih ova 
misao: Mojega zavičaja mjeničar poznat je u drugom mjestu, kamo 
ja imam odnieti ili poslati novca. Taj mjeničar posluje s mjeničari 
onog mjesta. Idem k njemu, dam mu toliko i toliko novca, a on 
meni pismo na onoga, kamo želim, gdje kaže od prilike ovako: 

Gospodine A .. u Lionu. Platite na ovaj list gospodinu B. 
1000 maraka na Miholjdan ove godine. Ja sam primio što su 
vriedni. — S Bogom! 

U Livornu na Ivanje. Campsor 8. r. 


Ja sam tim pismom pošao u Lion i dignuo novce, ili ako sam 
ih bio dužan, onaj je prekrižio u svojih knjigah moj dug i, za iznos 
duga, tražbinu Livornskoga Campsora. 

Eto to je početak mjenice tratte ili tezice. Takovu 
trattu nalazimo prvi put, što se dosad znade, godine 1199. Imao 
je na nju platiti o Miholju iste godine 2125 maraka sterlinga, 
Ivan bez zemlje, kralj inglezki, onim mjeničarom  piacentinskim u 
Londonu. Izdana bijaše 25. kolovoza, 1199, negdje izvan Londona. 

IV. 


Na tom prvom stepenu razvoja mjenica je dakle pismo, koje 
dokazuje, da smo kao prodali novce na jednom mjestu, a kupili na 
drugom, ili da smo stanovitu svotu novca promienili u dva različita 
mjesta. 

Bijaše dakle uviek tašta naznačiti, da je izdatelj mjenice 
primio novce, i mjenica je imala biti plaćena na Bul različitom 
od izdatbe. 

Sad znamo, zašto se takovo pismo zove mjenica, lettera di 
Cambio, Wechselbrief. Zove se zato, jer pokazuje, da se je novac 
ovdje promienio za novac ondje. 

Mjenica nije već ni onda uviek bila tezica t. j. nije primatelj 
novca uviek drugomu dao nalog da plati, nego se je sam obvezao 
platiti na drugom mjestu. Ali i onda je morao spomenuti, da je 
primio vriednost. Takova mjenica zove se vlastita. Ali u trgovini 
nije nikad imala prave prednosti, nego je više služila, da sakrije 
kamate od novca, jer su ono doba rimski pape zabranjivali pobirati 
kamate, a tko je ipak htio tobože griešiti činio bi ovako: 


Campsoru jednom u Firenci trebalo je, recimo, na pol godine 
950 škuda. On jih je pozajmio od drugoga, pak mu je izdao na 
nje mjenicu na 1000 škuda, plativih za pol godine na pr. u Turinu. 
Nego je dužnik mjenice imao ipak pravo prigovoriti, da nije dobio 
onoliko i da su tu računani kamati, pak bijaše pogibeljno primati 
takove mjenice, te se u prvanja vremena nisu mnogo sačinjale. Kako 
su današnji dan kamati riedko stegnuti, a strogih obveza ima i ne 
mjenbenih, to ni danas nije mnogo u porabi vlastita mjenica za 
poslove trgovačke, premda ju neka tržišta (Bremen) dosta rabe. 


Može se dakle uzeti za stalno, da je mjenica nastala u XII. 
vieku. Ali nebijaše, što je danas. Tako na njoj nije baš moralo biti 
pisano, da je mjenica, samo su ju zvali tako. Ali već na gore spo- 
menutoj mjenici od 1199. god. imamo akcept kralja Ivana t. j. 
podpis na mjenici kao obećanje, da će na dobu platiti. 

Godine 1188. bijahu Židovi proćerani iz Francezke po drugi 
put, a god. 1316. po treći put, Guelfi iz Firence god. 1267, Ghi- 
bellini iz Firence 1284. 

Sva je prilika, da su ta bježanja učestila porabu mjenice, jer 
su po njoj bjegunci mogli dobiti vriednost imetka, što bi ga ostavili 
kod kuće. 

God. 1233. na jednom računu očituje papa Grgur XI. da je 
putem Campsora Angeleria i Solafika utjerao svoje tražbine u In- 
glezkoj i Francezkoj. I tu je bezdvojbeno rabila mjenica *) 

Nećemo dakle pogriešiti, ako rečemo, da su Talijani prvi ra- 
bili, dakle valjda i izmudrili mjenicu; a to je i prilično, jer prve 
mjenice nalazimo u Italiji ili od Talijana, oni bijahu najveći trgovci 
ove dobe, a samo u velikih trgovinah mogaše niknuti mjenica; na- 
pokon sve rieči, koje obilježuju glavne poslove mjenbene, potiču od 
talijanskoga jezika. 

Reći točno, kada je prva mjenica učinjena, to se neda. Bilo bi 
u ostalom ludo, htjeti to iztraživati do kraja. Nije ni mjenica na 
jednom pala med ljude gotova, kao Minerva iz Jovine glave, nego 
malo po malo stadoše ju rabiti još dosta krnjavu, a neznajuć kako 
će vremenom to postati stvar znamenita, niti se nebrinuše saznati, 
tko je baš prvi porabio mjenicu. . 


V. 

Mjenica; kako ju dosad poznamo, nebi bila baš od velike ko- 
risti za trgovce. Morao se je naći način, kako ću ja ovlašteni pre- 
nieti svoje pravo na drugoga, kako će mi tko jamčiti, kako će se 
dokazati, da prvi dužnik nije platio, te tražim izplatu od drugoga 
itd. A to sve imalo je biti kratko, da nezapne promet. Rekli smo, 
da trgovanje hoće brze i točne načine u svem, jer mnoga korist ili 
šteta o času ovisi. Da se to postigne, moralo je malo po malo doći 
na mjenicu sve, što od nje daje prava ili dužnosti. Tako je i bivalo. 

Da se bude mogla mjenica prenieti lasno na drugoga, izmislili 
su, reć bi, u Francezkoj klauzulu ,po odredbi“ t. j. na mjenici nije 
bilo rečeno samo: platite gospodinu B., nego: platite poodredbi 
gospodina B. Taj B. je onda liepo na ledjih mjenice napisao: a 
za me platite gospodinu C. i podpisao je svoje ime, te mje- 
nicu predao tomu C. m. 

Ta klauzula ,po odredbi“ nalazi se prvi put, što se do sad 
znade, godine 1620. u Francezkoj. Po njoj je moguće bilo od osobe 
u istom mjestu dobiti vriednost mjenice, pak mu ju predati, ili vje- 
rovati koga za onoliko, koliko mjenica glasi. Onaj koj ju uzme ta- 
kovim naledjem (indossament), onaj vjeruje, da će mjenicu izplatiti, 
tko se je obvezao, ili komu je naloženo, premda taj novi imalac 
mjenice s njim nije imao nikakova posla. 


*) Gerolamo Boccardo: »Poviest trgovine.« 

To je drugi stupanj u razvoju mjenice. Naledjem 
postala je ona način, kojim se daje i dobiva vjeresija, postala je 
trgovački papir. 

; 4 Ni to nebje dosta. Jer onaj, koj bi naledjem komu predao 
anjenicu, još bi uviek spomenuo da je dobio vriednost. Ali vriednost 
mjenice se nije uviek dobivala, njom se je često davao kredit, mje- 
nicom se je imalo trgovati kao drugom robom. A zato bijaše već 
suvišan i onaj zahtiev, da mjesto izdatbe i plateža Dude različito, 
jer mjenica nebijaše više samo dokaz o mieni novca u jednom za 
novac u drugom mjestu. 


VI. 


Zato je već početkom ovoga vieka Inglezka, a za njom sje- - 
verna Amerika bacila onaj zahtiev, da na mjenici bude prijetak 
vriednosti naznačen i da se ne izplaća, gdje je izdana. Inglezka je 
to u ostalom učinila samo za Inland-Bill t. j. za mjenice u trgovanju 
evropskih posjeda Inglezke (Osim Malte i Gibraltara). Tako može 
dakle Londonac potegnuti mjenicu na Londonca i nenaznačiti, da 
je primio vriednost mjenice. 

To je treći stupanj u razvoju mjenice, te bar u 
nekih zemljah :etreba, da mjesto izdatbe i plateža bude različito, 
niti netreba spomenuti prijetka valute. 


VII. 


Rekli smo, da u trgovanju osobito ima vladati vjera. To je 
potrebito, jer treba, da se trgovac može zanieti na poštenu rieč, 
na pismo, te na temelju toga dalje raditi. Tako je došlo malo po 
malo, da i mjenica dobi neke stalne oblike, bez kojih nevalja; da 
se obvežeš samim podpisom, da prenosiš na drugoga svoje pravo 
opeta samim podpisom na stanovitoj strani. 


Njemačko i austrijsko cesarstvo, Ugarska i Hrvatska kraljevina 
imaju zakon po jednom kalupu, skoro isti. Uveden je po Njemačkoj 
god. 1848—1850; u Austriji 25. siečnja 1850. Ugarska imaše nov 
zakon mjenbeni od god. 1840; ali ga je prilično mienjalo, dok sabor: 
nestvori za Ugarsku i Hrvatsku zakonski članak XXVIL od god. 
1876. Po tih mjenbenih zakonih netreba podnipošto, da mjesto iz- 
datbe i plateža bude različito, netreba naznačiti, da li je predatelj 
mjenice dobio valutu. Ali treba, da izprava, koja će biti mjenicom, 

ima zakonom ustanovljeni oblik. To je dosad posled nj i stu- 
panj u razvoju mjenice. 

Po njemačkom zakonodavstvu mjenica je sredstvo kredita, čist 
vjeresijski papir. Buduć je oblik takove izprave označen po zakonu, 
buduć izprava glasi na stanovitu svotu novca, to smo odmah iz 
početka rekli: mjenica je pozahtievihmjenbenoga prava 
sastavljena zadužnica. | 


VIII. 


Evo primjera kod nas valjane mjenice-tezice (tratte). 


Zagreb 1. Rujna 1880. 500 for. a. v. 


Za dva mjeseca platite na ovu mjenicu po na- 
redbi gosp. A. Vlastića svotu od petstotina forinti. 


Gospodinu J. Perića žu 


'u Karlovcu. &* | 
g M. Izdaić 8 r. 
plativa pri Obitiću & Comp. && S. 
u Senju. \' 





Tu vidimo, da je naznačeno vrieme, kad je izdana i kada do- 
spjela ; rečeno je u kontekstu, da je pismo ,mjenica“, naznačena je 
svota novca opredieljena; tko ima platiti, komu i gdje; tko je izdao 
mjenicu. 

M. Izdaić, koj mjenicu izdaje, zove se izdatnik, bolje, izdatelj 
traent 1). A. Vlastić, po čijoj naredbi se ima platiti, zove se remi- 
tent 2), a J. Tezić, komu je nalog, da plati, zove se tezovnik, tras- 
sat 3). Nu J. Tezić je već i prihvatnik, jer je na 1 strani mjenice 
zapisao svoje ime, ter jei obvezao se, da će platiti, kad mjenica dospje. 

Na ovoj mjenici naznačeno je još mjesto izplate Senj, a pri- 
hvatnik stanuje u Karlovcu. Ova mjenica u čas dospjelosti, kao da 
mora, vraćajuć se iz svieta, svoje obitalište tražiti pri Obitiću u 
Senju, zato se zove obitovana (domicilirana). 

Dok je takva mjenica Izdaiću u listnici, on se nije obvezao. 
Zato treba za mjenbenu obvezu, da Izdaić dade, a Vlastić primi to 


1) od tal. trarre — povući, potegnuti. 
| 2) od tal. lat. remittere tal. rimettere — drugamo poslati, jer onaj koj 
dobivaše mjenicu, sbilja je novce šiljao drugamo. 

3) Trassato — na kog je potegnuto, povučeno. 

u stanovitom obliku napisana obećanje, da će mu se u stanovito 
vrieme izplatiti stanovita svota. Pri tom valja da bude Izdaić imao 
namjeru obvezati se, a Vlastić ovlastiti se, oba mjenbeno. 


IX. 


“Evo primjera vlastite mjenice. 


Osiek 15 lipnja 1880. 100 carskih dukata. 


Do petnaest danah platim na ovu Solo mjenicu 


po naredbi gosp. Remetina & Comp. u Ljubljani svotu 
od jedne stotine carških dukata. 


St. Dugović m. p. 





ZENI 


St. Dugović nije dao nikomu naloga na izplatu, već se sam 
obveza platiti, zato se mjenica zove vlastita. . 

I tu su neke potrebštine bitne, kao i za tezicu, bez kojih ob- 
veza nebi valjala. Nu u to se nemožemo ovdje upustiti. Gore na- 
vedeni primjer daje viditi sve oznake. 

Kad ja izdatnik mjenice dadem komu nalog, da ju izplati, taj 
se zove tezovnik ili trassat. A kada on napiše svoje ime na prednjoj 
strani mjenice, makar bez dalnjega dometka, to se je obvezao, da 
će mene izdatnika poslušati, da će izvršiti obvezu. Od toga časa je 
on prihvatnik, akceptant. 


Što je njegova obveza? Njegova je obveza u vrieme do- 
spjelosti i na mjestu ustanovljenom platiti iznos mjenice. Ako ne- 
plati, te bude tužen, može ga se pitati još 6%, kamata od časa 
dospjelosti do uplate, i dakako druge troškove, koje se je pri tom 
imalo. | 

Da vidimo u čem je izdatnikova ili traentova obveza : 

Mjenica pokazuje nekakovu vriednost. Izdatnik koji čini, da se 
remitent zanese na onu vriednost, primivši mjenicu u dobroj vjeri, 
da će na dobu biti plaćena, mora da je obvezan naknaditi vriednost, 
koju je mjenica imala u čas dospjelosti, a nije ju dala. Pa se vried- 
nost zove zavratna svota, a sačinjena je od svote mjenice, od tro- 
škovah, koje je ovlaštenik imao da sučava svoja prava i od kamatah 
od dospjelosti. 

Osim toga obvezuje se izdatnik na jamčevinu, što mjenica nije 
prihvaćena ili nije prilike, da će biti plaćena. o 

Te iste mjenbene obveze ima i žirant t. j. onaj, koj naledjem 
prenese mjenicu na drugoga, jer takov žirant u istinu, nije drugo, 
nego novi jedan izdatnik iste mjenice, koja je samo remitenta pro- 
mjenila. 

Izdatnik vlastite mjenice obvezuje se ponajprije platiti iznos 
mjenice na dobu i u mjestu ustanovljenom, ako li to neučini, onda 
se obvezuje platiti vriednosti koju je mjenica za ovlaštenika imala 
u čas dospjelosti. To se on obvezuje na dvoje, jer izdatnik vlastite 
mjenice je ujedno izdatnik i prihvatnik (akceptant). 

Tko se pod ime mjenbenoga dužnika makar samo podpiše, ili 
napiše svoje ime uz koga dužnika mjenbenoga, te reče ,poruk“, 
pjamac“ il što slična. taj bude mjenbeni poruk onog dužnika. Mjen- 
beno je poručanstvo tvrdje od običnoga. Ono nekaže samo ,ako ti 
dužnik neplati, platit ću ti ja“, nego kaže ,za ovo što ti se je duž- 
nik obvezao, obvezajem ti se i ja. Iz toga sliedi, da ovlašteni može 
tužiti poruka još i prije, nego li je kušao, da li pravi dužnik može 
platiti, ili istodobno, kad i njega. Suviše ostaje obvezan, ako obveza 
onoga, za koga jamči i nije valjana. 


XI. 


Da neizgubiš pravo, koje te ide proti mjenbenim dužnikom, 
valja ti u nekih prilikah učiniti nešto, što propisuje zakon a zove 
se prosvjed, protest. 

Prosvjed je ujedno uvjet i dokaz. Stoji u tom, da javnom iz- 
pravom dokažeš, da si pitao tezovnika, neka prihvati mjenicu, a on 
nehtjede ; ili si ga pitao, da plati, a on nehtjede ; ili si tražio uplatu 
kod domiciliata gdje je mjenici obitalište, pak je nisi dobio, ili si 
tražio da plati vlastitu mjenicu tko ju je izdao itd. 

Ta izprava (dokumenat) zove se javna, jer ju sastavlja vjero- 
vana oblast javni bilježnik, a gdje njega ne ima, sudac budi i njegov 
pristav. 

XII. 


Po hrvatskom , ugarskom , austrijanskom i njemačkih zako- 
nih vidjeli smo, da je mjenica vezana tvrdo na stanoviti oblik; ako 
ga neima nije mjenica. Sve obveze moraju se viditi na mjenici samoj. 

Na njoj mora biti napisana čak i odluka sirotinjske oblasti, 
koja dopušta štitniku, da se mjenbeno obveže za štićenika. Netreba 
po tih zakonih spomenuti, da si primio vriednost mjenice , netreba 

da bude plativa na mjestu različnom od izdatbe ; naledje je po na- 
ravi mjenice tako opravdano, da moraš reći: ne po naredbi ili bez 
naredbe, ako hoćeš da dalnje naledje neima za te vriednosti. 

Doduše i na naših mjenicah piše se: ,valutu primio“ ili slično, 
ali to je radi običaja i veće stalnosti u poslovanju trgovačkom nego 
li za drugo ; a zakon nezahtjeva. 

Tako stroga oblika mjenica druga zakonodarstva nepoznaju. 
Evo nekojih primjerakah : 

Talijanski i francezki zakon vlastitoj mjenici neda mjenbene 
krieposti, nego kad ju je izdao pravi trgovac, ili ju je izdao drugi, 
al je na njoj spomenut trgovački posao od koga potiče. 

Po talijanskom zakonu žena koja nije tržica, nemože se ob- 
vezati mjenbeno; po hrvatskom i po ugarskom može, ako je navr- 
šila 24 godine, po njemačkom i austrijskom, čim se može inače ob- 
vezati. | 

Inglezku i sjevernih Amerikah tezicu netreba u kontekstu oz- 
načiti, da je mjenica; kod nas uvjek. 

Talijanska, Francezka, Danska, Grčka i južnih Amerikah tezica 
mora biti plativa na mjestu različnom od izdatbe, i mora biti spo- 
menuto takodjer kod naledja, da si valutu primio ; kod nas ne. 


Inglezki i sjevernih Amerikah foreign-bill može se i ustmeno 
prihvatiti; u nas mora da je prihvat na mjenici pisan. 


Francezki pisci drže, da se prihvat može učiniti, ako i nije 

na mjenici. 
> Poručanstvo mjenbeno može se i naposebnu pismu učiniti u 
Italiji, Francezkoj, Belgiji, sjev. Amerikah. 

Po talijanskom zakonu moraš mjenicu. ,na stanovito vrieme 
poslje vida“ predočiti na uvid u roku od 4 mjeseca, al to samo 
onda, ako je izdatnik prihvatnika providio fondom, t. j. ako mu je 
poslao čim će mjenicu platiti. Kod nas moraš to svagda učiniti bar 
za dvie godine dana iza izdatbe. 


Inglezko zakonodarstvo pošlo je opeta u nekih zahtjevih dalje 
od našega. Ono je na pr. spomenulo naročito, da je svaka mjenbena 
obveza o sebi, tvrda, makar druga i nevaljala. Kod nas se to vidi 
iz drugih zakonskih odredbah, al očito nije spomenuto. 

Inland-bill dopušta se u Inglezkoj ako je na preko 5 funtih 
sterlinga, izdati ,na donosnika“ ili se ime remitenta pusti na bielu. 
Po zakonih srednje Europe to nije dopušteno. 

XIII. 


Nekoji hoće da je mjenica isto što papirni novac. Nije! 
ni po pravu, ni po obliku, ni po zadatku, koj mjenica ima u go- 
spodarstvu. 


Novac je obćenito mjerilo i mienjalo stvari vrednih, ustanov- 
ljeno po vlasti državnoj, ili po onom, koj od nje dobije to pravo. 


Mjenicu može izdati svatko, koj se inače smije obvezati; al 
ja nikoga nemogu siliti, da za moj dug uzme mjenicu, koju mu 
dajem, izdao ju tko mu drago. 


Papirnoga je novca oblik taj, da se plati zlata i srebra, koliko 
je pisano na noti, svakomu koj donese i čim donese onu notu. Da 
je mjenica jednaka papirnomu novcu, morala bi i ona svaka glasiti 
na vid i na donositelja. A kod nas dapače nijedna nesmije glasiti 
na donositelja. 


Ali ja mogu za mjenicu kupiti što mi treba kao i za novac, 
mogu platiti njom često dug, kao i novcem. To je istina; nego možeš 
kupiti i podati samo od onoga i onomu, koj je voljan uzeti tvoju 
mjenicu. Pravo dakle kažu oni koji govore: mjenica je doduše pri- 
lika novca, ali je to novac ugovoren — samo za one, koji su se 
ovlastili i zadužili medjusobno onom mjenicom. 


Baš zato, jer mjenica prikazuje neku vriednost, pak nije vezana 
na dozvolu jedne države, ona ima mnogo veće znamenovanje u ve- 
likom prometu ciele zemlje. 


Papirni novac nevriedi, ako nisi stalan da ćeš zanj dobiti vried- 
nost, koliku piše ; tako ni mjenica i obratno. 


S toga je sva prilika, da će se vremenom mjenica i dalje raz- 
vijati. Ona neće glasiti samo na platež novacah, nego na podaće 
bude koje stvari, kojoj se može vriednost označiti brojem, težinom 
mjerom. Talijani već davno imaju svoje ,ordini in derrate“ sa mjen- 
benom kreposti. Mi bismo jim rekli: mjenice na podaće žita. Osnova 
novog zakona talijanskog pridržava mjenbenu krepost tim ,ordini 
in derrate.“ 


Vremenom moglo bi se i dalje ići te ustanoviti ,mjenice na 
podaće robe“, gdje bi se mogao mjenbeno obvezati, da ćeš dati 
budi koju robu. 

Ali države, koje su prisiljene komadom papira dati vriednost, 
kolike neimaju, t. j. države koje imaju papirni novac sa prisilnim 
tečajem toga neće nikada dopustiti, jer bi tim papirni novac u mno- 
gom slučaju postao suvišan, a čega netrebamo, ono za nas neima 
ni vrednosti. 

Ja sam želio ove neke zakone izvesti razumljivije sa primjeri 
iz knjigah i dopisivanja trgovačkoga i tih stvarih ; nego neimam za 
to vremena, a žalibože ni prilike, da se više tim zanimam. Primite 
što jest. | 

